
Terminologijos teorija ir lietuviškoji fiiosofijos terminija. 
Par. Prof. St. Salkauskis. Kaunas. 


Pratartis. 


Pirmajame 1925 metų „Logo“ numeryje buvau pradėjęs spausčinamą 
dabar, nors kiek ir modifikuotą, terminologinį tyrinėjimą šiais įvedamaisiais 
žodžiais: 

„Neatzailimai anksti pasimiręs jaunas mūsų tilosoias Romas Bytautas 
paskelbė raštu, Kaune 1908 metais, savotišką bandymą, įvardytą posakiu: 
. «Šis tas iš lietuvių kalbos filosofijos». Sitas brangus mano draugas iš 
Maskvos Universiteto iš dalies užkrėtė mane savo karšta terminologijos 
klausimo meile; todel kalbėdamas apie terminologijos reikalą, neiškenčiu jo 
nepaminėjęs, kaipo tiesioginio savo įkvėpėjo Tai juo labiau pridera pa- 
daryti todel, kad šiais 1025 metais sueina dešimts metų nuo jo mirtos 
dienos. Esu visai tikras, jog, jei Romas Bytautas būtų buvęs gyvas per 
šitą laiką, dabar būtume turėję jau tvirtai nustatytą filosofijos terminiją. 
Tuo tarpu mes tegalime šiuo metu vien paskaityti primintojoje jo brošiūroje, 
pačiame jos gale, šiuos pageidavimo žodžius: «Visų reikalingiausia dabar 
mums kninga—tai lietuvių kalbos filosotija»“. ; 

„Romas Bytautas nebuvo gilus mūsų gyvos kalbos žinovas, bet užtat 
įis turėjo kalbos dalykuose tą jautrią spekuliatyvinę gyslelę, kuri yra taip 
reikalinga mokslo terminams sudaryti. Jei iš vienos pusės galima konsta- 
tuoti, jog jo pirmas bandymas vadinamosios kalbos filosofijos srityje turėjo 
aiškios įtakos lietuvių kalbos plėtimui, tai iš kitos pusės negalima nepasi- 
gailėti, kad šita įtaka buvo dar per maža metodologinės pakraipos atžvilgiu. 
Romas Bytautas buvo padaręs pirmą tik žingsnį į sistemingą mūsų kalbos 
terminijos tvarkymą. Norint tad šitoj2 srityje atsiekti teigiamųjų išdavų, 
tepriderėjo nuosekliai tobūlinti ir varyti toliau jo pradėtąjį darbą. Bet čia 
kaip tik pasitaiko kliūtis, kuri praktikoje yra labai sunkiai pergalima, Būtent, 
vadinamajai kalbos filosofijai yra reikalingas dvejopas kompetentingumas — 
lingvistiškas ir filosofiškas, kas retai kada pasitaiko mokslo praktikoje. 
Mažas R. Bytauto bandymo pasisekimas kalbininkų tarpe tuo ir reikia aiš- 
kinti, kad jis nebuvo turėjęs pakankamo lingvistiško kompetentingumo“. 

„Prisipažindamas prie Romo Bytauto, kaipo prie pirmo savo įkvėpėjo, 
ir norėdamas priminti mūsų mąstančiai visuomenei jo darbą ir šitą darbą 
kiek pastūmėti į priekį, aš irgi jaučiu didelę lingvistiško kompetentingumo 
stoką. Tai verčia mane tenkintis labiausiai filosofine, arba spekuliatyvine, 
terminologijos klausimo puse ir sykiu užleisti galutiną sprendimą apie lin- 
gvistinę klausimo pusę mūsų kalbininkams. Norėčiau tik ypač ryškiai 
iškelti aikštėn, kad mokslinės terminologijos dalykuose kalbos mokslas 
labai artimai sueina su filosofijos mokslu, ir jog, jei iš vienos pusės šitų 
«lalykų srityje nėra visai kompetentingi vieni tik filosofai arba šiaip jau 
suinteresuoti mokslininkai, tai iš antros pusės šituose dalykuose nėra irgi 
visai kompetentingi vieni tik kalbininkai. Iš čion savaime aišku, jog tik 
sujungtomis bei suderintomis kalbininkų, filosofų ir šiaip jau suinteresuotų 
- mokslininkų pastangomis galibūti tikslingai nustatyta mūsų mokslinė terminija“. 

Visa, kas čia kartojama, palaiko savo reikšmę ir naujai pradedamam 
dabar darbui, taip pat pavadintam, kaip buvo pavadinta jo pradžia. . Šiaip 
jau teorinė šito darbo dalis, įvardyta posakiu „Terminologijos teorija“ ima- 
ma dabar kiek siauriau, kaip kad buvo iš pat pradžios užsimota. Todel! 
pirmas jo skyrius, pavadintas „Termino esmė ir savybės“ ir kiek plačiau 
išvystytas 1925 m. „Logo“ 1 Nr., dabar tyrinėjimo visumoje atatinkamai 
suglaudžiamas. Tokiu būdu kalbamasis skyrius palaiko 1925 m. „Logo“ 
1 Nr. originalią savo reikšmę šalia daromo čia jo suglaudimo. 

Antroji darbo dalis, pavadinta „Lietuviškoji tilosofijos terminija“ te- 
gali turėti vien projekto prasmės. Būdamss pirmas šios rūšies bandymas, jis, 
aiškus dalykas, negali būti nei tobulas nei pilnas. Kad jis galėtų įgauti 
tobulesnės bei pastovesnės lyties, yra reikalinga iš šalies pagalba visų tų 
žmonių, kurie yra suinteresuoti mokslinės apskritai ir filosofinės specialiai 
terminijos klausimais. Todel autorius drįsta šiąja pratartimi kreiptis į vi- 
sus juos ir prašyti suteikti jam asmeniniu būdu ar per spaudą kritiškų 
pastabų, patarimų, papildymų, atitaisymų. Visa, kas bus jam šiuo reikalų 
suteikta, bus jo priimta su tikru dėkingumu ir su tuo, kiek galima, objek- 
tyviu dėmesiu, kuris yra reikalingas sutelktinio darbo sėkmingumui. Me- 
džiaga, kuri bus skiriama privatiniu būdu autoriaus žiniai, gali būti adre- 
suojama tiek per „Logo“ Redakciją, tiek ir per Lietuvos Universitetą. 


ĮŽANGA. 


Terminologijos teorija, kaipo specialioji semantikos mokslo dalis. 


Lietuvių kalba gali vartoti šalia viens antro įvairia prasme du žodžiu— 
terminiją bei terminologiją —tuo tarpu kai kitos kalbos paprastai tevartoja 
atatinkamais atvejais vieną terminologijos žodį. Kadangi mūsų kalba vie- 
narūšių daiktų rinkiniui reikšti naudojasi galūne - ija, tai terminija 
atatinkamai reiškia techniškų vieno kurio mokslo arba“ 
meno terminų visetą. Tokiu būdu lietuviškoji žilosolijos terminija 
yra visų tų lietuviškų terminų rinkinys, kurie turi techniškos reikšmės 
tilosofijos mokslui. 

Kai šalia šitaip suprastos terminijos yra vartojamas terminologijos 
žodis, turima galvoje jau visai kitas dalykas. Būtent, einant etimologine 
žodžio prasme, reik turėti galvoje, kad terminologija yra termini- 
jos mokslas, arba bent teorija. Šitaip suprantama terminologija * 
turi išaiškinti, pavyzdžiui, tokius dalykus, kaip termino esmę bei savybes, 
terminų versmes, terminų kategorijas, terminų vartoseną (vartojimo būdą) 
ir taisykles terminams sudaryti, — dalykus, kurie ir bus žemiau tinkamoje 
vietoje tyrinėjami. . 

Vis delto terminologija dar nesudaro nepriklausomo mokslo, kuris 
būtų gavęs pilietybės teises šalia filosofijos disciplinų arba atskirų specia- 
liųjų mokslų. Jai tenka ieškoti vietos atatinkamo platesnio mokslo ribose, 
kur ji galėtų sueiti visu savo turiniu. Pagrindinį šito turinio branduolį 
sudaro klausimas apie būdus mokslo sąvokoms reikšti. Jau Aristotelis 
„buvo šitam klausimui paskyręs penktąją savo „Metafizikos“ knygą, kuri 
buvo pavadinta „Apie daugeriopą žodžių vartoseną“ ir kurioje padaryta 
įvairiai suprantamų filosotijos terminų apžvalga. Siaip jau aptarimą termi- 
nų, sutvarkytų dalykine sistema, graikai vadino onomastikonu ir skyrė nuo 
Ieksikono, kuriame žodžiai buvo tvarkomi abėcėlės eile. Sitokiais bandymais 
tvarkyti terminologijos klausimą neįstengta tačiau senovėje sudaryt jokia 
atskira mokslo disciplina, 

Šituo atžvilgiu žymiai toliau nužengė viduramžiai, kurie žinojo jau 
„atskirą sistemingą mokslo dalyką, vadinamą paprastai „Summa modorum 
 signiticandi* arba net „De modis signit:candi“, t. y. dalyką apie reiškimo 

būdus. Zymiausią savo kokybėmis veikalą parašė tada Duns Scot (1274— 
1308 m.), pagarsėjęs vidur: mžiais, kaipo „doctor subtilis“. Jo veikalas pa- 
vadintas dvilinku vardu „De modis significandi sive grammatica specula- 
tiva“, kas parodo, kad klausimas apie būdus dalykams reikšti žodžiais st- 
daro pagrindinį spekuliatyvinės gramatikos turinį. Iš kitų veikalų, prideran- 
čių prie spekuliatyvinės gramatikos srities ir pagamintų viduramžiais, reik 
dar paminėti „Summa modorum significandi“, parašyta Sigero de Cour- 
trai (mir. 1341 m.) ir tokiu pat vardu pavadintas veikalas Michelio . 
de Marbais. ; 

Spekuliatyvinės gramatikos vardas parodo, kad pats dalykas apie reiš- 
kimo būdus stovėjo slenksiyje tarp kalbos „mokslo ir filosofijos. Kaipo 
gramatika, jis priklausė taip ar šiaip prie kalbos mokslo; kaipo spekuliatyvinė 

disciplina, jis tarsi buvo filosofijos dalimi. Nenuostabu todel, kad mūsų 
laikais imta teikti panašiems dalykams kalbos filosofijos vardas. Kalbos 
tilosotija turėtų ištirti bendrus kalbos fakto bei aprai: 
škų pagrindus. Vis delto yra abejotina, ar, apskritai, gali būti kalbos 
tilosotija pateisinta, kaipo atskira filosofinė disciplina. Jei taip gali būti 
vadinamos atskiros monografijos apie bendrus kalbos fakto bei apraiškų 
pagrindus, tai tokios monografijos dar nereiškia, kad pats jų dalykas ga- 
lėtų įgyti pilietybės teisių šalia įsiteisėjusių filosofinių disciplinų, kokiomis 
kad yra logika, gnoseologija, psichologija, etika ir tt. Tikriausia, kalbos 
žilosofija tokių teisių niekados negalės įsigyti, nes jos objektas, kiek jis. 
patenka į filosofijos plotmę, gali būti ištirtas atskirais atžvilgiais logikoje, 
psichologijoje ir kultūros filosofijoje. . S ess 

Iš kitos pusės bendrieji kalbos dėsniai, kurie neįeina į filosofinių 
tyrinėjimų plotmę, sudaro objektą atskirai kalbos mokslo disciplinai, vadi- 
namai bendrosios gramatikos vardu. Ir iš tikro, jei aprašomoji gramatika 
tyrinėja kalbos sąrangą, jei istorinė gramatika suseka kalbos evoluciją, jei 
lyginamoji gramatika kelia aikštėn kalbų giminingumą, tai bendroji grama- 
* tika nustato didžiuosius kalbos dėsnius. Į šitą pastarąją discipliną ir patenka 
tos bendrenybės apie kalbos taktą bei apraiškas, kurios del kurios nors 
priežasties negali įeit į filosofijos sritį, Tokiu būdu pasirodo, kad kalbos 
filosofija, kaipo viduramžių spekuliatyvinės gramatikos paveldėtoja, lengvai 
galėtų būti suskirstyta tarp atskirų filosofinių disciplinų iš vienos pusės ir 
bendrosios gramatikos iš antros pusės. 

Bet sykiu jau mūsų laikais susidaro kalbos mokslo, arba lingvistikos, 
ribose nauja disciplina, pagrindiniu savo objektu atsakanti tam reikalui, 
kuriam tarnavo ir Aristotelio „Metafizikos“ penktoji knyga „Apie dauge- 
riopą žodžių vartoseną“ ir viduramžių „Summae modorum significandi“. 
Tai yra kaip tik besitormuojąs semantikos mokslas, įgavęs savo vardą pa- 
siūlius prancūzų kalbininkui Michel'uiBrėal'iui,kuris yra parašęs žymų 
veikalą, pavadintą „Essai de sėmantigue“ (Semantikos bandymas)!). Brėalio 
supratimu, semantika privalo tyrinėti kalbos apraiškas, kiek 
įos pareina nuo mūsų proto. Fita savo prasme semantika labai 
arti stovi prie viduramžių spekuliatyvinės gramatikos, kuri, pavyzdžiui, tokio 
Duns'o Scot'o supratimu, turėtų patiekti kalbos pagrindų pažinimą, kiek ji 
tyrinėja būdus daiktams reikšti žodžiais per sąvokų tarpininkavimą. Proto 
sąvokų tarpininkavimas reiškimo biūiduose buvo viduramžių spekuliatyvinėje 
gramatikoje pagrindinės svarbos dalykas, kuris net leido pastatyti lygybės 
ženklą tarp josios ir šitų reiškimo būdų tyrinėjimo. Tas pat maždaug 
įvyksta ir su M. Brėalio semantika, kai jis iš vienos pusės mato joje 
mokslą apie kalbos apraiškas, kiek jos pareina nuo mūsų proto reiškimosi, 
o iš antros pusės paaiškina, kad semantika, etimologiškai kylanti iš graikų 
žodžio suaivet, t. y. reikšti, yra reikšmių, arba reiškimo būdų, mokslas 
(Ia science des significations), kuris gali būti pastatytas prieš fonetiką, 
kaipo garsų mokslą. 

Tokiu būdu pasirodo, kad naujai besiformuojąs semantikos mokslas 
beveik pilnai atsako viduramžių spekuliatyvinei gramatikai, kuri, kaipo 


2) Michel Brėal, Essai de sėmantigue. Paris (Libr. Hachette) 5€ ėd. 

spekuliatyvinė disciplina, tyrinėjo kalbą, kiek ši yra minties įrankis, o iš 
kitos pusės, kaipo gramatika, nagrinėjo būdus daiktams reikšti žodžiais. 
Atatinkamai semantika ir tyrinėja kalbos apraiškas prikiausomybėje nuo 
minties darbo, nagrinėdama reiškimo būdus. Tokia būdama, į ji, „kaip saky- 
ta, gali būti pastatyta prieš fonetiką, t. y. garsų mokslą, ir įeina į „plačiai 
suprantamą žodžių mokslą. Tačiau šito žodžiamokslio ji viena neišsemia, 
nes žodžiai gali būti tyrinėjami ne tik prasmės, bet ir lyties atžvilgiu. Žo: 
džių lyties mokslas yra ne kas kita, kaip moriologija. Taigi galų galė 
pasirodo, kad semantika, kaipo žodžių prasmės mokslas, sykiu su morio- 
logija, kaipo žodžių lyties mokslu, sudaro plačiai suprantamą žodžių mok- 
slą, arba, vienu žodžiu tariant, žodžiamokslį 

Jei dabar grįšime prie terminologijos, kaipo terminijos teorijos klau- 
simo, tai pamatysime, kad ji lengvai gali būti laikoma atskira semantikos 
dalimi. Terminas yra žodis, tarnaująs mokslo dalykui reikšti. Vadinasi, ter- 
minologija teturi reikalo su viena žodžių rūšimi ir vien su tam tikrais rei- 
škimo būdais, kurie turi tam tikros reikšmės žodinei mokslo technikai. 
Kitaip tariant,terminologija yra specialioji semantikos dalis, 
kur turi būti pritaikyti bendrieji jos principai moksliš- 
kos terminijos klausimui. Sykiu terminologijos teorija turi 
paisyti ir to, ką logika, psichologija ir kultūros filosofija sako apie 
bendruosius kalbos fakto bei apraiškų pagrindus, ypač tada, kai termino- 
logijos klausimas yra imamas sąryšyje su filosofinės terminijos reikalu, kaip 
kad tatai yra šiuo atveju, t. y. tyrinėjant terminologijos klausimą tam, 
kad galėtų būti sąmoningai sudaryta lietuviškoji filosofijos terminija. 

Reik pastebėti, kad šiuo metu mūsų mokslinės terminijos kūrimas 
nesiremia jokiomis aiškiai suformuluotomis taisyklėmis. Del šitos prieža- 
sties terminus kuriant nėra nei vienodumo nei nuoseklumo, ir net ypatin- 
gai surikus yra žmonių susitarimas kylančiais del jų klausimais. Tas pat 
yra ir filosofinės terminijos srityje: Tuo tarpu „terminologijos taisyklių 
reikalas. čia atjaučiamas dar stipriau, kadangi iš filosofinės terminijos 
reikalaujama ypač didelio nuoseklumo ir aiškios kuriamosios iniciatyvos. 
Filosofinės terminijos svarba auga dar todel, kad jon įeina, apskritai, vos 
ne visi abstraktiniai bendro turinio terminai, kurie turi didelės reikšmės 
visam intelektualiam gyvenimui ir tarp kitko specialiesiems mokslams. 


A. TERMINOLOGIJOS TEORIJA. 


I. Termino esmė ir savybės. 


1. Terminas ir žodis. — 2. Terminas, dalykas ir sąvoka. — 3. Terminas, 
kaipo mokslinio dalyko reiškėjas: a. termino reikšmės bei prasmės as 
6. termino aptarimas bei suskirstymas;  c. vienaprasmiai,  daugiaprasmiai 
ir analoginiai terminai. 


1. Lotynų žodis „terminus“, atstojęs viduramžių filosofijoje graikų 
žodį „0poc“ „reiškia kraštutinę ribą, kur kas nors baigiasi. Perkėlus termino 
žodį į filosofiją ir pritaikius jai iš analogijos pirmutinę jo prasmę, imta 
terminas suprasti, kaipo kraštutinis elementas, arba pradas, prie kurio galų 
gale prieinama darant kokio nors dalyko analizę. Taip antai, pažinime nuo daikto 

einama prie jo sąvokos, ogi nuo sąvokos einama paskui prie jos reiškimo 
tariamu arba rašomu žodžiu. Išreiškimu tam tikra prasme baigiasi pažini- 
mo vyksmas. Todel išreiškiąs jį žodis yra tikras terminas, t. y. galas, arba 
riba, kurią prieina pažinimas, išreiškiamas išviršiniu būdu. Iš įvairių pras- 
mių, kurių buvo teikiama terminui įvairiais laikais ir įvairiomis kalbomis, 
labiausiai jam prigijo supratimas, kuriuo einant jis yra laikomas žodžiu, 
reiškiančiu sąvoką. 

Tačiau naujaisiais laikais, kurie yra pasireiškę ypatinga specialiųjų 
mokslų pažangą, termino supratimas yra dar labiau susiaurintas. Kad 
žodis, reiškiąs sąvoką, įgautų šiais laikais termino vardą, reikia, kad pa- 
, reikštoji įuo sąvoka atsakytų kuriam nors mokslo dalykui, arba, kitaip ta- 
riant, įeitų į kurio nors mokslo tyrinėjamųjų objektų sritį, Tokiu būdu 
ne kiekvienas žodis, reiškiąs sąvoką, yra mokslo terminas, nors kiekvienas 
terminas yra žodis, reiškiąs sąvoką. Vadinasi, terminas yra siauresnė są- 
voka, negu, apskritai, žodis, reiškiąs sąvoką. Todel,kai yra sakoma, kad 
terminas yra žodis, reiškiąs sąvoką, patiekiama ne pilna jo aptartis (defini- 
tio), bet jos viena tik dalis, būtent, artimiausioji giminė (genus proximum). 
Norint gauti pilną termino aptartį, reik sustatyti krūvon su artimiausiąja 
gimine dar rūšinis skirtumas (ditferentia specifica). Rūšiniu skirtumu čia 
ir eina ta aplinkybė, kad reiškiąs sąvoką žodis turi liesti vieną kurį mokslo 
dalyką; kitaip tariant, turi būti jo reiškėjas. 

Pilna tat termino aptartis bus šitokia: terminas yra žod is, 
reiškiąs sąvoką, lurinčią specialios reikšmės kuriam 
nors mokslo dalykui. Kaip matėme, giminės atžvilgiu terminas yra 
žodis, reiškiąs sąvoką. Rūšinio skirtumo atžvilgiu jis yra kurio nors 
mokslinio dalyko reiškėjas. Šituodu atžvilgiu reikalauja dar smulkesnių 
paaiškinimų. 

2. — Ne visi žodžiai reiškia sąvokas. Sąvokų, pavyzdžiui, nereiškia 
tokie žodžiai, kaip aiman, štai, antai, ir, kad. Be to, kaip jau žino- 
me, ne visi žodžiai, reiškią sąvokas, yra terminai. Bet, kadangi taip ar 
šiaip, žodis terminui yra gimininė sąvoka, tai visa tai, kas yra žodžiui pri- 
gimta, t. y. jo esmė ir savybės, pritinka taip pat ir terminui, kaipo vienai 
iš palenkių žodžiui-rūšių. Todel geras žodžio supratimas, ir ypač—žodžio, 
reiškiančio sąvoką, yra būtinas geram termino sąvokos supratimui. 

Jau pirmu pažvelgimu galima žodis aptarti, kaipo garsas, arba garsų 
būrys, tartas žmogaus burna. Sakysime, tai yra tarmuo, atsakąs lotynų 
žodžiui vox. Tačiau, kaip ne kiekvienas garsas yra tarmuo, taip ir ne 
kiekvienas. tarmuo yra žodis. Kad tarmuo virstų žodžiu, reik, kad jis būtų 
skiemenuotas (vox ariculata), ir kad juoju būtų reiškiamas kuris nors 
dalykas (vox significativa). Taigi, žodis yra skiemenuotas bei 
reikšmingas tarmuo. Sakant, kad žodis yra skiemeuuotas tarmuo, charak- 
terizuojama jo fizinė, arba fiziologinė, pusė; ogi sakant, kad žodis yra 
reikšmingas tarmuo, charakterizuojama jo išvidinė, arba psichologinė, pusė. 
Vaiko verkšlenimas, kad ir yra reikšmingas, vis deito nėra dar skiemenuo- 
tas tarmuo. Papugos mėgždžiojimas žmogaus kalbos, kad ir susidaro iš 
skiemenuotų tarmenų, tačiau nėra reikšmingas psichologiniu atžvilgiu, nes 
šituo mėgdžiojimu papuga jokios prasmės neišreiškia ir pačių pamėgdžio- 
jamų žodžių reikšmės nesupranta. 

Zodžio, kaipo skiemenuoto bei reikšmingo tarmens, charakteristika 
gali ir privalo būti papildyta nurodymu to tikslo, kuriam jis turi tarnauti, 
nes toje žodžių sistemoje, kuria yra žmogaus kalba, tikslas turi esminės 
reikšmės. Pasirodo, kad žodžio tikslas yra būti reiškimo ženklu ir tuo 
pačiu tarnauti susižinojimo priemone. . 

Zenklas,apskritai yra pajustinis dalykas, kurio paty: 
rimas duoda pažinti kitą kokį dalyką. Tartas arba parašytas 
žodis nėra niekados sau tikslas: ne pažinimas jo garsų arba jo rašmenų, 
kaipo tokių, yra svarbu iš dalyko esmės, bet pažinimas to, ką žodis 
seiškia. Todel žodis visuomet yra ženklas, iš kurio yra pažįstamas kitas 
koks dalykas. 

Suglaudus visa, kas buvo pasakyta iki šiol apie žodį, gausime jam 
šitokią aptartį: žodis yra žmogaus burna sudarytas skieme- 
nuotas bei reikšmingas tarmuo, einąs susižinojimo 
ženklu. 

Norint toliau gerai suprasti žodžio prigimtį, tenka apsitirti, koks žen- 
klas yra žodis. Zenklų juk esti įvairių, ir todel įvairiai suprantamų bei 
vertinamų. Visų pirma ženklas gali būti prigimtasis (sigium naturale) ir 
iš nuožiūros nustatytas, arba sutartasis (signum arbitrarium seu conventi+ 
onale). Prigimtasis yra ženklas, kurio santykis su reiškia- 
muoju dalyku yra nustatytas šio pastarojo prigimtimi, 
Tokiu, pavyzdžiui, ženklu yra ant smėlio žmogaus kojos pėdsakas, iš ku- 
rio galime spręsti, kad paženklintojoje vietoje būta žmogaus. Iš nuo- 
žiūros nustatytas, arba sutartasis, yra ženklas, kurio san- 
tykis su reiskiamuoju dalyku yra nustatytas žmogaus 
nuožiūra arba yra taiparšiap sutartas. Zinoma, sutarimas 
del ženklo gali būti, taip sakant, tylimas ir net nesąmoningas, kyląs visai 
savaime iš gyvenimo aplinkybių. Sutartuoju ženklu, pavyzdžiui, bus mūsų 
Vytis, kaipo valstybės ženklas, nes tarp Vyties ir Lietuvos Valstybės nėra 
jokio prigimtojo sąryšio. 

Zodžiai, kaipo bendra taisyklė, yra iš nuožiūros nustatyti, arba sutar- 
tieji ženklai, ir todel jie yra įvairūs įvairiomis kalbomis vienai ir tai pačiai 
sąvokai reikšti. Tačiau yra viena žodžių grupė, palyginti, labai negausi, 
kuri kiek prisiartina prie prigimtųjų ženklų, ir todel tokie žodžiai turi įvai- 
riose kalbose mažesnio ar didesnio panašumo. Tai yra vadinamieji ono- 
matopoetiniai žodžiai, kuriais stengiamasi pamėgdžioti gamtos garsai. Taip, 
antai, mūsų žodis „švilpti“, prancūzų „sitfler“, vokiečių „pifeifen“, rusų 
„svistat'““, lenkų „gwizdac“ turi savo garsuose mažesnio ar didesnio pana- 
šumo, kadangi jie visi taip ar šiaip pamėgždžioja dalyką, kurį jie reiškia. 

Kitu atžvilgiu ženklai yra skirstomi į formalinius ir instrumentalinius 
(signa formalia et instrumentalia). Kai ženklo ir reiškiamojo da- 
lyko sąryšis yra pagrįstas lyties panašumu, turime for- 
malinį ženklą. Tokiu ženklu yra, pavyzdžiu, žmogui jo atvaizdas. 
Visais kitais atvejais, būtent, tada, kai ženklo ir reiškiamojo da- 
lyko sąryšis nėra pagrįstas lyties panašumu, turimė 
instrumentalinius ženklus. Tokiu ženklu, pavyzdžiui, bus inka- 
ras vilčiai. — Pigu atspėti, kad žodis yra instrumentalinis ženklas, nes tarp 
įo ir pereiškiamo juoju dalyko nėra lyties panašumo. i 

Pagaliau, dar skiriami apreiškiamieji ir atstojamieji ženklai (signa ma- 
nifestativa et suppositiva). Apreiškiamasis yra ženklas, iš kurio 
sprendžiama apieręeiškiamojo dalyko buvimą. Kai, pavyz- 
džiui, tautinė iškilmė yra apreiškiama iškeliant valstybinę vėliavą, vėliava 
yra apreiškiamasis ženklas. Atstojamasis yra ženklas, kuris tam 
tikra prasme pakeičia, arba atstoja, reiškiamąjį dalyką. 
Pavyzdžiui, jubilaro biustas tarsi atstoja sukaktuvių iškilmėje patį jubiliarą, 
šiajam pačiam iškilmėje nedalyvaujant. 

Sakoma, kad žodžiai yra apreiškiamieji ženklai sąvo- 
koms ir atstojamieji ženklai daiktams (verba sunt sigra mani- 
testativa conceptuum, suppositiva rerum). Jei, pavyzdžiui, yra sakoma, kad 
žemė skrieja aplink saulę, tai šitie žodžiai atstoja tikrus daiktus ir jų tikrą 
santykiavimą, nes kitaip reiktų suprasti, kad žemės žodis skrieja aplink 
saulės žodį. Bet supratimas posakio „žemė skrieja aplink saulę“ tegalimas 
vien todel, kad tarp pareiškiamų žodžiais daiktų ir pačių šitų žodžių tarpi- 
ninkaujamąją rolę dar vaidina atatinkamos sąvokos. Žodžiai tačiau ne 
atstoja šitas sąvokas, bet jas tik apreiškia ir tuo pačiu duoda galimybės. 
tam, kas juos klauso arba skaito, per sąvokų tarpininkavimą įgauti pačių 
„ daiktų supratimą. 2 

Pasirodo, jog per sąvokų tarpininkavimą įgaunamas pačių daiktų pa- 
žinimas kaip tik todel, kad sąvokos yra daiktams prigimtieji ir formaliniai 
ženklai. Sąvoka yra daiktui prigimtasis ženklas, kadangi santykis tarp. 
daikto ir sąvokos yra prigimtas, bet ne nustatytas iš nuožiūros, arba atsi- 
tiktinai sutartas. Sąvoka yra daiktui ftormalinis ženklas, kadangi tarp jos 
ir jo yra formos, arba lyties, panašumo: sąvoka kaip tik yra protinė lytis, 
atsakanti daikto esmei. 

Faktas, jog sąvokos yra daiktams prigimtieji bei formaliniai ženklai, 
yra labai reikšmingas žodžiams, kurie, kaip žinome, yra tiems patiems daik- 
tams sutartieji instrumentaliniai ženklai —ir, būtent, todel, kad tikras paži- 
nimas įvyksta su prigimtųjų formalinių ženklų pagalba. Pašalinkime žodžio. 
sąryšį su sąvoka, atsakančia daiktui, ir jis, nustodamas prasmės, nustos 
taip pat buvęs susižinojimo priemone. Tai reiškia, kad sąvoka, pažinimo 
atžvilgiu, yra daiktui vertingesnis ženklas, kaip kad žodis tam pačiam 
daiktui, ir kad žodžio sąryšis su sąvoka ne tik suteikia jam prasmės, bet 
ir padaro iš jo tikrą susižinojimo priemonę. 

Taigi, sąvoka eina ženklu daiktui; žodis, savo ruožtu, yra ženklas są- 
vokai; tik, žodis yra kitoks ženklas sąvokai, kaip kad sąvoka yra daiktui. 
Kitaip tariant, tarp žodžio ir daikto tarpininkauja sąvoka ir tuo pačiu įneša 
į žodžio turinį tai, kas sudaro prigimtojo formalinio ženklo esmę, ir kas, 
pažinimo atžvilgiu, turi kalbai tikro vertingumo. Todel galų gale dera pa- 
sakyti, kad žodis išreiškia dalyką tarpininkaujant sąvokai. 
Yra tai trumpa formula, suvedanti krūvon dalyką, sąvoką ir žodį ir tiksliai 
nustatanti savitarpinį jų santykiavimą. 

Ką tik buvo sakyta, kad sąvoka yra prigimtasis formalinis ženklas 
dalykui, ir kad žodis yra sutartasis instrumentalinis ženklas sąvokai. Zen- 
klų grandinė tuo dar nesibaigia: žodį galime dar reikšti raštu. Raštas 
arba rašmenų sistema(lotyniškai scriptura,arbascriptio) 
ir yra rašomieji ženklai žodžiams reikšti. Raštas yra, kaip 

ir pats žodis, sutartasis instrumentalinis ženklas, kuris tiesioginiu būdu rei- 
škia žodį, paskui, šiojo tarpininkaujamas, reiškia sąvoką, ir, pagaliau, sąvokos 
tarpininkaujamas, reiškia patį dalyką. Taigi, raštas yra sudarytas 
iš pastovių ženklų, reiškiančių tiesioginiu būdu žo- 
džius. Cia raštiniu ženklu suprantama ne raidė, bet parašytasis žodis. 
Dera tačiau šioje vietoje pastebėti, kad patiektoji rašto aptartis tetinka 
vadinamajam fonetiniam, arba alfabetiniam, raštui, kuris susideda iš ženklų, 
atatinkančių tariamus kalbos garsus. Kitoks yra ideograiinis raštas, kuris 
reiškia ne žodžius, bet pačias sąvokas. Tokiu ideografiniu raštu yra, pa- 
vyzdžiui, Egipto įeroglifai. . 

Bus čia dar ne pro šalį pastebėti, kad kalba yra sutartųjų ženklų 
sistema, tarnaujanti susižinojimo reikalui. Kai ženklais 
yra tariamieji žodžiai, gauname šnekamąją kalbą. Kai jais yra rašomieji 
žodžiai, turime rašomąją kalbą. Tarimas. ir rašymas vis delto nėra vienin- 
teliai būdai dalykams bei sąvokoms reikšti susižinojimo tikslu.  Mostaga- 
vimų arba kitų ženklų sistema bus taip pat savo rūšies kalba, tarnaujanti 
tam pačiam susižinojimo reikalui Zodis yra kalbai smulkiausias pradas, 
turįs nepriklausomo reikšmingumo, kokio neturi tokie, dar smulkesni, kal- 
bos pradai, kaip skiemens arba garsai. Todel šnekamojoje bei rašomojoje 
kalboje žodis vaidina tokią rolę, kurios nesuprantant, negalima suprasti pačios 
kalbos reikšmingumo. Užtat nustačius žodžio esmę bei savybes, nesunku 
jau buvo, kaip galėjome pastebėti, nustatyti ir kalbos sąvoka. 

: Visa, kas čia buvo pasakyta apie žodį, pritinka ir terminui, kuris su- 
daro vieną reiškiančio sąvoką žodžio rūšį. Terminas visuomet yra žodinis 
ženklas, atstojąs dalyką ir apreiškiąs sąvoką, nors ne visi tokie žodžiai 
yra terminai. Kad šitokis žodinis ženklas taptų terminu, reik, kad jis įeitų 
į kurio nors mokslo sritį ir būtų moksliškai apdirbtas. Apie aplinkybes, 
kuriose žodinis ženklas tampa mokslo terminu, ir teks toliau kalbėti. 

3. — Tame iakte, kad žodis atstoja dalyką, glūdi jo reikšmė; o tame, 
kad jis apreiškia sąvoką, atsakančią pareikštam dalykui, glūdi jo prasmė. 
Kitaip tariant, žodžio reikšmė pareina nuo dalyko, kuris yra 
juo pareiškiamas, o žodžio prasmė—nuo sąvokos, kuri 
atsako reiškiamajam dalykui. . 

Pagal tai moksliškas termino apdirbimas reikalauja visų pirma nusta- 
tyti du dalyku: pirma, kuriems dalykams terminas turi reikšmės, ir, antra, 
kuri sąvoka suteisia jam prasmės. Nesunku pastebėti, kad faktinai čia 
reikalaujama nustatyti termino tysa (extensio) ir jo talpa (comprehensio), 
kuriedvi yra matuojamos pagal tysą ir talpą sąvokos, glūdinčios termino 
pagrinde. Būtent, termino tysa matuojama visais tais individais, kurie yra 
padengiami sąvokos tysa, o termino talpa matuojama visomis tomis žymė- 
mis, kurios sudaro sąvokos talpą. 

Pasirodo, kad termino tysa sutampa su jo reikšme, tuo tarpu kai jo 


talpa sutampa su jo prasme. Atatinkamai termino reikšmė yra atvirkščiu | 


santykiu su jo prasme pagal tai, kaip santykiuoja tarp savęs sąvokos 
lysa ir talpa. Kaip talpai didėjant tysa mažėja, taip ir termino prasmei 
tampant sūdėtingesnei, jo reikšmė siaurėja, t. y. apsiriboja mažesniu dalykų 
skaičiumi. Todel, nustatant termino prasmę, sykiu yra nustatomas tam 
tikru laipsniu ir jo reikšmės plotas, arba jo pritaikomumas tam tikram 

atskirų dalykų skaičiui. Bet iš kitos pusės, žinant termino reikšmę, t. y. 
kuriems dalykams jis yra taikintinas, galima taip pat maždaug susekti, kuri 
yra jo prasmė. Nustatyti mokslo terminas tai ir yra nustatyti 
įoreikšmė bei prasmė sąryšyje su sąvoka, kuria jis yra 
pagrįstas. 

Sakysime, mums tenka nustatyti du viens antram artimu terminu: 
dalykas ir daiktas. Domėdamiesi jiemdviem patiriame, kad dalykas turi 
platesnės reikšmės, negu“ daiktas: bet kurią dalį to, kas yra tikrovėje arba 
žmogaus psichikoje, galime pavadinti dalyku, tuo tarpu kai daiktu tepri- | 
dera vadinti vien materialiniai dalykai. Užtat dalyko prasmė yra mažiau 
sudėtinga, nes, palyginus su daikto prasme, į ją neįeina materialumo žymė. 
Nustatinėjant tokiu būdu, kokiems dalykams terminai tinka, ir kokias žy- 
mes jie apima, iš tikrųjų yra nustatinėjami terminai pagal savybes sąvokų, 
kurios jiems atsako. 

Iš to, kas pasakyta galima jau padaryti išvada, kad techniško termino 
apdirbimas visuomet turi eiti gretimais su apdirbimu sąvokos, kurią jis 
apreiškia. Todel negali būti gerai išdirbtos terminijos ten, kur pats mok- 
slo dalykas nėra gerai apdirbtas; bet iš kitos pusės mokslinio dalyko 
apdirbimas tegali vykti vien gretimais su atatinkamos terminijos to- 
būlinimu. 

b. Būtų vis delto klaidinga manyti, kad termino apdirbimas ir yra 
ne kas kita, kaip logiškas apdirbimas sąvokos, kuri glūdi jo pagrinde. 
Jog taip iš tikrųjų nėra, parodo jau tas faktas, kad termino aptarimas bei 
suskirstymas iš vienos pusės ir sąvokos aptarimas bei suskirstymas iš 
kitos pusės nėra tas pats dalykas. Termino aptarimas bei suskirstymas 
vadinami nominaliniais, tuo tarpu kai sąvokos aptarimas bci suskirstymas 
vadinami realiniais. A 

Jei realinis sąvokos aptarimas iškelia aikštėn prigimtį arba esmę da- 
lyko, kuriam ji atsako, tai nominalinis termino aptarimas teiškelia aikštėn 
žodžio prasmę. Faktinai žodžio prasmės iškėlimas aikštėn yra ne kas kita, 
kaip tikslus nurodymas, kokia sąvoka glūdi žodžio pagrinde, arba, kitaip 
tariant, kokia sąvoka sutarta jungti su šituo žodiniu ženklu. Nominalinio 
aptarimo uždavinys ir yra paaiškinti šitas žodinis ženklas jo sąryšiu su 
atatinkama sąvoka, panaudojant dalykus dar labiau žinomus už patį šitą 
ženklą. Tokiais dalykais yra iš vienos pusės etimologinė termino kilmė, 
o iš kitos pusės įvairūs sinonimai, turį vienodos ar tik artimos jam pra- 
smės. Jei, pavyzdžiui, esybė aiškinama, kaipo bet kuris esąs dalykas, tai 
tokiu atveju, galima sakyti, sykiu įvyksta ir etimologinis žodžio išnagrinė- 
jimas ir jo paaiškinimas sinonimu, nes esąs dalykas ne tik yra sinonimas 
esybei, bet ir išaiškina 'etimologinę jo kilmę: daiktavardis „esybė“ ir dalyvis 
„sąs“ turi bendrą šaknį, o galūnė ybė kaip tik objektivuoja tai, ką vadiname 
dalyku. 

Šalia termino nominalinio aptarimo stovi nominalinis jo suskirstymas, 
kuris su pirmuoju sudaro, termino atžvilgiu, savo rūšies žinojimo būdus. 

Nominalinis suskirstymas, vadinamas lotyniškai dis- 
tinctio,t. y. skirtumo darymas, yra išskirtymas bei išskai- 
tymas įvairių prasmių, kurių turi vienas žodis. Žodis, teturįs vienų 
vieną prasmę, negali būti, kaip matyti iš nominalinio suskirstymo aptarties, 

skirstomas nominaliu būdu, Tačiau dažniausiai įvairiuose posakiuose žo- 
džiai turi įvairios prasmės, ir todel yra labai svarbu, tikro susižinojimo 
reikalui, skirti (distinguere) įvairios jo prasmės. Pavyzdžiui, termino žodis 
nominaliai gali būti skirstomas visų pirma kalbos ir laiko atžvilgiu. Kai 
iš vienos pusės paskirtasis laikas, pavyzdžiui, vekseliui mokėti, yra vadina- 
mas. terminu, ir kai iš antros pusės terminu yra pareiškiamas žodis, reiš- 
kiąs sąvoką, turinčią reikšmės mokslo dalykui, tai gauname dvi pagrindines 
termino prasmes. Kalbos atžvilgiu terminas tam tikrose ribose turi taip pat 
įvairių prasmių pagal tai, ar jis reiškia sąvoką (terminus mentalis), ar tar- 
menį (terminus oralis), ar raštą (terminus scriptus). Nesusipratus del ter- 
mino įvairios prasmės ir nedavus pažinti, kuria prasme jis yra vartojamas, 
tarp kalbėtojo ir klausytojo arba tarp rašytojo ir skaitytojo negali būti 
tikro susipratimo. 

c. Su nominaliniu termino suskirstymu yra surištas tam tikru būdu 
realinis terminų suskirstymas į vienaprasmius, daugiaprasmius ir analogi- 
nius,—suskirstymas, turįs didelės reikšmės terminologijos reikalui. Būtent, 
nominalinis žodžio suskirstymas prileidžia jau, kad, jei ne visi, tai bent kai 
kurie žodžiai gali turėti daugiau prasmių, kaip vieną. Ir štai paminėtasis 
realinis terminų suskirstymas įvyksta pagal tai, kiek ir kaip santykiuojančių 
tarp savęs prasmių žodis faktinai turi: Jei žodis, arba terininas, turi vieną 
prasmę, jis yra vadinamas vienaprasmiu (terminus univocus). Turėdamas 
daugiau prasmių, kaip vieną, žodis yra daugiaprasmis (terminus aeguivo- 


cus), O tuo atveju, kai terminas turi daugiau prasmių, kaip vieną, ir kai | 


atskiros prasmės surištos tarp savęs tam tikru siauresniu santykiu, kuris 
verčia eiti nuo vienos prasmės prie kitos, turime analoginį terminą (ter- 
minus analogus). Kiekvieną termino rūšį reik dar paaiškinti skyrium. 

Vienaprasmis yra bendrinis terminas, taikomas viena 
prasme ištisai dalykų eilei, kaipo atsakąs kiekvieną kar- 
tą vienai ir tai pačiai bendrinei sąvokai. Jei apie Sokratą, 
Platoną ir Aristotelį sakome kiekvieną kartą skyrium: „tai yra žmogus“, 
tai žmogus yra čia vienaprasmis tern inas, nes jis tokiu atveju vartojamas 
pareikšti rūšinei sąvokai, kuri pritinka visiems žmogiškiesiems individams 
viena prasme. Panašiai terminas, reiškiąs giminę, viena prasme atsako 
savo rūšims; - pavyzdžiui, ir apie žmogų, ir apie žvėrį, ir apie žuvį galima 
viena prasme tarti, kad jie visi*yra gyvuliai, t. y. juslingos būtybės. Cia 
gyvulio gimininė sąvoka pritinka viena prasme visoms savo rūšims, ir to- 
del bendrinis gyvulio terminas tariamas apie šitas rūšis viena prasme. 

Daugiaprasmis yra terminas, tariamas apie įvairius 
dalykus įvairia prasme. Jei iš vienos pusės naminis gyvulys, o iš 
antros pusės Zodiako žvaigždynas vadinama veršio vardu, tai „veršio“ žodis 
yra vartojamas įvairia prasme įvairiems dalykams pareikšti; kitaip tariant, 
jis yra daugiaprasmis žodis. 

Pagal savo prasmę tarputinę vietą tarp vienaprasmių ir daugiaprasmių 
terminų užima analoginiai terminai. Vienaprasmis terminas taikomas daly- 
kams, turintiems tą pačią esminę prigimtį; daugiaprasmis terminas taikomas 
dalykams, turintiems visai įvairias prigimtis. Bet gali būti atvejų, kai vienas 
terminas taikomas dalykams, kurie, kad ir turi įvairias prigimtis, vis delto 
turi tam tikro bendrumo, panašumo, priklausomybės ir kitokių santykių. 

Jei, pavyzdžiui, kalbama apie vekselio terminą ir mokslo terminą, tai, nors 
pareiškiami dalykai ir yra įvairios prigimties, vis delto abiem atvejais ter- 
mino žodis pareiškia tam tikrą ribą, būtent, pirmuoju atveju — laiko, antruoju 
atveju— pažinimo. Tarp dviejų šitų atvejų yra tam tikros analogijos, todel 
ir terminas yra vadinamas analoginiu. Aptariant neigiamai, ir todel —ne visai 


tiksliai, tokį analoginį terminą, galima pasakyti, kad analoginis yra. 


terminas, tariamas apie įvairius dalykus nei grynai įvai- 
ria, nei visai viena prasme. 

Termino analogija gali būti įvairi pagal tai, kuo ji remiasi. Scholas- 
tika žinojo bent trejetą analogijos rūšių, kurios buvo. vadinamos: 
analogia proportionis, analogia proportionalitatis ir analogia attributionis. 
Kai tarp reiškiamų vienu analoginiu terminu kelių dalykų yra panašumo, 
turime santykio analogiją (analogia „proportionis). - Tokios, pavyzdžiui, ana- 
logijos yra tarp medžio lapo ir poperiaus lapo. Kai du dalyku, reiškiamu 
vienu analoginiu terminu, įgauna panašumo per palyginimą su trečiuoju daly- 
ku,„turime santykiavimo analogiją (analogia proportionalitatis). Pavyzdžiui, 
pažinimo šaltinis ir gyvybės šaltinis įgauna panašumo per palyginimą su 
tuo dalyku, kuris gamtoje yra vadinamas šaltinio vardu. Pagaliau, kai tarp 
kelių reiškiamų vienu analoginiu terminu dalykų yra išvidinio sąryšio, pa- 
vyzdžiui, priežastingos priklausomybės, turime pritaikymo analogiją (analo- 
gia attributionis). Kai, pavyzdžiui, yra sakoma, kad skaitome Aristotelį, tai 
Aristotelio vardas vartojamas jo raštams reikšti. Tarp autoriaus ir jo raštų 
yra priežastingos priklausomybės, iš kur ir kyla analoginis žodžio pritaikymas. 

Santykio ir santykiavimo analogija, rišama su termino vartojimu, 
eina pagrindu metaforai, kuri yra ne kas kita, kaip tiesioginės žodžio 
prasmės perkėlimas iš vieno dalyko ant kito, turinčio panašumo su pir- 
„ muoju. Pavyzdžiui, del panašumo tarp medžio lapo ir poperiaus lakšto 
šis pastarasis imta vadinti taip pat lapu. 

“ Pritaikymo analogijai vaizdingoje kalboje atsako tai, kas yra vadinama 
metonimijos vardu.  Metonimiją gauname kiekvieną kartą, kai vartojame 
priežastį vietoje išdavos, ženklą vietoje reiškiamo dalyko, indą—vietoje to, 
kas jame telpa, atvirkščiai ir tt. Sita anlogijos rūšis turi lietuvių kalbai 
patingos reikšmės, kadangi jos šviesoje randa išaiškinimo ir analoginio 
pateisinimo tokie posakiai, kaip valgomasis kambarys, valgomasis laikas, 
valgomasis šaukštas, kuriais valgymo vieta, laikas ir įrankis yra vadinami 
vienu analoginiu žodžiu, iš pradžios reiškusiu pasyvią maisto žymę būti 
valgomam. Faktinai vienas tik maistas tėra valgomas tikra to žodžio pra- 
sme. Pritaikomosios analogijos dėsniu valgomosiomis yra vadinamos ir 
visos aplinkybės, neturinčios aktyvios reikšmės. Reik tačiau saugotis 
išeiti iš loginių analogijos ribų ir vadinti valgomuoju dalykas, turįs akty- 
vios reikšmės valgymo veiksme. Pavyzdžiui; pritaikomąja analogija nega- 
lima pateisinti posakio „valgomasis asmuo“, nes asmuo, kuris valgo, gali 
ir privalo būti pavadintas valgančiu asmenimi. 


II. Terminų šaltiniai. 
„I. Žmonių kalbos žodžių pritaikymas terminijos reikalui: a. žmonių 
kalbos žodžio tikslinimas; b. žodžio reikšmės praplėtimas; c. žodžio reikšmės 
susiaurinimas; d. žodžio prasmės kilnojimas pagal analogiją. — 2. Naujų 

žodžių sudarymas: a. lkuriamieji naujadarių pradai; b. terminų sudarymas 
pagal sąvokų kategorijas. 3. Svetimų žodžių skolinimas: a. terminų skolirti- 
mosi reikalas; b. terminų skolinimosi principai. 


1. — Jei paimsime bet kurį mokslą, turėjusį susidaryti moksliš- 
kąją terminiją, tai lengvai patirsime, jog šita jo terminija yra pasemta iš trejeto: 
šaltinių. Būtent, vieni jos terminai yra paimti iš gyvosios žmonių kalbos 
ir tik yra pritaikyti specialiam mokslo reikalui; kiti terminai yra naujai su- 
daryti pagal kalbos dėsnius-ir šiaip jau pagal analogiją su tipingomis jos, 
apraiškomis; pagaliau, trečia terminų grupė tiesiog paskolinta iš kitų kalbų 
ir tik mažiau ar daugiau modifikuota pagal fonetines bei moriologines 
savybes kalbos, kuriai žodžiai yra skolinti. Kaip yra ir privalo būti panau- 
dojamas kiekvienas iš šitų trejeto šaltinių terminams sudaryti, ir reik iš eilės 
patyrinėti, 22 

a. Kai specialiosios terminijos reikalui yra imamas žodis iš profaniškos 
žmonių kalbos, jis beveik visados turi pereiti per tam tikrą pritaikomąjį 
apdirbimą, kuris kartais net labai žymiai pakeičia jo reikšmę bei prasmę. 

* Tuščias būtų dalykas svarstyti, ar toks pakeitimas yra geras ar blogas, 
nes jis tiesiog yra neišvengiamas. Ogi neišvengiamas jis yra todel, kad 
žodžių gyvenimas, taip sakant, evoliucionuoja sykiu su evoliucija sąvokų, 
kurios glūdi jų pagrinde. Todel norėti, kad žodžių prasmė bei reikšmė, 
kurių jie turi proianų supratimu, nesikeistų, kai šitie žodžiai patenka į 
protinę specialistų mokslininkų apyvartą, yra faktinai stabdyti ne tik kal- 
bos, bet ir protinio išsilavinimo pažangą. Todel taip pat labai dažnai tėra vien 
nesusipratimas, kai prieš protaniškųjų žodžių evolucionavimą į moksliškąją 
terminiją pas mus protestuojama argumentu, kad „šitaip žmonės tokio 
žodžio nevartoją“. Kad pritaikyto terminijos reikalui žodžio žmonės nevar- 
toja moksliškąja prasme, yra visai suprantamas dalykas, nes mokslininko 
specialisto ir profano akiračiai ir atatinkamai sąvokų supratimas neišvengia- 
mai labai skiriasi. Taip dalykams stovint, yra normalu, kad žodis, imamas 
iš profaniškosios žmonių kalbos, pereina tą evoliuciją, kurios reikalauja 
moksliškasis termino -apdirbimas. 

Mažiausiai apkitimo patiria žmonių žodis, patekdamas į moksliškąją. 
terminiją, tada, kai šitam reikalui telieka vien tiksliai nustatyti jo prasmė 
bei reikšmė, kitaip- tariant, nustatyti talpa bei tąsa tos sąvokos, kuri glūdi 
jo pagrinde. Šitas terminologinis vyksmas gali būti pavadintas žmonių 
žodžio precizavimu, arba tikslinimu. Jis visados yra neišvengiamas, kai 
tenka moksliškajai terminijai skolintis žodžių iš paprastos žmonių kalbos, 
nes šioji pastaroji niekados nepasižymi tuo tikslumu, kurio gali reikalauti 
mokslo tikslai. Žodžio tikslumo stoka faktinai parodo tai, kad sąvoka, 
kuri glūdi jo pagrinde, nėra sąmoningai nustatyta talpos bei tysos atžvil- 
giu. Jei, pavyzdžiui, žmonės vartoja žodį „gyvulys“, tai jie dažniausiai 
neišsiduoda sąskaitos, kokios žymės sudaro gyvulio sąvokos talpą, ir, ata- 
tinkamai, kokie individai arba net rūšys gali būti šituo žodžiu reiškiami. 
Tiesa, kiekvienas, kas taria gyvulio žodį, mažiau ar daugiau. aiškiai nusi- 
mano, kad gyvulio sąvokoje taip ar šiaip yra gyvybės žymė; bet užtat ne- 
lavintas žmogus retai kada galės. nustatyti, kokių dar yra žymių gyvulio 
savokoje šalia gyvybės žymės. Jei tokių žymių, apskritai, nepripažinsime,. 
4ai tuomet turėsime gyvulio žodį taikyti net augmenims, nes ir augmenys 

iam tikra prasme pasižymi gyvybe, būtent, augamąja. Jei, atvirkščiai, šalia 
gyvybės žymės rasime bent vieną dar kitą žymę, turėsime atatinkamai su- 
siaurinti gyvulio žodžio reikšmę, t. y. taikyti jį siauresniam daiktų plotui. 
Pasirodo, kad tokia žymė ir yras juslingumas (sensibititas), kuris ir nelei- 
džia taikyti gyvulio žodį augmenims, nes jis turi būti apribotas juslingos 
gyvybės plotu. Tokiu būdu gauname, kad gyvulio žodis tėra taikytinas 
tik ten, kur sueina krūvon gyvybė ir juslingumas. Tuo pačiu yra nusta- 
ioma jo prasmė, arba, kitaip tariant, yra iškeliama aikštėn talpa sąvokos, 
kuri yra su juo surišta. 

Turint nustatytą žodžio prasmę, nesunku jau nustatyti jo reikšmė, 
arba, kitaip tariant, tysa sąvokos, kuri glūdi jo pagrinde. Jusliugą gyvybę 
turi pirmiausiai visi neprotingi gyvuliai, kurie stovi tarp augmenų ir žmo- 
gaus, 0 paskui ir visi žmonės, nes ir šie pastarieji pasižymi taip ar šiaip: 
juslinga gyvybe. Bet kadangi žmonės turį dar protą, tai jie specialiau 
vadinami protingais gyvuliais Bet taip ar šiaip gyvulio žodis apima tiek 
neprotingas, tiek ir protingas gyvas būtybes, pasižyminčias juslingumu.. 
Siuo pasakymu yra nustatoma gyvulio žodžio reikšmė, arba, kitaip vertus, 
yra užbrėžiama tysa sąvokos, su kuria jis yra surištas. 

Kai nelavinti žmonės vartoja gyvulio žodį, jiems negali ateiti galvon. 
visas nusakytasis tikslinimo darbas. Tiesą pasakius, ir mokslininko jis 
nevisuomet yra sąmoningai daromas. Juo mažiau todel galima reikalauti 
sąmoningumo nuo prasčioko. Bet kaip tik šio pastarojo nesąmoningumas. 
padaro tai, kad gyvulio žodis jo vartojamas pagal aplinkybes su žymia. 
laisvos nuožiūros dalimi. Pavyzdžiui, ūkininkas beveik išimtinai taikys. 
gyvulio žodį prie tų stambiausių gyvų būtybių, kurios sudaro gyvojo jo- 
inventoriaus pagrindą. Tokiu atveju gyvulio žodis yra vartojamas su žy- 
miai susiaurinta reikšme, nors šito ir nezalima laikyti privalofnąja tai- 
sykle. 
Iš kitos pusės, kaip jau esame matę, bitų nepateisinama, jei kas no- 
rėtų praplatinti gyvulio reikšmę ir pritaikyti šitą žodį augmenims, vadovau- 
damasis tuo, kad ir šie turi tam tikrą gyvybę. Tai galėtų paaiškėti susta- 
čius gyvulį su kitu artimu jam žodžiu, būtent, gyviu. Ir gyvulys ir gyvis 
turi tarp savo žymių gyvybę. Bet gyvulys priklauso prie tos kategorijos 
žodžių, kuri sustiprina pagrindinės žymės išraišką ir tuo tarsi susiaurina. 
žodžio reikšmę, kaip kad tai įvyksta žodžiuose: dusulys, geidulys, snaudu- 
lys ir ttt Todel gyvulys yra jau tam tikra prasme kvalifikuotas gyvybės. 
nešėjas, tuo tarpu kad gyvis yra paprastas jos nešėjas, būtent, nekvalifikuo- 
tas juslingumo žyme. 


Kai nusakytas aukščiau tikslinimo darbas yra taip ar šiaip atliktas, | 


profaniškosios kalbos žodis, šiuo atveju—gyvulys, patenka į mokslo apy- 
vartą ir tampa jau mokslo terminu, kuris gali būti vartojamas tam tikra. 
prasme bei reikšme atatinkamoje disciplinoje. Cia jau tolimesnis jo likimas 
pareina labiausiai nuo apdirbimo sąvokos, su kuria jis yra surištas. Cia, 
būtent, jis yra aptariamas: bei suskirstomas - pagal tai, kas yra patiriama 


apie gyvulius moksliškajame tyrinėjime. Pavyzdžiui, dabar yrarealiai pateisi- 


mamos tokios gyvulio aptartys, kaip „juslingas gyvis“, arba „gyvis, kvaliti-- 
kuojamas juslingumo žyme“, arba net „gyva juslinga būtybė“. Iš kitos 
pusės gyvuliai yra skirstomi į protinguosius ir neprotingus, o paskui šie- 

"pastariėji į ištisą eilę rūšių, pagal specifikuojančias atskirų gyvulių 
mes. | 

4 Nurodytieji čia gyvulio aptarimai bei suskirstymai yra realiniai. No- 
minalinio jo aptarimo bei suskirstymo neatsirado reikalo, daryti, kadangi 
gyvulio terminas pasirodė pakankamai suprantamas ir negali net būti pa- 
aiškintas dar suprantamesniais terminais, o iš kitos pusės jis yra vienapra- 
smis ir todel negali būti skirstomas pagal distinkcijos reikalavimus. Nusta-- 
„tinėdami jo prasmę bei reikšmę, matėme tačiau reikalą skaitytis su etimo- 
" logine jo kilme sąryšyje su tipinga galūnės - ulys reikšme. Štai kaip įvyksta 
dažniausiai tasai žmonių žodžio apdirbimas mokslo terminijai, kuris yra. 
pavadinias tikslinimu. 

b. Kai, paprastai, žmonių kalbos žodis yra tikslinamas tam, kad jis 
galėtų būti -pritaikytas mokslinės terminijos reikalui, retai kada jo prasmė 
pasilieka išlaikyta žmonių supratimo ribose. Dažniausiai įvyksta mažesnis 
ar didesnis jos kitėjimas, kurio tiesiog reikalauja vadinamojo žodžių gyve- 
nimo pažanga. M. Brėalis kalbamąjį reikalą aiškiai konstatuoja šitokiais 
žodžiais: „Kalbai pažanga yra ne kas kita, kaip išsilaisvinimas be prievartos. 
nuo savo pirmutinių šaltinių. Negalima būtų kalbėti, jei būtų norima su- 
vesti visi žodžiai prie tos tikslios reikšmės, kurios jie buvo turėję pačioje 
pradžioje“ (Essai de sėmantigue, 123 p.). Ir štai, žodžių gyvenimo pažanga. 
ir reiškiasi labiausiai trimis būdais, ypač kai kalbama apie terminų sudary- 
mą iš paprastos žmonių kalbos žodžių. Tai yra, pirma, žodžio reikšmės 
praplėtimas, antra, žodžio reikšmės susiaurinimas, ir trežia, žodžio prasmės. 
kilnojimas pagal analogiją. 

Zodžio reikšmės praplėtimas yra, gali būti, dažniausiai vartojamas 
būdas iš visų suminėtųjų, kai paprastas žmonių žodis yra pritaikomas. 
mokslinės terminijos reikalui. Cituotasis ką tik lingvistas, tęsdamas toliau 
savo mintį, keliais sakiniais žemiau' sako: „Reik palikti lingvistui rūpesnis 
susekti tolimiausi pradedamieji kalbos punktai. Ogi prasmės praplėtimas 
yra normali apraiška, privalanti turėti savo vietą pas visas tautas, kurių. 
gyvenimas yra intensyvus ir kurių mintis yra veikli“ (t. p. 123 p.). 

Jei paimsime kad ir tokį ginčijamą dabzr terminą, kaip „išsivystyti“, 
tai pamatysime, kad, reikšmės praplėtimo dėsniu einant, jis yra visai priim- 
tinas tam atbaigtajam nepereinamajam veiksmui, kuris, pavyzdžiui, rusiškai 
yra pažymimas žodžiu „razvit'sia““. Tiesa, pirmutinė žodžio „išsivystyti“ 
prasmė yra išsinerti arba atsipalaiduoti iš vystyklų, bet nuo kūdikio 
išsivystymo labai jau lengva pereiti prie pumpuro išsivystymo iš savo 
pirmutinio suvystyto stovio. Ogi, einant dar toliau, nesunku išsivystymo. 
žodis taikyti visiems tiems atsitikimams, kur yra tam tikro vyksmo nuo 
netobulo suvystyto prie tobulesnio išvystyto stovio, kur, kitaip tariant, yra 
pažangos vyksmo. į 

Nusakytasis žodžio „išvystyti“ reikšmės apkitimas yra ne kas kita, 
kaip šitos reikšmės praplėtimas: juo, būtent, pareiškiama dabar žymiai dau- 
giau konkretinių atsitikimų, negu anksčiau. Kitaip tariant, glūdinčios jo 
pagrinde sąvokos tysa atatinkamai praplito. Bet sykiu turėjo sumažėti jos 
talpa, arba, kitaip tariant, turėjo pasidaryti mažiau turtinga ir tuo pačiu 
bendresne žodžio prasmė. Ir iš tikro, jei iš pradžios žodis „išsivystyti“ 
teiškė visų pirma išsinerti iš vystyklų, tai dabar jis jau reiškia išeit iš 

pirmutinio nesudėtingo bei nediferencijuoto stovio į sudėtingesnį bei dife- 
rencijuotąjį, kas yra jau pažangos, kaipo tokios, žymė. 
Salia šitokios visai pateisinamos žodžio „išvystyti“ evoliucijos vieno 
kito imta vartoti žodis „vystytis“ ta prasme, kokios kad turi rusų žodis 
„razvivat'sia“. Tuo tarpu šitokios žodžio „vystytis“ vartosenos pateisinti 
jau nebegalima, nes jis pagal savo prasmę turi priešingos pakraipos, paly- 
ginant jį su žodžiu „išsivystyti“. (Cia jau turime ne žodžio reikšmės pra- 
plėtimą, bet žodžio reikšmės griežtą keitimą, kuris dargi yra pagrįstas ne- 
susipratimu. Panašiai nesusipratimu tik galima aiškinti atsitikimas, kai žo- 
džiu „vystyti“ norima išreikšti rusų žodį „razvivat'“. Gal būti, kad šitie 
nepateisinamieji vartojimai žodžių „vystytis“, „vystyti“, „vystymas“ sukėlė 
reakciją taip pat prieš žodžius „išsivystyti“ ir „išsivystymas“, kuriuodu 
visai yra pateisinamu žodžių gyvenimo dėsnių šviesoje. Jei šalia jų nėra 
atatinkamų trunkančio bei neatbaigto savaiminio ar darybinio veiksmo ter- 
minų, tai šitokis izoliuotas;s jų stovis dar nedraudžia jų vartoti nurodytąja 
praplėstąja reikšme bei apibendrinta prasme. 
Yra pastebėta, kad žodžių reikšmės praplėtimas arba jų prasmės 
apibendrinimas įvyksta priežastingame sąryšyje su gyvenimo pažanga ir 
šiaip jau vykstančiais jame kitimais. Jei, pavyzdžiui, anksčiau vadinta ran- 
kraščiais autoriaus ranka parašyti raštai, tai dabar, atsiradus ir praplitus ra- 
šomosioms mašinoms, rankraščiais imama vadinti ir tie raštai, kurie yra 
autorių atmušami su šitų mašinų pagalba. Panašių atsitikimų žodžių evo- 
liucijoje galima surasti labai daug kiekvienoje kalboje ir kiekvienu laiku. 
Ž c. Jei žodžių reikšmės praplėtimas yra iš esmės gyvenimo evoliucijos 
padaras, tai priešingas jam vyksmas, t. y. žodžių reikšmės susiaurinimas, 
gliidi pačios kalbos vartojimo aplinkybėse. Kiekvienas žmogus, būtent, 
yra linkęs imti žodį sąryšyje su tomis konkretinėmis aplinkybėmis, kuriose 
jam tenka verstis, ir kurios verčia jį todel imti šitą žodį mažiau ar daugiau 
konkretizuota prasme. Todel taip pat kiekvienas mokslininkas turi palinkimo 
siaurinti bendros prasmės žodžius pagal tuos labiau konkretinius atsitiki- 
mus, su kuriais jam tenka turėti reikalo. Jei, pavyzdžiui, žodis „esencija“ turi, 
pagal lotyniškąją savo kilmę, plačią bet kurios esmės prasmę, tai chemikas, 
kalbėdamas apie kurios nors rūgšties esenciją, susiaurina pirmutinę šito 
žodžio reikšmę iki savo darbo srities ribų. Tai nekliudo kitų sričių mok- 
slininkams tą patį bendrąjį žodį siaurinti pagal specialių savo sričių reika- 
lavimus. Bet tai tik reiškia, kad kiekvienoje specialiojoje mokslo srityje 
gali būti terminų, gautų žodžių reikšmės susiaurinimo būdu, ir kad vienas 
ir tas pats bendras žodis gali turėti įvairiose mokslo srityse įvairiai susiau- 
rintos reikšmės. ) 
2 odžių reikšmės susiaurinimas ir atatinkamas jų prasmės konkretiza- 
vimas. ypatingai dažnai atsitinka su žodžiais, gaunamais išvestiniu būdu iš 
veiksmažodžių. Pavyzdžiui, veiksnys reiškia visa tai, kas taip ar šiaip vei- 
kia, ir kas lotyniškai gali būti išreikšta plačiai suprantamu žodžiu „factor“. 
Bet, kaip šitas lotyniškasis žodis buvo įvairių įvairiausiai siaurinamas, taip 
ir mūsų veiksnys įvairiuose moksluose yra įvairiai siaurinamas pagal tyri- 
nėjamosios srities turinį. Gramatikoje veiksnys yra tai, apie ką kalbama saki- 
nyje; o kadangi tai, apie ką kalbama sakinyje, dažnai taip ar šiaip veikia, 
tai ir imta bendro turinio žodis „veiksnys“ siaurinti pagal gramatikos sritį 

Šiąja proga pastebėtina, kad šitas susiaurinimas būtų visai teisėtas tik tada, 
jei iš tikro tai, apie ką kalbama sakinyje, bent iš savo esmės būtų dažniausiai 
veikėjas. Šiaip jau jis yra labai abejotinas, nors formaliai ir remiasi siau- 
rinamuoju žodžio vartojimo būdu. 

Artimai su žodžio reikšmės susiaurinimu sueina žodžio prasmės kon- 
kretizavimas, arba sudaiktinimas. Sudaiktinimo apraišką turėsime tada, kai 
atitraukto turinio žodis įgauna materialinio daikto prasmę. Zodžio prasmės 
sudaiktinimas, pavyzdžiui, yra įvykęs su žmonių žodžiu „vežimas“, kuris 
pagal etimologinę savo kilmę turėtų reikšti veiksmą. Tuo. tarpu dabar jis 
jau reiškia daiktą, kuris yra vežamas. 

Sudaiktinimo apraiškos nėra dažnai pastebimos sudarant mokslo 
terminus iš paprastos žmonių kalbos žodžių. Dažniausiai jos turi vietos 
ten, kur įvyksta nevisai taisyklingas naujų žodžių išvadžiojimas, arba ten, 
kur šiaip jau trūksta galimybės sudaryti naują terminą kokiu nors 
ryškiai tipingu būdu. Tokiais, pavyzdžiui, terminais yra visuomenės 
moksluose žodžiai: valstybė ir savivaldybė. Iš lotynų kalbos tokiu 
sudaiktinimo būdu yra tarp kitko susidarę: universitetas ir fa- 
kultetas. 

d. Didžiausios reikšmės tiek morfologijoje, tiek ir semantikoje turi 
analogijos dėsnis, kuris kalbos išsivystyme vaidina pagrindinio palinkimo 
rolę. Kai pagal analogiją susidaro naujos žodžių lytys, turime morfologi- 
nės analogijos atsitikimą. Ogi kai pagal analogiją yra kilnojama žodžių 
prasmė, turime jau semantinės analogijos atsitikimą. Semantinė analogija 
turi kaip tik vietos tada, kai paprastas žmonių kalbos žodis įgauna moksli- 
nėje terminijoje naujos prasmės pagal analoginį žodžio pritaikymą nau- 
jiems atsitikimams arba naujai sričiai. Kaip pamatysime vėliau, naujų 
žodžių išvadžiojimas remiasi sykiu ir morfologine ir semantine analogija, 
kas gali būti išreikšta, pavyzdžiui, šitokia proporcijos formula: eiti taip 
santykiuoja su eisena, kaip veikti santykiuojs su x, kuris šiuo atveju 
ir yra veiksena. 

Analoginiai terminai, apie kuriuos buvo kalbėta anksčiau, įgauna 
analoginės prasmės kaip tik todel, kad jų prasmė yra kilnojama iš nuo vienų 
dalykų ant kitų del kurios nors analogijos, esančios tarp pirmųjų ir antrųjų. 
Jei, pavyzdžiui, yra padėties panašumo, galime perkelti žodžio prasmę iš 
vieno dalyko ant kito dal vadinamosios santykio analogijos. Daugelis ter- 
minų, pasemtų iš paprastos žmonių kalbos, kaip tik susidaro pagal šitą 
paprasčiausią analogijos rūšį. Taip, pavyzdžiui, yra perkelti į mokslinę 
terminiją tokie žodžiai, kaip pamatas, pagrįsti, išvadžioti, spręsti 
ir tt. Iš pradžios pamatas reiškė namų fundamentą, arba tai, kas yra pa- 
mesta po kitu daiktu, ir kuo šis daiktas remiasi. Ilgainiui imta pamatas 
suprasti ne tik materialine, bet ir logine prasme: visur, kur iš pradžios kas 
nors yra teigiama, kad paskui į šitokį teigimą galima būtų atremti tolimeni 
išvadžiojimai, yra vietos kalbėti apie pamatą logine prasme. Jei, pavyzdžiui, 
sakoma, kad niekas neįvyksta be pakankamo pamato, tai tokiu atveju pa- 
mato žodis yra perkeliamas į mokslinę terminiją pagal santykio. analogiją. 
Tiesa, paskutiniais laikais imta jau vengti pamato žodis ir vartoti jo vie- 
toje pagrindas. Bet ir šis antrasis yra panašiais atvejais vartojamas 
pagal santykio analogiją, nes iš pradžios buvo grindžiami tokte daiktai, 

kaip asla arba tiltas, ir tik paskui žmonės prasimanė grįsti savo išrodinė- 
jimus logiškais argumentais. Panašiai buvo perkelti į logikos mokslą ir 
žodžiai „išvadžioti“ ir „spręsti“ šalia daugelio kitų žodžių, kurie sunku 
būtų čia visi suminėti. 

Kaip buvo jau savo laiku nurodyta, santykio analogija remiasi vaiz- 
dingoje kalboje toji lytis, kuri litratūroje yra vadinama metaforos vardu. 
Metafora yra visados pagrįsta panašumo analogija; tik ji susidaro atsitikti- 
nai, kai rašytojas ar kalbėtojas, pagaudamas naujas daiktų, padėčių arba 
stovių panašybes, skaidriai jas išreiškia metaioriškais posakiais. Iš pagau- 
tos tokiu būdu ir tinkamai išreikštos panašybės gali taip pat susidaryti 
pastovus terminas, turįs reikšmės mokslo reikalui. Ne kitokiu būdu yra 
susidarę ir tokie terminai, kaip šviesti, kurti, švietimas, kūri- 
mas ir tt., nors lietuvių kalboje ir ne visos tokios metaforos yra origina- 
lios kilmės. : . 3 

Apie pritaikymo analogijos reikšmę lietuvių kalbai buvo taip pat savo 
laiku kalbėta. (Cia tepažymėsiu, kad ir šita analogijos rūšis yra mokslinei 
mūsų terminijai svarbus šaltinis. Iš šio, būtent, šaltinio kyla visa eilė tokių 
turlnčių mokslinei termiuijai reikšmės posakių, kaip sprendžiamasis 
veiksnys, įtikrinamasis argumentas, mokomosios priemonės ir 
daugelis kitų, į juos panašių. Veiksnys gali pats net nespręsti ir iš kitos. 
pusės gali nebūti net pats sprendžiamas, o tuo tarpu jis yra sprendžiama- 


sis, nes taip ar šiaip del jo įvyksta lemiamasis sprendimas. * Argumentas 


nėra nei įtikrinąs nei įtikrinamas, o tuo tarpu jis yra įtikrinamasis, nes jo: 
pagalba įvyksta įtikrinimas: kitaip tariant, jis yra įtikrinimo priemonė. Pa- 
našiai mokomosios priemonės nei moko nei yra mokomos; jos tik tarnauja 
mokymo reikalui ir šita prasme yra mokomosios. Visais nusakytais atve- 
jais atatinkamų terminų pavartojimas įvyksta pagal pritaikymo analogiją, 
kuri taip ar šiaip riša dalykus, dalyvaujančius kokiu nors būdu veiksme, 
2, Zodžių prasmės bei reikšmės tikslinimas, reikšmės praplėtimas, 
reikšmės susiaurinimas ir prasmės kilnojimas pagal analogiją yra keturi 
pagrindiniai būdai, kuriais paprastos žmonių kalbos žodžiai yra moksliškai 
apdirbami ir tuo pačiu įvedami į mokslinę terminiją. Tokiu būdu profa- 
niškoji žmonių kalba pasirodo labai svarbus mokslinės terminijos šaltinis, 
kuris nuolatos gali būti naudojamas ir niekados nėra visiškai išsemiamas. 
Vis delto žmonių kalboje ne visa galima rasti, kas yra reikalinga mokslo 
dalykams. Todel randasi reikalo šalia šito labai svarbaus terminijos šalti- 
nio naudotis ir kitokiais šaltiniais, kurie leistų papildyti tai, .ko trūksta prc- 
taniškai žmonių kalbai. Tokiu šaltiniu ir yra visų pirma lingvistiška mok- 
slininkų kūryba, kurios darbu sudaromi nauji terminai. S 
a. Nauji terminai beveik niekados nėra sudaromi ištisai taip, kad visi 
jų pradai būtų ne kas kita, kaip grynas prasimanymas. Anksčiau, pavyz- 
džiui, manyta, kad svetimas mums žodis „gaz“ esąs grynas jo išradėjo 
prasimanymas; tuo tarpu paskui pasirodė, kad jo pagrinde glūdi viena iš 
dialektiškų modifikacijų germaniško žodžio „geist“. Zinoma, nėra reikalo 
nelygstamai neigti, kad ištisai prasimanytų terminų nesama mokslo termini- 
joje. Bet taip ar šiaip tokie prasimanymai turi būti laikomi labai retomis 
išimtimis. Ogi, paprastai, nauji terminai sudaromi iš tų pradų, kuriais. 
kalba pasituri gyvajame savo žodžių lobyje. Cia ir gali kilti klausi- 

mas, kokie yra šitie kuriamieji pradai, iš kurių paprastai sudaromi nauji 
terminai, 

Terminijos naujadarai gali kilti dvejopu būdu, būtent, naujų žodžių 
išvadžiojimu ir žodžių  durstymu. Pavyzdžiui, žodis „vartosena“ gautas 
išvadžiojimo būdu pagal analogiją su bėgsena ir eisena: bėgsena ir 
eisena lygiai taip santykiuoja atatinkamai su bėgti ir eiti, kaip varto-- 
sena santykiuoja su vartoti. Užtat žodžiai „vienaprasmis“, „vienareikš- 
mis“,  „pirmavaizdis“ gauti jau žodžiu durstymu panašiai, kaip kad yra 
susidarę sudurtiniai žodžiai „ilgaausis“, „gardžiakvapis“, brangymetis“. 

Pirmuoju ir antruoju atveju, t. y. žodžių išvadžiojimo ir durstymo 
atvejais, kuriamieji naujadarų pradai nėra visai tie patys. Zodžius dur- 
stant, pagrindiniais naujadarų pradais yra atskiri, jau gyvuojantieji kalboje, 
žodžiai. Jei vis delto žodžiams durstyti yra vartojami jungiamieji balsiai ir 
galūnės, tai jie turi faktinai antraeilės reikšmės, nes dėmesio centras tokiais 
atvejais glūdi jungiamųjų žodžių prasmėje. Todel sudurtiniuose žodžiuose, 
paprastai, nei jungiamieji balsiai nei galūnės nepasižymi ypatingu sudėtin- 
gumu. Jungiamaisiais balsiais sudurtiniuose žodžiuose yra paprastai a, o, 
ė, i, y, u ir ū, o galūnėmis—a s,—a,—is ir—ė. 

Kai turima reikalo su žodžių išvadžiojimu, dėmesio centras glūdi 
tuose prieduose, kurių įgauna pagrindinės prasmės šaknis. Todel šitie 
priedai gali būti ir labiau įvairūs ir labiau sudėtingi, kaip tada, kai žodžiai 
yra durstomi. Aišku tačiau savaime, kad pagrindinis pradas čia vis delto 
yra žodžio šaknis, kuriai yra suteikiami priedai ir kuri turi pagrindinės 
semantinės prasmės naujadarui. Rygiškių Jonas šitaip aptaria šaknies 
sąvoką: „Ta žodžio dalis, kuri atsikartoja ir kituose žodžiuose ir duoda 
visiems tiems žodžiams artimos reikšmės, yra jo šaknis“ (Lietuvių kal- 
bos gramatika, Kaunas 1922, 190 p.). Pavyzdžiui, žodžiuose veikti, nu- 
veikti, veikėjas, veiksmas, veiksnys, veikinys šaknimi eina 
keturių garsų būrys -veik-. Taigi, šaknis yra pagrindinis kuriamasis 
pradas, kuris dargi prijungia naujadarus į semantinės giminingų žodžių 
šeimynas. . 

Sudarant naujus žodžius,. šaknis nevisuomet pasilieka nekeičiama: 
dažnokai joje įvyksta tokiais atvejais garsų, tiek balsių, tiek priebalsių, pa- 
kitėjimas, arba yra įglaudžiamas intarpas. (Garsų kitėjimas vyksta, pavyz- 
džiui, tokioje giminingų žodžių eilėje: kisti, kitėti, keisti, kaityti. 
Užtat žodžiuose kintu, kintamas garsas n yra jau intarpas. Intarpas 
Rygiškių Jono yra šitaip aptariamas: „Intarpas, arba infiksas, yra žodžio 
dalelė, kuri įsiterpia kartais į jo šaknį“ (t.p. 190 p.). Jei šaknis yra pagrin- 
dinis kuriamasis pradas naujadarams sudaryti, tai šaknies garsų kitėjimas 
ir intarpas yra mažiausiai svarbūs naujadarų pradai. Zymiai didesnės 
reikšmės, kaipo kuriamieji naujadarų pradai, turi iš vienos pusės priešdėlis, 
o iš kitos pusės galūnė. sak 

„ „Priešdėlis, arba prefiksas, tariant Rygiškių Jono žodžiais, yra 
toji žodžio dalis, kuri tariama prieš jo šaknį“ (t. p. 190 p.). Taip, antai, 
žodžiuose apyvarta, sąskaita, atotrauka, atatikimas, pusiau- 
kelė, pusiaunaktis, apy-, są, ato-, ata, pusiau- eina priešdė- 
liais. Priešdėliais yra dažniausiai prielinksniai, kurie kartais fonetiškai apkinta, 
kiek tai reikalinga, kad jie galėtų sutapti su šaknimi į vieną harmoningą visu mą. 

Už priešdėlį žymiai svarbesnė, kaipo kuriamasis naujadarų pradas, 
yra galūnė. Galūnės vardu, besiskirdamas su Rygiškių Jonu, vadinu visą 
tą žodžio dalį, kuri eina nuo šaknies iki jo galo. Jei, pavyzdžiui, turime 
žodį teisingas, tai to galūnė bus -ingas. Šitoje galūnėje tenka skirti 
dvi dalys: viena keičiama, antra pastovesnė, t. y. tokia, kuri nekeičiama 
pagal linksnius, gimines ir skaičius. Kintama, arba net keičiama, galūnės 
dalis gali būti pavadinta žodžiu „kaitmuo“, tuo tarpu kai ta pastovi galū- 
nės dalis, kuri tariama tarp šaknies ir kaiimens, yra vadinama priesaga, 
arba sufiksu. Tokiu būdu žodyje „teisingas“ kaitmenimi eina skiemuo -a s, 
o priesaga—trijų garsų būrys -ing-. Zodyje „teisingumas“ priesaga eina 
garsų: būrys -ingum:, kuris iš tikrųjų susideda iš dviejų vientisų prie- 
sagų -ing- ir -um-. Sudėtingos priesagos, susidariusios iš vientisų prie- 
sagų, esti dvilypės ir trilypės. Taip, antai, žodyje „žmogiškumas“ priesaga 
-iškum- yra dvilypė, tuo tarpu kai žodyje „visuomeniškumas“ priesaga 
-uomeniškum- yra trilypė, kaipo susidariusi iš trijų vientisų priesagų: 
uomen:, išk-, um-. Juo priesaga yra sudėtingesnė, juo labiau atitrauktą 
nuo konkretinių dalykų sąvoką ji pareiškia. Žmonių kalboje retai kada 
teužtinkamos trilypės priesagos, kurios iš tikrųjų yra mokslinės terminijos 
kuriamasis pradas naujadarams gaminti. 

Iš čion jau galima pastebėti, kokios svarbios semantinės reikšmės 
turi priesagos šalia žodžių šaknies. Jos, galima sakyti, užima -šituo atžvil- 
giu antrą vietą, ir tik po jų eina priešdėliai, kurie vis delto turi tam tikros 
semantinės reikšmės naujus terminus sudarant. Kitaip tariant, šaknis, prie- 
saga ir priešdėlis yra trys pagrindiniai kuriamiejį pradai naujiems termi- 
nams sudaryti išvadžiojimo būdu. Visi kiti kuriamieji pradai, kaipo neturį 
dažniausiai semantinės reikšmės, yra antraeiliai ir tarnauja vien fonetikos 
arba morfologijos dėsningumo reikalui. Prie tokių pradų priklauso prieš- 
dėlių bei šaknų kitimai iš vienos pusės ir kaitmens iš antros. Tik paly- 
ginti retai šaknies apkitimas gali sudaryti sykiu su tam tikru kaitmenimi 
naują žodį ir tuo pačiu turėti semantinės reikšmės. Taip yra sudaryti to- 
kie žodžiai, kaip piūvis, dovis, būvis, smūgis. 

Gimstant naujadarams išvadžiojimo būdu, pastebima bendra linkmė 
tenkintis dviem pagrindiniais semantiniais pradais, būtent: šaknimi bei 
priešdėliu, arba šaknimi bei priesaga. Kitaip tariant, priešdėlis turi linkmės 
apsieiti be priesagos, ir, atvirkščiai, priesaga tarytum blogai sugyvena su 
priešdėliu. Tai, žinoma, nėra griežtas dėsnis, kuris neturėtų gana net gau- 
sių išimčių: tai tėra vien savaiminga kalbos dvasios linkmė, kuri turi vis 
delto tam tikro psichologinio pagrindo. Kaip sudurtiniuose žodžiuose 
pastebima linkmė tenkintis dviem durstomaisiais žodžiais, taip panašiai ir 
išvestiniuose žodžiuose reiškiasi linkmė tenkintis dviem semantiniais pra- 
'dais todel, kad sintetinis mūsų proto veiksmas tokiais atvejais lengviausia. 
bei pilniausiai įvyksta tada, kai tėra sintetizuojamu du sudedamuoju pradui 

Einant šita kalbos linkme negali būti, pavyzdžiui, pateisintas padari- 
nys šalia padaro, arba perversmas šalia pervartos. Pirmuoju 
atveju priesaga -in- ir antruoju atveju priesaga -s m- tik apsunkina psicho- 
loginę termino sintezę ir todel, kaipo nesuharmonizuoto daugingumo pra- 
dai, įneša antiestetinio įspūdžio į kalbamuosius nevykusius naujadarus. 
Priešdėlio ir priesagos buvimas viename žodyje pateisinamas, nežiūrint 

pagrindinės linkmės, tada, kai tai del kurios nors priežasties neišvengiama. 
Pavyzdžiui, pasiuntinys yra pateisinamas šalia siuntinio, nes jis 
pasidarė neišvengiamas siunčiamam asmeniui reikšti, skiriant jį nuo siun- 
čiamo daikto. Tai taip pat pasirodo neišvengiama ir mokslinėje termino- 
logijoje, kur toli einančios abstrakcijos, arba atotraukos, sąvokos tegali 
būti pareikštos tokiais sudėtingais terminais, kokiais, pavyzdžiui, yra: b e- 
galenybė, beprasmiškas, beprotybė, apžvalginis, begali- 


nis. Nenuostabu, kad panašūs žodžiai netinka vaizdingai poezijos kalbai, 


kuri stato išraiškoms didelius estetinius reikalavimus. 


„ b. Kai yra nustatyti kuriamieji naujadarų pradai, kyla teisčiai klausi- 
„mas, kokiu būdu, iš jų yra sudaromi nauji terminai. Aišku juk savaime, 
kad kuriamieji pradai negali būti atsitiktiniais deriniais jungiami įnaujus 
terminus. Pasirodo, kad vedamuoju veiksniu tokiais atvejais yra tos sąvo- 
kos, arba idėjos, kurioms tenka sudaryti nauji terminai, nes tipingoms 
sąvokų kategorijoms atsako atatinkamai tipingi semantiniai pradai. Jei, pa- 
vyzdžiui, turime sąvokų kategoriją, kuri reiškia daromąjį, arba veikiamąjį, 
objektą, tai pastebime, kad šitos kategorijos bendra savybė būti daromai, 
arba veikiamai, yra išreiškiama labai dažnai, t. y. tipingu būdu, galūne 
-inys. Taip, antai, siuntinys yra siunčiamas dalykas, veikinys yra veikia- 
mas dalykas, darinys yra daromas dalykas, rašinys yra rašomas dalykas, 
ir tt. Norėdami sudaryti naujus terminus iš tos pačios kategorijos sąvo- 
kų, pavyzdžiui, pareikšti jutimo, jautimo, mąstymo objektus, turėsime pasa- 
kyti, kad tai yra jutiniai, jautiniai, mąstiniai, kurie taip santykiuoja su justi, 
jausti, mąstyti, kaip siuntinys, veikinys, darinys, rašinys, sakinys santykiuoja 
su siųsti, veikti, daryti, rašyti, <akyti. 
Iš surašytų čia pavyzdžių galima jau pastebėti, kad žodžiai su tipinga 
galūnė -i nys tarnauja reikšti tai sąvokų kategorijai, kuri apima veikimo 
objektus. "Tokia yra tipinga galūnės -inys reikšmė, kurios 'privalu pai- 
syti norint sudaryti naują terminą iš nusakytosios kategorijos žodžių. 
Būtent, kiekvienas naujadaras gali turėti šansų įsigalėti mokslinės kalbos 
apyvartoje tik tada, jei jis atsako tipingumo reikalavimui, kuris remiasi 
analogijos dėsniu. Tik esant tipingumuį, atremtam į analogiją, naujas 
terminas sugestionuoja tą sąvoką, kuriai reikšti jis yra sudarytas. 


Užtat, neatsakydamas šitam reikalavimui, naujas terminas įneša painia- 
vos į tipingų galūnių santykiavimą su atatinkamomis sąvokų kategorijomis. 
Jei, pavyzdžiui, užtinkame terminą „reiškinys“, tai, remdamiesi tipinga ga- 
lūnės -iny s reikšme, visai savaimingu būdu susidarome pasąmonyje įspū- 
dį, kad turime čia reikalo su reiškiamu objektu, arba dalyku. Tuo tarpu 
reiškiamas dalykas toli gražu nėra tas pat, ką apsireiškimo išdava, kurią 
reiškinys turėtų reikšti pagal supratimą žmonių, norinčių juoju atstoti pran- 
cūzų phčnomėne, vokiečių Erscheinung, rusų javlenie. Emi- 
mas žodžio „reiškinys“ šita pastarąja prasme nėra pateisinamas juo labiau 
todel, kad šalia jo yra jau vieno kito vartojamas žodis „apraiška“, kuri iš 
tikro yra apsireiškimo išdava pagal analogiją su apdaira (apsidairymo išda- 
va), apdanga (apsidengimo išdava), apykanta (apsikentimo išdava), apmaina 
ano ir apsimainymo išdava), aptaisas (aptaisymo ir apsitaisymo 
išdava) ir tt. 


k 


+ 

Taigi matome, kad naujų terminų sudarymas turi vykti pagal sąvokų 
kategorijas, panaudojant kiekvienai kategorijai tipingus semantine savo 
reikšme kuriamuosius pradus. Dažniausiai tai bus tipingos galūnės, ata- 
tinkančios tam tikras sąvokų kategorijas. Šitokių galūnių vartojimas naujiems 
terminams sudaryti gali būti atatinkamai pavadintas kategoriniu galūniavi- 
mu, kuris lietuvių kalbai ypatingai yra prigimtas todel, kad ji turi didelę 
daugybę ryškiai tipingų galūnių. Reik net pasakyti, kad šitos galūnės tiek 
turi įteigiamosios galios lietuvių kalboje, kad dažnai sudaryti jų pagalba 
naujadarai nedaro net neįprastų terminų įspūdžio. Tai duoda net teisės 
teigti, kad lietuvių kalboje kategorinis galūniavimas tiek yra taisyklingas, 


kad jis galima tam tikrame laipsnyje lyginti, pavyzdžiui, su veiksmažodžių | 


kaitymu pagal laikus ir nuosakas. 

Kategorinio galiiniavimo taisyklingumas lietuvių kalboje atkreipė į 
save net svetimtaučių lingvistų dėmesį. Šita prasme bus čia ne pro šalį 
padarius iš prof. J. Vendryes veikalo „Le langage“ kiek ilgesnę ištrauką, 
kuri gali mums sykiu paaiškinti, kokiame laipsnyje gali būti laikomi nauja- 
darais žodžiai, sudaryti pagal taisyklingą kategorinį galūniavimą. 

„Del priesaginių kategorijų buvimo, sako J. Vendryes, žodžių skaičius 
negali būti niekados apribotas gramatikos atžvilgiu. Prancūzų kalboje, kur 
priesaga -eu r yra likusi gyva, yra sudaryta iš promener promeneur, iš mar- 
cher marcheur, iš trotter trotteur. Ar yra tat žodis galopeur? Iš 
tikrųjų, klausimas maža teturi reikšmės: jei turių reikalo jį pavartoti, mano 
klausytojas supras jį be mažiausio vargo, nes sudedamieji jo pradai bus 
jam aiškiausiai jaučiami. Jei net toks žodis nėra įtrauktas į žodyną, jis vis 
delto reik priskaityli prie prancūziškų žodžių, kadangi jis glūdi neišvystytu 
būdu visų prancūzų dvasioje. Yra tat begalės žodžių, kurių aš niekados 
aktualiai neįsisąmoninu, kurių aš nėsu niekados vartojęs ir gal būti nie- 
kados nevartosiu, ir kurie vis delto sudaro mano žodyno dalį, nes jie sa- 
vaime iškils man į sąmonę, man jų prireikus, ir nes juos aš tuč tuojau 
suprasiu, jei jie bus pavartoti man girdint. Vis delto prancūzų kalbos pa- 
vyzdys yra mažiau reikšmingas, kaip kad, sakysime, tokios lietuvių kalbos, 
kur atitrauktieji daiktavardžiai ir veiksnių vardai sudaromi panorėjus iš 
veiksmažodžių temos, kaip kad tai daroma su būsimuoju laiku arba -sub- 
žonktyvu. Šituo atžvilgiu, kuris yra gramatikos atžvilgis, žodynas yra 
neapribotas“ (221 p.). 

Kad prof. Į. Vendryes mintis galėtų geriau paaiškėti, surašau, pavyz- 
džiui, žemiau galūniavimo schemą pagal visą eilę sąvokų kategorijų. Pra- 
dedamuoju punktu, kaip nurodo pats Į Vendryes, turi būti paimta veiks- 
mažodžio šaknies tema, t. y. tasai semantinis substratas, kuris pasilieka 
mažiau ar daugiau pastovus visoje semantinėje vienos šaknies šeimynoje. 
veiksma-| veiksma- veikimo veikimo | veikimo | veikimo | veikimo 
žodis vardis subjektas objektas | būdas | vieta išdava 

| 
| 


veikti | veikimas | veikėjas | veikinys | veiksena (EA poveikis 


veiksnys 
sakyti | sakymas | sakytojas | sakinys | sakysena | sakykla | pasaka 


| 


jausti | jautimas | jautėjas | jautinys | jausena | (jautykla) | pajauta 

skaityti | skaitymas | skaitytojas (skaitinys) | skaitysena| skaitykla | paskaita 


rašyti | rašymas | rašytojas | rašinys rašysena | (rašykla) | parašas 


versti | vertimas | vertėjas | vertinys | (versena) | (vertykla) | išvarta 


Iš surašytų čia 43 žodžių vos tik keletas gali sukelti abejonę del 
savo prasmės, nes šitas keletas reiškia tokias sąvokas, kurios neranda vie- 
tos įprastoje mūsų apyvartoje. Prie tokių terminų čia priklauso veikykla, 
kaipo veikimo vieta; jautykla, kaipo jautimo vieta (lotyniškai sensorium); 
skaitinys, kaipo skaitymo objektas; rašykla, kaipo rašymo vieta arba įstai- 
ga; versena, kaipo vertimo būdas; vertykla, kaipo vertimo vieta arba įstaiga; 
ir išvarta, kaipo išvartymo išdava. Pastarasis žodis šalia kitų tos pačios 
semantinės šeimynos žodžių turi kitokią pagrindinę prasmę, nes jis nėra 
rišamas su tuo veiksmu, kuriuo kas nors verčiama iš vienos kalbos į kitą. 
Jei, pavyzdžiui, sakoma, kad vėtra pridirbo didelę daugybę išvartų miške, tai iš- 
dava čia gaunama iš kitokio veiksmo. Vis delto savo tipinga kilme ir šitas 
žodis yra permatomas prasmės atžvilgiu, jei tik jis nėra statomas į sąryšį 
su netinkama veiksmažodžio prasme. 

Sioje vietoje buvo nurodytas principas, kuris mums sako, kad nauja- 
darai, kurie turi būti tipingi savo lytimi, arba morfologiniu atžvilgiu, pri- 
valo būti sudaromi pagal atskiras sąvokų kategorijas, nes tik sąryšis tarp 
tipingos žodžio išvaizdos ir atatinkamos sąvokų kategorijos padaro tai, kad 
naujadaras gali būti pakankamai sugestyvus. Tik tokiu atveju jis-turi šansų 
įsigalėti mokslinės terminijos apyvartoje, jei, žinoma, be to, nenusideda 
Tonetiniams bei moriologiniams kalbos dėsniams. Zemiau specialiame 
skyriuje bus nagrinėjamos filosofinių terminų kategorijos, gaunamos pagal 
"tipingas jų išvaizdas. O tuo tarpu tenka šis tas pasakyti apie svetimų žo- 
džių skolinimąsi terminijos reikalui. 

3. — Šalia paprastos žmonių kalbos žodžių pritaikymo terminijos rei- 
kalui ir naujų terminų sudarymo svetimų žodžių skolinimasis yra trečias 
pagrindinis mokslinės terminijos šaltinis.  Zodžių skolinimasis arba kilno- 
jimas iš kalbos į kalbą yra tiek pat praplitęs kalbų istorijoje faktas, kaip ir 
tautų migracija pasaulinėje istorijoje. Todel, panašiai kaip negalima rasti 
krašto, kuris būtų gyvenamas vienos kurios grynai užsilaikiusios pader- 
mės, taip lygiai negalima rasti kalbos, kuri nebūtų įgavusi įtakos iš kitų 
kalbų ir tarp kitko nebūtų skolinusi iš jų svetimų sau žodžių. 

Tiesa, vienos kalbos skolinasi iš kitų kalbų daugiau, kitos— mažiau 
žodžių. Tai pareina iš vienos pusės nuo tautų santykiavimo pobūdžio bei 
sąlygų, o iš kitos pusės—nuo to, kokiais resursais pasituri tauta savo kal- 
boje ir kokiais * lingvistiniais sugebėjimais ji pasižymi. Bet taip ar šiaip 
svetimų žodžių skolinimasis yra taktas, kuris turi mažesnės ar didesnės 
reikšmės visoms kalboms. Sita prasme visai grynų kalbų nėra pasaulyje, 
ir apskritai visiškas kalbos grynumas negali būti realizuotas jokiomis tau- 
tos pastangomis. Tai, žinoma, dar nereiškia, kad didžiausias kalbos gry- 
numas nėra pageidaujamas ir net privalomas tam tikrose ribose tiek sin- 
taksės bei frazeologijos, tiek ir žodyno atžvilgiu. Ogi nuo šito pageida- 
vimo tegalima nukrypti tik tiek, kiek tam yra būtino reikale. Be to, kiek- 
vienas neišvengiamas skolinimasis turi atsakyti tam tikriems principams. 

a. Lengva suprasti, kad svetimų žodžių skolinimasis terminijos reika- 
lui pateisinamas yra visų pirma tada, kai reikiamas terminas negali būti 
gautas nei paprastos žmonių kalbos žodžio pritaikymu nei naujo termino 
sudarymu  durstymo arba išvadžiojimo būdais. Aišku, kad nepritenkant 
šiem dviem pagrindiniam terminų šaltiniam yra neišvengiama skolintis ter- 
minų iš svetimų kalbų. Tokiais, pavyzdžiui, terminais yra daugelis priimtų 
tarpautinėje apyvartoje žodžių, kaip, antai, terminas, istorija, chri- 
stianizmas, substancializmas, tenomenalizmas, absoliu- 
tizmas, apriorizmas, radiotelefonas. Specialiųjų mokslų srityje 
tokių terminų itin yra daug. Tiesa, nevisuomet jų buvimas pateisinamas 
ten tuo, kad jiems pakeisti negalima rasti savų terminų pirmuosiuose dvie- 
juose šaltiniuose. Vis delto, net turint geriausių norų, kartais yra 
sunku arba visai negalima apsiriboti šitiem dviem šaltiniais ir todel tenka 
noroms ar nenoroms skolintis svetimi žodžiai. 

Reik betgi čia pastebėti, kad negalimybė turėti savų terminų vietoje 
skolintų iš svetimų kalbų gali būti vien subjektyvinė, t. y. susidaranti arba 
del nesugebėjimo naudotis savais šaltiniais arba del netinkamo supratimo 
svetimų žodžių, tikriau tariant, —surištų su jais sąvokų. Juk, kol svetimas žo- 
dis nėra visai aiškus, ir kol surištas su juo sąvoka nėra atribojamuoju būdu 
suimama tikru savo turiniu, tol negali būti tokiam žodžiui surastas ar su- 
darytas lygmuo savoje kalboje. Tai dar lengviau įvyksta su tais žodžiais, 
kurie savoje kalboje turi bangojančios prasmės. Tuo tarpu, kai nauji da- 
lykai ateina iš svetur, dažnai jų supratimas iš pradžios yra labai netobulas, 
ir todel skolintojams nelieka nieko kita, kaip sykiu su pačiais dalykais 
skolintis ir jų vardai. Tik ilgainiui, kai dalykai imama suprasti geriau ir 
analizuoti tobuliau tikras jų turinys, atsiranda dažnai noras pakeisti svet'- 
mus žodžius atatinkamais savais lygmenimis. 

Jei paimsime pavyzdžiui tokius skautizmo terminus, kaip skautas, 
roveris, džiamborėja, tai pamatysime, kad iš dalies jie yra skolinami 
todel, kad su jų turiniu yra rišamas tam tikras paslaptingumas, bet ne tc- 
del, kad jiems negalima būtų rasti savų žodžių žmonių kalboje, arba ne- 
galima būtų pagaminti atatinkami naujadarai. Taigi pasirodo, kad, skoli- 
nantis svetimus žodžius, dažnai negalimybė rasti jiems savų lygmenų yra 
subjektyvinė. Tokie skolintieji žodžiai, žinoma, negali būti pateisinti 
objektyviniu atžvilgiu, nes čia reikalas skolintis remiasi tik suinteresuotų 
žmonių nesugebėjimu, bet nėra sykiu iššauktas nepakankamo kalbos resursų 
turingumo. Jie tegali būti laikinai toleruojami. Iš tikrųjų, svetimo žodžio 
skolinimasis tegali būti pilnai pateisintas vien tada, kai tam yra neišvengia- 
mo objektyvinio reikalo; esant gi subjektyviniam reikalui, paskolintieji žo- 
džiai tegali būti apyvartoje tik tol, kol bus surasti jiems savi žodžiai žmo- 
nių kalboje, arba kol atsiras sugebėjimo pagaminti jiems naujadarus iš 
kuriamųjų kalbos pradų. ja 

Tačiau yra atvejų, kai svetimam žodžiui gali būti etimologiškai suda- 
rytas savo lygmuo, o tuo tarpu yra reikalo palaikyti svetimas žodis grynai 
kulturiniais sumetimais. Pavyzdžiui, norint substanciją pakeisti lietu- 
višku žodžiu, galima būtų etimologiškai jinai atstoti kad ir žodžiu „pasto- 
va“. Vis delto, jei net šitas „pastovos“ žodis visai tiktų etimologiniu 
atžvilgiu, jis negalėtų prisiimti iš substancijos viso to turinio, kurio 

substancijos terminas yra įgavęs kultūriniame žmogaus minties išsivystyme- 
Todel ypatingai turtingi savo turiniu terminai, kurie turi tarptautiniame 
žmonijos bendravime ilgų tradicijų ir sueina į gretimus santykius su dav- 
geliu artimų sąvokų, neprivalo būti pakeičiami naujadarais, kurie paprastai 
tik tiek sugestionuoja turinio, kiek jo etimologiškai gali turėti tokie kuria- 
mieji semantiniai pradai, kokiais yra šaknis, priesaga ir priešdėlis. Tuo 
tarpu, kai terminas turi turtingas intelektualinio gyvenimo tradicijas, joks 
paprastos žmonių kalbos žodis ir joks naujadaras negali jo atstoti. Cia 
vel susidaro neišvengiamas objektyvinis reikalas palaikyti svetimą žodį, 
kuris tuo pačiu ir gali būti pateisintas mokslinės kalbos apyvartoje. To-- 
kiais terminais, šalia paminėtosios substancijos, bus pavyzdžiui, sintezė, 
kultūra, absoliutas, subjektyvus, objektyvus ir tt. 


Lietuvių kalbai, kiek jinai yra imama nesudarkyta barbarizmų, yra 
pripažįstamas ir, palyginti, didelis grynumas ir didelis sugebėjimas 
gaminti naujadarus naujoms sąvokoms. Minėtasis jau M. Brėal'is turėjo 
progos savo „Semantikos bandyme“ palyginti kalbamuoju atžvilgiu pran- 
cūzų kalbą su lietuvių kalba. Štai atatinkamas jo posmas: „Nemanykite, 
kad kuri nors tauta yra kada nors sukliudyta sudaryti reikiamus sau nau- 
jus žodžius. Jei mes prancūzai kreipiamės į lotynų kalbą, tai vien todel, 
kad prancūzų kalba yra išsivysčiusi, taip sakant, lotynų kalbos akivaizdoje, 
ir kad senas įpratimas, augęs iš šimtmečių į šimtmečius, mus stumia į tą 
pusę. Jei šitas didysis šaltinis būtų kartais išsekęs, tautos genijus būtų 
ieškojęs kitokių kelių. Vienalytis kai kurių kaibų, pavyzdžiui, lietuvių kal- 
bos, pobūdis pareina nuo to, kad jos buvo verčiamos viską išgauti iš 
savęs. Įgudimas ir patogesnės aplinkybės, štai ką mes čia randame: čia 
nedera kalbėti nei apie prievartą, nei apie fatalų dėsnį“ (179 p.). — Pripa- 
žinus taip ar šiaip lietuvių kalbai ir didesnį grynumą ir didesnį sugebėjimą 
gamintis reikiamus terminus, lietuvių tautai susidaro taip pat didesnė prie- 
volė daboti šituos savo tautinės kultūros turtus ir be būtino reikalo jų nekeisti 
į svetimą valiutą. 


b. Iš to, kas pasakyta apie svetimų žodžių skolinimąsi terminijos rei- 
kalui, galėjo jau paaiškėti kai kurie tokio skolinimosi principai. Visų pirma 
būtų klaidinga skelbti principu tiek visiškas kalbos grynumas, tiek ir visiš- 
kas abejingumas  svetimiems žodžiams, patekusiems į vieną kurią kalbą. 
Visiško grynumo principas nepriimtinas yra jau todel, kad jis nesiskaito 
su tuo visuotinu faktu, jog nėra ir negali būti nė vienos kalbos, kuri būtų 
visiškai gryna. Visiškas abejingumas ; svetimiems žodžiams negali būti 
principu todel, kad faktinai jis yra tasai atsisakymas nuo kalbos kultūros. 
darbo, kuris yra ne kas kita, kaip apsnūdimas ne tik lingvistinės, bet ir 
apskritai intelektualinės kūrybos srityje. 

Tikras principas yra tas, kuris reikalauja mokslinės terminologijos 
srityje kūrybinio nusistatymo ir tik tiek teleidžia prisiimti svetimų terminų, 
kiek tai gali būti pateisinta neišvengiamu objektyviniu reikalu. Ogi šitas 
reikalas atsiranda tada, kai nauji terminai negali būti sudaryti nei žmonių 
žodžių pritaikymu nei naujadarų gaminimu, arba kai tarptautinių terminų 
tradicinis turtingumas negali būti išsemtas jokiu naujai pritaikytu arba nau- 
ai sudarytu terminu. 

falia svetimų žodžių, kurių svetimumas nuolatos jaučiamas, yra dargi 
žodžių, kurių svetima kilmė pasidarė nebejaučiama, ir kurie todel yra įgiję 
kalboje visas pilietybės teises. Reikalauti jie pašalinti iš kalbos būtų nusi- 
žengimas prieš įsisenėjimo teisę, kuri taip ar šiaip privalo turėti reikšmės 
vardan kalbos pastovumo. Jei norėtume guiti iš kalbos įsisenėjusius žo- 
džius, tai turėtume pašalinti iš apyvartos ir tokius žodžius, kaip Bažnyčia, 
kunizas, pinigas, gatvė, ir daugelį kitų, kurių svetima kilmė paprastai 
jau nebejaučiama. Tradicijos, žodžiu tariant, privalo turėti kalboje savo 
teises, nes kitaip kalba negalėtų niekados pakankamai nusistovėti ir būtų 
nuolatinių svyravimų priežastimi, kaip kad yra, pavyzdžiui, su mūsų rašo- 

mąja kalba, kuri nėra dar išsidirbusi tvirtai gerbiamų tradicijų. 

M. Jolšinas, kuris yra pagaminęs rusų kalbai, bet dar neišleidęs, didelį 
„Svetimų posakių žodyną“, kad ir yra uolus svetimų žodžių rusinimo šali- 
ninkas, vis delto numato visą eilę atvejų, kai žodžiai nėra šalintini iš rusų 
„kalbos. Prie tokių žodžių jis priskaito: a) surusėjusius žodžius, koki | 
kad yra rusų kalboje bezmen, vagon; b) garsų mėgdžiojamuosius žo- - 
džius, pavyzdžiui, baraban, fartarary; c) pusiau tikrinius vardus, pa- 
vyzdžiui, algebra, fizika, chimija, graf, gercog, imperator; 
„ d) tariamai svetimus žodžius, pavyzdžiui, kij, igo; ir e) įsigyvenusius 
įsisenėjimu žodžius, kaip, pavyzdžiui, choziajin (A. S. Izgojev, Obru- 
sitel'nyj slovar' M. N. Jolšina; Rul', 1924-XI-7 d. 1196 Nr.). Visi šitie prin- 
<cipai priimtini ir lietuvių kalbai, nes jie faktinai gali būti sutaikyti su tuo 
pagrindiniu principu, kuris tarp visiško grynumo reikalavimo ir visiško 
abejingumo svetimiems žodžiams stengiasi duoti trečią klausimo išsprendi- 
mą, turintį suderintį kūrybinį lingvistinį nusistatymą su neišvengiamu sko- 
linimosi reikalu bei tvirtomis kalbos tradicijomis. 

Tokiu būdu pagal M. Jolšino principus nešalintinos iš lietuvių kalbos 
Šitokios penkios žodžių grupės: pirmoji, sulietuvinti žodžiai, pavyzdžiui, kl a- 
sė, vagonas, paštas, kuriems net būtų sunku sudaryti naujadarai, kadangi 
jie yra labai turiningi kultūrinėje apyvartoje; antroji, garsų mėgždžiojamieji žo- 
džiai, pavyzdžiui, b o m b a; trečioji, pusiau tikriniai žodžiai, pavyzdžiui, ti 10 s 0- 
fija,metatizika, logika, muzika, karalius; ketvirtoji, tariamai svetimi 
žodžiai, pavyzdžiui, prašyti, gadynė; ir, penktoji, įsigyvenę įsisenėjimu 
žodžiai, pavyzdžiui, Bažnyčia, gatvė, bajoras. 

Iš viso, kas pasakyta apie žodžių skolinimosi reikalą ir principus, ir . 
apie svetimų žodžių pakeitimą savaisiais, galima pastebėti, kad šitą klau- 
simą sprendžiant reikalingas tam tikras taktas, kuris sugebėtų suderinti 
pastovias kalbos įvykių tradicijas, tikrą reikalą ir racionalų kalbos grynumo 
reikalavimą. O kadangi jokia taktika negali būti suimta į visai tiksliai bei 
griežtai suformuluotas taisykles, tai bendrais principais ir telieka tenkintis, 
sprendžiant kalbamąjį klausimą. 


III. Terminų vartosena. 

1. Folisemija. — 2. Termino supozicija. — 3. Termino išskėtimas ir jo 
prasmės perkėlimas (ampliatio et alienatio). — 4. Termino susiaurinimnas ir jo 
4 suglaudimas (restrictio et diminutio). — 5. Pavardžiavimas (appellatio). 

— Kai buvo kalbėta apie tą terminų šaltinį, kuris pavadintas pa- 
O žmonių kalbos žodžių pritaikymu, matėme, kad žodžiai, pereidami 

iš profaniškosios kalbos į mokslinę terminiją, patiria tokius semantinius 
kitimus, kokiais yra reikšmės susiaurinimas ir prasmės kilnojimas pagal 
analogiją. Bet ir patekę į mokslinę terminiją žodžiai nesustingsta seman- 
tiniu atžvilgiu, o yra palenkti tolimesnei evoliucijai, kuri niekados nesi- 
baigia, kol kalba yra gyva tautos dvasioje. 

Semantinė terminijos evoliucija randa savo pagrindą iakte, kad kiek- 
vienas žodis įgauna savotiško paspalvinimo nuo to konteksto, kuriame jis 
yra vartojamas. Jei žodis sąryšyje su tam tikru kontekstu įgauna ypatingo 
reikšmingumo, susidaro jam pagrindinė sąlyga naujai specialesnei prasmei 
įsigyti. "Tokiu būdu įvyksta ta semantinė apraiška, kurią M. Brėal'is vadina 
polisemijos vardu, sudarytu iš graikų žodžių z0h0< „gausus“ ir cnueios 
„reikšmė“. J. Vendryes polisemijos apraišką paaiškina ir iliustruoja šito- 
kiu būdu. „Konstatuojama, sako jisai, kad juo dažniau žodis yra vartoja- 
mas įvairiuose kontekstuose, juo daugiau susidaro šansų jo prasmei kitėti, 
Tokiais atvejais mūsų dvasia yra spiriama eiti įvairiomis pakraipomis, kas 
išdavoje suteikia jam naujų prasmių. Iš čion ir susidaro tai, kas yra vadi- 
mama polisemija, — Šituo vardu reik suprasti galia, kurią turi 
žodžiai savintis įvairių prasmių pagal skirtingus jų vartojimo būdus ir su 
šitomis prasmėmis pastoviai laikytis kalboje. Gražų polisemijos pavyzdį 
turime atsitikime su žodžiu „bureau“, kuris iš pradžios reiškė stambią 
šachtos medžiagą, paskui baldą, pridengtą šita medžiaga, vėliau bet kurį 
rašomąjį baldą, iš eilės būstą, kur šitas baldas pastatytas, paskui pareigas, 
šitame būste einamas, dar vėliau asmenis, šitas pareigas einančius, ir pa- 
galiau net asmenų grupę, vadovaujančią administracijai arba šiaip jau drau- 
gijai. Naujos prasmės sudarymas dar nebūtinai panaikina senąsias. Išsky- 
rus pirmutinę mūsų pavyzdžio prasmę (medžiagos rūšis), visos kitos gali 
gyvuoti kalboje. Semantinių kitėjimų vyksmas apskritai nėra tiesiai einąs; 
jis plinta įvairiomis pakraipomis nuo pagrindinės prasmės ir dargi taip, 
kad kiekviena iš antraeilių prasmių gali tapti savo ruožtu nauju centru 
tolimesniam spinduliavimui“ (Le Langage, 232—233 p). 

Plačiai įsigalėjusi kalboje polisemijos apraiške dažnai yra laikom 
aukštos intelektualinės kultūros ženklu. Pasirodo, būtent, kad įokia kalba, 
kad ir turtingiausia savo žodžių lobiu, negali patenkinti visų išvystytos 
žmogaus minties reikalavimų, taip kad noroms nenoroms tenka atskiriems 
žodžiams sudaryti visa prasmių eilė. 

„ Reik net aiškiai nusimanyti, jog pati kalbos prigimtis visai nereikalauja 
taip griežtai nustatyti žodžių prasmę bei reikšmę, kad nebeliktų laisvės 
savotiškai vartoti šitie žodžiai pagal tai, kaip to gali reikalauti naujų kon- 
tekstų ypatybės. Žodžių prasmės bei reikšmės sustingimas geležiniuose, 
vieną kartą ant visados nustatyto žodyno rėmuose taip suvaržytų laisvą 
žmogaus minties eigą, kad intelektualinė jo iniciatyva turėtų labai nuo to 
nukentėti. 

„Įdomi šituo atžvilgiu yra prancūzų jauno filosofo J. Maritain'o pa- 
žiūra į filosofiškąją kalbą. „Net vienos ir tos pačios doktrinos ribose, 
sako jisai, tuščias yra dalykas svajoti apie visiškąjį filosofinio žodyno 
pastovumą. Žodžiams yra prigimta keliauti, pagal minties reikalavimus, 
nuo vienos prasmės prie kitos, nuosekliai nenutrūkstamu judesiu arba net 
šuoliais, ir nuolatos skėstis ar siaurėti. Šitas prasmių įvairumas ir šitas 

elastiškumas turi neabejotinai savo nepatogumo, ypač asmenims, kuriuos 
mąstymas vargina, bet juodu tik liudija esminį bet kurios materialinių 
ženklų sistemos netobūlumą ir iš kitos pusės esminį silpnumą dvasios, 
kuri turi pasigauti tokios ženklų sistemos, norėdama žengti pirmyn. Bet kuri 
pastanga išsivaduoti iš šito nepatogumo, darant kalbą visiškai nustatytą 
bei sustingusią, eitų prieš prigimtį, ir atvestų neabejojant prie nepa 
lyginamai didesnių nepatogybių... Jokia mechaniška ženklų santvarka ne- 
galės niekados atatikti pilnai minties gyvenimą. Reikalinga tad laisvų bei 
lanksčių ženklų sistema, laiduojanti neišsemiamas minties žaismo galimybes, 
ir vis delto ji pakankamai pastovi. Yra neišvengiama, kad šitokia ženklų sistema 
tuo pačiu, kad ji materialinių ženklų pagalba mėgdžioja dvasios judėjimą, turėtų 
atsitiktinai nemaža trūkybių“ (Rčflexions sur !' intelligence, 1926, 339—341 p.). 

Kitame savo. veikale tas pats J. Maritain'as daro iš šitokio kalbos 
pobūdžio tam tikras išvadas apie filosofinės terminijos. reikalą. „Juo dau- 
giau, sako jisai, kuri filosotija pasižymi gyvybe ir intelektualinėmis ko ky- 
bėmis, juo stipriau ji atjaučia šitą atstumą tarp kalbos ir minties, vis 
delio bailiai neatsisakydama daiktų tiesą pareikšti. Iš čion susidaro filo- 
sotijai dvejopas reikalas: iš vienos pusės reikia, kad ji apvaldytų kalbą su 
pagalba techninio formų ir žodinių  distinkcijų aparato (terminija); O iš 
antros pusės reikia, kad ji reikalautų nuolatos iš dvasios išvidinio gyvenimo 
aktų, kurių žodžiai bei formulos neįstengia atstoti, nes jie kaip tik turi 
paspirti ją prie šitų aktų. Kiekviena filosofija, kuri yra atremta į žodžius, 
kiekviena tuo pažiu per lengva iilosotija, yra, galima iš anksto pasakyti, 
menkesnės minties, ir todel menkesnės tiesos padaras“ (Elements de phi- 
losophie, II. I? ordre des concepts, Paris 1923, 74 p.). 

Maritain'as nurodo dar visai teisingai, kad senovės filosofų termino- 
logijos pagrindinis principas buvo tai, kad jie' kreipėsi visų pirma į protą, 
kurio veikimą žodiniai ženklai turėtų vadovauti, bet ne atstoti. Jei nenu- 
statyta visose savo smulkmenose ir nesustingusi semantiniu savo reikšmin- 
gumu kalba gali dažnai tarnauti nesusipratimų proga, tai logikos yra daly- 
kas išmokyti mus šitokių nesusipratimų sugebėti išvengti. „Štai kodel, 
sako Maritain'as, senovės filosofai žiūrėjo į logiką, kaipo į neišvengiamą 
žinojimo priemonę, ir taip toli buvo pastūmėję meną įžvelgti skirtumus 
(distinkcijas), kaipo smulkmeningai stropų tyrinėjimą (taip barbariškai apleista 
moderniųjų logikų) tokių įvairių  logiškų savybių, kaip suppositio, 


ampliatio, appelatio ir tt., kurių terminas gali turėti sakinyje. Logi- - | 


kos sunkenybės bei sausumas buvo jiems kaina, kuria jie įgydavo labai 
vertingą gėrybę: pasiturėjimą materialinių ženklų sistema, kuri, kaipo nesu- 
stingusi vieną kartą ant visados, sugeba kiekvienu reikiamu atveju išvystyti 
nematerialinę mintį, žinoma, netobūlu būdu, nors ir pakankamu proto 
darbui“ (Reilexions sur !' intelligence, 340—341 p.) 

Tuo, kas pasakyta svetimais, čia cituotais, žodžiais, tikiuos bus pa- 
kankamai motyvuotas trumpas tyrinėjimas terminų vartosenos sąryšyje su 
tuo kontekstu, kuris susidaro „jau kad ir paprasčiausiame sakinyje. Ogi iš 
visų ypatybių, kuriomis pasižymi terminų vartosena sakinyje, svarbiausia 
yra ta, kuri yra vadinama supozicijos vardu. 

2. Zodis, kaip jau žinome, yra apreiškiamasis ženklas sąvokai ir 
atstojamasis--dalykui. Zodis „šviesa“ apreiškia mūsų savoką, kai mes 

mąstome apie jo pareiškiamą dalyką. Bet sykiu žodis „šviesa“ atstoja patį | 
dalyką, kai, pavyzdžiui, sakome, kad šviesa pasidarė skaidri. Cia yra aišku, 
kad ne mūsų sąvoka, bet pats dalykas yra pasidaręs skaidrus. Termino 
supozicija ir yra jo vartojimas vietoje dalyko, kuriam jis 
yraatstojamasis ženklas. 

Zodis supponere, iš kurio yra kilęs supozicijos terminas, reiškia 
šiuo atveju padėti po kuo kitu arba net pakeisti vieną dalyką kitu. Taigi, 
einant etimologiniu supratimu, supozicija reiškia pakeitimą vieno dalyko 
kitu, kuris atstoja pirmąjį; -atatinkamai termino supozicija yra tarsi dalyko 
pakeitimas žodžiu. i 

Reik skirti supozicija nuo prasmės, kuri lotyniškai kartais yra vadi- 
nama žodžiu signitficatio. Zodžio prasmė yra jo galia pristatyti mūsų 
protui tam tikrą suvokiamąjį dalyką taip, kad nuo šio pastarojo pareitų jo 
turinys, arba jo žymių visetas. Jei, pavyzdžiui, sakome „knyga“, tai šitas 
žodis, surištas su sutartąja asociacija, patiekia mūsų protui tam tikrą suvo- 
kiamąjį objektą, kuris nustato žodžio turinį, arba jo prasmę. Trumpai ta- 
riant, prasmė pareina žodžiui nu suvokiamojo dalyko, kurį jis pareiškia. 
Supozicija, atvirkščiai, tarsi pareina dalykui nuo žodžio, nes čia dalykas 
yra pakeičiamas, arba atstojamas, žodžiu. Kai sakoma, kad knyga yra jau 
perskaityta, tai čia pamatas (subiectum) pakeičia, arba atstoja, tą daiktą, 
kuris suteikia šitam žodžiui prasmės. 

Supozicija gali būti įvairi pagal tai, kokį dalyką ir kaip terminas 
atstoja. Pavyzdžiui, turime keturis sakinius: „žmogus yra laisvas“, „žmo- 
gus yra nekomplikuota sąvoka“, „žmogus yra daiktavardis“, „žmogus gra- 
žiai parašyta“. Pirmajame sakinyje „žmogus yra laisvas“ žmogaus žodis 
„atstoja realų žmogų, kaip jis yra tikrovėje. Antrajame sakinyje „žmogus 
yra nekomplikuota sąvoka“, žmogaus žodis atstoja sąvoką. Trečiajame 
sakinyje „žmogus yra daiktavardis“, žmogaus žodis atstoja žodį. Ketvirta- 
jame sakinyje „žmogus gražiai parašyta“, žmogaus žodis yra raštas. Pir- 
masis sakinys liečia ontologinę, antrasis—loginę, trečiasis— gramatinę ir 
ketvirtasis—kaligrafinę tvarką. Kiekvieną kartą vienas ir tas pats žodis 
atstoja kitokį dalyką, ir sykiu kiekvieną kartą vadinamajai supozicijai tarpi- 
ninkauja kitokia sąvoka, žodžiu pareiškiama: pirmuoju atveju tarpininkauja 
protingo gyvulio sąvoka, antruoju —tam tikros sąvokos sąvoka, trečiuoju— 
tam tikro žodžio sąvoka, ketvirtuoju—tam tikro rašto sąvoka. Bet 
visados žodis apreiškia kurią nors sąvoką ir atstoja atatinkantį ją dalyką. 

Po šitų bendrųjų supozicijos paaiškinimų tenka nusakyti pagrindinės 
jos rūšys. Visų pirma skiriama materialinė -supozicija nuo formalinės 
(suppositio  materialis et formalis) Kai terminas yra vartoja- 
mas jo paties dėliai, taip sakant, del materialinės jo 
rekšmės, turime materialinę supoziciją Sakydami, pa- 
vyzdžiui, kad Daukantas yra tikrinis vardas, vartojame žodį „Dau- 
kantas“ su materialinę  supozicija. — Užtai, kai terminas yra 
vartojamas vietoje dalyko, kurį jis reiškia, arba, kitaip 
tariant, kai termino atstojamas pats jo pareiškiamas 
dalykas, turime formalinę supoziciją. Sakydami, kad Daukan- 
tas buvo lietuvių rašytojas istorikas, vartojame žodį „Daukantas“ jau st 
Žormaline supozicija. S 

Pakeitimas materialinės supozicijos formaline, arba atvirkščiai, gali vesti 
protaujant prie klaidingų išvadų. Pavyzdžiui, turime šitokį protavimą su- 
imtą į silogizmo lytį: didžioji prielaida „žmogus turi du skiemeniu“, ma- 
žoji prielaida „Daukantas yra žmogus“, išvada „Daukantas turi du skie- 
meniu“. Kai yra sakoma „žmogus turi du skiemeniu“, žmogaus žodis 
imamas su materieline supozicija; kai yra sahoma „Daukantas yra žmogus“, 
žodžiai „Daukantas“ ir „žmogus“ yra imami su formaline supozicija. Kai 
yra daroma išvada „Daukantas turi du skiemeniu“, Daukanto žodis yra 
imamas su materialine supozicija. — Reik prie šios progos pažymėti, kad 
su materialine supozicija žodžiai dažniausiai yra vartojami gramatikose, žo- 
dynuose ir, apskritai, kalbotyros moksluose. 

Formalinė supozicija esti savybinė ir nesavybinė, arba metaforinė 
(propria et impropria) pagal tai, ar terminas atstoja dalyką, kuris jam su- | 
teikia nuosavios prasmės, ar tik panašų kuria nors prasme dalyką. Pavyzdžiui, 
yra sakoma, kad lapė vagia vištas: čia lapė yra imama su savybine supo- 
zicija. Jei šalia šito yra sakoma, kad Herodas buvo lapė, tai čia jau lapės 
žodis yra imamas su nesavybine, arba metatorine, supozicija. Būtų todel 
klaidinga padaryti iš čion išvada, kad Herodas vogė vištas, nes tokiame 
protavimo vyksme savybinė supozicija būtų pakeista nesavybine, arba 
m etažorine. Ž 

Formalinė supozicija skirstoma dar į loginę ir realinę (suppositio rea- 
lis et logica) pagal tai, ar žodžis atstoja sąvoką, ar patį dalyka, 
sąvokos tarpininkaujamą. Vadinasi, realinę supoziciją turėsime 
tada, kai terminas yra vartojamas vietoje tokio dalyko, 
kokiu jis yra tikrovėje, nepriklausomai nuo mūsų mąsty- 
mo; pavyzdžiui, sakome, kad žmogus yra protingas. Kai terminas 
yra vartojamas vietoje dalyko, kuris yra mūsų protinė 
lytis, turėsime loginę supoziciją; pavyzdžiui, sakome, kad žmo- 
gus yra rūšis. (Cia žmogus yra imamas, kaipo bendrinė sąvoka, pritinkanti “ 
visiems atskiriems individams, ir todel supozicija yra loginė. Pamatai 
(subiecta), kuriems sakiniuose yra taikomi tarslai (praedicabilia), t. y. gimi- 
nė, rūšis, rūšinis skirtumas, savybė ir priepuolybė, paprastai imami su 
logine supozicija. Su tokia supozicija, pavyzdžiui, yra imami pamatai šiuose 
sakiniuose: gyvulys yra giminė; substancija yra aukščiausioji giminė; gyvis 
yra palenktoji rūšis kūnui; protingumas yra žmogui rūšinis skirtumas; 
dovana kalbėti yra žmogui savybė; balta odos spalva yra žmogui prie- 
puolybė. . 
Protavimas, kurio vyksme realinė supozicija yra pakeičiama logine 
 supozicija, arba atvirkščiai, negali būti teisingas. Pavyzdžiui, del šitos 
priežasties klaidingas bus šioks protavimas: auksas yra substancija; substan- 
cija yra aukščiausia giminė; tat viena iš aukščiausių giminių yra auksas. 
Substancija čia paimta pirmą kartą su realine, antrą kartą su logine 
supozicija. 

Realinė supozicija savo ruožtu skirstoma į vienatinę ir bendrinę (sup- 
positio singularis et communis). Vienatinė supozicija yra ter- 
mino vartojimas atstojamuoju ženklu vienam nustaty- 
tam individui, Pavyzdžiui, sakome: Dante buvo poetas; šitas žmogus 
yra dailininkas. Cia žodžiai „Dante“ ir „šitas žmogus“ yra vartojami 

atstojamaisiais ženklais nustatytiems, arba vienatiniams individams. Jei 
terminas yra vartojamas atstojamuoju ženklu daugeliui individų, turime 
bendrinę supoziciją. Kitaip tariant, bendrinė supozicija ya termi- 
no vartojimas atstojamuoju ženklu daugeliui individų. 
Pats šitas terminas taip pat yra vadinamas bendriniu. Pavyzdžiui, sakome, kad 
žmogus yra mirtingas; čia žmogaus terminas yra imamas su bendrine supozicija. 

Bendrinė supozicija esti nelygstama ir lygstama (suppositio 
absoluta et relativa sive personalis) pagal tai, ar varto- 
jamas dalykui atstojamuoju ženklu terminas yra imamas 
talpos ar tysos atžvilgiu. Turime, pavyzdžiui, du sakiniu: „žmo- 
gus yra protingas gyvulys“ ir „visi žmonės yra mirtingi“. Pirmuoju atveju 
vartojamas atstojamuoju ženklu žmogaus prigimčiai žmogaus terminas yra 
imamas talpos atžvilgiu, nes norima išreikšti esminės žmogaus žymės. 
Antruoju atveju tas pats terminas yra imamas atstojamuoju ženklu žmo- 
gaus prigimčiai tysos atžvilgiu, nes viena žymė yra taikoma visiems žmo-' 
gaus sąvokos apimamiems individams. Be to, pirmuoju atveju žmogaus 
prigimtis yra imama be sąryšio su individu arba asmenimi, vadinasi, yra 
imama nelygstamai; antruoju atveju, atvirkščiai, žmogaus prigimtis yra 
imama sąryšyje su žmogiškaisiais individais, kitaip tariant, yra imama 
lygstamai, arba asmeniniu būdu; iš čion pareina lotyniškasis atatinkamcos 
supozicijos pavadinimas: suppositio relativa sive personalis. 

Lygstamoji bendrinė supozicija gali būti visuotina (suppositio universalis) 
ir dalinė (suppositio particularis). Visuotinoji supozicija estisavoruožtu skirsto- 
moji (suppositio distributiva) ir telkiamoji (suppositio collectiva), tuo tarpu kai 
dalinė supozicija esti nustatyta (suppositio disiunctiva) irnenustatyta (suppositio: 
disiuncta). Skirstomoji supozicija yra termino vartojimas atstoja: 
muoju ženkluvisiems imamiems skyrium dalykams, įei- 
nantiems į sąvokos tysą. Pavyzdžiui, yra sakoma, kad visi žmonės 
yra mirtingi. Cia mirtingumas tarsi yra skirstomas kiekvienam žmogiška- 
jam indivldui. Telkiamoji supozicija yra termino vartoji- 
mas atstojamuoju ženklu atskirų dalykų visumai, kaipo 
tokiai. Pavyzdžiui, yra sakoma, kad visi žmonės sudaro vieną žmoniją. 
Čia terminas „visi žmonės“ yra jau imamas ne skirstomai, bet telkiamai. 

Skirstomoji  supozicija yra dar pilnutinė ir nepilnutinė  (suppositio- 
 completa et incompleta). Jei žodis atstoja visus atskirus indivi- 
dus, sąvokos apimamus, turime skirstomąją pilnutinę 
supoziciją. Pavyzdžiui, sakydami, kad visi gyvuliai yra juslingos esy- 
bės, imame gyvulius kiekvieną  skyrium ir visus sykiu be jokios išimties. 
Jei iš kitos pusės sakoma, kad botanikos albume yra sudaryti visų aug- 
menų atvaizdai, tai: čia yra imami visos augmenų rūšys, bet ne visi atskiri 
augmens, kurie sudaro visą augmeniją; čia supozicija yra skirstomoji ne- 
pilnutinė. Jei, be to, sakome, kad visi žemės augmens sudaro žemės 
ilorą, arba augmeniją, tai jau vartojame augmenų terminą su telkiamąja 
supozicija, kuri nėra skirstoma į pilnutinę ir nepilnutinę, nes ji visados 
apima visus atskirus dalykus, sudarančius sutelktinę sąvoką. Tokiu biidu 
pasirodo, kad skirstomoji pilnutinė supozicija ir telkiamoji supozicija abi 
apima visus dalykus, įeinančius į sąvokos tysą, nors kiekviena iš jų tai 
Sio įvairia prasme. 

Nustatytoji ir nenustatytoji supozicija turi jau reikalo su dalimi daly- 
kų, įeinančių į sąvokos tysą; vadinasi, terminas čia tevartojamas atstoja- 
muoju ženklu tik vienai kuriai sąvokos tysos daliai. Pavyzdžiui, posakiai 
„tūlas“ arba „dažnas žmogus“ vartojami su daline supozicija. — Jei 
gali būti nustatyti dalykai, kurie sudaro sąvokos tysos 
dalį, ir kuriems atstojamuoju ženklu vartojamas termi- 
nas, turime nustatytąją dalinę supoziciją. Pavyzdžiui, saky- 
dami, kad kai kurie filosofai buvo laimingi, galima būtų tyrinėjimu maždaug 
nustatyti, kurie filosofai iš tikro buvo laimingi. Jei net šito tyrinėdami 
negalėtume tiksliai susekti, tai vis delto. dalykas buvo faktinai nustatytas 
pačioje tikrovėje. Jei dalykai, sudarą sąvokos tysos dalį, 
negali būti faktinai nustatyti, nes ir tikrovėje jie nėra 
nustatyti, turime nenustatytąją dalinę supoziciją. Pavyz- 
džiui, sakome, kad kiekvienam darbui yra reikalingi kokie nors įrankiai, 
Čia faktinai negali būti nustatyta reikiamų įrankių dalis, ir todel pati supo- 
zicija čia yra nenustatytoji. 

Pagrindinė taisyklė, kuri galėjo jau paaiškėti sąryšyje su supozicijos 
rūšių nusakymu, yra šitokia: teisingame protavime pargrindinis 
supozicijos pobūdis negali keistis. Todel, pavyzdžiui, bus 
neteisingas šitoks protavimas, kaipo slepiąs savyje supozicijos pakeitimą: 
didžioji prielaida „loginės kategorijos buvo Aristotelio sudarytos“; mažoji 
prielaida: „kiekybė yra loginė kategorija“; išvada: „tat kiekybė buvo Aristo- 
telio sudaryta“. Mažojoje prielaidoje „kiekybė“ yra imama su logine supo- 
zicija, nes čia kiekybės žodis atstoja mūsų sąvoką, kaipo loginę lytį; tuo 
tarpu išdavoje „kiekybė“ yra imama su rėalinė supozicija, kadangi šiuo 
atveju ji turi atstoti mūsų tikrovės apraišką. Tokiu būdu yra įvykęs pa- 
grindinio supozicijos pobūdžio pakeitimas einant nuo prielaidų prie išva- 
dos, ir todel pats protavimas išėjo neteisingas. Užtat pasirodo, kad pro- 
taujant perėjimas nuo visuotinosios supozicijos prie dalinės yra visai tei- 
sėtas ir todel dažnai praktikuojamas . kaip tik todel, kad visuotinosios 
supozicijos tikrumas laiduoja jau savimi dalinės supozičijos tikrumą. 

Kita taisyklė, kuri turi didelės reikšmės supozicijai suprasti, skelbia, 
kad pamatas (subiectum)atstoja dalyką taip, kaip to reika: 


lauja tarinys (praedicatum). Kitaip tariant, supozicijos pobūdis- 


pareina sakinyje nuo tarinio reikalavimų. Tai reiškia, kad tarinio prasmė, 
būdama taikoma pamatui, duoda 1mums taip pat suprasti, su kokia supozicija 
privalo būti imamas šis pastarasis. Todel pamatai, išreiškiami tuo pačiu 
terminu ištisoje sakinių eilėje, gali būti imami su įvairia supozicija pagal 
tai, kokios prasmės turės jungiami su jais į vieną sakinį tariniai. Zemiau 
surašomieji J. Maritain'o pavyzdžiai gali tai iliustruoti kiek vaizdžiau: 

„apaštalai buvo žmonės“ —skirstomoji visuotina supozicija; „apaštalai 
sudarė dvylikos žmonių grupę“ —telkiamoji supozicija; „apaštalai buvo rei- 
kalingi pasauliui evangelizuoti“—nenustatytoji dalinė supozicijaą; „apaštalų 
būta Taboro kalne“ —-nustatytoji dalinė supozicija. 


Logikos kursuose surašoma dargi visa eilė taisyklių, kurios nustato, ko- ' 


kiomis supozicijos savybėmis pasižymi sakinyje įvairiais atvejais pamatas ir ta- 
rinys; bet kadangi tokios taisyklės turi daugiau reikšmės sprendimo bei prota- 
vimo teorijai, negu terminologijos reikalui, tai šiuo atveju ir galima bus 
„pasitenkinti tuo, kas jau yra pasakyta apie supozicijos dalykus. (B. daugiau), 


Materijos paslaptis. 
Par. proi. A. Dambrauskas, Kaunas. 


Zmogus gyvena gamtos apsuptas. Gamta jį visados stebino, ir jis nuo 
neatmenamų laikų yr pradėjęs ją tyrinėti. Tie tyrinėjimai nebuvo „bergždi. 
Nemaža gamtos dėsnių susekta senovėj, dar daugiau svarbių rezultatų 
zauta nūn rmaujaiss metodais ir tobulesniais tyrimo įtaisais. Tačiau vis 
delto mokslui net ir šiandien nepavykoŽišspręsti trys pamatiniai gamtotyros 
klausimai: | 

“ 1) kaip iš dangaus kūnų yr susidaręs pasaulis, 

2) kaip dangaus kūnai yr susidarę iš materijos, ir 

3) kaip ir iš ko yra susidarius pati materija? . 

Tiesa, mokslas yra jau susekęs, kad dangaus kūnų materija yra maž. 
daug ta pati, kaip ir mūsų žemėje. Bet kaip pati žemė yra susidarius iš 
materijos, šis klausimas tebėra mums taip pat neaiškus, kaip ir pasaulio 
bei materijos susidarymo būdas. 

Vpač tamsus—pastarasis materijos kilmės ir esmės klausimas. Gal delto 
jį pirmiausia ir yra pradėjęs gvildenti ankstybiausis gamtos mokslas —fizika. 

I 


Seniausias to mokslo pastangas materijos esmei išaiškinti randam 
suformuluotas Aristotelio. Jis yr pastebėjęs, kad visuose daiktuose esama 
dviejų bendrų savybių: kiekybės (guantitas) ir kokybės (gualitas). 
Abi jiedvi esmingai skirias, taip kad nei viena iš antros išvesti, nei viena 
antra išaiškinti negalima 0 

Toliau jis yr konstatavęs, kad keičiantis vienam daiktui į kitą, pirmasis 
nevisai pranyksta ir antrasis nevisai iš nieko atsiranda. Pav., medžiui de- 
gzant, jis nevisai dingsta, nes jo vietoj atsiranda anglis, pelenai, dūmai. 
Vadinas, tie nauji dalykai yr atsiradę ne iš nieko, bet iš buvusios jau medį 
materijos. Turėdamas tai galvoj, Aristotelis taip protavo: 

Visuose daiktuosė randasi du skirtingu pradu: vienas, kurs, daiktams 
keičiantis, pasilieka ir yra juose kiekybės pagriadu, antras,—kurs, daiktams 
kintant, nyksta, ir yra juose kokybės pagrindu. Pirmutinį absoliučiai pa- 
syvų pradą Aristotelis pavadino pirmine materija (materia prima), 
antra —aktyvųjį—substanciale forma (forma substantialis). Jo išma- 
nymu, jiedvi esą dvi atskiros substancijos, tik nepilnos. Pilnai substancijai 
bei daikto esmei sudaryti reikia jų dviejų susijungimo. Be to, 
susijungimo pirminė materija nė egzistuoti negalinti. Tuo būdu toji materija, 
kurią mes matom .žemėj, vandeny, medy ir tt., Aristotelio išmanymu, jau 
yra antrykščias padaras; ji susidarius jungiantis tam tikrai substancialei 
Tormai su pirmine materija. Tokia tai, trumpai suglaudus, buvo materijos 
teorija senovės ir viduramžių fizikoj. 

Arčiau prisižiūrėjus, lengva pastebėti, kad ši materijos teorija rėmės 
daugiau protavimu, negu gamtos tyrimu, ir todel ji yra netiek fiziška, 
kiek filosofiška. Kaipo tokia, ji tebevartojama net ir šiandieną neoscho- 
lastiškosios kosmologijos vadovėliuose; bet tarp šiandienių fizikų ji neturi 
šalininkų: jie tiesiog ją ignoruoja, laikydami fizikos mokslui visai nepritaikoma. 
Jos "vietoj modernioji fizika turi savo visai kitą, naują materijos teoriją. 

Nauja ji, žinoma, tėra vien reliatyviai, nes jos pagrinde glūd? 
senoji Demokrito atomų teorija, tik paremta naujomis hipotezėmis ir 
įvairiais naujais šiandienės eksperimentalės fizikos daviniais. Atsiradus XVII 
amžiuj, ji buvo išpradžių mechaniška, nes viską aiškinus mechanišku 
savytarpiu, atomų veikimu. Pusiau XIX šimtmečio ji yr įgavus naują. 
išvaizdą, virsdama elektromagn etiškąja, nes bandžius visus fiziškus 
apsireiškimus išaiškinti elektromagnetiškų jėgų veikimu.  Pagalios XX-me 
amžiuje (1905 —1915) yra tapus reliatyviškąja, nes savo pamatan padė- 
jus garsiąją Einšteino reliatyvumo teoriją. | 

Visi tie trys materijos teorijos etapai charakterizuojas atskirais teigi- 
mais, kurių vieni yra hipotetiško pobūdžio, kiti grynai moksliški. Trumpu- 
mo dėliai aš tuos teigimus apie materijos esmę stengsiuos išdėti maždaug 
ehronologiškai, statydamas šalia eksperimentais patvirtintų faktų taipgi ir 
hipoteziškus tvirtinimus. Atsižvelgiant į visa tai, naujoji materijos teorija. 
galima suformuluoti šitaip. i . . . 


Visas materialis pasaulis glūdi panertas milžiniškoje etero jūroje. 

Eteru užpildyti visi tarpplanetiniai ir tarpžvaigždiniai erdvės tarpai. 

Eteru yr kiaurai persisunkę ir visi fiziški kūnai, kaip jūros Kempines 
vandeniu. 

Eteras jungia viso pasaulio kūnus ir sudaro iš jų vieną milži žinišką. 
vienetą, būdamas jų vidujiniu ryšiu. 

Savo esme eteras yra homogenė, vienarūšė, "tolydinė  neapsakomo 
skystumo substancija !). 

Būdamas neapsakomai skystas, eteras yra nesvarus, neapčiuopiamas, 
nepagaunamas, nors ir dideliai elastiškas. 


Veikiančios etere vidujinės jėgos sukelia jame vietomis tam tikrų sukti- . 


rių bei sukoncentruotos energijos sankaupų, iš kurių ir susidaro svarioji, 
pagaunamoji materija, nelyginant kaip mazgai iš virvutės, arba kieti krista- 
lai iš skysčių, 
„Nuo įvairaus etero energijos susikoncentravimo stiprumo pareina 
įvairios svariosios materijos rūšys, moksliškai vadinamos chemiškais 
elementais: 

Tų chemiškų elementų šiandienis mokslas yra priskaitęs 02, Iš jų 
87 jau surasti, o 5 dar nesusekti, nors chemiškų elementų periodinėj siste- 
moj yra iš aukšto nustatytos jiems vietos, jų atominiai svoriai ir net che-- 
miškos jų savybės. 


2) Naujausiais laikais ima reikštis nauja pažiūra, laikanti eterą ne vienarūšia sūbstancija,. 
bet sudėtine-iš dviejų etero rūšių. Ši pastaroji hipotezė yra išdėta 
Paulio Collardo veikale: Les deux Ethers. La vraie figure du 
Monde. Paris, E. Chiron, 1925. Kaip žemiau pamatysim, ji atrodo labiau panaši į tiesa, 
negu: vienarūšio etero. Priėmus Colliard'o pažiūrą, pasaulio atsiradimas tektų pradėti. aiškinti 
šiuo būdu: Pradžioje yr buvę du milžinišku nevienokiai sukoneentvuoto etero debesynu.' Traus 
kos veikiami juodu artėjo į vienas antrą, iki galop susiliejo į vieną dar didesnį maišyto dvirūšio- 
etero debesyną, iš kurio ir yra išriedėjęs visas pasaulis. Yra fizikų, manančių, etėrą nesant 
tolydinį, bet turint at omiškąją struktūrą, panašią į svariosios materijos. Bet 
ši hipotezė atrodo abejotina. Sintetizuodamas abi tiedvi hipotezi prof. O. Volkas mano, eterg 
esant substanciją drang tolydinę ir netolydinę (stetig-unstetige), t, y. vienu žvilgsniu tolydinę.. 
antra—netolydinę, 

Tie chemiški elementai, kuojvairiausiai kombinuodamies ir jungdamies, 
sudaro visus tiziškojo pasaulio kūnus, o jungiąs juos eteras teapsireiškia 
vien įvairių fiziškų (šviesos, elektros, magnetizmo) jėgų fenomenais. 

Chemiški elementai patys savy nėra tolydiniai, kaip eteras, bet sudėti 
iš atskirų mažyčių materijos „dalelyčių vadinamų atomais!) | 

Apie tų atomų mažumą galima spręsti iš to, kad 1-me vandenilio 
grame (griežčiau 1,008 gr.) atomų yra 60,6.1022, t, y. 606 000 000 000 000 
000 000 000! - Tasai apskaitymo rezultatas vadinas Loschmidto skai- 
čium. Jis šiandienėj fizikoj vaidina svarbią rolę. Iš jo nesunku apskai- 
tyti ir vieno atskiro atomo dydis. Norėdamas duoti apie jį konkretesnį 
supratimą, vokiečių fizikas Mie yr pavartojęs šitokį palyginimą: jei paim- 
sim, sako jis, nedidoką obuolį, tai materijos atomas bus tiek kartų už tą 
obuolį mažesnis, kiek obuolys yr mažesnis už žemės rutą (skritulį). 

Nežiūrint to savo nuostabaus mažumo, atomai vis delto nėra matema- 
tiški punktai; jie turi savo gana komplikuotą sudėtį, nes susidaro iš cen- 
tralio, teigiamai įelektrinto branduolėlio, vadinamo protonu, ir tam tikro 
skaičiaus neigiamai įelektrintų, aplink protoną įvairiomis orbitomis besisu- 
kančių elektronų. k r 

Vandenilio atome, kur tėra tik vienas elektronas, ir helijo atomuose 
su dviem elektronais, šie sukasi aplink savo protonus tais pat Keplerio 
dėsniais, kaip ir mūsų planetos apie saulę. Sunkesniuose elementuose, 
kurių atomai turi daugiau elektronų, šie sukas daug painesniais, 
dar gerai neištirtais dėsniais. Tuo būdu atomai galima pavadinti saulių 
sistemų miniatūromis. 

Atomų branduolėliai- -protonai turį masę žymiai didesnę negu elektronai. 
Savo esme protonai yra svarios, neapsakomai sukoncentruotos, teigiamai 
ielektrintos materijos gabalėliukai ?). Elektronai turi kur „kas mažesnę masę 
negu protonai, ir savo esme yra nebematerijos, tik neigiamosios elėktros 
dalelytės 3). 

Bet ir elektronai nėra paskutinis etapas gamtos mažybių eilėje. Vo- 
kiečių fizikas Ehrenhaitas Vienoje yr radęs dar mažesnių gamtos padarų, 
pavadintų subelektronais ir lygių !/200 elektrono, o Ehrenhafto mokinė 
J. Porankevičiūtė yra gavus dar smulkesnių subelektronų, lygių !/2000 
elektrono! i 

Šių dienų fizika yra netik suskaičius chemiškųjų elementų atomus, bet ir 
suradus jų svorį. Svorio žvilgsniu įvairių elementų atomai yra labai nelygūs.“ 

Visų lengviausis yra vandenilio atomas, visu sunkiausis—urano. 
Paėmus vandenilio atomo svorį vienetu, rasta, kad sidabro atomas pav. 
yra 107,88 kartų, aukso—197,2 kart ir urano—238,2 kart yra sunkesni negu 
vandenilio atomas. 


1) Kaip esama net etero atomiškos struktūros šalininkų, taip netrūksta šiandieną net ir 
švariosios materijos tolydinumo teoretikų. Jų skaičiun senovėj priderėjo garsusis 
Heraklita S; skelbusis, jog Tavra pei—viskas teka, o šiandicn tokie žymūs fizikai, kaip 
G. Jauman n'as, Dras E. Lohr'as ir k. Sk, šio pastarojo knygelę; Atomismus und 
Kontimitūtstheorie in der neuzeitlichen Physik. Leipzig, Teubner, 1926. 

?) Kiti laiko protonus teigiamosios elektros įlydžių konglomeratais, 

*) Faktas, kad visų chemiškų elementą atomai yra sudėti iš teigiamai įelektrintų protonų 
ir neigiamai įlektrintų elektronų lengviausiai duodas aiškinamas aukščiau minėtąja dviejų 
įvairiarūšių eterų hipoteze. 

Įvairių elementų atomai, jungdamies chemiškai, sudaro kūnų molekulas, 
kurios laikos susikibę kohezijos jėga. Bet ir susikibę jos gali kiekviena 
sau judėti gamindamos tuomi šilimos, kūnų plėtimos ir k. fenomenus. Šilimai 
kilant, kohezija mažta ir gali net visai pranykti. Tuomet molekulos vėl susi- 
skaido į atskirus atomus. Tam pačiam tikslui vartojama stiprios elektros 
srovės: ir kitokios priemonės. 

Vra fizikų manančių, kad sunkesnių elementų atomai yra susidarę iš 
susibūrimo krūvon tam tikro vandenilio atomų skaičiaus, nelyginant kaip 
įvairios išvaizdos "mūrai susidaro iš didesnio ar mažesnio tų pačių plytų 
skaičiaus. 

Ar iš tikrųjų taip yra, ar vandenilis galima laikyti visų elementų pa- 
grindu (Urstoff), mokslas kategoriško atsakymo neduoda. Bet jis nė kiek 
neabejoja iaktu, kad juo kurio elemento atomas yra sunkesnis, juo daugiau 
elektronų sukas aplink jo protoną. Pav., vandenilio atome aplink jo pro- 
toną tesisuka tik 1 elektronas, fosforo atome— 15, o urano atome net 02 
elektronu. Apskritai—tam tikro elemento atomas turės 7 elektronų, jei 
sustatytų pagal svorį elementų lentelėj tas elementas bus užimąs »- tąją 
vietą. Ta'gi elementas, stovįs toj lentelėj 1-0j vietoj turės savo atome 1 
elektroną, stovįs 2-o0j vietoj turės 2, stovįs 20-oj vietoj turės 20 elektronų ir tt. 

Iš to, kad sunkesnių elementų atomai turi daugiau elektronų negu 
lengvesnių elementų atomai, plaukia savaime išvada, kad numušus vieną 
kitą elektroną ir atatinkamą protono dalį nuo sunkesnio elemento, galima 
gauti lengvesnio elemento atomas, kitaip sakant, vienas elementas paversti 
kitu, pav. gyvsidabris ar švinas—auksu. Ir ištikrųjų, žinant, kad gyvsida- 
brio atomas turi 80 elektronų, o aukso atomas tik 79, užtenka nurnušti 1 
elektronas ir atatinkama protono dalis nuo gyvsidabrio atomo, kad iš jo 
gautumėm tyrąjį auksą 1). 

Elektronams ir protonams numušinėti vartojami radijaus išleidžiamieji 
a (alia) spinduliai. Jie susideda iš teigiamai įelektrintų helijo atomų, skrie- 
jančių su labai dideliu greitumu. Galima tam tikslui vartoti ir stipri elektros 
srovė. Vokietijoj tuo keliu 1925 metais jau buvo Miethės ir Stammreicho 
daryti atatinkami bandymai, ir, laikraščių žiniomis, iš gyvsidabrio buvę 
gauta keletas aukso dulkelių. Amerikiečiai tizikai, pakartoję tuos bandymus, 
sakos, aukso neradę. Taigi naujoji alchemija kol kas liko dar abejotina. 
Bet kelias į sunkesnių elementų pavertimą lengvesniais atrodo atrastas. 

 Atvirkščias procesas—pavertimas lengvesnių elementų sunkesniais 
ikšiol nebuvo bandytas. Mat, čia prie tam tikro atomo esamųjų elektronų 
ir protonų reiktų prikabinti vienas kitas elektronas viršaus, kas, be abejo, 
yra daug sunkiau, negu vienas kitas elektronas numušti ?). 

Be materijos šių dienų fizika tyrinėja ir energiją, apsireiškiančią įvai- 
riuose (šviesos, elektros, magnetizmo ir k.) spinduliavimuose. Pasirodė, 


1) Ganti auksas iš švino daug sunkiau, nes švino atomas turi 82 elektronu, taigi čia 
tektų numušti nebe 1, bet 3 elektronai, kas yra surišta su daug didesnėmis sunkenybėmis, 

?, Rutherfordas Cambridge ir Kirscl'as- sn Pettersonu Vienos Radioinstitute bebandy- 
dami nesenai minėtu būdu numušinėti azoto, boro, aliuminijaus, fostoro, sieros ir kitų elementų 
atomus, yr gavę iš jų vandenilio atomų. Tai parodo kad pažiūros į vandenilį, kaipo 
visų chemiškų elementų pagrindą naujausiais laikais randa rimtos eksperimentalės paramos, 
Plg. laikrašty „Natūr und Kultur“ (sausio 1927 m.) prof. d-ro L. Meitner straipsnį „Ueber 
die kue nstliehe. Umywyandlung der Elemente“, 5 


sali Sidi 

kad ir spinduliavimų apreiškimai duodas geriausiai išaiškinami, jei energija 
vaizduojamasi suskirstyta mažyčiais kiekiais, vadinamais kvantais, 
kaip materija atomais.  Kvantų teorijos autorius yra vokiečių fizikas Ma k- 
sas Plankas. Šiai teorijai iliustruoti galime pavartoti šį palyginimą. Jei 
turim vandens kibirą, tai jį ištuštinti galim dvejopu būdu: arba jį išpildami 
tolydine srove, arba išsemdami tam tikrais indais bei šaukštais. Spindulia- 
vimuose gamta pasirodo besielgianti antruoju būdu, būtent, spinduliuojanti 
ne tolydine srove, bet mažyčiais energijos kiekiais. Šį faktą Plankas ir yra 
išreiškęs formula: <=—h, r, kame 7 reiškia virpėjimų skaičių, A mažytį darbo. 
kiekį, vadinama Planko veiksmo kiekiu, o z=—energijos kvantą. 
II. 


Kas aukščiau pasakyta apie eterą ir materijos atomus, remias daugiau- 
sia XIX amžiaus fizikos daviniais. Naujausioji reliatyvistiškoji fizika, pra- 
sidėjusi nuo 1905 m., pasigaudama plačiai pagarsėjusios nūn reliatyvumo 
teorijos, yr įnešus ir į materijos klausimą naujų pažiūrų. 

Remdamiesi tuo, kad bet koks materijos atomas randas netik tam 
tikroj vietoj erdvėje, bet ir tam tikru laiku, ir nurodydami, kad erdvė 
su laiku yra tampriai susijusi, naujausi fizikai ėmė žiūrėti į pasaulį, kaipo 
į keturmatį erdvės ir laiko kontinuumą ir tyrinėti jame materijos judėjimo 
dėsnius.  Apibendrinę erdvę naujos riemanninės geometrijos pagrindais, 
jie yr priėję ir naują materijos teoriją. Vienas žymiausių dabartinių relia- 
tyvistų H. Weyl'is pamatinius šitos teorijos rezultatus šitaip formuluoja: 

„Materijos dalelės ne tik nėra erdvės punktai, bet yra dalykai visai 
beerdviai (ūberhaupt nichts Raumliches), nors jie ir glūdi erdvės apsiautoje 
(Umgebung), iš kurios ir ima pradžią jų lauko veiksmai“. 

„Taigi „materijos dalelės, anot Weylio, yra analogiškos mūsajam „aš“, 
kurio veiksmai, kad ir beerdviui jam esant, vis delto apsireiškia tam tikroj 
pasaulinio kontimumo vietoj“ 1). 

Kokia yra tų materijos dalelių esmė, W'eyl'is kategoriškai nenustato, 
bet yra linkęs matyti jose „gyvybės ir valios“, ir identifikuoti jas su Leib- 
nizo monadomis. Tai yra materijos klausimu paskutinis šių dienų fizi- 
kos žodis. SG 

Nuostabu, kad ir kai kurie naujausi filosofai grįžta prie Leibnico mo- 
nadų. Vienas tokių filosofų yra lenkas V. Liutoslavskis, kuris tačiau 
savo mokslą nevadina monadologija, bet eleuterizmu?). Daro tai 
jis del to, kad, jo išmanymu, pagrindinė monadų savybė esanti— „laisva 
kūriamoji valia“. Į klausimą, kas tikrai egzistuoja, Liutoslavskis atsako: 
tikrai egzistuoju aš ir panašūs į mane ašens (jažnie). Bet kaip iš tų „aše- 
nų“ jis sudaro materiją, neteko sužinoti. Aišku tik viena, kad Liutoslavskis 
kaip ir Weylis yr bandę seną Leibnico monadų teoriją apvilkti moderniu 
rūbu ir tuo pateisinti mielą jiems pažiūrą į materiją, kaipo gyvą daiktą. 
Ką apie tai manyti? 

Pirmiausia tenka čia pažymėti, kad H. Weyl'is yra daugiau matematikas, | 
negu fizikas. Bandydamas išaiškinti gamtos dėsnius, jis remias netiek 
eksperimentais, kiek naujos matematiškos fizikos teorijomis. Taigi ir jo 


e y 1, Was ist Materie? Berlin, J. Springer 1924, 58 p. 
utostlawski, Logika ogūlna, Krakūw 1907, 21 p. 

„materijos dalelės“ yra ne kas kita, kaip tik tam tikros jo gautų matema- 
tiškų. formulų interpretacijos. O kadangi tos formulos išvestos iš aukščiau 
minėtojo keturmačio pasaulio kontinuumo, sudarančio vien matematiškąją 
abstrakciją, tatai ir nežinia, ar kas atatinka toms formuloms tikrumoje, 
juoba kad Weylis tose savo „materijos dalelėse“ tariasi randąs net „gyvy- 
bės ir valios“, kas jokia matematika nepagaunanma, - 

Be Leibnico ir Weyl'io yra ir daugiau „materijos gyvybės skelbėjų. Vienas 
jų V. Preyeri is yr laikęs gyvybę net amžina ir pirmesne, negu negyvoji ma- 


terija; ši pastaroji, jo išmanymu, stsiradus vėliau, kaipo gyvųjų kūnų atma- 


tos, sustingimas, sušalimas !). Panašiai yr manęs ir T. Fechneris. Jis 
tvirtino, kad pirmykštis žemės stovis buvę zookosmiškas; šį pakeitęs 
antrykščias molekuleris-organiškas, kuris vėliau yr perėjęs į mo- 
lekulerį-anorganiškąjį?j. Dar kiti, kaip šit Arrhenius, W. Thom- 
sonas, Helmholtz'as yr manę, gyvybę žemėj esant nesukurtą, tik atne- 
štą iš kitų planetų, toms dar iš kitų, ir tuo būdu irgi esant amžiną. 

Preyer'is yr bandęs savo pažiūrą pagrįsti praplėstu gyvybės supratimu. 
Gyvybę jis matė net žėruojančių ugninių masių judėsy. Bet prieš tai pro- 
testavo net tokie liberalai mokslininkai, kaip Hackelis ir Verworn'as, 
nurodinėdami, jog žėruojančių sutirpusių masių judėjimas pavadinti gyvybe 
iegalima vien simboliškai bei poetiškai, tik niekados tikra to žodžio prasme. 
Ir iš tikrųjų, kas to nepaiso ir metaforas verčia tikrenybe, tas ne mokslą 
skleidžia, tik žmones klaidina. O jau gyvybei amžinatvės pripažinimas yra 
visai nemoksliškas prasimanymas, nes, kaip žemiau pamatysim, net ir pa- 
čios materijos amžinumas yra labai abejotinas. 

„Tas pat pasakytina ir apie Fechnerio teoriją, kuri užuot moksliškų 
įrodymų remias vien sąmojingais palyginimais ir analogijomis. Pasakos 
gi apie gyvybės keliavimą iš vienos planetos kitosna paversti mokslo faktu 
nepavyko net Thomsonui su Arrheniusu, kaip tai puikiai yr įrodęs Stėlzle ?). 

Bet jei gyvybė nėr atskridus žemėn su šviesos spinduliu, jei jos nėra 
žėruojančiose masėse, jei ir pačiuose atomuose ji labai abejotina, užtat, 
pradedant nuo atomų lig tolimiausių žvaigždynų spindi visur gamtoje ne- 
užginčytini aukščiausios išminties, o drauge ir tobuliausios gyvybės pėdsa- 
kai. Kiek yra gamtos dėsnių, (o. jų susekta jau tūkstančiai), kiek yra gy- 
vijoj organiškų struktūrų (o jų yra milijonai), kiek yra materijos atomų (o 
jų bus milelionai), tiek yra nesugriaunamų įrodymų, kad visa tai sutvar- 
kyta aukščiausios Būtybės, kurios žmogaus protas nei pasiekti, nei suvokti 
neįstengia. | 

IV, 


Kitas svarbus dalykas materijos klausime—tai jos atsiradimas bei 
kilmė. Materialistai materijos kilmės klausimo visai nepripažįsta, nes jie 
laiko materiją ne atsiradusia, bet amžina. Amžina gi ji atrodo jiems del 
to, kad ji esanti nesunaikinama. „Jei materijos negalima sunaikinti, tai ji 
negalima nė sukurti“, sako jie. Bet šis protavimas yra grynas sofizmas, 


1) W. Preyer, Naturwissenschaftliche Tatsachen und Problemen. Berlin, 1888, 
50—-52 p. Pas mus J. Herbačiauskis irgi mano ugnį, vandenį ir kitus elementus Tcini „Inte- 
Uz ncijos Sk. š. m, Dz, Kow. 70 nr. 

2) Th. Fechner, Einige Ideen zur Schįpiungs-und Entwickelungsgeschichte der 
Organišmen; 1873, 41 p. ir tt. 

3) Sk, Dr. Rem, Stė lzte, Der Ursprung des Lebens. Habelschwerdt, Franks 1924, 

“r panėši visai į šitokį protavimą: „sykį pasakytoji nesąmonė nebegali būti 
niekad nepasakyta nesąmonė, taigi ji yra be galo, o todel ir be pradžios, 
«vadinas, ji yra amžina“. 

Kad šių dienų fizikai turimomis priemonėmis neįstengia materijos nei 
sunaikinti, nei sukurti, tai tiesa. Bet iš čia toli gražu negalima išvedžioti, 
kad ir aukštesnė už fizikus galybė nėr galėjus bei negalinti to padaryti. 
Taigi ir garsusis fizikos dėsnis, kad esamosios pasauly materijos suma 
yra pastovi, nedidėjanti ir nemažėjanti, neturi matematiškų dėsnių būtinu- 
mo. Jis teisingas vien siaurose žmonių tyrimo ribose. Ar jis bus teisin- 
gas po milionų metų, griežtai atsakyti negalima, lygiai kaip ir į klausimą: 
ar materija nenyksta kur tolimiausiuose debesynuose ir ar naujai. nesusi- 
daro iš etero tuščiose tarpžvaigždinėse erdvėse ')? Panašūs klausimai šian- 
«dieną juo labiau pamatuoti, nes šių dienų fizika yra liudytoja atomų įrimo 
4pav. radijuje), o naujausi fizikai, Jaikydami materijos dalelęs „beerdviais 
dalykais“ atrodo priėję pačios materijos dematerializaciją.“ 

Be to, šiandienių tizikų išmanymu visos materijos . pagtindas-—che- 
miškieji elementai nėra amžini; kai kurių amžius pasirodo, sulyginti, ne 
per ilgas: pav. uranas pusiau suirsta per 10*—1 000 000 000 metų, o ra- 
dijus net per 1750. Yra kūnų, kurie pusiau suirsta per kelias dienas, va- 
landas ir net minutes. Ir tuo elementų įrimo greitumu netenka stebėtis, 
nes pav. nuo gramo radijaus kiekvieną sekundą atskįla po 34 miliardus 
+adijaus atomų! Prie tokio milžiniško atskylančių atomų skaičiaus reiktų 
laukti dar greitesnio radijaus įrimo, ir jei tai neįvyksta, tai tik del to, kad 
1-me radijaus grame randas 2750 trilijonų atomų! - 

Zinant tai, yra rimto pamato spėlioti, kad ir svarioji materija gyvuos, 
fasit, nė kiek daugiau už uraną. Kitaip sakant, šiandienė fizika mūsų ma- 
terijai nežada amžinatvės. O jei materija nebus amžina ateity, tai nėra 
jokio rimto pamato laikyti ją amžina praeity. Kaipo einanti prie galo, 
ji atrodo turėjusi ir pradžią. Vadinas, šiandieną tizika atrodo pilnai prita- 
+ianti katalikų teologijos mokslui, kad Dievo viskas sukurta laiko pra- 
džioje (ab initio temporis. Conc, Later. IV). Tiesą sakant, kitaip ir ne- 
negalėjo įvykti. Nes Dievuie nesant jokių permainų, negalėjo būti ir laiko; 
Jaikas yra gamtos padaras; jei joj nebūtų materijos judesių, nebūtų ir kuo 
'bematuoti laikas, per tai nebūtų ir paties laiko. Taigi laikas teatsirado, kai 
pirmas atomas suvirpėjo. (O kadangi virpėjimas negalima įsivaizduoti be 
t0, kas virpa, ir. be erdvės, kur virpama ir galop be laiko, kurį tas 
virpėjimas sudaro, tatai naujausi fizikai materiją, judėjimą, erdvę ir 
laiką jungia į vieną kompleksą ir bando to komplekso dėsnius surasti. 
Jei materiją pažymėsim raide M, erdvę (fiziškąją) raide E, judėjimą raide J 
ir laiką raide L, tai minėtasai keturių pasaulio pradų kompleksas galima 
išreikšti šiuo simboliu: š 2 


š 1) Nauji, nesenai atrasti kosmiški spinduliavimai, daug stipresni už 
visus žemiškuosius, Kolhėrsterio išmanymu, ateina į žemę iš tolimų „jaunųjų“ žvaigž- 
ižių, kuriose, užuct elementų į r i m 0 proceso, einąs jam priešingas naujų elementų 
d arymos procesas, kuris ir gaminąs tuos stipriuosius, net mūs žemę pasiekiančins, kosmi- 
-škus spinduliavimus. Sk. laikrašty „Forschungen und Fortschritte“ š, m. 1 bal. n-ry straipnį: 
a Ursprung der Hohenstrahlung von Dr. Werner Kolhūrster- 
Berlin, 

Nūn kyla klausimas, ar gali tie keturi pradai turėti begalinį dydį? 
Pripažindami su Enšteinu pasaulį, kad ir beribiu,betgaluotu?), naujausi 
tizikai iuomi pat pripažįsta materijos ir erdvės galuotumą. Judėjimas— 
maksimalio „savo greitumo (300 000 kilometrų į sekundą) tepasiekia vien 
šviesos plitime. Greitesnio judėjimo už šį, tizikų išmanymu, gamtoj nė: 
būti negali. Belieka ketvirtas pradas—laikas. Cia galimas ginčas apie tai, 
ar pasaulio egzistavimo laikas yra begalinis, ar galuotas, nors ir labai di- 
delis? Kitaip sakant, katra iš dviejų iormulų 

L= o (2) 
L=a < o (3)*- >: 

yra tikra. Materialistai laikosi (2), katalikai (3). Ginčas atrodo neišspren- 
džiamas. Bet giliau pažvelgus, lengva pastebėti, kad tikrumoj taip nėra. 
Jau pats pasaulio pradų kompleksas (1) ganėtinai nušviečia ginčo esmę. Nes 
pritaikinę šiam kompleksui katalikų formulą (3), gaunam pilną simetriją ir 
"nuoseklumą, kadangi visi keturi pradai lieka tuomet vienarūšiai, nes 
visi yra galuoti. Priėmus materialistų formulą (2), pasaulio pradų sim-- 
boly dingsta simetriškumas ir nuoseklumas, nes trys pradai M, E, ] yra 
"galuoti, o ketvirtasis L begalinis. Norėdami gauti simetriškumo ir nuose- 
klumo, materialistai turėtų suteikti begalinį dydį ir materijai, ir erdvei, ir: 
judėjimui. Bet, kaip aukščiau matėm, šiandienis mokslas neleidžia jiems 
to padaryti. Tuo būdu pilnai nuosekli tepasilieka vien katalikų formula (3), 
teikianti laikui nuo pasaulio atsiradimo iki nūdien vien galuotą dydį, 


Bet pripažinę pasaulį neamžiną ir jo egzistavimo laiką išreiškiamą. 
galuotu skaičium, mes arčiau apibrėžti to skaičiaus neįstengiam. Jei tizikai 
neklysta tvirtindami, jog elementas uranas pusiau dingsta beirdamas po 
miliardo metų, tai jam dar žemėj visai nepranykus, tenka manyti, kad ir: 
pasaulio amžius bus nemažesnis už urano. Tik ir čia viskas pareina nuo 
to, ką mes laikysim pasaulio pradžia. Nes savaime aišku, kad kitoks bus 
pasaulio amžius, jei mes jo pradžią skaitysime nuo dabar esamųjų žvaigž- 
džių ir planetų atsiradimo, kitoks, jei imsim skaityti nuo materijos susida- 
rymo, dar kitoks—nuo etero sukūrimo. 

Yra mokslininkų, manančių, kad esama dar už eterą skystesnių sub- 
stancijų, vadinamų astralių, beveik susisiekiančių su dvasių pasauliu ir 


todel teikiančių medžiagos mirusių sielų ir net angelų kūnams, kaip tai yr: 


1) Panašiai į rutą (sferą), kuri turi paviršių, kad ir beribį, bet galuotą, nes matematiškai 
išreiškiamą galuotų skaičium. Kaipo galuotas, pasaulis turi ir galuotą. stipiną (spindulį) 
r 


= 


„ R=3.1076 kitometrų, ir galuotą tūrį 277R3—2.1077 kūb, centimetrų, ir galuotą svorį — 4,6.109*> 


gramų. Tuo bndu pasaulio masė tesanti tiktai 230 trilijonų kartų didesnė už saulės masę. 

manę kai kurie viduramžių teologai ir kaip nūn dar tebemano šiandieniai 
teosofai. Neįsileisdami į tų įdomių nuomonių vertinimą, mes tepažymėsim 
čia tik analogiją, jog kaip yra coeli coelorum, taip lygiai yra ir m a- 
teriae materiarum-—-materijų materijos, vienos už kitas skystesnės, 
vienos už kitas labiau dematerializuotos, vienos už kitas artimesnės tam 
niekui (nihil tė o0x Gvza), iš kurio Dievo žodis ir yra jas iššaukęs. Todel 
ir laiko L dydis pareis nuo to, nuo kurios materijos atsiradimo jį skaity-- 
sime.. Žengdami nuo dabartinio pasaulio į materiją, nuo materijos į eterą, 
nuo etero į dar subtilesnes materijos rūšis, mes ir laikui L gausim kas- 
kart didesnių skaičių, del galuotumo galuotų, bet kaskart labiau- beartėjar- 
čių begalenybėn. 

Yra žmonių, kurie milžiniškų skaičių bijos. Po teisybei mes jų netu- 
rėtumėm būgštauti, nes pasaullui esant Dievo padarui, visai natūralu, kad. 
jame spindi tikrai dieviška: multitudo magnitudinis—didybės dau- 
guma. Ji, laikui bėgant, yr nuolat draug su mokslu augus. Pav. Piolo- 
mejo pasaulis atrodė didelis. Bet atėjo  Kopernikas ir jo ribas žymiai yr 
praplėtęs. Šiandieną Einšteinas skelbia pasaulį esant beribį, kad ir galuo-- 
tą, ir laiko jį daug didesniu, negu Koperniko manyta. Nė kiek nebus nuostabu, 
jei ateities mokslas šiandieną Einšteino nustatytas pasaulio ribas dar labiau 
praplės. Iš čia plaukia praktiška išvada: skaičių klausime, liečiančių ar tai; 
pasaulio pradžią, ar jo ribas, ar žvaigždžių bei atomų daugumą, nebūkim 
skrupuliantai, nesibijokim net dideliausių skaitmenų, nes mažiau nusidėsim 
Dievo darbus kiek padidindami, negu juos mažindami. Viena, ko mes 
turime vengti—tai laikyti materija amžina, nes tai būtų didelė klaida. Jei 
ji randas pas senovės materialistus, tai ji dar galima dalimi pateisinti, nes. - 
jie laikė materiją netik nesunaikinama, bet ir nekintama. Šiandieną tos 
iluzijos jau nebėra. Ją sunaikino naujoji fizika, parodydama, jog kaip viskas 
gamtoje, taip ir materija, yra evolucijos eigoje. Toji evoliucijos pra- 
džia randas tolimiausioj praeity, slaptingame etere, jos pabaiga glūdi toli- 
miausioj ateity, tame pat slaptingame etere. Iš etero išėjus, materija rodo 
tendencijos  dematerializuotis ir vėl etero okeanan sugrįžti. Kai kas gali 
čia įžiūrėti amžinąjį materijos ratu sukinąsi—nuo etero į eterą, ir iš šio. 
vėl eteran. Bet tai yra negalimas dalykas del dviejų priežasčių. Pirmiausia. 
mokslas yra neišgriaunamai įrodęs, kad jokio perpetuum mobile ne- 
gali būti. Tuo vardu vadinama prietaisas, kurs sykį paleistas, turi galios. 
amžinai judėti ir net tam tikrą darbą nuolat atlikinėti. Tokio prietaiso ne- 
galimumas mokslo pripažintas jau nuo 1775 metų. Taigi tokiuo perpe- 
tuum mobile negali būti nei atskiras materijos atomas, nei visas mate- 
rialis pasaulis. Ša 

Antra ir paties etero amžinas buvimas nėra užtikrintas. Kaip aukščiau. 
esam matę, daugelis chemiškų elementų, alfa spinduliais skaldomi, virsta 
vandeniliu. Daugeliui elementų turint 14 ypatybę, labai panašu į tiesą, 
kad tą pat įpatybę turi ir visi kiti: elementai nuo helijo lig urano, kitaip 
sakant, kad jie yra suskaldomi. Bet jei taip yra su chemiškais elemen- 
tais, tai nėra racijos laikyti nesuskaldomu ir paties vandenilio, nes ir jis. 
juk yra chemiškas elementas. Bet nebesant kitam lengvesniam elementui, 
vandenilis beskildamas, tegali virst vien eteru, iš kurio, kaip spėjama, 
ir yra susidaręs Tuo būdu hipotezė apie elementų virtimą vandeniliu, o. 

iš vandenilio eteru, atrodo labai artima tiesai, nes turinti moksle žymios 
paramos. Bet jei materija gali dematerializuotis virsdamas eteru, 
"tai yra pamato manyti, kad ir eteras gali deeterizuotis, virsdamas gr y- 
nu nieku. Ši hipotezė atrodo taip pat labai panaši į tiesą, nės iš nieko 
kilusio etero grįžimas niekan yra naturaliausis dalykas.. Taigi materijos 
amžino palaikymo reikalauja netiek mokslas, kiek Dievo Apreiškimas. Ne 
aiš mokslo, tik iš apreiškimo mes žinom, jog materija pagarbintame „Kristaus 
kūne yra pakelta lig Dievybės; ne mokslas, tik Sv. Raštas mus mokina, 
jog šiam materialiam pasauliui pasibaigus, „bus nauja žemė ir naujas 
dangus“ !). Ė Set Ė 
VI. 


Ikšiol esame kalbėję apie materiją kaipo fizikos dalyką. Dabar belieka 
tarti keletas žodžių apie materiją, kaipo gamtos paslaptį. || | 

Apsipratę kasdieniame gyvenime su materijos apsireiškimais, mes pa- 
lengvėl įgaunam įsitikinimo, kad materija tai paprasčiausis ir savaime su- 
prantamas daiktas. Bet užtenka bent kiek giliau pažvelgti į materijos esmę, 
kad tuojau suprastumėm savo klaidą. 

Ir iš tikrųjų, jei pasiklausim patys savęs, kaip materija ir jos atomai 
gali dematerializuotis ir virsti eteru, kaip eteras gali deeterizuotis ir tapti 
neku, tai tuojau išvysim, kad mūsų protas niekaip to suprasti neįstengia. 
Mums iš to daros pilniausia paslaptis. Jei ji šiaip įau nelabai mus teste- 
bina, tai vien del to, kad su daiktų nykimu mes esam užtektinai apsipratę. 

Visai kitaip yra su materijos sukūrimu iš nieko. Cia tai jau 
tikra paslapčių paslaptis, neturinti gamtoj sau jokių analogijų ?). Griežtai 
„pasakius, ji mums yra dar sunkiau priimtina negu pačios giliausios tikė- 
jimo paslaptys, k. š. Trejybės, Įsikūnijimo, Atpirkimo. Nes šių paslapčių 
centre stovi Dievas, kurio esmės nesuprantamumas mums savaime aiškus. 

Kas kita materija: būtybių eilėje ji stovi žymiai žemiau negu mes. 
Mes juk ją kojomis minam, rankomis liečiam, akimis matom, taigi atrodo, 
jog turėtum jos esmę kiaurai suprasti, kaipo žemesnę už mus. Tuotarpu 
taip nėra: jos kilmė iš nieko mums lieka ir liks amžinai neatspėjama. Mes 
jaučiam tik neaiškiai, kad materija yra, Jyg kokia siena, už kurios stovi 
Dievas, ir kad toje sienoj nėra jokių durų nei langų, pro kuriuos galėtu- 
mėm į anapus pasaulio pažvelgti. . 

Tačiau žinojimas, kad materija yra Dievo sukurta iš nieko, nėra bergž- 
«džias ir bevaisis. Anaiptol, juo remdamies mes turim  galimumo geriau 
materijos esmę pažinti. ; 

Ir iš tikrųjų, kaipo išvesta iš nieko, materija savo esmėje yra Dievo, 
būties pilnumos, tikriausia priešingybė. Tuo žvilgsniu ji galima 


1!) Tuomet aš mačiau naują dangų ir naują žemę, nes pirmasis dangus ir 
pirmoji žemėnuėjo(abiibd. Apr. XXI. 1. . 
*) Sukūrimui iš nieko šiokią tokią analogiją teduoda vien matematika. Nes jei G yra 
"bet koks galuotas skaičius, tai dalydami jį begaliniu dydžiu gausim; . 
2 = 0, iš kur OL x T0—— a (1) 
co ž i : 
Lyzybė (1) parodo, jog nors nulis padaugintas galuotu skaičium visada duoda 
nulį, tačiau padaugintas begalenybe gali duoti bet kokį galuotą skai- 
čių. Panašiai it begalinė Dievo jėga. gali iš nieko sukurti bet kokį daiktą. : 

pavadinti vienu žodžiu—ne Dievas'). Analizuojant detaliau tą priešinė 
gzybę, galima gauti tolesnių įdomių išvadų, dar aiškiau nušviečiančių mate- 
rijos esmę. Štai keletas svarbesniųjų: 

Dievuje viskas sujungta vienybėje, materijoj viskas su- 
skaidyta miliardais molekulų, atomų, protonų, elektronų. 

 D.evas yra tyras veiksmas (actus purus), materija yra tyras 
neveiksmas, pasyvumas, inertingumas, įvairių ne-dieviškų 
ir todel chaotiškų veiksmų galimumas. 

Dievas yra absoliuti Dvasia ir gyvybė, materija visiška 
ne-dvasia ir ne- gyvybė?) Gyvybei sukurti reikėjo atskiro Dievo- 
Kūrėjo akto. 4 

Dievas yra visais. žvilgsniais „begalo didis, materija yra visais 
žvilgsniais galuota, suskaitoma, išmatuojama, susveriama ir todel galima. 
tvarkyti in mensura, pondere et numero. 

Dievas yra visur esąs, materija savaime tegali būti tik vienoj 
vietoj. Bet ir ta viena jos vieta yra nepastovi, kiekvienu laiko momentu 
del nuolatinio materijos judėjimo nuolat besikeičianti. 

Dievas yra amžinas, be pradžios ir galo, materija yra laikina, 
turėjusi pradžią ir einanti evoliucijos keliu prie suirimo, dematerialižacijos, 
taigi ir prie galo. "Tačiau, kaip remdamies: Apreiškimu aukščiau nurodėm, 
tas materijos galas nebus visiškas jos panaikinimas, tik perkėlimas naujan 
garbingan stovin, kur ji paliaudama buvus, kuo buvo, įgaus naujų savybių, 
kurias mums bent kiek nušviečia Kristaus atsikėlusio kūno ypatybės. 

Šių įdomių antitezių eilė būtų galima dar toliau tęsti, bet, tariamės, 
užteksiant ir to parodymui, kad katalikiška pažiūra į materiją leidžia mums 
giliau pažinti jos esmę ir svarbiausias savybės. 

Tačiau nei tų savybių pažinimas, nei aukščiau išdėtos senovės ir šių 
dienų materijos teorijos nė iš tolo nėr "mus priartinę prie materijos pa- 
slapties išsprendimo. Nežiūrint dviejų tūkstančių metų žmonijos pastangų, 
materijos esmė, kaip yr buvus, taip ir toliausioj ateity pasiliks giliausia 
paslaptis, 

Tiesą sakant, kitaip ir negali būti. Nes jei žmogus kada nors pilnai 
suprastų, kaip iš nieko yr susidaręs bent vienas atomas, 
tai jis tuomi pat sužinotų, ir kaip tas atomas vėl nieku paversti, 
“O kadangi visa gamta yra eteru glaudžiai surišta, tai virstant nieku vienam 
atomui, nueitų tuo keliu nebūtin ir kiti, ir galop visas pasaulis taptų su- 
naikintas. 

Žinant tai atsirastų tūkstančiai tos pasaulio pražūties pageidautojų. 
Su kokiu velnišku pasityčiojimu jie tartų: „Tu, Dieve, pasaulį iš nieko 


!) Nors skirtumas tarp Dievoirne-Dievo yra tiek pat aiškus ir logiškai pagrįstas, 
kiek ir tarp mūsojo „aš, ir „ne-aš“, tačiau Spinoza, kūriam pagerbti pasaulis šiandieną rengia 
dideles iškilmes, nesupratęs to skirtumo, sumaišė Dievą su neDieyu ir tuo 
keliu priėjo savo prieštaravimų pilną monistiškąją substanciją, kurią vienur 
vadino Dievu, kitur gamta (Deus sive Natura), Iš tos substancijos logiškai išplaukė . 
"Goethės panteizmas, Hžckelio materializmas, Osyaldo  monizmas ir kitos panašios klaidingos 
sistemos. Visų jų tėvas yra Spinoza, . 

2) Deliai to ir gyvujų monadų teorija atrodo  materijai nepritaikoma ir par tai moksle 
mepriimtina. ; į z ? i 

Sukurėi, o štai aš priešais Tavo valią paversiu jį nieku, kad ir pats žū- 
damas*!., 

Mūsų laimei materijos paslaptis ir saugo šį pasaulį nuo tų virš- 
Herostratų pasikėsinimų. Taigi ne rūgoti, bet ačiu turime tarti Dievui už: 
tos paslapties paslaptim laikymą '). 


26, II. 27. 

1) Išdėtos šiame :traipsny (34-37 psl.) fizikų pažiūros į materiją yra paremtos dau- 
giausia N. Bohro fizikon įvestu atomo modeliu. Pačiais- naujausiais tyrinėjimais jis pasirodė- 
nebeįstengiąs visų materijos ypatybių išaiškinti. Todel Zūricho iizikas Schrodingeris nesenai 
yra pasiūlęs naują atomo modelį, Schrodingerio atomas susidaro iš branduolėlio ir apsiaučian- 
čiojo jį neigiamosios elektvos debesio. Toji elektra nuolat bevirpėlama, interferencijos dėsniais 
sudaranti tam tikrus elektros mazgus, kurie ir atatinka  Bohro elektronams. Tuo būdu Bohro- 
elektronai nėra elektros dalelės, bet elektros virpėjimo rezultatai. Sk, 
laikr. Germania 175 n-ry straipsny „Eine neue Atom-Thzsorie“, : 


Laplaso kosmogoninės hipotezės filosofiškas pobūdis. 
Ar ji monistiška ir ateistiška? 
Paskaita, kurią Prot. Dr. R. St61z1 e skaitė 1906. XII. 19 Miunchene 
ir kurią dabar čia, , 
P. S. Laplace'o 100 m. ir I. Newton'o 200 m. mirties sukaktuvių proga, 


išvertė, viena kita pastaba dar papildydamas, 
Prof. Pr. Dovydaitis, Kaunas *. 


Tyrinėjimai ir aptikimai tokio Koperniko, tokio Keplerio, tokio 
Newtono visus įtikino, jog mūsiškė saulės sistema sudaryta mechanikos 
dėsniais. Bet tiriančioji žmogaus dvasia, tuo nepasitenkindama, ėjo toliau. 
Norėta suprast kaip mechaniškas reiškinys ne tik mūsiškės saulės sistemos 
būklė, jos sudarymas, bet giliau siekiantieji protai stengėsi paverst mecha- 
niška problema taip pat ir mūsiškės saulės sistemos ir netgi visos visatos 
(universumo) kilmę bei plėtotę. Jau Laplaso pirmatakai -Newton'as, 
Butfon'as, Kant'as—kūrė kosmogoninius vaizdus. Kad pilnai suprastume 
Laplaso hipotezę, turime trumpai žvilgtelt ir į šių jo pirmatakų tarojimus 
apie pasaulio susiformavimą. ; s 

Jau Newtonas, tas didis naujoviško gamtos supratimo pagrindėjas, 
atsižvelgė į abi sakytąsias problemas, būtent, į mūsiškės saulės 
sistemos ir, apskritai, į visatos medžiagos kilmę. Visatos medžia- 
gos kilmės klausimą jis atsakė taip, kaip alsako visi pripažįstą Dievą. 
Newtonas, būtent, mano, kad gamtos mokslas atveda į priežastį, kuri nea- 
bejotinai yra ne mechaniškai!) Newtonui išrodo įtikimiausia, jog: Dievas 
sukūrė medžiagą daiktų pradžioje ?). 

*) Filosofas ir pedagogas Remigius Stolzle (1856. XI. 23 — 1921. VII. 23), 
Viurcburgo universiteto profesorius, yra buvęs vienas iš nedaugelio tos srities mokslininkų, 
kurių stiprumas pasireiškė mokėjimu giliai, aiškiai ir populariai dėstyt tas filosotiškas proble- 
mas, kur susieina žinojimo ir tikėjimo ribos. Tokių Štelelės raštų šie yra išversti ir lietuviškai: 
„Pedagogijos mokslas ir jo padėtis kitų moks'ų tarpe“ (Lietuvos Mokykla 1921, 49—61); 
„Gamtos mokslas ir metai zika“ (Logos 1921/22, 72—80); „Darvino pozicija į tikėjimą Dievo“ 
(Logos t. p. 193--206); „Gyvenimo problema šių dienų filosofijoj * (Židinys 1924/5, I t, 123 — 140). 
Šrelclės mintys apie descendencijos teoriją mokykloj žiūr. „Lietuvos Mokykla“ 1923, 17—22, 
Apie patį Štelclę plačiau rašyta „Logo“ 1923 m 152—156. Jo paskaita apie Laplaso kosmo- 
zoninės hipotezės filosofišką pobūdį aš jau prmiau, dar studentaudamas, pasinaudojau  straip- 
sneliui „Ateity“ (1913, 176—181), kai tuomet, lietuvių studentų tarpe kilus pasaulėž'ūrų 
(iferenciacijai, iš priešingo šono buvo pavartotas Laplaso hipotezės ateistiškumo argumentas. 
Dabar, Laplaso ir Newtono sakytųjų sukaktuvių proza, aš vėl grįžęs prie šios Štelelės paskai- 


„tos, noriu ją ištisai patiekt mūsų skaitytojams, kadangi jos aktualumas mums ir šiandien nesu- 


mažėjęs, del mūsų kraštė mokslo vardu varomos hekeliškojo monizmo ir ateizmo propagandos, 
(5į tikrai kultūrai ir apšvietai pragaištingą  Haeckelio garbinimo ir jo raštų skleidimo darbą 
Lietuvoj dabar pirmoj eilėj dirba Šiaulių „Kultūra“ ). 

Čia patickiamoji Štelelės paskaita buvo skaityta Gamtos Mokslų ir Psichologijos Drau - 
Zijoj Miunchene ir atspausdinta mėnrašty „Natur und Kultur“ 1906/7 metais antrašte; „Hat 
die Laplacesche Weltbildungshypothese atheistische Tendenz“? Iš.čia ją ir išverčiau, kur-ns- 
kur pridėdamas vieną kitą ir savo neesmingą pastabą. 

Newton (opera ed. Horsley 1782) tomas IV. Optics 237 p: Whereas the 
main business of natural philosophy is to argue from phaenomena without feigning hypotheses, 
and to deduce causes from effects, till we come to the very Žirst cause, which certainly is not 
mechanical. . 

) T. p. 260 p.: All these things being considered it seems probable to me, that God in 
the: beginning formed matter, 

Bet Newtonas užsidavė sau klausimą ir del dabartinio pasaulio 
pavidalo mechaniškos kilmės. Jis šį klausimą aiškiai pareiškia 
esant gamtos filosofijos Ežaioi 1). Todel tat jis savo Optikoj, ir trečiųjį. 
knygų „Philosophiae naturalis principia mathematica“  pagarsėjusiame 
„Scholium generale“, ir taip pat ketverte laiškų paskiau buvusiam 
dideliam tilologui Richardui Bentley'ui stengėsi išaiškint visus mū-. 
siškės saulės sistemos atskirus reiškinius: šviesos bei šilimos kilmę saulėje, 
planetų ir jų palydovų lygią judėjimo kryptį, planetų kelių esimą beveik 
toj pačioj plokštumoj, iš kur eina kaip tik šioks planetų greitumas, atstu- 
mas, didumas, sūdrumas; toliau, iš kur saulės ir planetų sukimasis aplink savo. 
ašis, Žemės ir planetų šoniniai judėjimai, tvarkos palaikymas nepaisant 
didėjančių trikdymų planetų judėjimuose. Taigi, matome, jog Newtonas iš 
visų pusių buvo suėmęs problemą mechaniškai išaiškint mūsiškės. 
„saulės sistemos dabartinį sudarymą. Bet kokis jo atsakymas? Newtonas 
prisipažįsta: Mechaniškomis, natūrinėmis priežastimis yra neišaiškinamas nė. 
vienas sakytųjų reiškinių; kiekvienu -atskiru atveju reikalingas betarpiškas 
Dievo prisidėjimas, Dievo ranka ?). Nemirštamasis Newtonas tikrai visiems 
laikams išreiškė tiesą, kai jis pirmąją priežastį pažymėjo esant ne mecha-- 
nišką ir Dievą —kaip medžiagos sukūrėją. Betgi kaip nevykusį turime 
atmest jo bandymą dabartinę pasaulio būklę išvest betarpiškai iš Dievo 
tiesioginio prisidėjimo; nes šioks aiškinimas prieštarauja sveikos filosofijos 
ir sveiko gamtamokslio principams, reikalaujantiems, kad reiškiniai būtų 
natūriniu būdu aiškinami tol,“ kol tik galima. Tačiau Newtono kosmogo- 
nija palaiko savo istorinę reikšmę tuo poveikiu, kurį ji turėjo Bufic-- 
nui, Kantui, Laplasui. Eie tyrinėtojai aiškiai pradeda nuo Newtono. 

Taip, antai, žinomas prancūzų gamtininkas ir klasikinis rašytojas 
Buffionas savo kosmogonijoj—jis ją išdėstė 1745 m. savosios „Histoire 
et thėorie de la terre“ skyriuj „De la formation de la nature“ ir vėlesniame 
veikale „Des ėpogues de la Nature“ skyriuj „Premiėre ėpogue.  Lorsgue- 
„Ja terre et les planėtes ont prit leur forme“ 3) —tuojaus pradeda nuo newto- 
niško saulės sistemos sudarymo. Tiktai vienas dalykas rodosi jam neside- 
rinąs į didįjį mechanizmą: tai pirmojo dūžio jėgai). Kas yra šio. 
pirmojo dūžio - (Anstoss) priežastis? Buffonas reikalauja naturalios. 
„priežasties, kadangi tizikoj reikią kiek tik galima susilaikyt eit į šalia gam- 
tos esamas priežastis5). Buiionas mano galįs rasti mechanišką tokią. 
priežastį. Kaip Newtonas, ir jis pradeda nuo planetų ir palydovų—visų ju- 
dančių nuo vakarų į rytus— judėjimo krypties susiderinimo, ir nuo planetų 
„kelių plokštumos guolio susiderinimo 6). Tačiau šio susiderinimo prie-- 
-žasties jis ieško ne viršum gamtos, bet zamtoje"). Bendrojo pajudi-. 
namojo dūžio fizikaline priežastimi  Buifonas taria buvus kometą, kuri 
užkrito ant saulės ir savo dūžiu atskėlė nuo jos materiją. Iš šios atmuštos. 


1) T. p. 237 p. 4 

ž, Newton: opera tom.-III (1782) 171 p. The works of Bentley coll. and; 
ed. by Alex. Dyce vol. IIT, 203--204, 205, 206. 207, 210, 215. Newton; Optics £63 p.. 
(ed. Horsley 1782, IV t.) - 

*) Oeuyrės complėtes de Bufion.. par M. Le. Comte de La ce pėde. Nouyelle. 
ėdition, Tome prėmiėr. Paris 1825, 144— 193 p. ir Tome IV, 281—313 p. 

*) Ibid, Tome I, 149. 5) 1bid. 150, 6) ibid. 151, *) ibid. LV, 285—86, 

materijos tat ir kilusios planetos, pasilaikydamos gautąją judėjimo kryptį !).. 
Butfonas toliau stengiasi iš šios priežasties išvest dabartinę planetų siste-- 
mos santvarką. „Savąjį pasaulio pasidarymo mokslą jis aiškiai vadina. 
"hipoteze?). Nors ši Buffono hipotezė gamtos mokslo atžvilgiu nesilaiko, 
tai vis delto ji yra didelė pažanga palyginant su Newtonu. || | 

Butfonas teisingai pažino planetų sistemos kūnus esant vienos. 
saulės dalis, ir iš visoms planetoms bendrų savybių (vienoda judėjimo 
kryptis ir planetų kelių guolis beveik toj pačioj kelio plokštumoj) teisingai | 
išvedė visas planetas turint bendrą kilmę,- kas yra kosmogoninės hipote- 
zės atramo punktas, kaip vykusiai sako G. Eberhardas?) Taip pat 
Buifonas teisingai įžvelgė, kad saulės sistemos kilmę galima išaiškint 
mechaniškai be tiesioginio Dievo prisidėjimo, bet kad, taip aiškinant, 
Dievas dar nešalinamas iš visa, kaip Kūrėjas. Šiokios Bufiono idejos. 
paskiau patapo“ pradedamuoju punktu Kanto bei Laplaso kosmogoni- 
niams bandymams, Tuo būdu išaiškinama tai—į ką pirmiausia nurodė 
Liebmann'as*),—kad Kantas ir Laplasas beveik vienais žodžiais kalba įva-- 
duose į savo kosmogonijas. . 

Buifono, Newtono ir dar Wright'o idejos buvo prielaida ir pažadini-- 
mas Kantui, "kuris savame 1755 m. veikale „Allgemeine Naturgeschichte: 
und Theorie des Himmels* pirmu kart mėgino patiekt nuosekliai 
išvestą mechanišką kosmogoninę hipotezę, turėjusią išaiškint ne tik mūsiš- 
kės saulės sistemos, bet ir visos visatos kilmę. Kanto siekimas čia buvo. 
vyriausiai filosofiškas. Jis nori parodyt, kad jo mechaniškoji kosmo- 
goninė hipotezė, nors ir šalina betarpišką Dievo prisidėjimą, bet anaiptol. 
nešalina Kūrėjo apskritai. Ir net daugiau; vis naujais posakiais jis reiškia 
įsitikinimą, kad jo mechaniškoji kosmogonijos hipotezė reikalaujanti Kū-. 
rėjo ir, be to, įgalinanti turėt grynesnį Dievo prisistatymą kaip iki šiol. 
Kanto 'kosmogoninė hipotezė savo pagrindinėmis mintimis, taigi, nėra gry- 
nai monistiška 5), bet griežtai dualistiška. Kanto kosmogonijos, nors jis 
pakartotinai į ją nurodinėjo, tačiau anuo laiku visiškai nebuvo paisyta ir- 
kosmogonijos teorijų istorijoj ji beveik neturėjo jokio poveikio. Tiktai 
19-jį šimimetį aptikta Kantą buvus Laplaso pirmataką ir, visai neįžiūrėjus. 
abiejų hipotezių esmingo skirtumo, nekritiškai abi suplakia draugėn suak-- 
menėjusia formule kaip „Kanto-Laplaso hipotezė“ 9). 


1 ibid. 1, 151—92. *) ibid. I, 147 ir 177—78. IV, 287, 294, 

3) G. E berhar d;: Kants Kosmogonie 1598, XXIV p. 

*) Liebmann: Notiz zur Kant-Laplaceschen Kosmozoais (Phil, -Monatsheite- 
Bd. 9, 250 p). š 

S) Haeckel; Lebenswunder, 6. Tausend 1904, 508 p.: S beriihmte Jugendwerk 
von Kan t, die „Allgemeine Naturgeschichte und Theorie des Himmels“ (1755) war in seinen, 
kiihnen Grurdgedanken rein monistiscl“. 

S“) E. Gerland: J. Kant, seine geographischen und anthropologischen  Arbeiten 
(Kantstudien Bd. X). Vertėjas nori šioj vietoj pridurti, kad neracionaluma tokio: Kanto ir- 
Laplaso hipotezių sup'akimo Štelclė yra plačiau išdėstęs savo straipsnely „Ist die 
Bezeichnung <Kant-Laplacesche Hypothese> berechtigt“* ? Philosophisches Jahrbuch der Gėrres- 
Gesellschaft 20 (1907) 324—327, kurio esencija atpasakota Kanto 200 m, gimimo sukaktuvėms. 
paminėti „Kosmo“ sąsiuviny (1925 m. 6 Nr.) 372—374 pusl. Be to, tame „Kosmo“ sąsiuviny. 
plačiau nagrinėta ir Kanto bei Laplaso pirmatakų klausimas. Be Bufiono ir Wrighto, 
čia dar kalbama apie Swedenborgą, Estėvea, Lamberta, Her s5chel'į. 
Pati Kanto kosmogonija bei kosmologija čia plačiau išdėstyta, vertinant ją ir šių dienų, 
mokslo pažiūromis, S 

. Daugiau pasisekimo už Kantą turėjo su savo kosmogonine hipoteze 
Laplasas (Pierre Simon Laplace), Napoleono I draugas, vienas didžiau- 
sių 18-jo resp. 19-jo šimtmečio matematikų, tizikų ir astronomų !). Kaip 
Kantas, ir jis pradėjo nuo Newtono su Buffonu, priėmė Buffono pagrindi- 
nes mintis, bet atmetė jo atskirus išprotavimus ir išplėtojo naują kosmo- 
goninę hipotezę, nepriklausomai nuo Kanto, apie kurį jis nieko nežinojo. 
Sią hipotezę jis išdėstė savo veikale „Exposition du systėme du monde“ 
ir trumpiau veikale „Essai philosophigue sur les probabilitės“. Pati ta jo 
hipotezė turi savo plėtotės istoriją, nes naujuose „Exposition“ išleidimuose, 
kurių prie autoriaus gyvos galvos išėjo penketas ir kurių kiekvieną prižiū- 
rėjo patsai autorius, buvo perdirbinėjama bei taisoma ir pati kalbamoji 
hipotezė?) Laplasas savo hipotezę išplėtojo tiktai mūsiškės saulės 
sistemos kilmei išaiškint, o ne visai visatai, kaip Kantas. 

Ši Laplaso kosmogoninė hipotezė patapo labai reikšminga dvejopu 
atžvilgiu: gamtamokslišku ir filosolišku. Gamtamokslišku atžvilgiu 
ji vis dar tebėr populariausia tarp visų ikšiolinių hipotezių, ji perėjo į ben- 
drai mokslinę sąmonę, ir įvairios vėlesniosios hipotezės reiškiasi kaip 
Laplaso hipotezės perdirbimai ir tolesni plėtojimai. Filosofišku atžvil- 
giu ji daugel kartų sveikinta del jos ateistiškos tendencijos. Tokios ten- 
dencijos, sakoma, ji turinti ir jos autoriaus mintimi, ir principialiai—kaip 


mechaniškoji pasaulio pasidarymo hipotezė. Šitokio aiškinimo Laplaso 


hipotezė susilaukė jau nuo senai, toks aiškinimas perėjo į daugel knygų 
bei raštų, o mūsų dienomis ypač Haeckel'is mėgsta kelt aikštėn I-aplaso 
kosmogonijos ateistišką pobūdį 3). 

Sį seną tvirtinimą apie Laplaso hipotezės ateistišką tendenciją mes 
šiandien: tat ir ketiname kritiškai permėgint. Siam tikslui pirmiausia 
išdėstykime hipotezę jos pagrindiniais bruožais pagal jos vėrsmes, antra, 
ištirkime, ar patsai Laplasas savajai hipotezei tikrai priteigė ateistišką po- 
būdį, ir, trečia, pažiūrėkime, ar mechaniška kosmogoninė hipotezė iš 
visa savo sekmenimi turi būti ateistiška. 


I. Laplaso hipotezė. 

Nuo reiškinių į priežastį ir nuo priežasties vėl į reiškinius—tai, paties 
Laplaso. žodžiais, toks yra mokslo metodas. Laplasas jį pritaiko ir savąją 
hipotezę statydindamas. Tatai mums tenka atlikt dvejopas uždavinys: 
pirmiausia, parodyt, kaip Laplasas pasiekė mūsiškės saulės sistemos 
vieną bendrąją priežastį, ir, antra, - išdėstyt, kaip jis iš šios bendrosios 
priežasties išaiškina mūsiškės saulės sistemos kilmę. 


1!) Plačiau apie Laplasą jo šių 100 metų mirties sukaktuvių proga skaityk paminėjimą 
„Kosme“, Vertėjas. 

*) Savaip formulavę sakinį apie Laplaso hipotežės plėlotę, čia dar pridursime, jog pač'ą 
kalbamosios hipotezės plėtotės istoriją Št elclė yra išdėstęs straipsny „Die Entwicklungs- 
geschichte der Nebul:rhypothese yon Laplace“ surinktiniame yeikale „Abhandlungen aus dem 
Gebiete der Philosophie und ihrer Geschichte. Eine Festgabe zum 70. Geburtstag Georg 
Freiherrn von Hertling. Freiburg i. Br. 19:3, 340 —369 pp. Vertėjas. 

2) Haeckel: Lebenswunder, 6. Tausend 1004, 508 p. — Der Kampi um dėn 
Entwicklungsgedanken, 6.—10 Tausend 1905, 15 p. — Die Weltrūtsel. Volksausgabe, 48, bis 
67. Tausend 1903, 104 p. 

1. Kelias nuo reiškinių į priežastį. 

La, lasas žvelgia į santykius, kurių turi su vieni kitais mūsiškės saulės 
sistemos elementai—saulė, planetos ir jų palydovai. Iš šių santykių jis tikisi 
išaiškėsianti jų kilmė. Sie santykiai pasireiškią ypač penketu reiškinių, 
būtent: 

1. Visos planetos juda aplink saulę nuo vakarų į rytus ir beveik toj 
pačioj plokštumoj; 

2. Palydovai skrieja aplink savo planetas tąja pačia kryptimi nuo 
vakarų į rytus ir beveik toj pačioj plokštumoj, kaip jų centriniai kūnai; 

3. Saulė, planetos ir palydovai, kiek stebėta jų rotaciniai judėjimai, 
sukasi aplink save kryptimi ir beveik plokštumoj jų sviedimo judėjimų iš 
vakarų į rytus; : 

4. Planetos ir palydovai turi menką, 

5. Kometos— didelį kelių ekscentrumą !). 

: Kuri yra šių judėjimų susiderinimo pirminė priežastis*)? Ar atsitiki- 
mas (Zuiall, hasard, slučainost'), ar aukščiausias Protas, ar mechaniška 
priežastis? | 

Atsitikimą, kaip planetų ir palydovų judėjimų susiderinim> prie- 
žastį, Laplasas įsakmiai ir pakartotinai atmeta. Jis pareiškia: „Toki nepaprasti 
reiškiniai negali eit iš netaisyklingų priežasčių. Jų įtikimybę ėmęs suskai- 
čiuot, rasi, jog galima daugiau kaip 200000 miliardų statyt prieš vieną, kad 
jie nėra atsitikimo veiksmas, kas sudaro daug didesnę įtikimybę už didumą 
istorijos įvykių, kuriais mes visai neabejojame. Taigi, turime bent su tokiu: 
pat pasitikėjimu taryti, jog planetų judėjimą nukreipė pirminš priežastis“ 3), 

Bet ir aukščiausiojo Proto Laplasas negalįs pripažint kaipo 
mūsiškės planetų sistemos santvarkos priežasties, kaip to norėjo Newtonas. 
Laplasas nepalaiko Newtono pažiūros, kad mūsiškės saulės sistemos da- 
bartinė santvarka lyg būtų buvusi sudaryta Kūrėjui tiesiog prisidedant. 
Ši santvarka galinti turėt mechanišką priežastį ūkuose, kurių pasklidę 
visatoj. Tiek pat nereikalinga esanti pagerinanti Dievo ranka, kaip Newtonas 
manė, kad pašalintų trikdymus, kylančius iš planetų savitarpio traukos; nes. 
šie trikdymai išsilygina, kaip Laplasas pirmasis buvo ištyręs. Pagaliau, 
saulės sistemos išlaikymas iš visa nesąs Kūrėjo tikslas; gamtoj visa 
rodą tendencijos žūti, taigi taip pat ir saulės sistema, tasai neįmatomas 
taškelis visatoj. Be to, atsišaukt į tikslo priežastis, tai iš visa esą tiktai 
išreikšti mūsiškį tikrųjų priežasčių nežinojimą +). 

Taigi, Laplaso mintimi, mūsiškės saulės sistemos santvarkos neišaiškinąs 
nei aukščiausias Protas nei atsitikimas. Tai santvarkai išaiškinti ganėją 
mechaniškos priežasties—pirminių ūkų. Juos priimti verčią 


aukščiau išvardintieji penketas reiškinių >). 


iuos pirminius ūkus Laplasas taip aprašo: „Kokia bebūtų jos (t. y. 
šios priežasties) prigimtis, ji, kaipo išgaminusi arba tvarkiusi planetų judė- 


jimus, bus turėjusi apėmus visus šiuos kūnus, ir del milžiniško, juos ski- 


riamo nuotolio, ji tegalėjo būt buvęs milžiniškai pasklidęs fluidum. Kadangi 
ji yra suteikusi jiems tąja pačia kryptimi judėjimą aplink saulę beveik 


1) Lanlace:  Oeuvres, Tome VI (1846) 448—49 p. 
?) Ibid, 450, 2) ibid. 449, 4) ibid, 453—04., >) ibid, 450. 

apskritimu, šis fluidum bus turėjęs apglobt dangaus kūną, kaip kokia 
atmosfera. Taigi, šis planetų judėjimo pasvarstymas mus priveda galvot, 
jog del nepaprasto karščio saulės atmosfera pradžioj buvo siekusi anapus. 
visų planetų kelio ir kad pamažu paskui susitraukė iki dabartinių ribų 1), 
Taigi, Laplasas mūsiškės planetų sistemos lopšį prileidžia buvus aplink 
save besisukančią, žiorinčią, skystą, rutos (rutulio) pavidalo, visą 
mūsiškės planetų sistemos erdvę  užpildančią ūkų masę. Šios prielaidos. 
empirinį patvirtinimą jis randa ūkuose, kaip juos rodąs teleskopas ?). 


2. Kelias nuo priežasties į reiškinius. 


Mūsiškės planetų sistemos mechaniška priežastis rasta. Tenka rasti 
kelias atgal, t. y. nuo priežasties nusileist į reiškinius, parodyt, kaip iš. 
pirminių ūkų išsiplėtojo mūsiškės saulės sistema. „Bet kaip saulės atmo- 
sfera nulėmė planėtų bei palydovų rotacijos ir revolucijos judėjimus?“3), 
Kitais žodžiais: Kaip iš pirminių ūkų kilo planetų sistema? 

Laplasas mano tai įvykus penketu stadijų šiuo būdu: 

Pirmoji stadija tai juostų išskyrimas. Saulės atmosfera, t. y. 
pirminiai ūkai ataušo ir savo pusiaujo plokšty pamažu išskyrė garų juostas +), 

Antroji stadija —žiedų (rinkių) pasidarymas. Pamažu išskir- 
tosios garų juostos, susūdrėdamos, ir jų molekulėms savitarpy prisitraukiant, 
įtikima, turėjo sudaryt koncentriškus garų žiedus, besisukančius aplink 
saulę ?). 
"Trečioji stadija —žiedų sutrūkimas. Ziedai, paprastai, neiš- 
silaiko— tik Saturnas rodo išimtį, —bet sutrūksta į daugel masių, ir šiosios 
sukasi aplink saulę su labai nedideliais greitumo įvairumais tame pat 
nuotoly *). | 4 

Ketvirtoji stadija —planetų pasidarymas iš sutrūkusių žie- 
dų. Ziedams sutrūkstant atsiradusios masės, besisukdamos aplink save ir 
lėkdamos aplinkui tąja pačia kryptimi, suplokštėja: padaro planetas jų ga- 
riniu pavidalu. Ir, būtent, kaip yra paprastai taisyklė, pasidaro arba vi ena 
planeta, besisukanti aplink saulę tąja pačia revolucijos kryptimi, arba kele- 
tas, kaip tai rodančios ketvertas planetėlių tarp Jupiterio ir Marso ?). 

Penktoji stadija—palydovų pasidarymas. Su planetomis 
pasidarė taip pat ir jų palydovai, kai mažesniu matu pasikartojo tas pats. 
žiedų nuo planetų atsiskyrimo ir jų sutrūkimo procesas, kuris buvo atsky- 
ręs planetas nuo saulės 3). 

Pagaliau, po šių procesų, saulė paliko kaip centrinis 
kūnas. 

Savo hipotezei patvirtinti Laplasas nurodo visą eilę reiškinių, kurie: 
eina kaip išvados (konsekvencijos) iš jo prielaidos. 

„Nors Laplasas savąją kosmogonijos teoriją moka padaryt labai įtikimą, 
tačiau jis įsakmiai pabrėžia ją laikąs tiktai kaip hipotezę, „kurią jis betgi. 
leidžia su nepasitikėjimu, kokį turi įkvėpt visa tai, kas nėra stebėjimo ar 
skaičiavimo rezultatas“?). 


1) Ibid, 471. |?) ibid, 471—72 3) ibid, 472. 4) ibid, 472. 5) ibid. 473, 
9) ibid. 474. 7) ibid, 474. *) ibid, 474, “| 9) ibid. 450. 

Toki tai Laplaso bipotezės pagrindiniai bruožai. Del jų vertės gam- 
tos mokslo atžvilgiu specialistų nuomonės nevienodos. Tūlas, kaip pran- 
cūzų astronomas Faye, ją visiškai atmeta !);, geozraias Ratzel'is 2) nebu- 
larinės hipotezės nepriima, o duoda pirmeną meteoritų hipotezei, kuri 
taroja . pasaulio kūnus kilus iš meteoritų  agglomeracijos; dar kiti, kaip 
W. Meyer'is, pareiškia, kad tokiems galvotojams, kaip Kantas ir Laplasas, 
kurie yra pirmieji visais laikais, nepavyko sudaryt kosmogoninių hipotezių, ku- 
rios galėtų visomis savo dalimis išsilaikyt paisant mūsiškių naujosios astronomi- 
ijos žinių 3). — Helmholtz'as, atvirkščiai, neteisingai suplakdamas draugėn 
Kantą su Laplasu, pareiškė daug kartotąjį palankų sprendimą apie nebula- 
rinę hipotezę *), taip pat vokiečių astronomas R. Wolf'as3). Panašiai pa- 
lankiai apie Laplaso hipotezę sprendžia prancūzų astronomas C. W ol f'as 6) 
ir vokiečių astronomas G. Eberhard'as?,, žinomasis Kanto hipotezės 
kritikas. 

In summa: Laplaso hipotezė, atatinkamai modifikuota, savo esmine 
puse vis dar tebegalioja kaip rimta pasaulio pasidarymo hipotezė. Ji didu- 
moj ir sudaro premisą bei pagrindą visoms filosofinėms spekulacijoms apie 
pasaulio kilmę, 


Il. Ar Laplasas savo hipotezei priteigė ateistiško pobūdžio? 


Yra išsiplatinusi pažiūra, kad Laplasas savąją kosmogoninę hipotezę 
suvokęs ateistiška prasme. Ši pažiūra remiasi posakiu, kurį Laplasas išta- 
ręs savo draugui Napoleonui. Kada, kame ir kuriuo pavidalu šis anekdo- 
tas buvo atspausdintas pirmu kart, tuo tarpu šios paskaitos autoriui neži- 
noma, Prancūzų astronomas Faye, mokinys didžiojo gamtininko Arago, 
kuris buvo Laplaso amžininkas bei draugas, šį anekdotą pasakoja taip: 

„Kai pilietis Laplasas įteikė generolui Bonapartei pirmąjį išleidimą 
savosios «Exposition du systtme du mondey, generolas taręs jam: <Newto- 
nas savose knygose kalbėjo apie Dievą. Jusiškes aš jau perverčiau, bet 
šio vardo tenai nė karto neradau». Į tai Laplasas atsakęs: „Pilieti, pirmasai | 
konsule, šios hipotezės aš nebuvau reikalingas“ 3). . 

Kitu pavidalu, kurį Faye paėmė iš prakalbos į Blanchet'o peržiū- 
rėtąjį Lukrecijaus vertimą, paskutinysis Laplaso posakis taip skamba: „Die- 
vas yra labai graži hipotezė, išaiškinanti daugel daiktų“ ?). 

„„„„ Kad šį daugel kartų cituotą ir, destis koks skaitytojų požvilgis, įvairiai 
aiškinamą anekdotą teisingai įvertintume, turime išnagrinėti trejetą klausimų. 
Pirmasis: Ar šis pasakojimas yra tikrai istoriškas, ar gal tik pramanytas 


') Faye; Sur Vorigine du monde. Troisiėme ėdition 1896, 170 p. 

*) Ratzel: Die Kant-Laplacesche  Hypothese und die Geographie. Kleinere Schriften, 
Lerausgegeben von Helmolt, Bd.-II, 435—36 p. 

*, Wilhelm Meyer: Das Weltgebiude, 1898, 650 p. 

*) Helmholtz: Vortrūge und R-den etc, Bd, II (1884) 59 p. 

5) Rudolf Wolf; Handbuch der Astrcnomie, ihrer Geschichte und Literatur Bd. I 
(1890) 592 p. 

*) 0. Wolf: Les hypothėses cosmogonigues. Paris 1886, 26 ir 27 p. 

") Eberhard: Die Kosmogonie Kants. 1893, IV, XXV ir XXVI p. 

5) Faye: Sur Vorigine du monde. Troisiėme ed. 1896, 131 p. i 


?, Faye: ibid. 150—311 (= 


52 R. Stėlzle: Laplaso kosmogoninės hipotezės Tilosoiiškas pobūdis 


prisitaikius į situaciją? Antrasis: Jei pasakojimas yra tikrai istoriškas, 
tai ar Laplaso toks pareiškimas yra ateizmo išpažinimas? Trečiasis: 
Jei Laplasas tuomi tikrai norėjo pareikšti ateizmą esant būtiną jo kosmo- 
gyvenimo galo? 
. 1. Ar šis pasakojimas istoriškas? Kiek tiek kritiškam klau- 
sytojui ar skaitytojui del to galėtų kilti abejojimų. Cia kalbama apie pirmąjį 
leidimą Laplaso knygų „Exposition du systėme du monde“; tas leidimas išėjo 
1796 m. Laplasas čia Napoleoną vadina pirmuoju konsuliu. O tokiu jis 
buvo, kaip žinoma, tiktai 1709 m. Neįtikima, kad Laplasas savo draugui 
Napoleonui savo naują veikalą būtų įteikęs tik po trejeto metų. Betgi 
1796 m. jis negalėjo Napoleoną vadint pirmuoju  konsuliu. Jei įteiktasis | 
veikalas (Exposition) pavadintas teisingai ir jei jis buvo įteiktas tuoj kaip 
tik buvo išėjęs, tai tuomet tas kreipimasis į Napoleoną yra klaidingas isto- 
rijos atžvilgiu; o jei kreipimasis yra teisingas, tai tuomet įteiktojo veikalo 
pavadinimas būtų klaidingas; mes tuo veikalu negalėjo būt „Mėcanigue 
cėleste“, kadangi šįjį įteikus 27 vendemiaire'o an X, Napoleonas padėkojo 
Laplasui raštu; o perskaitęs keletą skyrių, vėl išsitarė apie tą veikalą prie-“ 
lankiai 5 frimaire'o an XI, ir tą pripažinimą Napoleonas dar pakartojo 17 
prairial'o an XIII, jau būdamas imperatorium, savo raštu iš Milano; apie 
visa tai pasakoja Aragas Laplaso biografijoj (Arago: Oeuvres comple- 
tes III, 1855, 514). i Ė 
Taip pat ir Napoleono pasakymas netikslus: „Newtonas savo knygose 
kalbėjo apie Dievą“.  Kuriose knygose? Newtonas apie Dievą kalba vei- 
kale „Principia mathematica philosophiae naturalis“, bet taip pat ir savo 
Optikoj. ioks netikslumas ne napoleoniškas. Prie to dar yra ir kitų 
neaiškumų. Kai Laplasas neužilgio prieš savo mirtį išgirdęs, kad šis anek- 
dotas norima paskelbt viename biografiniame rinkiny, jis pavedęs Aragui 
prašyt to rinkinio leidėją, kad „jis išmestų tą anekdotą. Š'ą žinią Faye turi 
tiesiog iš Arago!). Laplaso noras išmest šį anekdotą galėjo kilt del dve- 
jeto motivų: Laplasas norėjo išmest anekdotą arba del to, kad anekdotas 
buvo pramanytas, arba, jei jis buvo tikras, del to, kad Laplasas tuo laiku 
buvo priėjęs kitokį įsitikinimą, kad nebepalaikė tame anekdote padarytojo 
savo pareiškimo arba jo ateistiško aiškinimo. Taigi, reikia prileisti galimu- 
mas, kad visa ši istorija yra pramanyta, panašiai kaip pagarsėjęs Galile- 
jui priteigtas, bet jo, jį pasmerkus, netartas pasakymas Eppur si muove. 
2. Dabar, imkime, kad iškelti sakytojo pasakojimo tikrumo abejojimai 
galimi pašalint ir jo branduolys istorijos atžvilgiu yra teisingas. Ar tuomet | 
Laplaso pasakymas yra ateizmo išpažinimas? Įvairūs tyrinėtojai, kaip an- | 
tai, Maūdler?), de Joannis3, Zoeckler*), Faye?, Kneller?), 


!) Fa ye: ibid. 132 past: „Je tiens dė M. Arago, gue Laplace, averti peu 
avant sa mort gue cette anecdote allait Čtve publiėe dans un recneil  biographigue, Vavait 
priė d'en demander la supression 4 1 'ėditenr. 11 fallait en efiet Vexpliguer, ou Ja supprimer. 
Ce second parti čtait le plus simple; malheureusement elle n'a čtė supprimče ni expliguče“. 

*)Maddler; Reden und Abhandlungen iber. Gegenstūnde der H mmelskūnde 1870, 
334 ir Geschichte der Himmelskunde Bd. II (1873) 67. 2 

*) J. de Joannis S. J: Formation mėcanigue du systėme du monde rinkiny) Etudė- 
publičes par des Pėrės de la Compagnie de Jėsus 1897, 541—45. 


kaka) Šilinis ania 2) Nikės sr 

Braun?'), Dennert?) Laplaso posakį aiškina teistiškai, būtent, taip: 
Newtonas, kaip pirmiau minėta, kad išaiškintų dabartinę mūsiškės sistemos. 
santvarką ir šios tvarkos išlaikymą, ėmė tiesioginį Dievo prisidėjimą. 
Laplasas savoj „Exposition du systėme du monde“ šią Newtono pažiūrą 
pareiškė esant tuščią hipotezę. Į tai, sakoma, Laplasas nurodąs savuoju 
pasakymu: „Aš šios hipotezės nebuvau reikalingas“. Laplasas, anaip saky- 
damas, hipoteze pavadinęs ne Dievą, bet tiesioginį Dievo prisidė- 
jimą (įsikišimą). Teisingai; nes I-aplasas galėjo išaiškint santvarką mecha- 
niškai iš ūkų, o tvarkos išlaikymą—jo paties pirmiausia įrodytu trikdymų 
išsilyginimu. 

. Kas pasakyti del šiokio aiškinimo? Tikrai Laplaso posakį galima taip 
aiškinti, kadangi juk patsai Laplasas aiškiai nepasisakė del jo prasmės. 
Tačiau, man rodosi, galima pastatyt rimtų suabejojimų ir prieš šiokį teistišką 
aiškinimą. Pirmąjį abejojimą aš imu iš tik ką paminėtojo fakto, kad 
Laplasas reikalavęs šį pasakojimą panaikint. O toks Laplaso reikalavimas 
kalbamąjį anekdotą panaikint tetur prasmės, tik jei Laplasas į tą pasakojimą 
žiūrėjo kaip į nebesutinkantį su jo įsitikinimu. Ogi Laplasas neužilgio 
prieš savo mirtį, kai jis reikalavo. padaryt panaikinimą, išpažino tikįs Dievą. 
Taigi, jis reikalavo panaikint pasakojimą del to, kad jis buvo suprantamas 
ateistiškai arba bent buvo taip aiškinamas. Tuo būdu ir anoks teistiškas | 
aiškinimas darosi neįtikimas. Nes jei anekdotui būtų buvusi priteigiama anokia | 
teistiška prasmė, tai Laplasas nebūtų reikalavęs jį panaikint. Taigi, iš 
Laplaso poelgio galima su įtikimybe išvesti, kad anoks jo pasakymas buvo 
išpažinimas ateizmo arba bent buvo taip aiškinamas. 


- Ateistišką Laplaso "posakio aiškinimą siūlo dar antras dalykas, tai 
irivoliškumas, kuriuo čia Dievas pavadinamas „hipoteze“, arba, kaip sako 
kitas tekstas, „labai gražia hipoteze, išaiskinančia daug daiktų“. 


Pagaliau, už ateistišką anekdoto supratimą kalba Laplaso nusista- 
tymas tikslo priežasčių atžvilgiu. Laplasas nepajuokia, sakysim, 
neteisėto ir piktanaudiško atsišaukimo į tikslo priežastis reiškiniams išai- 
škinti—jis būtų turėjęs pilną teisę tai padaryti—jis pajuokia apskritai aiški- 
nimą tikslo priežastimis 3). Bet kas iš visa atmeta tikslo priežastis, tas. 
atmeta „ir Dievą, aukščiausiąją tikslo Priežastį, kuria atsirėmusios visos 
kitos. Newtonas savo pagarsėjusiame „Scholium generale“ sako: „Dievas be 
Po be apvaizdos, be tikslo priežasčių yra tik gamta arba 
atum“ +). : 


41 Zoeckler: Gottes Zeugen im Reich der Natur. 2“ Auf. 1906, 271 p. 
5) F a ye: ibid. 181—32. 
j “, Kneller S. J.: Das Christentum und die Vertreter der neueren Naturwissenschaift 

1903, 50—51 p. 

1 Braun, S. J.: Ueber Kosmogonie etc. 3 Aufl. 1905, 400— 40!, 

ž,)Dennert: „Die Sage vom grossen Atheisten Laplace- in „Die Reformation“. 
1906, 43 Nr., 678 —678 p.; tai tik referatas pagal E. Doumergue'o str. „Dieu et Ie mar- 
ąūis de Lapl: ace“ laikrašty „Foi et vie“ 1905, 5 Nr; HN. Cordey; Dieu et le marguis de 
Laplace ibid. 6 Nr. 

3) Antai, Oeuvres; VI (1846) 454 p. 

*) N ewto 2; opera (ed. Horsley 1752) t. IIT, 173 p.: „Deus sine dominio, providentia. 
€t cau>'5 finalibus nihil aliud est auam Fatum aut Natura“. 

Lap'asas tikrai visur kalba apie gamtą, kame lauktum žodžio „Dievas“ 
arba aukščiausias pasaulio Protas. Už teistišką aiškinimą nieko nesako 
taip patir jėzuito J. de Joannis'o padaryta pastaba, kad Laplasas absolu- 
čiai korektiškai kalbąs apie gamtos Kūrėją, apie dievybę, aukščiausiąjį 
Protą, visai čia negalint užtikti nė mažiausio neprideramo skeptiško arba 
pajuokos žodžio !). Nes, viena, šių posakių nėra pirmajame jo „Exposi- 
tion du systėme du monde“ leidime 1796 m.; antra, visi šie posakiai rodo 
ne paties Laplaso nuomonę, bet yra citatos ir pavartotos iš Newtono 
požvilgio. Taigi, Laplaso veikalų skaitymas negali apsaugot, kaip Joan- 
nis mano, nuo šios šmeižiančios priekabės, Laplasą vadint ateisiu ?) 

Su tuo derinasi dar tai, jog Laplasas sako, kad pirmųjų prie- 
žasčių tyrinėjimas mums amžinai nepažįstamas, kad jis iš tiesos 
tyrinėjimo  šalinąs tiktai tuos dalykus, kurie jam visuomet paliks 
neprieinami del žmogaus proto ribų?) Paskutiniąją mintį 
Laplasas palydi kiek frivoliška pastaba: „Kiekvienas geras protas nepriei- 
namųjų dalykų atžvilgiu turi pasakyt su Montaigne'iu, kad neišmany- 
mas ir nesirūpinimas yra gerai galvai minkštas ir saldus pogalvis“ *). 
Prie šių pirmųjų priežasčių, prie šių niekuomet nepasiekiamų priežasčių, 
Laplaso manymu, tikrai juk pridera ir Dievas. 

Taigi tie, kurie Laplaso posakį ima ateistiškai, gali tokį savo manymą 
padaryt gana įtikimą. Po visa to mes laikome esant labai įtikima— daugiau 
kaip įtikimybės negalima pasiekt del tikslesnių žinių stokos, —kad Laplasas 
anuoju savo posakiu buvo pareiškęs ateizmo išpažinimą. 

3. Tačiau nors mes prileidžiame kalbamąjį Laplaso posakį turint 
ateistiškos tendencijos, tai betgi negalime pripažint jį turint jokios ypatin- 
gos reikšmės monizmo reikalui, kadangi Laplasas nuo tosios pirmiau pa- 
reikštos jo ateistiškos nuomonės vėliau, neabejotinai savo gyvenimo gale, 
griežtai atsisakė. Voltos biogratijoj Arago pasakojama, kad Laplasas 
„Iki savo ' paskutinės dienos išlaikė šią ugnį, šį dvasios judrumą, šią 

1) „Ainsi Yexamen du texte de Laplace vient A Vappui de I! explication de M. Faye, 
Rien absolument n'autorise done 4 dire gue Laplace ait traitė Dieu d? hypothėse; il parle de 
la nature, de la divinitė, de la suprėme intelligence, d'une facon absolument correcte et sans 
gue Von puisse jamais remarguer le moindre mot dėplacė, sceptigue ou railleur sur ce point“, 
— J. de Joannis: Ėtudes publieės par des pėres de la Compagnie de Jėsus. Paris 
1897, 544. 

2) Ibid. 545: „Mais surtout pour taxerles gens d'athčisme on deyrait y regarder Ą deux 
fois et ne pas se contenter des commentaires nails ou suspects des dictionaires biographigues, 
Il aurait suffi de iire guelgues phrases de V un des -ouvrages les plus connus de Laplace pour 
ėviter cette calomnieuse mėprise*. 

3) „En interrogeant ainsi la nature et soumettant ses rėponses 4 Vanalyse, nous 
pouvons, par une suite d' inductions bien mėnagčes, nous Šlever aux phėnomėnes gėnėraux, 
dont tous les faits particuliers dėrivent. Oėst 4 dėcourir ces grandes phėnomėnes et A les 
Iėduire au plus petit nombre possible, gue doivent tendre nos efforts; car les Causes 
premiėreės et la nature intime des Gtres nous seront ėternellement 
inconnues“ (Laplace: Oeuvres, tome VI, 1816, 5 p). 

*) Elles (se. les acadėmies) ont encouragė la recherche de la vėritė sur tous les objets, 
n'exilant gue čeux gui, par les bornes de Yentendement humain, lui seront Ą jamais inacces- 
sibles. — Prie čia pastaba: Tout bon esprit doit, sur les objets inaccessibles dire avec Mon- 
taigne gue „Nignorance et I'incuriositė sont un mol et doux chevet pour reposer une tėte bien 
faite“ (Laplace (euvres VI, 1845, 420 p.). Šio skyriaus nėra pirmajame leidime „Exposi- 
tion du systėme du monde“, 

aistringą moksliniams atradimams meilę, kuri ilgiau kaip pusę šimtmečio 
buvo jį padariusi jūsiškių susijungimų siela“ !). Taigi, Laplasas nesirgo 
senių marazmu, bet nepaisant savo senų metų—jis mirė 78 metų—buvo 
išlaikęs savo dvasinės jėgos pilnatį. Toks būdamas, jis daugel kartų 
atsižadėjo nuo savo ankstybesniojo ateistiško požvilgio ?). Na A 

Mūsų įtikima pažiūra jis atsižadėjo jos reikalaudamas panaikint anąjį 
anekdotą. Jis atsižadėjo jos išpažindamas tikėjimą į Dievą savo paskutinė- 
mis dienomis. 1903 m. miręs 93 metų amžiaus dramatikas Eugen Cor- 
mon, 17 metų turėdamas, kaipo medikas ir didžio gydytojo Magendie 
mokinys, buvęs prie Laplaso jam mirštant, ponui H. Cordey pakartotinai 
pasakodavo šiokį mirštančio Laplaso pareiškimą: „Dievo negalima įrodyti, 
ir tarp mūsų ir neregimojo pasaulio yra uždanga, kurios negalima prasklei- 
sti. Bet anapus uždangos esti kaž kas, pasaulio Kūrėjas. Nėra kurinio 
be Kūrėjo“ 3). 2 

Pagaliau Laplasas atsižadėjo ateizmo savo krikščioniška mirtimi. Kovo 
mėn. 5 dieną jis pasikviesdino svetimųjų Misijų dvasininką ir kunigą 
Arcueil'į, kad priimtų paskutinius religijos paguodimus. Jo mirtis buvusi 
pamokanti jo šeimynai, jo draugams ir gerbėjams. Taip praneša „La 
Ouotidienne“ 66-me N-ry 1827 m. kovo m. 7 d. ir „Uami de la religion 
et du Roi“*). Nėra pagrindo abejoti del šių pranešimų tiesos, Tai yra 


') „Laplace au con'riire conserva jūsgu'ą son dernier jour ce'te ard ur, cette vivacitė 
d'esprit, cet amour passionnėe pour les dėcouverts scientifigues, gui pendant plus d'un demi- 
siėcle Ie rendirent |' Ame de vos reunions (Oeuvres complttes de Frengois Arago publičes 
d' aprės son ord:e sous direction de J. A. Barral. Tome I, Paris 1854; Alexandre Volta, 
biographie lue en sėance pabligue de V' Acadėmie des sciences de 26 juillet 1831, 239 p.). 

| Ž) Plg. P. Mūller in der Wissenschaitlichen Beilage zur Germania Nr. 88 vom 
21. Dezember 1905: „Ueber den vorgeblichen Atheismus der Gelehrten und besonders des 
'berihmten Astronomen und Mathematikers Pierre Simon Laplace“ 300p. — P. Miūl- 
Jer'is neteikia nieko savarankaus po Joannis'o straipsnio „Formation mėcanigue du systėme 
2 monde“ (Etudes publiėes par des Pėres de la Compagnie de Jėsus, 1897, 541—45 p.), 
kurio jis net nė nepamini. 

5) „Jai en Uhonneur, il y a deux ans, de prėsider aux obsėgues de M. Eugėne Cor- 
mon, auteur dramatigue, dėcėdė le 7 mars 1003, dans sa 939 annėe. J'avais visitė 4 bien 
des reprises et depuis plusieurs annčes ce vieillard si aimable, d'un caractėre si 6levė, d'une 
pičtė sincėre, gui est allėe toujours se dėveloppant. Jė Jui ai entendu raconter plusieurs fois 
guelgues souvenirs de sa jeunesse, sur lesguels il aimait A revenir, celui-ci, entre autres. — 
-Nė 4 Lyon en 1810, Eugėne Cormon, fils du sėeretaire gėnėral des hospices de cette ville, 
avait commencė des čtudes de medicine et vint de bonne henre les poursuivre A Paris, ot il 
Tut Vėlėve du cėlebre Magendie. Il asista en cette gualitė le grand Laplace 4 son 
lit de mort. Et voici I's parole du mourant, gui 6taient restėes trės nettement dans ma 
mėmoire du jeun> ėtudiant en mėlicine de 17 ans: „Dieu ne peut ėtre prouvė, 


„66 il yaentre nous et le monde invisible un voile guine peut 


etre Gtė. Mais derriėrė le voile il y a guelguuo, Į? Auter de 
Nunivers, Pas d'oeuvre sans ouvrier“. — Je rapporte trės fidelement ici 
le tėmoignage dė M, Cormon, saus pouvoir, bien entendu, affirmer gue ces paroles soient, 
litteralement celles gui ont 6tė rėellement prononcėss par le grand astronome, Mais il ne me 
'semble pas gu'il y ait de raison pour mettre en doute leur sens gėnėral, et cette profession 
de foi du mourant conserve tout son poids“. H. Cordey laikrašty „Foi et vie“, Revue 
e Guinzaine, religieuse, morale, littėraire, sociale, 16 mars 1905, nr. 6, p. 186. 

*') La Ouotidienne du mereredi 7 mars 1827 (nr. 66) 2 p: „Paris, 6 mars. M. 
le marguis de Laplace, pair de V! Institut, auter de Mėcanigue cėleste et 
des Plusieurs autres ouvrages gui I'ont fait placer parmi les plūs grands gėomėtres de cES 
dorniers temps, es: mort hier dans son hėtel, rue de Bac, entre les Lras de ses deux pasteurs; 

to meto liudininkai, o ne vėlesni, kaip tvirtina Haeckelis. Taip pat 
negalima nieko pasakyt prieš pranešėjų dvasininkų patikimumą tik del to, 
kad jie dvasininkai, ką Haecke''is panaudoja neteisingai ir nepagrįstai įtart 
„Tanatiškus Dievo vergus“ ir Bažnyčią !). 

Kad Laplasas pirmiau buvo buvęs kitokių religinių pažiūrų, tai tarp. 
kita paliudija vienas taip pat antiteistiškos nuotaikos tyrinėtojas. Istorinin- 
kas Marie sęstantį Laplasą vadina „rėactionnaire et ultraroyaliste“, sako 
jį demonstravus perdėtus religinius jausmus, kurių savo viduje jis neturė- 
jęs ir priteigia jam palinodijas?), kurios tačiau neįstengusios sulaikyt jo 
kosmogonijos pradėtosios pažangos). Kokia teise Marie prikiša Laplasui 
veidmainiavimą, jis nenurodo. Tačiau tiek yra aišku. Laplasas yra: 


keitęs savo pasaulėžiūrą ir savo gyvenimo gale sugrįžo prie tų 


įsitikinimų, kuriuos jis, Fourier'o paliudijimu*), kaip jaunas teologas, taip 
uoliai buvo gynęs. 


M. le curė des Missions čtrangėres et M. le cūrė d? Arcuei', Gu'il avait fait appeler pour em 
recevoir.les derniers secours de la religion. Nous aurons A. publier une notice sur la vie de 
ce savant cėlėtrė, mais nous deyvons d'en ce moment Žaire remarguer ce gue 52 mort Ą įTĖ- 
sentė d'ėdiliant A sa famille, 4, ses amis, et-A ses admiratenrs. C'est au contraste gue nous: 
aimons A opposėr au Tėcit de morts sčardaleuses gui font la į ie des ennemis de Ja religion. 
Ses obsėgues auront lieu demain mercredi 7, en Vėglise des Missions ėtrangėres... 

„L'Ami de la Religion et du Roi“, du mėme jour, donne la mėme- 
nouvellė (il confoni cependent Auteil avec Arcueil) et ajoute; „Il n0..s est dorx de pouvoir 
annoūcer avec assurancė gūe Vauteur de PE xposition du systėmė du monde 
eė du Traitė de mėcanigūe cėlestė a rendu lhommage dans sės derniėrė 
jours 4 des croyances entourėes de tant de „preuvės irrėcusables“ (šios žinias suteikia J. d e- 
Joannis, S. J. straipsny „Formation nėcanigue du systėme du monde“, Etudes publičes. 
par des Pėrės de la Compagnie de Jėsus 1897, 605 p. 1 past.). - i 

“. 1) „Laplace und der Monismus“. Ortodoxe Blitter haben sich ntuer- 
dings bemilit, das berihmte atheistischė Bekenntnis des grossen 
Laplacė, das nur die ehrliche  Konseguenz seines grossartigen „Weltsystems“ da-stellt, 
žu leugnen; sie haben sogar behauptst, das dieser monistische Naturphilosoph sich auf šeinem: 
Sterbebetts noch zum katholischen Glauben bekannt habe; als Beweis dafūr 
wird das spatere Zeugnis eines ultramiunt.nen Priesters augefilhrt( Was von d r 
Wahrheitsliebe solcher fanatischen Gottesknechte zu halten ist, braucht nicht erortert zu wer- 
den. Die Kirche halt solche falsche Zeugnisse, falls s'e „zu Ehren Gottes“ (d. h. zu ihrem: 
Nutzen) geschehen,  fiūr fromme Werke (<Pia fraus»). (Haeckel; Der Kampf um den 
Entwicklungsgedan ken 6--10 Tausend. Berlin 1905, 101 IE Vertėjas neiškenčia nepridūrės, 
jog čia iš Haeckellio raštų citmotoji vieta ir iš visa gražiai pavaizduoja šio rašytojo „gražų“ 
silių ir „tiesos meilę“, kai jam tenka palie:t religijos ar pasaulėžiūros dalykai. 

Ė) "Palinodija— tai toks  poezinis (o vėliau ir prozinis) kurinys, kuriame atšaukiama tai, 
kas buvo pirmiau sakyta, Vert. 

3) „On a reprochė, avec raison, 4 Laplace ses variations en politigūė et en philosophie. 
Beaucoup "des savants illus'res on encourū des accusations semblubles; mais il n'est heureuše- 
mert pas en leur pouvoir de suppr mer les enseignements gue Ja postėritė tire des conceptions. 
de leur genie. Le marguis de Laplace rčact onnaire et ultrarogalist:, ne renie gue Ini+mėme;. 
ses pairs ne voyaient peut-čtre en lui gu'un fuls dė rustre, mais sa prėsence parmi eux afir- 
mait la puissance indestructibie du peuple; il eut beau aificher des: sentiments religieux outrės, 
gu'il ne partageait pas, sa nouvelle (Cosmogonie devait plus faire pour le progrės des idėes- 
gue ses palinodies pour en retarder I expansion“., (Maximilien Marie: Histoire des scien-- 
ces mathėmatigues et physigues. Tome X. Paris 1577, 70 p.). 

-*) „Ses premiers šuccės furent dans les čtudes: thėologigūes; il traitait avec talent et 
av»C une žagacitė extraordinaire les points de controyerse les plus diificiles“. (Revue encyclo- 
pėdigue, tome 43 [1829] Eloge historigue de M. Le Margūis de Laplace par M. lė 
baron Fourier, 290 p.). Li 

Taigi, jei klausiama „Ar Laplasas norėjo ateizmą laikyt savo kosmo- 
goninės hipotezės sekmenimi?“, tai, suimdami visa sakyta draugėn, turime 
atsakyt: Labai įtikima, kad Laplasas savo kosmogoninę hipotezę aiškino. 
ateistiškai ir savo gyvenimo kurį laiką buvo palinkęs į ateizmą. Tačiau 
ateizmo jis nepasilaikė patvariai, bet savo gyvenimo galop, su pilnomis. 
dvasios jėgomis, griežtai nuo jo atsisakė. Taigi, monistai negali šauktis. 
Laplaso savo advokatu. 


Il. Ar Laplaso hipotezė savy turi ateistiškos tendencijos. 


Gerai, kai kas pasakys, patsai Laplasas galėjo nepalaikyt savosios 
kosmogoninės hipotezės ateistiško aiškinimo, bet tai nieko neįrodo. Ate- 
izmas yra kiekvienos mechaniškos kosmogonijos būti- 
nas sekinuo (konsekvencija). Del šio dažnai girdimo tvirtinimo pastė- 
bėsime štai ką: 

Ateizmą kiekvienos mechaniškos kcsmogonijos sekmenimi galima 
būtų laikyti tik 1) arba jei medžiaga ir gamtos jėgos bei dėsniai 
būtų amžini, 2) arba jei pasaulio plėtotė būtų buvusi amžina, 
3) arba nors medžiaga, gamtos jėgos, pasaulio plėtotė bei tvarka ir būtų re 
amžini, bet užtat būtų kilę atsitiktinai (netyčiomis), 4) arba jei mecha- 
nizmo įrodymas šalintų to mechanizmo sukūrėjo klausimą. 

„Šiomis ketverta krypčių iš tikrųjų ir buvo mėginta išlaikyt ateistišką. 
kalbamosios. kosmogonijos pobūdį. Čia dirstelsime tiktai į trejetą pasku- 
tiniųjų 1) galimumų. ) 2 

* k r 
4 * 

1. Plėtotė (evolucija), . sakoma, yra amžina, taigi mums nereika- | 
linga jokia jos priežastis. — Bet imti šitokį plėtotės amžinumą neleidžia 
mechaniškosios šilimos teorijos antrasis dėsnis, kurį Claus ius šiaip. 
formulavo: „Pasaulio entropija siekia maksimumo“. Ed, v. 
Hartmann'as šitai taip aiškina: „Energija neišnyksta, bet pe- 
reina į neveiklų pavidalą“, „arba: „Energija palaiko savo 
dydį, bet netenka savo vertės“?), 3 . 

"Šitai suprasti pastebėtina štai kas: Visos įvairiopos energijos, k a., 
mechaniškoji, akustiškoji, chemiškoji, magnetiškoji, elektriškoji, optiškoji, 
termiškoji gali persikeist į viena kitą. Betgi šiluma šių energijų tarpe 
persikeitimo atžvilgiu laikosi savotiškai. Šį laikymąsi ir iš to einamas 
sekmenis prof. Weinstein'as (Die philosophischen Grundlagen der 
Wissenschaften 1906, 434) taip vaizduoja: „Tiktai del vienos energijos 
mes kol kas turime imti, kad ji į kitas energijas nesiduoda pervedama be 
galo be krašto, bet tik viena dalimi, kurios kiekis pareina nuo apystovų, 
kokios vyrauja pervedant. Tai yra šiluma.. Šiam akimirkiui prileiskime, 
kad tik ši energija taip laikosi; tuomet tenka šiaip protauti: Kadangi kitos - 
energijos yra perkeičiamos į šilumą, k. a., judėjimo energija—trinant, elektros. 
energija—varžantir tt.,o šiluma nesiduvda pervedama neaprėžtai į kitas energijas, 


1) Pirmojo atvejo—medžiagos ir gamtos jėgų bei dėsnių amžinumo ar ncamžinumo klausi- 
mo— Štelelė čia nenagrinėja. Šią spragą bent kiek ūžkiša šiame pat „Logo“ sąsiuviny einąs 
(33—44 pusl.) prof. A. Dambrausko straipsnis „Materijos paslapiūs“. Vertėjas. 

Žž) Ed. v. Hartmann: Die W.ltanscha.ung der modęrnen Phys k 1902, 41, | 

tai kiekviename vyksme vis turi šis tas šilumos palikti energijos naudai. 
O tai vadinasi, kad pasaulio šilumos išteklius (atsarga) nuolat eina didyn, 
o kitų energijų išteklius eina mažyn. Ir galų gale pasaulis tik ir beturėtų 
šilumos energijos, o neturėtų kitų energijų, taigi nebebūtų jame ir kitų 
vyksmų,—jis būtų miręs. Tai yra tas reiškinys, kuris naujajame moksle 
pavadintas pasaulio pabaiga... Ir... jis (pasaulis) vėl nebegalėtų kilt be 
aukštesnės galybės; nes su šiluma nebebūtų kas pradėti, reikėtų sukurt 
naujų energijų“. Veinšteinas, rods, susilaiko kalbėt ateisiant šį pasaulio 
galą; tačiau tai juk visuotina pažiūra, kad pasaulis artinasi prie šilumi- 
nės mirties, — jei jis laikomas uždara sistema, tai yra, kaipo esąs su 
galu (galuotas). "78 

Iš šiojo energijos išsisklaidymo fakto eina sekmenys tiek pasaulio 
pradžiai, tiek pabaigai. Būtent, del pasaulio pradžios, tai turime 
daryti išvadą: Jei pasaulio plėtotė būtų ėjusi nuo amžinybės, tai mūsiškė 
žvaigždžių sistema būtų senai jau priėjusi savo galą. Betgi dabar taip nėra 
įvykę. Mūsiškėj žvaigždžių sistemoj įvairios energijos dar judriausiai pe- 
reina į viena kitą ir judriausiai kaitaliojasi. Taigi, mūsiškio pasaulio plėtotė 
eina ne nuo amžinybės, bet yra turėjusi savo pradžią !). 

Siokį išvedimą juk yra padarę taip pat rimti gamtininkai bei filosofai. 
Yra žinomas buvusiojo Viurcburgo profesoriaus Ą. Fick'o išvedimas. 
Jis rašo: Clausius, antrojo mechaniškos šiluminės teorijos vyriausiojo 
dėsnio vardu, formulavo ir pagrindo dėsnį, kuris esamąjį klausimą leidžia 
atsakyt galutinai... Jei sakytasai antrasis mechaniškos šiluminės teorijos 
vyriausias dėsnis galioja visuotinai ir duodasi pritaikomas taip pat ir tem- 
peratūroms, kokių esama saulėj ir kituose, gal būt, dar karštesniuose dan- 
gaus kūnuose, tuomet mes galime tvirtinti bendrai visai visatai, o ne 


!) Šiojo iki šiol dažnai padarytojo išvedimo galiojimą dabar prof. Isenkrabhe 
ginčija laikrašty „Natur und Offenbarung“ 1906, Heft 12, 705 -26. Prie to grįšime kita 
„proga. 

Vertėjo priedėlis. Kaspar Isenkrahe (1844—1921), matematikas, 
žilosofas ir poetas, giliai mokslingas vyras ir kilnios asmenybės žmogus,—kuriam durys į uni- 
versiteto prolesorius buvo uždarytos tik todel, kad buvo ir vis, gyvenimą paliko įsitikinęs 
katalikas (tai buvo vadinamojo nelemto „Kulturkampf'o laikų pradžia) ir kuris, mėgdamas mo- 
*Xymo darbą, tod:l visą gyvenimą buvo palikęs tik gimnazijos mokytoju, — yra autorius dau- 
„gelio veikalų iš gamtos mokslo, matematikos ir tos srities, kur susieina matematika, gamta- 
mOkslis ir filosofija resp. teolozija. Savo pažiūras į entropijos klausimą T. plačiau išdėstė 
darbe „Energie, Entropie, Weltanfang, Weltende“. Wissensch. Beilage zum Jahresbericht des 
Klg. Kaiser Wilhelms-Gymnasiums in Trier 1910 (Trier, Lintz). Ar ir kuomet grįžo prie to 
klausimo Stelclė—man nežinoma, Apie K. Isenkrahę ir jo mokslinę reikšmę, jo 5 metų mirties 
sukaktuvių proga, parašė J. Se hnippenkotter'is mėnrašty „Das Heilige Feuer“ XIV 
(1926/27, 129—136, 175—183. Isenkrahė's mokslinių darbų sąrašą (Prof. Dr. O. Isenkrahe's 
wissenschaftliche Werks und Abhandlungen) sustatė A: Milleris (tik ką išėjęs 10 sąrašo 
jau 3-sis leidimas, išl. Marcus u. Weber Bonn). Neiškenčiameė nepasistebėję šiokia įvykių 
kombinacija: pagarsėjęs entropijos principo aptikėjęs prof. OClausius, plaukdamas to meto 
srove, pirmasis buvo davęs suprasti, jog jaunam Isenkrahei, kaipo įsitikinusiam katalikui, negali 
būt atidarytos durys į profesūrą universitete; del to palikęs už universiteto durų Isenkrahė, 
tartum tyčia, išvaro Jauk iš apologetikos vad. entropinį Dievo esimo įrolymą (k. a. iš S a- 
vickio Krikščionybės apo'ogijos ir k.) (Smulkiau apie tai pasakoja Schnippenkėtter'is). 
Tačiau plg. A, Konrad, Entropie Weltaniang, Gott. Ein physikalischer Goltesbeweis. 
"Graz. 1912. — Kaip ten, pagaliau, bebūtų su to entropijos argumento svarumu, vis del to čia. 

telelės cituojamos mokslininkų nuomonės gra labai įdomios, kaipo reiškiamos neteologų ir 
net netcistų, 

tik, sakysim, saulės sistemai, kad kartą į šilumą paversta mechaniška įtampa 
negalės būt pilnai atversta jon atgal; o kadangi toks paveriimas vyksta 
nuolat, tai pagaliau visa jėga visatoj turėtų priimt šilumos pavidalą ir drauge 
turėtų išsilygint pasauly visi temperatūros skirtumai. Visa fizikalinių vyksmų 
grandinė pasauly tuomet negalėtų būt savęsp sugrįžtąs ciklius, kuriam vis 
pasikartojamai vykstant, visata kaip pilnatis laikytųsi amžinai pusiausviros 
būklėj. Visatai kaip tokiai, bendrai ėmus, toli daugiau pareitų tikslo sie- 
kiąs plėtotės (raidos) procesas“. 

„O tikslas būtų.. visų temperatūros skirtumų išlygini- 
mas, taigi —kalbant kaip apie organišką esybę—visuotina mirtis. 
Tačiau ši finalinė būklė, kuri paskui įstengtų patvert amžinai, būtų beveik 
atsiekta praėjus galuotam laikui, skaitant nuo bet kurios laisvai parinktos 
pradedamosios būklės, kurion neįeina begalinis greitis arba begalinis me- 
džiagos erdvėj išsklaidymas, t. y. skaitant nuo kiekvienos pradedamosios 
būklės, kokia iš visa galimą galvot. — Taigi, atvirkščiai, tinalinė būklė 
turėtų būt jau dabar atsiekta, jei pasaulis egzistuotų nuo 
amžinybės“, a 

„Taigi... atsistojame prieš šią reikšmingą alternativą: arba aukščiau- 
siose, visuotiniausiose ir fundamentaliausiose gamtamokslio abstrakcijose 
palieka neįžvelgti esmingi punktai, arba-—jei šios abstrakcijos yra visai 
griežtos ir visuotinai galioja—tuo met pasaulis negali egzistuot 
nuo amžinybės,bet jis turi būt įvykęs ne be galo nuo šian- 
dien nutolusiame laiko punkte ir turi nebeįtilpt į natu- 
rinės priežastinės sankabos (Kausalnexus) grandinę, t. y. turi 
būt kilęs kūrybos aktu“ ;), 

Tą patį išvedimą, kad pasaulio proceso amžinumo dogma yra klai- 
dingas prietaras, ir kad atsirėmus antruoju mechaniškos šilumos teorijos 
vyriausiu dėsniu reikia priimt pasaulio pradžią, prieina taip pat ir tokšai 
reikšmingas galvotojas, kaip E. v. Hartmann'as. 2 

Savo vertingose knygose „Die Weltanschauung der modernen Physik“ 
Hartmann'as rašo: „Kad pirmasis vyriausias dėsnis, energijos pastovu- 
mas, galioja galuotame pasauly, šitai pakankamai įsisąmoninta; bet kad 
jame (galuotame pasauly) taip pat galioja ir antrasis vyriausias dėsnis-— 
veikingumo mažėjimas—tai didumai amžininkų atrodo dar labai paradok- 
singa ir priimama su dideliu nepasitikėjimu. Saulės sistemos eigai antrojo 
vyriausio dėsnio teisingumas neabejotinai aiškus; nes saulės sistema pra- 
deda nuo toliausiai išsiskėtusios aggregratinės būklės ir baigiasi kieta 
aggregatine būkle didesnėmis masėmis arba kosmogoninėmis dulkėmis. 
Visa energija, glūdėjusi skystų dujų paslėptoj. (latent) šilumoj ir jos poten- 
cinėj mechaniškoj energijoj, kaip ir kinetinė rotacijos bei pirmyneigos ener- 
gija pagaliau išsisklaido, po to, kai visos planetos yra sukritusios į saulę, 
o šioji visiškai atšalus ir subyrėjus... „Jei energijos mokslo vyriausi 
dėsniai bet kuria prasme turi būt tikslios tiesos kam nors tikra (fūr etwas 
"Wirkliches), tai... pasaulis turi būt galuotas, kokiam vien jie tiksliai galioja; 
o jei pasaulis turi galą, tai iš antrojo vyriausio dėsnio eina, kad taip pat 
ir pasaulio procesas pirmyn turi būt su galu, kad jis bent vis darosi 


1) A. Fick; Gesammelte Schriften. Bd. I ('903) 360—€1. 

silpnesnis ir vis artinasi prie rimančios pusiausviros būklės. O kadangi 
dabar patirimas rodo, jog tizikalinis pasaulio procesas dar tebevyksta, tai 
toliau iš to eina, jog jis turėjo prasidėt prieš ne begalinį laiką, 
nes jei taip būtų buvę, tai pasaulis jau būtų turėjęs pasiekt tąją pusiausvi- 
ros būklę... Jei energijos mokslo vyriausi dėsniai yra teisingos indukcijos,. 
tai pasaulis turi būt su galu ne tik erdvės atžvilgiu, bet taip pat ir pasau- 
lio procesas turi būt su galu laiko ažvilgiu, ir, būtent, taip pirmyn, 
taip ir atgal. Ši pažiūra susiderina su pažiūra visų religijų ir filosofijų 
su realistine pažinimo teorija, išėmus tik „gamtamokslinį materializmą, kaip: 
jis išsiplėtojo žinodamas tik pirmąjį vyriausią energijos mokslo dėsnį, 0 
nežinodamas antrojo. £is gamtamokslinis materializmas manė, kad iš ener- 
gijos pastovumo, procesui betrunkant, galima padaryt išvedimas del to. 
pastovumo amžinumo nepriklausomai nuo proceso; ir kadangi jis dar neži- 
nojo apie skirtumą tarp energijos ir jos veikingumo, tai iš energijos amži- 
numo jis darė tolesnį išvedimą dei jos veikimo amžinumo. Antrasis vyriausias. 
dėsnis rudo tokius išvedimus esant per skubius, ir pasaulio proceso. 

antžinumo dogmą parodo esant klaidingą prietarą (ialsches. 
Vorurteil). Bet kaip tik šisai dar besiplėtojančios ir nebaigtos tizikos prie- 
taras ir kliudo po jo vėliava stovintiems amžininkams pasisavint taip pat 
ir antrąjį vyriausią energijos mokslo dėsnį, kuris pagrįstas tiek pat tvirtai 
ir ant tokios pat plačios patyrimo bazės, kaip ir pirmasis dėsnis“ '). 

ių išvedimų suma: Pasaulis plėtojasi ne nuo amžinybės. O jei jis: 

yra ne nuo amžinybės, tai jis turi pradžią. O pradžią plėtotė turi arba iš. 
savęs arba iš ko stovinčio šalia ir viršum „Savęs. Pirmasis atvejis nėra 
galimas, taigi tik palieka plėtotės pradžia iš ko stovinčio šalia ir viršum 
pasaulio. Kad šitai turi būt pusaulio Protas, gali parodyt atskiras pasvar- 
stymas. Mūsų reikalui ganės šių nurodymų, kad galėtume spręst: yra 
nepavykęs bandymas, stveriantis plėtotės amžinumo, išlaikyt mechaniškai 
kosmogoninei hipotezei ateistišką pobūdį. 

Bet, kai kas prikiš: Ar negalima galvot, kad EiErBIjOS išsivertinimo pro-- 
cesas bet kuriuo būdu vėl bus grąžintas atgal, taigi, kad paskui pasaulis. 
faktinai vėl plėtosis iš nauja ir tuo būdu suksis begalinis plėtojimosi 
ratas? Tuomet atkristų ir mūsų išvedimas del plėtotės pradžios. Ran- 
kinas pareiškė ideją, kad pasaulio erdvėn išspindėta energija per reileksiją. 
eterio ribose galėtų koncentruotis židiniuose (tokuose), ir kad pasaulio kū- 
nas, pereidamas tokį židinį, galėtų vėl būt paverstas pirminiais ūkais. Betgi 
žinomas rusų tizikas Chvolsonas del šios idejos pastebi: „Clausius. 
genialiu tyrinėjimu parodė taip pat ir šiojo išsisukimo negalimumą“ 2), 

Taigi, palieka išvedimas: Pasaulis neabejotinai eina prie galo. Tiktai 
Kūrėjas galėtų pradėt plėtotę vėl iš naujo. Apie tai mes nieko nežinome. 
Mes tik žinome : galas ateis. Todel palieka pagrįstas ir iš čia padarytas. 
išvedimas, kad pasaulis turėjo: ir pradž žią. 


2: „Jei pasaulis turi pradžią, tai del to dar nėra rei ikalo, kaipo jo priežastį, 
imti pasaulio Protą arba Kūrėją. Pasaulis gali būt atsitikimo padarinys. 


Ed. yv. Hartmann: Die Weltanschaunng der modernen Physik. T 31, 33--84 p- 
Chwolson: Hegel, Ha-ckel, Ku ssuth und das 12. Gebot. 1906, t9 

Tuo būdu mechaniška kosmogoninė hipotezė išlaikytų ateistišką pobūdį, — 
taip gali kai kas pasakyti. Atsakymas klausimui, ar pasaulis yra kilęs atsi- 
tiktinai (netyčiomis), negali būt vienaprasmis, kadangi atsitikimo sąvoka 
yra daugiaprasmė. Būtent, atsitikimas imamas ir absolučia ir relativia 
prasme, 
Absolučia prasme atsitikimas reiškia tokį veiksmą (Wirkung), ku- 
ris iš visa netur jokios priežasties. Pritaikius pasauliui, tatai reikštų: Pa- 
saulis, +. y. .materija, gamtos jėgos ir gamtos dėsniai, pasaulio tvarka tokia, 
kokia ji yra,—visa tai štai yra, o to viso priežasties nėra. — Šioks many- 
mas visiškai nesilaiko, nes jis prieštarauja žmogaus visuotinam priežastin- 
gumo reikalavimui—kiekvieną vyksmą išvest iš priežasties. Net jei pasaulis 
ir pasaulio plėtotė būtų nuo amžinybės, jų negalima būtų galvot be vei- 
kiančios priežasties, kadangi savo buvimo pagrindo jis neturi savy. 
Atsitikimo sąvoka tačiau imama ir relativia prasme. SŠiąja prasme 
ji paprastai ir imama, sakant: Pasaulis radosi per atsitikimą (p. kilo atsi- 
tiktinai). Ką reiškia čia atsitikimas? Apie atsitikimo sąvoką labai daug 
kalbėta nuo Aristotelio, kuris pirmutinis buvo atsidėjęs ją pagrindin- 
gai ištirti !), ir nuo Tomo Akviniečio, čia pasekusio Aristoteliu, iki 
mūsų dienų, kuomet šiąja sąvoka operuoja taip pat ir įtikimybių skaičiavi- 
mas ?). Tai rodo įvairūs atsitikimo apibrėžimai. Aristotelis, o paskui jį ir 
Tomas atsitikimą apibrėžia kaip tokį pasisekimą, kuris įvyksta nenorėtas 
arba prieš norą, arba kaip „veiksmą, išeinantį iš dviejų su viena kita nesu- 
derintų valių“ 3). Šie filosofai, apibrėždami atsitikimą, taigi, ima pagrindan 
norinčiojo arba gamtos norą (siekimą). Naujesnieji galvotojai šį apibrėžimą 
išplečia, ir atsitikimą taip bendrai apibrėžia: „Įvykiai, sukelti kombinuojantis 
arba susiduriant kitiems įvykiams, priderantiems viena kitai nepriklauso- 
moms eilėms, yra tai, kas vadinama atsitiktinais įvykiais, arba atsitikimo 
rezultatais“ 4): K. E. v. Baer'is atsitikimą apibrėžia kaip „įvykį, kurs 
susiduria su kitu įvykiu, su kuriuo jis neturi priežastinio ryšio “ *). Ginčus 
del vieningo apibrėžimo kol kas palikime šalia, ir laikykimės paprastojo 
supratimo. Pagal tai, atsitikimas yra toks veiksmas, kuris nebuvo norėtas 
arba įvyksta prieš veikiančio norą, arba atsitikimas yra nenorimu dvejeto 
ar keleto priežastinių eilių sutapimu įvykęs veiksmas. Taigi, atsitikimas 
yra toks veiksmas, kurio priežasties nežinome. SŠiąja prasme esti daugel 
atsitikimų  gamtoj ir žmonių gyvenime. Ilustracijai parinksiu paprastų 
pavyzdžių: Aš taikau šaut į paukštį, ir nušauju vaiką; einu į rinką šio to. 
pasipirkt, sutinku mano skolininką ir gaunu iš jo savo pinigus; kasu griovį 
ir randu užkastą turtą; einu į biblioteką ir tam tikrą akimirkį praeidamas 
pro tam tikrą vietą gaunu į viršugalvį krintančia nuo stogo stogplyte; du 


') Plg. Aristotelio Fizika II, 4 tt. 

*) Plg, pav, Milhaud: Le hasard chez Aristote et chez Cournot,. — Pičron: Essai 
sur Ie hasard, Revue de Methaphysigue et de Morale 1902, 667—-95. 

3) Pav, Thomas: Contra gentes II, 83 ir passim. 1 

*, Taip Cournot: „Les čvėnementis amenės par la combinaison ou la rencontre 
'antres čyėnements, gui appartiennent A des sčries independantes les unes des autres, sont 
+ce gu'on nomme des 6vėnements foriuiės ou. des resultats du hasard“, Cituota iš G. Lech a- 
las: Le hasard, Revue Nčo-Scholastigue, Mai 1903, 158 p. 

5, Redin II, 71. ! 

kart po vienas kito mesdamas kaulelį išmetu 6; metu ant žemės saują degtukų 
ir iš jų susidaro trikampio figūra; du broliu numiršta tą pačią dieną. — Visais 
šiais atvejais mes kalbame apie atsitikimą. Būdingiausias atsitikimo pažymys 
čia tas, kad (laimingas ar nelaimingas) įvykis negalėjo būt pramatytas; toliau: 
veiksmas įvyksta ne taisyklingai, bet pavieniui; be to, ne dėsningai '), todel 
taip pat negali būt ir iš anksto išskaičiuotas; veiksmas įvyksta taip pat 
ne norėtas; pagaliau, veiksmas pasirodo kaip nebūtinas, —mes sakome, 
kad, „galėję būt kitaip“; kai veiksmas yra rezultatas keleto priežastinių eilių 
draugėj veikimo, tai yra būdinga, kad šios eilės išrodo nesurištos su vie- 
nos kitomis nei laisvės, nei būtinumu veikiančios priežasties. — Toliau, 
"tūlas šių atvejų rodo, kad atsitiktinai (netyčiomis), t. y. ne norimai gali 
kilti tikslingi ir tvarkingi dalykai. 

Matai dabar „kyla klausimas: Ar ir pasaulio tvarka galėjo kilti atsitikti- 
nai, t. y. niekeno nenorima, o tik sutapus begalinei daugybei (nei laisvos, 
nei būtinumu veikiančios priežasties) į viena kitą nepriderintų priežastinių 
eilių? Atsitikimo šalininkai šitai teigia. Dabartinė pasaulio tvarka esanti 
tiktai viena tarp begalės kombinacijų, kurią gamta atsiekė po begalės nenu- 
sisekusių bandymų; tai esąs vienas pilnas (išloštas) numeris po begalės 
tuščių. Taigi, šių dienų pasaulio tvarka būtų veiksmas, kilęs nenorimai 
sutapus draugėn nesuskaitomai priežastinių eilių daugybei. 

Mes klausiame: Ar toks pasaulio tvarkos kildinimas iš atsitikimo yra 
galimas tikrai pagrįsti? Ir atsakome: Sveikas žmogaus protas, įžymių gal- 
votojų  peliudijimai ir pagaliau įtikimybių skaičiavimas kalba prieš tokią 
nuomonę. 

Sveikas žmogaus protas, rods, tiki, kad kai kuomet atsitiktinai, t. y. 
netyčiomis gali kilti tikslingas, tvarkingas dalykas; bet protas nesiduoda 
įkalbamas, kad šiuo keliu būtų galėjusi kilt pastovioji, dėsningoji pasaulio 
tvarka. Jis (sveikas žmogaus protas) laiko absurdu norą tai, kas dėsninga, 
suvokt per tai, kas nedėsninga, iš atskirų aivejų suvokt taisyklingumą, iš nesu- 
skaičiuojama suvokt suskaičiuojama, iš nebūtina—būtina, iš nenorėta—norėta. 

Sveikas žmogaus protas atsitikimo šalininkus teisingai kaltina priešta- 
ravimu. Jei kas tris kart po vienas kito su dviem kauleliais vis išmeta 6, 
tai to nieks nelaiko atsitikimu, o suklastotų kaulelių rezultatu; tuo tarpu Jlai- 
koma aukšta filosofiška išmintimi manyt pasaulio tvarką kilus atsitiktinai 


(netyčiomis). — Pasaulio Kūrėjo neigėjams šį prieštaravimą nurodė jau kun.- 


ad i, priderėjęs prie ratelio tųjų, kurie buvo susitelkę aplink Hol- 
ach'ą?). 

Sveikas žmogaus protas kreipia atsitikimo šalininkų dėmesį į tai, kad 
tąjį norą (siekimą), kurį jie nori išguit iš pasaulio kilmės, tikrumoj patys 
vogtinai įkiša, kai kalba apie begalinę daugybę gamtos bandymų įvykdint 
tvarką. "Tokia tat galinga yra tiesa, kad ji atsitikimo šalininkams skverbiasi 
prieš jų norą ir suardo jų pagrindinę prielaidą—tapsmą netyčiomis. 


sya— 


lio tvarkos kilmę netyčiomis,—tai kaip nesąmonę (Ungedanke) atmetė taip. 


/) Dennert'o protavimai apie atsitiktinumą šiame punkte nesilaiko; plg; Denner t: 
Naturgesetz, Zufall, Vorsehung 29 p. 
2) Žiūr. DuboisReymond: Reden II, 213—214, 

pat ir įžymieji galvotojai. K. E. v. Baer'is sako: „Ar atsitikimais 
ar atsitikimų susijungimu galėtų kilti kas protinga, tai kitas klausimas, kurį 
aš turiu labai griežtai paneigti“!). Ir specialiai del pasaulio kilmės iš atsiti- 
kimo tas pats mokslininkas rašo: „Paprastame kortų Iošime yra tik 52 
kortos ketveriopos spalvos; ketverto lošikų kiekvienas gauna po 13. 
kortų; kortas turi paskirstyt atsitikimas, todel jos sumaišomos. Jei atsitiktų, 
kad (taip kortas bedalinant) vienas kuris lošikas gautų visas 13 kortų tos 
pačios spalvos, tai kiti lošikai neabejotinai savo kortas trenktų ant stalo, 
sakydami, kad atsitiktinai (netyčiomis) taip negalėjo įvykt, bet kad čia kokiu 
suktumu, taigi norimai, kortos buvusios taip sustatytos, jog visos 13 kortų 
vienos spalvos pateko į vieną ranką. Pareiškiama esant negalimu 
daiktu, kad atsitikimas 13 kartų tą pačią kortos spalvą iš ketverto lošikų 
įdavė tik vienam tanT pačiam lošikui; o kad per tūkstančius metų pasikar- 
toja per nauja vis tie patys įvykiai, tai čia turinti būt atsitikimų eilė!“ 2). 
Taip pat traukiamas ir įtikimybių skaičiavimas įrodymui, kad 
pasaulio tvarka negalėjo kilt iš atsitikimo; taip daro Gutberlet'as ir kiti 
prieš jį bei po jo. Suskaičiuota, kad įtikimybė už įvykimą palankaus atvejo 
yra tokia maža, jog įvykio neįvykimas laikomas kaip tikras. Tam teisingai 


„ pasipriešino prof. Isenkrahė. Nes nors įtikimybė būtų ir neaprašomai 


maža, tai betgi galimumas įvykt šiam vienam atvejui nepaliktų negalimas. 
Tikrumo, kad jis neįvyks, nėsą. Todel Isenkrahė įtikimybių skaičiavimą 
apologetikos tikslui laiko esant greičiau kenksmingą, kaip naudingą. Kaip 
skaitytojas galėtų būt įtikintas, kad matematika tąjį vis delto esamąjį vieną 
palankų atvejį galėtų visai pašalint iš pasaulio kokiais paslaptingais kun- 
stais?3), — To nepaisant, mes nenorėtume pareikšti, kad įtikimybių skaičia- 
vimas yra visai be vertės apologetikos tikslams. Tiktai įtikimybės skaičia- 
vimą ir jos pajėgimą reikia teisingai įvertint. Įtikimybių skaičiavimas 
nieko netaria apie įvykio įvykimo objektivų galimumą, jis tik nustato. 
subjektivaus spėjimo laipsnį, kokiu mes galime įvykio laukti ar 
nelaukti 4). 

Jei tarp 100 bilietų yra tik vienas išlošiamas ir aš perku 75 bilietus, 
o B. perka tik vieną bilietą, tai yra įtikimybės, jog aš turiu 75/10 šansų 
išlošti, o B. tik !/10. Tačiau tikrovėje vis delto gali atsitikt, jog man, ir 
turint daugiau įtikimybės, gali nepavykti išlošti, o laimės B., nors ir turė- 
jęs mažiau šansų. 2 

Pritaikytas mūsiškiam atvejui įtikimybių skaičiavimas tik pasakytų: 
Įtikimybė, kad pasaulio tvarka atsirado atsitiktinai, yra neaprašomai maža, 
t. y. spėjimo laipsnis, kokiu mes imame atsitikimą, kaip pasaulio tvarkos 
priežastį, yra nepaprastai menkas. 

Tai nėra tikrumo įrodymas, bet tik įtikimumo įrodymas, kuris 
betgi reikšmingai sustiprina mūsų pirmesnius abejojimus del atsitikimo, 
kaip pasaulio tvarkos priežasties. Šiąja prasme ir reikia imti padarytuosius 
įtikimybės suskaičiavimus. Jie parodo, kaip neaprašomai maža yra įtikimybės, 


)) Baer; Reden II, 71. 2) Ten pat 175—76. 

3 Isenkrahe: Ueber die Verwendūng mathematischer Argumentę in der Apologe- 
tik (Natur und Offenbarung 19C6, 611 p. 1 past.) — Šiąja antrašte sakyto laikraščio 52 ir 53 
tomuose (1906 ir 1907) įdėta arti dešimties straipsnių. Vert. 

4) Plg. Sigwart; Logik II (1904) 308. 

kad jau bent nedidelis elementų skaičius netyčiomis susigrupuotų tam tikroj 
vietoj. Taip, antai, Kronig'as, dujų teorija nusipelnęs tyrinėtojas, suskai- 
čiavo, kad su 30 kaulelių išmest 30 akių neįtikimybės yra daugiau kaip 
200000 trilionų, o su milionu kauleliu išmest milioną akių neįtikimybė yra 
tokia didelė, jog jai išreikšti skaičium reiktų parašyti skaitmuo su daugiau 
kaip 700000 cifrų!). Kad 24 abėcėlės raides išberiant iš urnos jos iškris 
abėcėlės eile, taigi netyčiomis (atsitiktinai) iš jų susidės abėcėlė, įtikimybės 
sa ek maža, jog prieš vieną palankų atvejį stovi 620 sekstilionų nepa- 
lankių ?), : 4 

a jau mažam elementų skaičiui yra neprašomai menka įtikimybė, 
kad jie netyčiomis susigrupuotų tam tikra tvarka ir taisyklingumu. Ta 
įtikimybė bus dar daug mažesnė, kai kalbama apie nesuskaitomą daugybę 
elementų, iš kurių sudaryta pasaulio harmonija. 

Visi šie pasvarstymai siūlo išvedimą: Manymas pasaulio tvarką atsira- 
dus atsitiktinai (netyčiomis) neturi pagrindo. -O jei pasaulio tvarka negali 
būti kilus atsitiktinai, tai tuomet tik palieka išvedimas, kad ji kilo su 
tikslu (tyčiomis), t. y. per protą. Kitos alternativos nesti. 

Dubois-Reymond'as kartą vykusiai pastebi: „Kas visą vyksmą 
nededa į saują epikuriškam atsitikimui, kas bent mažąjį pirštą ištiesia teleo- 
logijai, tas, nuosekliai eidamas, prieina blogai apšauktą William'o Pa- 
1ey'o „Naturalinę teologiją“ 3), ir juo labiau neišvengiamai, juo aiškiau ir 


li) Krėnig: Das Dasein Gottes und das Gliick der Menschen. 1574, 132—33, 

Vertėjo priedėlis. Čia cituotoji knyga ir jos autorius yra verti to, kad šioj 
vietoj ir bent ki k arčiau su jais su-ipaž ntume. K ronig'ą (1822 —1879) dujų tyrinėjimo 
srity Ūla usius cituoja kaip savo pirmataką, su kurio tyrimo rezultatais jis sutinkąs (Abhan- 
dlungen iiber die mechanische  Warmetheorie 1867, 230 tt.). Deja, savo vaisingai pradėtus 
tyrimus K. turėjo paliauti, kadangi mokytojaudamas vienoj Berlyno realinėj mokykloj susirgo, 
nebegalėjo nei skaityt nei rašyt, paskui buvo suparaližuotas, galop apako ir taip apie dvyliką 
metų apvilktomis akimis buvo prirakintas prie tamsaus kambavio. O betgi visos šios kūno 
Lančios nepalaužė jo sveiko proto ir gajos dvasios. Ir pesimizmo pagunda į) neįveikė. Jo 
cituotasis veikalas, 460 pusl. knyga, sudėtas iš 178 eskizų chronologijos eile, savo laiku nebuvo 
tiek paisytas, kiek to buvo vertas, vodosi, tik del paviršutinių apystovų. Jau jo pa'i antraštė 
turėjo ne labai savęsp traukti, kuri ištisai taip skamba: „Das Dasein Gottes und das Glūck der 
Menschen, materialistisch-erfahrungsphilosophische Studien, insbesonderę iber die Gottesfrage 
und den Darwinismus, iiber den  Selbstbegliickungstrieb als Fundament der- Lebensweisheit 
und praktischen Moral und iiber die Hauptlehren Kan s und Schopenhauers“. Jo šis veikalas, 
„tai yra visų likimo smūgių neįve kto kankinio balsas, kuris ateina į mus iš jo nuo žmonių 
atskirtos celės ir kuris dar ir šiandien neprivalo praskambėt neišgirstas“, sako apie jį žinomas 
gamtininkas-botanikss J. R einkė (Die Welt als Tat 91915, 27), iš kurio čia paimtos apie 
Krėnig'ą bei jo veikalą ir visos šios Ž'nios. 

2, Dubot: Preuves de V'existence de Dien, 140 p. 

3 Vertėjo priedėlis. W. Paley'o (+ 1805) sakytąjį veikalą  būdina jo 
- pilna antraštė: Natural Theology or Evidences ot the Existence and Attributes of the Deity. 

London 1802 ir paskiau. Išgarsėjęs anglų fizikas Williamas Thomso nas (1 ordas 

Kelvin'as) 1871 m. gamtininkų susirinkime Edinburge, kalbėdamas apie organizmų evolnciją 
ir darvinizmą, apie šiąją knygą ir jos komentuotojus taip atsiliepė: „„.Aš giliai įsitikinęs, kad 
tikslingumo sąvokos dažnai perdaug cebojama naujose zoologijos teorijose. Reakcija prieš teleo- 
1 giško aiškinimo iškrypimus, kokių neretai atsitaiko Paley'o „Naiuralinės Teologijos“ mokytų 
komentatorių įastabose, aš manau kartkartėmis paveikė nukreipdama dėmesį nuo tvirtų ir 
nenugriaunamų argumentų, taip gerai išdėstytų šiose paikiose knygose“ (Kosmos 1924, 297—8; 
ten pat ir originalūs j0 kalbos žodžiai). Paley'o sakytąji veikalą labai garbavojo ir Dar vi- 
nas; iš jo ir jis buvo įsitikinęs gamtos reiškinių tikslingumu pirmąjį savo pasaulėžiūros 
periodą, kuomet buvo aiškiai išpažinęs teizmą (Plačiau apie tai skaityk Stelclės straipsny 
Logos 1921/22, 195 ir t.). 


Šių Andai Ilis, Ašis iiani 14 

griežčiau jis galvoja ir juo daugiau nepriklausomai jis sprendžia '). — Taip 
kad lieka be pagrindo ir šis bandymas, imant atsitikimą, palaikyt mechani- 
škos kosmogoninės hipotezės ateistišką pobūdį. 

d L 


3. Negeriau ir su trečiuoju tvirtinimu. Jis toks: Įrodžius 
pasaulio plėtotės mechanizmą, klausimas del pasaulio 


"plėtojimosi priežasties esąs atliekamas. Betgi tai tokia ran- 


komis apčiuopiama (protavimo) klaida, jog vargu ar verta ji griauti. Bet 
kadangi ji vis per nauja išnyra, tai šį seną prietarą reikia bent trumpai 
paliesti. 

Dažnai dar vis tebemanoma, kad, jei bet kurio reiškinio ištiriamos 
mechaniškos sąlygos, tai jau tas reiškinys pilnai išaiškintas. (Ogi čia sukei- 
čiama sąlyga su priežastimi. Nes argi įrodžius reiškinį sudarančias mecha- 
niškas sąlygas jau nebelieka klausimo: „Iš kur šios sąlygos, iš kur kaip 
tik šiokia sąlygų santvarka“? Nes juk mechanizmas netur savy savo egzi- 
stencijos pagrindo... Ir argi tai ne keistas nenuoseklumas, įei klausimas 
apie kiekvienos mašinos statytoją yra laikomas savaime suprantamu, o tas 
pats klausimas pasaulio mašinos atžilgiu vadinamas neiilosofišku?  Nepri- 
kaišiokite mums antropomoriizmo, jei mes čia padarome išvedimą del pa- 
saulio mašinos mechaniko. Tas antropomortizmas yra tiek teisėtas, kiek ir 
neišvengiamas. Del šios peiktinos klaidos tenka kaltinti ir mechaniško 
gamtos aiškinimo perkainavimas ir nusigręžimas nuo“ tikslo priežasčių. 
Paklaidą, norinčią pašalint visas tikslo priežastis ir gamtamokslį pareikšt 
vieninteliu tikruoju mokslu, E. v. Hartmann'as šauniai plaka šiais žodžiais: 
2. Sitoks gamtamokslio pasididžiavimas norėt save ir savuosius aiškinimo 
principus pastatyt vietoj mokslo apskritai ir visa, kas eina toliau kaip jis, 
atmest kaip nemoksliška, — šitai nepateisinama pačiu moksliniu atžvilgiu. 
(Grynai priežastinės pasaulėžiūros „mechanizmas“, kurį mums siūlo šiokia 
gamtotyra, nėra jokia vieninga visuma (totalitas), bet savavaliai išlupta pusė 
iš neįveikto dualizmo, kurio antrosios pusės ji nepajėgia išaiškint ir todel 
apsidirba su jąja tariamais išaiškinimais“*). Kitais žodžiais: Kiekvienas 
mechanizmas rodo į šalia jo esamą pradėtoją. Taip pat ir mechaniškai evolu- 
cijos hipotezei klausimas del paskutiniosios priežasties nėra atliekamas, bet 
kaip tik būtinas. Tatai įsakmiai pripažino ir toki galvotojai kaip Kantas, 
Schopenhaueris ir Whewellis, ir visu savo autoriteto svarumu 
kovojo su priešingu prietaru, būsią mechanizmo įrodymas šalinąs jo pradė- 
toją. Kantas, patsai sukūręs mechanišką kosmogoninę hipotezę, tame savo 
1755 m. veikale nenuilstamai pabrėžia: Pasaulio kilmės mechanizmas, rods, 
šalina betarpišką Dievo prisidėjimą, bet nieku būdu ne Dievą; toli dau- 
giau pasaulio kilmės mechanizmo įrodymas kaip tik reikalauja priimti Dievą. 
Ypač materijos dėsningume Kantas mato Dievo esimo įrodymą. Tatai aiškiai 
jis ištaria šioj eilutėj: - 

„Materija, esanti visų daiktų pirminė medžiaga, surišta tam tikrais dė- 
sniais, kuriems ji būdama laisvai pavesta, būtinumu turi išgamint gražių 
junginių. Ji neturi laisvės nukrypt nuo šio tobulybės plano. Kadangi tat 


)MDubois-Reymond: Reden I, 215—16. 
2 Ed. v. Hartmann ; Kategorienlehre. 1896, 462—63. 

ji yra palenkta išmintingiausiai nuožiūrai, tai į tokius susiderinančius santy- 
kius ją turėjo įstatyt ją valdanti pirmoji priežastis, 0 toji priežastis 
yra Dievas kaip tik del to, kad gamta, net ir chaose būda- 
ma, negali veikt kitaip,kaip tiktaisyklingaiirtvarkingai“!). 

Kantas atstovauja įsitikinimui, kad visatos tvarka savo artimiausią 
pagrindą turi materijos dėsniuose ir jėgose. O juos ir jas Dievas yražma- 
terijai įteikęs sukurdamas. Taigi, mechanizmas priveda ne paneigti Dievą, 
bet jį pripažinti. Sią pažiūrą Kantas trumpai drūtai išreiškia šiokiu posakiu: 
„Vienas išvedimas yra visai teisingas: Jei pasaulio sutaisyme šviečia tvarka 
ir grožis, tai yra Dievas. Ale ir kitas išvedimas ne menkiau pagrįstas: Jei 
ši tvarka galėjo išplaukt iš bendrų gamtos dėsnių, tai visa gamta būtinai 
yra aukščiausios Išminties veiksmas“ ?). 

Ką Kantas čia sako, tai galioja ne tik jo mechaniškai  kosmogonijai, 
bet, vykusiu C. Wolf'o pastebėjimu, turėtų būt padėta prieš akis kiekvie- 
nai mechaniškai kosmogonijai. Mechanizmas rodo toliau už savęs. Tatai 
kaip tik Laplaso hipotezės atžvilgiu smulkiau išvedė Schopenhauer'is. Prie: 
sakytosios hipotezės išdėstymo Schopenhauer'is rašo: „Net taip žymiai 
toli siekiąs tizikiškas pasaulio kilmės išaiškinimas vis delto negali pašalint 
metafiziško išaiškinimo geismo arba atsistoti jo vietoj... Nes kiek yra 
tų medžiagų, iš kurių tas pasaulis padirbdintas prieš mūsų proto akis, tiek, 
pagrindingai imant, yra ir nežinomų dydžių, kurie kaip tik stoja kaip meta- 
fizikos mįslės ir problemos: Būtent, tų gamtos jėgų vidujinė esmė... 
paskui chemiškai įvairių ir delto viena kitą veikiančių medžiagų vidujinė 
esmė... pagaliau... vidujinė esmė tosios jėgos, kuri galop pasireiškia kaip. 
organizuojanti 3)... todel kaip tik tat tie patys vyksmai savo empiriniu buvi- 
mu, su visu savo mechanišku taisyklingumu ir savo įvykimo  matematišku 
„tikslumu tačiau visuomet pasilaiko tamsų branduolį, kaip užnugary tykojan- 
čią paslaptį... todel čia tenka stot metafizikai...4), Taigi, žiūrint šiokiu požvil- 
giu, tasai tokiu stropumu ir žvalumu atsiektas tizikiškas pasaulio išaiškinimas 
pasirodo neganėtinas, netgi paviršutiniškas ir tartum virsta tiktai tariamu 
išaiškinimu, kadangi jis suvedamas į nežinomus dydžius, į gualitates. 
occultae. Jų (toks išaiškinimas) palygintinas su vidun neįsibraujančia pavir- 
šumos jėga“ ?), 

Taigi, Schopenhauer'is čia reiškia tokias mintis: Visoks ftizikiškas, mecha- 
niškas pasaulio aiškinimas neganėtinas; pilnatvei jis reikalingas metatiziško 
principo. — Ir kas šio principo neieško valioj, kaip tas Frankiurto išminčius, 
ir tas pripažins, kad Schopenhauer'io tikrai tilosofiškuose išprotavimuose 
yra teisinga tai, jog jokia fizika negali atstot metafizikos, joks mechaniškas 
aiškinimas negali padaryt atliekamą klausimą del mechanizmo principo. 

Mechanizmas rodo toliau už savęs. Taip buvo įsitikinęs ir W. W he- 
well'is, žinomas induktivųjų mokslų istorijos autorius. Nuolat atsižvelgda- 
mas į Laplaso hipotezę, jis ventiliuoja mintį, kad ši hipotezė iš savęs ne- 
duodanti jokio ganėtino pasaulio plėtotės išaiškinimo, kad paskutiniame 


Kant: Werke (ed. Harteinstein) I, 217 — Berliner Ausgabe I, 223, 
2) A. a. 0. 327 — Berliner Ausgabe I, 345. 

3 Schopenhauer (ed Grisebach): Werke Bd. V. 152 - 54. 

*) A, a, 0. 155--56. S) rAsias 402156: 

pagrinde reikalingas esąs dvasinis principas materija, gamtos jėgoms ir 
gamtos dėsniams išaiškint. 

WhewelFis teisingai klausia: „Ar galima išvengti klausimo, iš kur ėjo 
ši šviesa, ši šiluma, šis ūkų išsiplatinimas? Kaip pradėjo egzistuoti tokios 
būklės pagrindu esamieji dėsniai?.. Iš kur radosi medžiagiriai sandai ir jų 
savybės?.. Ar gi čia mes ne daug daugiau, kaip kuomet nors, reikalingi žinot 
šios kilmės kilmę, šio išaiškinimo išaiškinimą? Kad ir koki būtų sakytosios | 
pažiūros, kaip fizikinės hipotezės, nuopelnai, ar tai jie gali mums bent mo- 
mentą sukliudyt žvilgtelt toliau už hipotezės į pagrindinę priežastį, į pro- 
tingą Kūrėją, į kilmę, kurios pagrinde yra laisva valia, 0 ne materialinis 
būtinumas “!), 

Įžymių galvotojų paliudijimas patvirtina tai, ką rodo iš savęs nešališkas 
pasvarstymas: Kiekviena mechaniška kosmogoninė teorija rodo toliau už 
savęs į ją paskutiniu pagrindu sąlygojančią priežastį. Kad ši priežastis turi 
būt pasaulio Protas, ne tik pasaulio Statytojas, bet ir Kūrėjas, tatai smulkiau 
irodyt būtų atskiro pasvarstymo uždavinys. Mūsiškiam reikalui  ganėja 
to, kiek pasakyta, kad galėtume spręsti: nepavyko ir tik ką panagrinėtas tre- 
čiasis bandymas Laplaso kosmogoninei hipotezei priteigt ateistišką pobūdį. 

Baigdami mūsų išprotavimus prie klausimo apie Laplaso kosmogoni- 
nės hipotezės ateistišką pobūdį, suimkime rezultatus dviem posakiais: 

1. Laplasas, įtikima, kurį laiką tikėjo savo kosmogoninės hipotezės 
ateistišku pobūdžiu, bet nuo šiokios pažiūros ir ateizmo prieš savo mirtį 
griežtai atsisakė. 2 i 

2. Laplaso hipotezė iš savęs neturi jokios ateistiškos tendencijos. Ši 
hipotezė būtų ateistiška tiktai, jei būtų įrodyta: a) arba materijos amžinumas, 
arba b) pasaulio plėtotės amžinumas, arba c) būtų įrodyta, kad pasaulis 
atsirado atsitiktinai (netyčiomis), arba d), kad mechanizmas šalina Kūrėjo 
klausimą.  Trejetą šių mėginimų—ateizmą padaryt mechaniškos kosmogoni- 
jos sekmenimi—pasvarstėme ir radome esant per lengvus. Laplaso, kaip ir 
kiekviena kitokia mechaniška kosmogoninė hipotezė, toli daugiau rodo toliau 
už savęs, į pasaulio kilmės Pradėtoją, kuriuo gali būt tik Kūrėjas. 


ti 
ŲNWilliam WhewellL Die Sternenwelt als Zeugnis ir die Herrlichkeit des 
Sehopfers. Deutsch von G. Plieninger. 183/, 137— 38. Ė 


Newtono vieta mokslo istorijoj. 


Viešoji paskaita, kurią Prof. Dr. O. Folkis skaitė Lietuvos Universitete, 
Newtono 200 metų mirties sukaktį minint 
1927 m. gegužės m. 8 d. 
Įžymi vieta, kurią Newtonas tur mokslo istorijoj tenka Newtonui 
matematikui. Tiktai „matematiko“ ar matematikos sąvoka čia imama kiek 


plačiau; čia turima galvoj ne tik vien grynoji matematika, bet taip pat ir. 


pritaikomoji; O šiai paskutiniąjai pirmoj eilėj seka priskirti visa teoriškoji 
tizika ir ypač analitiškoji mechanika, kaip kad ir teoriškoji astronomija. 
Ir kaip tik šiai paskutiniąjai sričiai tenka patys didžiausi Newtono darbai. 
Tačiau—tatai jau pabrėžiame iš anksto—taip sprendžiant, anaiptol neprivalo 
būt sumažinta Newtono darbų reikšmė ir eksperimento srity; atvirkščiai, 
aš nesvyruoju konstatuoti, kad jų vienų, kaip, pav., jo optinių aptikimų 
dispersijos srity, del tų nepranešamų stebėjimų ir beveik absolučiai 
tikslių matavimų, jau ganėtų pastatyt jį prie šalies pačių didžiausių aptikėjų 
tizikos srity. 

Matematika, vienas seniausių ir tauriausių žmogaus dvasios darbų, yra 
toki rūmai, kurie, labiau už kurį kitą mokslą, pastatyti ant nedaugelio 
pagrindinių principų pagal labiausiai įtikinamus dėsnius. Ekskluzivumo 
pobūdis, kuris jos plėtojimąsi skiria nuo kitų dvasios darbo rūmų ir sutei- 
kia jai išgarsėjusio aiškumo, daro tai, jog ji yra ir sunkiausiai prieinama iš 
visų mokslų. Kas nori jon įsibrauti, tasai turi žingsnis po žingsnio visą 
jos plėtotę pakartot patsai savo darbu; nėra galima suvokti net nė vienos 
matematikos sąvokos, nesuėmus savęsp prieš tai esamų sąvokų, kurios 
atvedė ją sukurti. Del šiokio matematikos uždarumo, suprantama, ji yra 


labai maža tinkama interesuot tik bendrais dalykais besidomintį nespecialistą,. 


kuris norėtų tik stambiais bruožais maždaug suvokt jam šiaip svetimą sritį, 
ir šiek tiek nuvokt apie jos savitumą bei gražumą. 

Jei aš vis delto mėginsiu Jums patiekti vaizdą, ką Newtonas reiškia 
tiksliesiems mokslams, tai čia gali but kalbos tik svarbiais bruožais parodyt, 
kur Newtonas pradėjo ir kiek pasireiškė jo poveikis (įtaka) paskesniais 
šimtmečiais. Ypač aš mėginsiu Jums iškelti priešingumą tarp Newtono ir 
Einšteino. 

Istoriškame matematikos augime nuostabus tas faktas, kad ji savo 
pradžią paėmė ne tiesiog iš skaičių bei skaičiavimų, kaip, rodos, turėjo būti. 
Skaičiaus charakterio klausimas buvo prieitas tik aplinkiniais keliais per geo- 
metriją. Dirbta su plotais, stebėta geometriškos figūros ir tuo būdu neiš- 
vengiamai prieita prie tokių plotų ir drauge taip pat prie tokių skaičių, kurie 
nesidavė išreiškiami kaip dviejų sveikų plotų arba skaičių dalmuo, t. y. 
prieita prie irracionalumo sąvokos. Pitagoro teorema, pav., atvedė prie kva- 
dratinių šaknų; paprasčiausios kreivašonės figūros matavimai-—prie skaičiaus 
7. Didelį darbą atliko graikų geometrai Eudoksas ir Euklidas, didžiausi 
graikų matematikos atstovai jos klestėjimo laiku, priėję geometriškai suvokt 
irracionalumo sąvoką, ką mes šiandien žymime kaip Dedekind'o pjūvį; bet 
dar daugiau; neprilygstamas tokio Syrakuzų Archimedo talentas žengia 
prie metodo suskaičiuot tūrius ir paviršiaus plotus, kas tik po 1800 metų 
privedė aptikt begalenybių skaičiavimą. 

Tačiau nesuprantamu biidu visa tai beveik visiškai dingsta. Matema- 
tika patenka į mistikos vagą ir iš jos vėl išsimuša tik tuomet, kai iš Indijos 
atsiveria naujos  matematiško pažinimo versmės aritmetine kryptimi ir kai 
Vakarai apturi didžiųjų graikų klasikų bei arabų matematikų lotyniškus vei- 
kalus. Įsipilietina  dešimtainės trupmenos, irracionalieji skaičiai, ir kai 
Dekartas (1637), įvesdamas koordinačių geometriją, geometrinius užda- 
vinius suvedė į skaičių teoriją, prasidėjo esminga pažanga. Rods, principas 
koordinatėmis nustatyt taško padėtį erdvėj yra senių seniausias ir kiekvienam 
pigiai suprantamas. Pav., norint iš Universiteto (I-jų rūmų) nustatyt Įgulos 
bažnyčios smaigalio padėtis, sakoma: Reikia eiti x metrų tolio dešinėn 
Mickevičiaus gatve, paskui y m kairėn Laisvės Alėja ir pagaliau lipti + m viršun 
į bokštą, ir būsi kur nori. Bet šiuos dydžių įvaizdus, esančius koordinačių 
sąvokos pagrinde, Dekartas nurėdė ir šią sąvoką suvokė kaip grynus skaičius 
(neįvesdamas metro arba kurio kito vieneto). Tuo būdu kiekvienas geometrijos 
klausimas arba uždavinys suvedamas į santykius tarp skaičių ir išverčiamas 
į skaičių mokslo kalbą.  Geometriški pabūklai, pav., plokštuma, tuo būdu 
pareiškiama dvejeto dydžiu 2, y funkcionaliniu suderinimu. Kai Newtonas 
pradeda geometriško pabūklo laipsnio sąvoką žymėt pjūvio punktais su bet 
kuria tiesiąja linija ir bendru požvilgiu sistemiškai diskutuoja netik kūgių 


"pjūvius, bet taip pat ir trečiojo bei aukštesniojo laipsnio kreivąsias linijas, 


jis prieina prie vadinamų projektivųjų savybių (Newtonas jas vadina 
„šešėliškomis savybėmis“) ir savo fundamentiniame veikale „Enume- 
ratio linearum tertii ordinis“ padeda pagrindą algebriškajai kreivių teorijai, 
kuri paskutiniuoju  pusšimčiu d susilaukė tokių vaisingų  apdirbinėtojų 
Italijoj ir Vokietijoj. 


Šalia to, grynosios matematikos srity stoja Newtono aptiktas begale- 
nybių skaičiavimas. Tuo tarpu kai tuo pačiu laiku Leibnicas diferencia- 
linių kvotientų sąvoką užėjo per tangentų problemą, t. y. nustatydamas tokią tie- 
siąją liniją, kuri liečia kreivę duotojoj vietoj, Newtoną į jo „fluksijų skaičia- 
vimą“ atvedė jo mechaniški tyrinėjimai. Jei geležinkelio traukinys per 10 
valandų nueina 700 km, tai jo vidutinišką greitumą tariame esant 70 km per 
valandą ir sakome: jo greitumas yra vienodas. Taigi dalmenį, kuris gautas 
kelią dalinant laiku, pavadiname „greitumu“. Bet jau dalykas kitoks, kai, pav., 
sunkiam kūnui leidžiame laisvai kristi nuo bokšto. Tuomet pastebėsime jo 
greitumą vis didėjant, taip, jog jis, pav., 100 m nukris trumpesniu laiku, negu 
tas dvigubas laikas, per kurį jis nukrinta 50 m. Idant ir šiuo atveju galė- 
tume prieiti greitumo sąvoką, turime stebėti akimirkio pakitėjimą, t. y. kelio- 
laiko (=— kelią padalinus laiku) dalmeny tiek sumažinti laiko intervalą, kad 
gautume greitumą kiekvienu judėjimo momentu, arba, kalbant matematiškai, 
„akimirkio pakitėjimas“ yra kelio-laiko dalmens kraštinė riba; tuo būdu grei- 
tumas gaunamas kaip diferencialinis kvotientas (išvestinė), kelią padali- 
nus laiku. 

Kitų grynai matematiškų Newtono aptikimų čia aš neliesiu, nors del šių 
aptikimų, kaip, pav., binomo eilės, kuri sakoma buvusi iškalta jo paminklo akme- 
ny, Newtono vardas amžiniems laikams palieka matematikos istorijoj. Aš grei- 
čiau pereinu į tąją sritį, kurioj Newtono nuopelnai yra didžiausi ir neįkai- 
nuojami, būtent, prie jo mechanikos darbų, kurie stipriai užtemdo jo kitus 
mokslo darbus. (Cia jo veikalas „Philosophiae naturalis principia mathema- 

tica“, pirmu leidimu išėjęs 1687 m., sudaro žyminį akmenį mechanikos ir 
apskritai Tizikos istorijoj. Sie „Principai“ yra tai pirmasis mecha- 
nikos ir apskritai teoriškos fizikos vadovėlis, kiek visos 
fizikos idealas yra jos susivedimas į mechaniką; čia Newtonas apsireiškia 
kaip pirmasis didingo stiliaus mechanikas, ir to veikalo poveikis dar visai 
gyvai jaučiamas ir šiandien po 240 metų; daugelis teoremų šių dienų mecha- 
nikos knygose eina iš šio svarbiausiojo Newtono veikalo, kuris yra gražiau- 
sia, niekuomet nenuvystanti gėlė jo garbės vainike. 

Kad galėčiau Jums paaiškinti Newtono „Principo“ neįveikiamą poziciją, 
su kuriuo veikalu nė viena tauta neturi šioj srity nė iš tolo ką palygint 
reikšmės Aeaišii, man tenka užsieit kiek iš tolo. 


Mechanikos uždavinys—aprašyt Ši dėlimus negyvojoj gamtoj, išaiškint 
erdvės reiškinius laikui einant. Jos pradai toki seni, kaip ir pati žmonija. 
Pirmą kartą mechanika esmingai pašokėjo Archimedo darbais, kurio jau 
žinota svirčių dėsnis ir polispastai (skrysčiai);  Pappus (Opera, VIII, ed. 
Hutsch p. 1060) praneša, kad šitai žinodamas Archimedas išdidžiai pasakęs: 
004 LOL TOO GT0 x! 0 TV Tv (duok man kur atsistot, tai aš pajudinsiu 
Žemę). Bet paskesniais šimtmečiais būta ilgos tylos. Nei romėnai, nei 
arabai, nei indai neplėtojo mechanikos toliau. Priežastingumo sąvoka, prie- 
žasties ir vyksmo dėsnis, kurie vaidina tokį didelį vaidmenį viduramžių 
aristoteliniame-scholastikiniame metode, mechaniką, kaip ir apskritai visą 
tikslųjį gamtamokslį, paveikė labiau painiodami, nekaip aiškindami. Pažanga 
tapo galima tiktai nuo to laiko, kai pradėta eliminuot mistiškumas ir prieky 
statyt daugiau eksperimentas, idant juo patikrintų teoriją. Taip turėjo praeiti 
1800 metų be jokios pažangos ir tiktai Renesanso laikai gimdo vyrus, kurie 
tokiu milžinišku pasisekimu ir beveik vienu kirčiu pražydino mechaniką ir. 
mokslui padovanojo įstabiausiai puikių vaisių: tokius vyrus, kaip Galilejį, 
Keplerį, Huygensą ir Izaoką Newtoną. 

Galilejo nemirštamas nuopelnas tas, kad jis pagrindo dinamiką. Jis 
yra pirmasis, kuris vietoj klausimo: „Kodel sunkūs kūnai krinta“? pastatė 
kitokį: „Kaip sunkūs kūnai krinta“? Sį klausimą atsakyt nebuvo lengva 
net paprasto kritimo, grynojo krintamo judėjimo atveju. Nes visiškai nebuvo 
tokių sąvokų, kurios šiandien priprastos ir kiekvienam nespecialistui, k. a., 
greitumas, pagreitėjimas; tat reikėjo nepaprasto genijaus, kad prieitų prie 
tikslo, ir reikia pripažint Lagrange'ą tiesą pasakius, jog Galilejo darbais 
negali atsistebėti, 

Nuostabiai atsitiko, kad Galilejo svarstymų tikruoju pradedamu punktu | 
buvo ne laisvas kritimas, bet gulstinio metimo komplikuotesnis atvejis, kaip 
tatai aiškiai matyt iš likusiųjų Galilejo brėžinių. Jo veikale „Discorsi e 
dimostrazioni matematiche intorno due nuove scienze“ (1638), kuriame jis 
palyginamai vėlai, savo ilgo gyvenimo pabaigoj, galutinai suėmė draugėn 
ir paskelbė savo genialias idejas, šis faktas neatvaizduotas teisingai. Jau 
prieš Galilejį buvo daug kartų tarota, kad gulstinio metimo kelio kreivė 
esanti pusparabolė su gulstiniu tangentu. Si neįrodytą tarojimą Galilejis pa- 
ėmė kaip premisą ir mestojo masės punkto nuotolį y—y, nuo gulstinosios 
padarė proporcionalų abscizės kvadratui (x—x,)ž. O nulemiąs dalykas 
buvo tas, kad jis genialia intuicija pridėjo tolimesnę premisą, kai 

gulstinė abscizė x—x, auga proporcionaliai laikui; tuomet iš to sekė, kad 
statmenoji ordinatė y—y, turėtų augti proporcionaliai su laiko kvadratu, 
Tuomet parabolos lygtys per X., ys kaip viršūnė yra: 
Yy— Yo = C(X—X0)2, 
O jei 1—75— 005 tai y y lo, 

Patsai to pilnai neišsiaiškinęs, Galilejus tuo būdu gulstinio metimo įro- 
dymą perskyrė į du savarankiu judėjimu, kuriuodu absolučiai nepriklauso 
nuo vienas kito: gulstinį judėjimą su pastoviu greitumu ir statinį judėji- 
mą, kuriame kelio tolis yra proporcionalus laiko kvadratui. Abiejų kompo- 
nentų nepriklausomumą jis uždarai (implicite) prileidžia, kai savo čia pat 
einamuose pasvartymuose gulstiniam greitumui +, 2-ašies kryptimi atvejis 
nuo atvejo priteigia kintamus dydžius ir priegtam be jokių priima, kad judė- 
jimas statmena y-ašies kryptimi visuomet lieka nepakitėjęs. Sį pasvarstymą 
pritaikindamas taip pat ir kraštiniam atvejui, kad 2, stengiasi prie nulio, 
taigi kad gulstine kryptim iš visa neįvyksta jokio pakitimo, jis galėjo išvest 
dėsnį laisvam kritimui. Taip tat abudu judėjimo pavidalu, kuriuodu Galilejis 
gavo perskirdamas gulstinį metimo judėjimą, t. y. statinį laisvą kritimo 
judėjimą ir gulstinį judėjimą su pastoviu greitumu, jis priėjo studijuot kaip 
paprastesnius judėjimo pavidalus. Berods, jo vedamąsias mintis dalinai dar 
valdo tie suopročiai, kurie tuomet stovėjo mokslo prieky. Bet Galilejo tyri- 
nėjimų visiems laikams buvo nutiesta didelė, sistemiškam mechanikos plėtojimui 
nulemianti linija: įvedimas pagreitėjimo vektorio kaip būdingos judėjimo 
sąvokos ir klausimas del jo priklausomumo nuo išorės apystovų. Iki šiol | 
turėtosios neaiškios sąvokos, sakant, kad laisvai krisdamas kūnas, kaipo 
„sunkumo jėgos“ veikiamas, krinta be pradedamojo greitumo ir kad mestojo 
kūno judėjimą veikia dvejetas priežasčių, būtent, impulsas („impetus“) ir 
sunkumo įėga,—šios sąvokos absolučiai netiko judėjimui išaiškint arba net 
jam aprašyt. Kad tyrinėjimai taptų vaisingi, reikėjo suvokti  mechaniškoji 
iėgų bei impulsų reikšmė ir jų poveikis judėjimo eigai. Taip ir būta ten, 
kame pradėjo Galilejis su savo tiesioginiais papėdininkais ir atvėrė pažan- 
gai duris. 

Gulstinio metimo perskyrimas į dvejetą atskirtų sandų (komponentų), 
į gulstinį ir statinį, Galilejį neišvengiamai atvedė prie klausimo: „Koks 
judėjimas bus tada, kai masės punktą neveikia išorės jėgos, o veikia tik 
impulsas“? Tokio judėjimo idealą Galilejis mano galima būsią matyt įvyk- 
dintą tuomet, kai masės punktas juda ant slidžios, lygios plokštumos, kame 
nebebus sunkumo jėgos poveikio. Jis rodo, jog juo plokštuma yra slidesnė 
ir gulstesnė, tuo labiau kelio kreivė artinasi prie tiesiosios linijos ir tuo 
ilgiau vyksta judėjimas. Manydamas, kad šias sąlygas jis buvo idealiai su- 
daręs, pagaliau jis galėjo prieit tą dėsnį, kuris šiandien vadinamas inercijos 
dėsniu, būtent, kad kūnas, kuris juda ant gulstinės, begalo slidžios (lygios) 
plokštumos, veikiamas tik vieno impulso, turėtų judėt tolyn į begalybę tiesiu 
keliu su vieną kartą įgytu greitumu.  Galilejis čia ir vėl griežčiausiai susi- 
skersuoja su savos gadynės pažiūromis, kuomet manyta, kad kiekvieno judėjimo 
priežastimi eina išorės jėga, o šitokiame tolyginiame tiesialiniame judėjime 
tokios paviršiaus jėgos nėsant, manyta judančiame kūne turint būt vidujinės 
jėgos, kurią Kepleris pavadino inercijos jėga („vis inertiae“); dar ir šiandien 
toks judėjimas vadinamas inercijos judėjimu. Bet, atvirkščiai, Galilejis savąjį 
metimo judėjimo perskyrimą tuo buvo pagrindęs ir mechaniškai. 


72 Ę 0. Fo k's; Newtono vieta mokslo istorijoj 


Toliau, kiek siekė šios idejos, Galilejis nenuėjo. Jam jau nepavyko 
išspręst uždavinys gryną kritimo judėjimą suvokt atžvilgiu jo priklausomy- 
bės nuo sunkumo jėgos; tatai jį privedė prie to, kad jis pagrindan padėjo 
kaip priimtiniausią prielaidą, jog laisvame kritime greitumas auga proporciona- 
liai laikui. Taip pat nenugalimų sunkumų jam sudarė ir nuožulnaus metimo: 
nagrinėjimas: nes jis nematė galint šį judėjimą turėt sudėjus inercijos judė- 
jimą su grynu laisvuoju judėjimu. Nuožulniai į horizontą judantį kūną jis juk 
nieku būdu negalėjo atskirt nuo sunkumo įėgos ir jis, regimai, bijojosi 
mechaniškų pasvarstymų pagrindan imti tik minčių konstrukciją. Nors jis ir 
labai turi įsisąmoninęs, kad, padėjęs kertinį akmenį naujam „labai plačiam, 
nepaprastai svarbiam dalykui“, tai betgi jam aišku ir tai, kas dar reikia nu- 
dirbt, kai jis sako (Discorsi, 3 ir 4 diena, Ostwalds Klassiker 24 Nr. 1913 m., 
4 p.), jog „įsibraut giliau į paslaptis palieka didesnėms, kaip mano, galvoms“. 
O tokia didesnė galva tai ir buvo Newtonas. 

* * 


Lex I. Corpus omne perseverare in statu suo guiescendi vel movendi 
uniformiter in directam, nisi guatenus a viribus impressis cogitur statum 
suum mutare, t. y. kiekvienas kūnas (—masės punktas) palieka ramybės arba toly- 
ginio tiesialinio judėjimo būklėj, jei įspaustos jėgos jo neverčia šią būklę pakeist. 

Si aksioma yra vadinamas inercijos dėsnis. Relativybės teorijos kalba 
būtų galima trumpai pasakyti: „pasaulio linija“, t. y. visuma pasaulio punktų, 
priderančių prie visų 2, y, +, /, yra „pasaulio tiesioji“, jei stinga įspaustųjų 
jėgų. Sakytoji teorija, mat, be masės punkto erdvės-koordinačių x, y, 2, 
dar kaipo 4-ją koordinatę įveda laiką /, ir paskui keturmačiame erdvės- 
laiko-įvairiopume 2, y, 2, /, arba „pasauly“, kaip jį pavadino iš Kauno-Aleksoto 
kilęs didelis geometras Minkauskis, per 2, y, 2, t žymi pasaulio punktą. 

Siąja Newtono aksioma (Lex I) įspaustoji įėga kai kuriuo atžvilgiu 
pažymima neigiamai. Jei jos stinga, pagreitėjimo nėra, ir, atvirkščiai: jei yra 
pagreitėjimas, tai turi būt kokia įspaustoji jėga; taigi, abu veikia savitarpiškai. 
Bet šioj aksiomoj glūdi dar kai ko daug daugiau: būtent, Galilejo-Newtono- 
mechanikos relativybės principas. Pagal ją, ramybė ir tolyginis tiesialinis judė- 
jimas stovi šalia vienas kito kaip visai lygiomis teisėmis. Jau Galilejis buvo: 
inercijos judėjimą pastatęs į pareiną su koordinačių sistemos  parinkimu, 
parodydamas, kad tinkamai parinkus pareinos sistemą (Bezugsystem), gulsti- 
nis metimas pereina į gryną kritimo judėjimą, būtent, jei pareinos sistema 
juda lygiu gulstiniu greitumu ir lygia kryptimi, kaip ir masių punktas. Jis 
kalba šiąja prasme apie kritimo judėjimą nuo plaukiančio laivo stiebo, kuris. 
judėjimas, žiūrimas iš plaukiančio laivo, atrodo kaip grynas kritimo judėjimas, 
o žiūrimas nuo bet punkto krante—kaip gulstinis kritimas. 

Ogi pirmoji Newtono aksioma sako visai bendrai, kad masės punktas, 
tolyginiu greitumu judąs tiesia linija, atrodo kaip esąs ramybėj tokiam stebėtojui, 
kuris stovi pareinos sistemoj, judančioj tuo pačiu greitumu ir tąja pačia 
kryptimi; kalbant kaip Minkauskis, jis yra „transiormuotas į į ramybę“. Papra- 
sčiausias pavyzdys: du geležinkelio traukiniu, einančiu greta vienas kito ly- 
giu greitumu, vienas antram atrodo esą ramybėj, t. y. stebėtojas viename 
traukiny turi įspūdžio, jog kitas traukinys stovi. Tuo tatai pasakyta, jog 
mechanikos dėsniai, t. y. pareina tarp įspaustos įėgos ir pagreitėjimo gali 
galiot ne vien tik tam tikrai „ramybės“, arba absolučiai, įudėjimo sistemai; 
jie turi būt lygis visoms pareinos sistemoms, kurios viena kitos atžvilgiu 
stovi „translacijoj“, arba paraleliniame poslinky. Pasakant matematiškai tai 
reiškia: klasikiškosios mechanikos pagrindinės lygtys Galilejo transtormaci- 
jos (kaip ji dar vadinama) atžvilgiu, turi palikt nepakeisios (invariant). 

“Iš inercijos dėsnio eina dar tolesnis sekmuo. Jei būtų galima tikrai 
įvykdint judėjimą nepaveikiamą -bet kurių įspaustų įėgų, tai tuo būtų turima 
priemonė laikui matuot. Nes, pagal Newtono pirmąją aksiomą, galima pasa- 
kyt: įvairių laiko intervalų dydžiai santykiuoja kaip prideramųjų plotų ilgiai, 
kuruios tiesiu keliu nueina masės punktas, neveikiamas jokių įspaustų 
jėgų, t. y.: 

s = Cl. 
Bet šitai palieka tik laiko matavimo idealas, kadangi praktikoj nėra galima 
šiuo principu padirbdint laikrodžio. 

Dabar, vietoj masės punkto imant šviesą, kaip šiiai padarė Einštei- 
nas savo vadinamoj specialiojoj relativybės teorijoj (1905), tai c tampa lygi 
šviesos greitumui, būtent, 3.10!0 cm sec! Ogi šviesos judėjimą rišant su 
koordinačių sistema, judančia lygia kryptimi kaip šviesos spindulys greitumu 
c,, tuomet yra, kaip pigiai suprantama, 

= (—41)t= 0 

t. y. naujoj pareinos sistemoj šviesos greitumas būtų (=c—-c;, taigi skirtin- 
gas nuo <. Ogi Michelsono interferencijos bandymas parodė, jog švie- 
sos greitumas naujai koordinačių sistemai, kuri senosios sistemos atžvilgiu 
patiria paralelinio poslinkio, yra nepakitęs senasis greitumas, vis vien koks 
bebūtų poslinkio greitumas c;. Sį tat faktą Einšteinas padarė specialiosios rela- 
tivybės teorijos kertiniu akmeniu kaip „šviesos greitumo pastovumo prin- 
cipą“ („Prinzip von der, Konstanz der Lichtgeschwindigkeit“). Tuo būdu 
pavyko sudaryt vidaus ryšys tarp erdvės ir laiko, kuriuodu Newtono mecha- 
nikoj stovi kaip nuo vienas kito visai atskiri. Ypač Minkauskis parodė, kaip 
tuo būdu „pasaulio“ geometrijai įvestinas visai kitoks supratimas, negu 
kokiu naudojosi klasikiškoji mechanika. Galilejo transformaciją pakeičia 
Lorentz'o transformacija, t. y. tokia, kur vienu laiku kinta ilgio matai ir lai- 
krodžių ėjimas. Newtono, arba klasikiškoji, mechanika tuomet yra specia- 
liosios relativybės teorijos kraštinis atvejis, būtent, įeiceina į begalybę, kaip 
tai tuoj matyt iš santykio += c—c,, kadangi tuomet < nesikeičia, jei c; yra 
su galu. Bet kadangi c iš savęs yra labai didelis ir galuoti judėjimai, pav., 
Žemėj, bendrai imant, yra relativai maži, t. y. c, gali būt nepaisytas atžvilgiu 
i e, tai klasikiškoji mechanika, pastatyta ant Newtono pirmosios aksiomos, 
tiek prisiartina prie relativybės mechanikos, kad jos visiškai ganėja 
praktikai. 

Kai Newtonas inercijos akciomoj įspaustąją jėgą pareiškia neigiamai, 
tai artimiausias jo idealas turėjo būt išaiškinimas santykio tarp pagreitėjimo 
ir įspaustosios jėgos. Sitai jis atsiekia statydamas, dvejetą tolimesnių 
aksiomų. 

Galilejo tyrimais buvo pažinta, kad impulsas, palyginant su jėga, pasi- 
reiškia kaip paprastesnis ir labiau permatomas elementas, kurio poveikis 
visai pažintas. Nuo to pradėdami Gassendi's (1644) ir Baliani's (1646) 
sunkumo jėgą suvokė kaip trinkio jėgą (Stosskrait), kuri, veikdama 
stuktelėjimais, kiekvieną kartą praėjus mažam laikotarpiui, suteikia krintamam 
kūnui impulsą vis lygaus didumo nuolat lygiai vedama kryptimi statmenai 
apačion. Sakytieji tyrinėtojai vis labiau mažindami laiko tarpus tarp atskirų 
impulsų, pagaliau, sudarydami kraštinį dydį į nulių einantiems laiko tarpams, 
priėjo prie nenutrūkstamai veikiančios jėgos, kuri veikiai atvedė prie pagrei- 
tėjimo konstantos, ir iš kito šono davė Galilejo kritimo dėsnį. Sie pasvar- 
stymai parodė, kad jėgos sąvoka, kurią vadino judėjimo „priežastimi“, tiksliau 
nenustatydami jos turinio, buvo galima tiksliai nustatyti impulso pagalba. 
Bent „sunkumo jėgos“ atveju ribos perėjimas buvo parodęs, jog nenutrūksta- 
mai veikianti jėga lygiu būdu gamina nenutrūkstamą greitumo pakitimą, kaip 
impulsas tai daro šuoliais. Buvo artima padaryti tolesnę išvadą, kad visos 
jėgos lygiu būdu mechaniškai veikia judėjimą, taigi sukelia pagreitėjimą. 

Tačiau sunkumo jėga vienu atžvilgiu laikosi visai nukrypdama nuo 
kitų impulsų savybių. Visiems kūnams, kurie pasiduoda jos veikimui, ji 
suteikia lygius greitumo pakitėjimus : 1000 kg kūnui tą patį, kaip ir 1 kg 
kūnui. Betgi atimdami kūną iš sunkumo jėgos, t. y. ištyrinėdami judė- 
jimą ant lygios gulstinės plokštumos, randame, kad didesnio svorio kūnas 
tuo pačiu trinkiu gauna mažesnį pagreitėjimą, kaip lengvesnis. Iš čia seka 
reikiant kiekvienam kūnui įvest tokį dydį, kuris atatiktų šioms savybėms. 
Sis dydis yra vadinamoji judinamo kūno masė, arba, tiksliau sakant, įnertinė 
masė. Sį išvedimą Newtonas taip pat padarė; jis įveda masę kaip „materi- 
jos kiekį“ („guantitas materiae“); tai toks išaiškinimas, kurs prisimezga prie 
sudrumo sąvokos, kaip prie kažko pažįstamo. Ogi kai jis įveda „judėjimo 
dydžio“ („guantitas motus“) sąvoką, kaip masės ir greitumo sandaugą, ir 
sulygina su išorės impulsu, jis prieina prie antrosios aksiomos: 

Lex II. Mutationem motus proportionalem esse vi motrici impressae 
et fieri secundum lineam rectam, gua vis illa impiimitur, t. y. judėjimo dydžio 
kitimas yra proporcionalus įspaustai jėgai ir turi kryptį tiesios linijos, kuria 
toji jėga įspaudžiama. 

Kitais žodžiais tatai pasakoma taip: masė X pagreitėjimas yra 
lygu įspaustai jėgai. Tuomi masės ir jėgos sąvokos tapo priimtos 
į mechaniką kaip tolimesnės sąvokos, ir vietoj neaiškaus posakio „judėjimo 
priežastis“ stoja vienaprasmis masės ir pagreitėjimo surišimas. Kinematiškas 
stebėjimo būdas, stebįs tik judėjimus, tuo būdu pakyla į dinamiškąjį, kuris 
pajėgia iš anksto suskaičiuot judėjimą iš išorės apystovų. 

Kadangi įspaustoji jėga atstoja kitų. kūnų paveikimą  įudinamajam 
punktui, tai tikslesniam  sąvokojimui buvo būtina arčiau ištirti dvejeto ar 
keleto kūnų savitarpį poveikį. Newtonas imasi ir to; jis baigia apspręst 
turinį antrojoj aksiomoj įvestų įspaustos jėgos ir masės sąvokų, skelbdamas 
savo trečiojoj aksiomoj, kaip jie galimi išmatuoti. Ši aksioma tokia: 

Lex III. Actioni contrariam et aegualem esse reactionem sive corporum 
duorum actiones in se mutuo semper esse aeguales et in partes contrarias 
dirigi, t. y. kiekvienam veikimui esti priešingas ir lygus priešveikimas, arba 
dvejeto kūnų savitarpio veikimas vieno kitam yra visuomet lygus ir nukreiptas 
prieš vienas kitą. 

Ši aksioma, esanti svarbiausias  Newtono darbas mechanikai pagrįsti, 
pasako, jog jėga, vieną kūną įspaudžianti kitam, visuomet esti su priešingos 
krypties jėga, bet lygaus didumo su taja, kuri įspausta kitam kūnui. Prie- 
šingoji jėga, „reactio“, pagal antrąją Newtono aksiomą, yra proporcionali 
masei ir pagreitėjimui; todel jei 721, m», 21, p> yra abiejų vienas kitą veikian- 
čių kūnų masės ir pagreitėjimai, tai galioja lygtys: o 

m pi = Ma P2. 

Kai Newtonas atatinkamai antrajai aksiomai dar aiškiai ir bendrai formuluoja 
įėgų sudėjimo principą vadinamuoju jėgų paralelogramu—greitumo perskyri- 
mui tatai jau buvo atlikęs Roberval'is,—jis, Newtonas, įgali visus judėjimus 
charakterizuot antrojo laipsnio diferencialinėmis lygtimis, kaip tiktai galima 
kiekybiškai suvokt išorės aplinkumų poveikis. Tuo būdu gaunamos funda- 
mentinės mechanikos lygtys 

mu my = Ymz—Z, 
kame X, Y, Z, yra įspaustos jėgos komponentai, 0 +, y, 2 — komponentai 
pagreitėjimo, judančio masės punkto su mase m. 

Šiomis trejeta aksiomų  Newtonas baigė mechanikos plėtojimą. (Ope- 
ruodamas beveik išimtinai su jėgos, masės, pagreitėjimo ir judėjimo dydžių 
sąvokomis, jis itin savo masės sąvokos nuojauta toli pralenkia savo pirma- 
takus. Galilejis nebuvo apie tai galvojęs, kad masė ir svoris yra skirtingi dalykai. 

Neabejotina, kad Newtono iormuluotos aksiomos ir detinicijos turi kai 
kurių trukumų; jis, iš vieno šono, visai buvo nerūpestingas pasirinkdamas 
posakius; be to, daroma priekaištų ir jo aksiomų nepriklausomybei nuo viena 
kitos; pav., kad pirmasis dėsnis esti antrajame. Bet nepaisant šių trūkumų, 
Newtono principai pasirodė pakankami iki Einšteino, idant, neimant naujo 
principo, ant jų pastatydinti visą dinamiką ir suprast kiekvieną praktiškai 
atsitinkamą statikos arba dinamikos  mechanišką atvejį; čia gaunamosios 
sunkenybės tėra formalinio pobūdžio ir eina nuo diferencialinių lygčių ma- 
tematiško išsprendimo. Juo labiau įsibrauji į Newtono -mechanikos mate- 
imatiškas problemas, juo daugiau pažįsti, kad ši mechanika, savo pagrindines 
sąvokas statanti kaip geometrija, yra nuostabi sistema, kurios pagrindinės 
savokos, ne taip kaip geometrijoj, eina tik iš intuitivaus pažinimo, bet iš 
eksperimentinio patyrimo, —tokia sistema, kuriai nieko esmingo negali pada- 
ryt ir šių dienų relativybės teorija, kiek čia yra reikalo su judėjimais, kurių 
greitumas yra mažas palyginamai su šviesos greitumu, kas beveik visuomet 
atsitinka su mažomis išimtimis.  Newtono įvaizdai labiausiai patenkina, aiš- 
kiausi; jie toki paliks ir ateičiai. Ir čia tinka pasakymas: „Iš jų vaisių juos 
pažinsite “. O kokių vaisių mums davė klasikiškoji mechanika! Pav., kaip 
pigiai jau patsai Newtonas iš 3-jo dėsnio išveda principą apie bet sistemos 
masės centrinio punkto laikymąsi tiesialiniame judėjime, kokių nuostabių teo- 
remų ir pažinimų padovanojo mums tolesnis mechanikos plėtojimas per 
Laplace'ą ir Lagrange'ą iki Voss'o, išplėtus ją neholonominėms sistemoms! 

Antrasis Newtono nudirbtas mechanikos darbas yra daugiau fizikalinio 
pobūdžio; tai visuotinosios gravitacijos dėsnio aptikimas. Fizikai ir popu- 
larūs raštai dažnai pažymi tai kaip svarbiausią Newtono nuopelną. Bet, 
mano manymu, šis žygis daug mažesnis už jo aksiominį darbą mechanikai | 
pagrįsti; nes visuotinosios gravitacijos ideją buvo jau prieš Newtoną suvokę | 
kiti jo amžininkai (plg. Whewell, Hist. of the inductive Sciences: II, 119; 
A. Voss, Wesen der Mathematik, 3 A. 1023, 19). Newtono darbas čia tik 
tas, kad jis bendrai tą dėsnį formulavo. 

"Didžioji revolucija, kurią buvo sukėlęs Kopernikas astronominiame: 
pasaulėvaizdy, rods, buvo tiktai milžiniškas pažiūrų suprastinimas, bet ne 
skaičiavimo. Priešingai: epicikliai, kuriuos turėjo imti Kopernikas kad išai- 
škintų tą netolyginumą, kurio rodo planetų judėjimas iš savęs be atžvilgio 
į Zemės judėjimą ir kurį Ptolemejis buvo bandęs išaiškint imdamas ekscen- 
trinį apskritimą, —taigi tie epicikliai buvo daug komplikuotesni ir reiškė: 
žingsnį atgal palyginant su Ptolemeju. Tai didelis Keplerio nuopelnas, 
kad jis savo veikale „Nova astronomia s. physica coelestis tradita commentariis 
de motibus stellae Martis“ (išėjo 1609 m. Heidelberge) visus šiuos epiciklius 
(„pasninko sausainius“ [Fastenbrezeln], kaip jis juos kartą pavadino) pašalino 
ir tikrąjį kelio pavidalą nustatė grynai empiriškai indukciniu būdu. Ką tai 
reiškė ištirt kelio dėsningumą iš Tycho Brahė's stebėjimų ilgų skaičių eilių, 
buvusių Kepleriui jo visuomet pripažintu ir labai brangintu pagrindu, gali 
teisingai suprasti tik tas, kuris pats paima jo veikalą į rankas ir eina jo 
mintimis žingsnis po žingsnio !). Reikėjo sugriaut tos gadynės metaiiziškame 
galvojime giliai šaknis įleidusius įvaizdus, sugalvot visai naujus metodus 
stebėjimams sunaudot, pasigamint matematiškas pagalbos priemones, kurių 
jam negalėjo suteikti jo gadynė. Jo kova pasistatytai problemai išspręsti 
buvo tokia kova, kuriai lygios kitos nepigu rasti gamtos mokslų istorijoj. 

Keplerio minčiai akstinas buvo fizikalinio pobūdžio. Jis įsakmiausiai 
pabrėžia vis pakartodamas: Saulė yra versmė tos jėgos, kuri judina aplinkui 
planetas, ir, priešingai Koperniko vadinamajai „vidurinei saulei“, į centrinį 
punktą stato tikrąją Saulę, kaip šviesos ir jėgos versmę. Labai originaliu 
skaičiavimo darbu jis stengiasi savo minties teisingumą įrodyt iš stebėjimų; 
jis tai daro taip pagrindingai, jog nebegalima nieko jam prikišti. Taip tat | 
jis aptinka planetų judėjimą elipsiais, taip jis suranda plokštumų dėsnį. Nors 
savo paskesniame veikale „Harmonices mundi“ (1619) jis dar aptiko trečiąjį 
savo dėsnį apie planetų apibėgimo laiko santykį su jų elipsių kelio svarbiau- 
siomis ašimis, kas buvo nulemiąs dalykas visuotinajam gravitacijos 
dėsniui, tačiau jis vis delto neprieina jo formuluot. Rods, jis prieina prie 
jos labai arti, kai girdi jį sakantį: iš Saulės išeinanti jėga plinta nuo jos 
lygiai taip, kaip ir šviesa. Salia to, kad jis neturėjo teisingo įvaizdo apie 
materijos inerciją (Galilejo tyrinėjimai apie tai radosi tik daug vėliau), tą 
mintį pilnai išnaudot jam sutrukdė įvaizdas, kad einanti nuo Saulės jėga 
planetų nepritraukia, bet varo jas apskritimu.  Vektorialinis pagreitėjimo bū- 
das jam dar buvo nežinomas. Sį punktą pirmasis išaiškino tik Huygens 


!) Jau dabar galima nurodyti, jog netrukus išeina šio veikalo pavyzdingas vertimas 
vokiečių kalba, atliktas Makso Caspavo, žinoo ir kitų Keplerio veikalų yertėjo. Ji 
išleidžia firma Oldenbourg, Miinchene, 

(1659), kai jis, betyrinėdamas išanksto nubrėžtu keliu vestą judėjimą, užsi- 
dūrė vadinamą centripetalinį pagreitėjimą, t. y. pagreitėjimą į sukumpimo 
centrinį punktą, ir ypač pažino, kad masių punktas, kuris apskritime su 
spinduliu 7 juda tolyginiu judėjimu 2, turi pagreitėjimą, butent, pastovų 


. Ma a jiėles 1. 
centripetalinį pagreitėjimą— =ai 


Ir dabar čia stoja Newtonas. Jis uoliai studijuoja Keplerio veikalus ir 
žino Huygenso atradimą—centripetalinį pagreitėjimą. Antrasis Keplerio dėsnis 
apie pastovumą nuo spindulio vektorio Saulė-planeta nubrėžtų erdvės plo- 
tų geriausiai duodasi paprasčiausiu būdu išaiškinamas, kaip jau buvo 
pastebėjęs Kepleris, imant centrinę jėgą, t. y. nuo Saulės į planetą nukreiptą 
jėgą. Trečiasis Keplerio dėsnis: „dviejų planetų apibėgimo laikų kvadratai 
santykiuoja kaip planetų apibrėžtųjų kelių pusašių  kubai“—būtinai veda 


“ priimt nuotolio kvadratui atvirkščią proporcionalų centrinį pagreitėjimą. Įro- 


dymas, kad jis (tas pagreitėjimas) išaiškina taip pat judėjimą kūgio pjūviuose, 
ypač elipsiuose, tuomet yra tik grynai matematiškas darbas. Tuo būdu 
gravitacijos dėsnį tarp Saulės ir planetų Newtonas be jokių gauna iš Keple- 
rio dėsnių, ir jo formulavimas: „Saulė traukia atskirą planetą su tokia jėga, 
kuri tiesiog  proporcionali planetos masei ir atvirkščiai proporcionali tolio 
kvadratui“ yra ne kas kita, kaip Keplerio trejeto dėsnių santrauka, ir todel 
tenka sutikti su tąja pastaba, kurią Samuelis Konig'as įrašė viename Keplerio 
veikalo apie Marsą egzemplioriuje ir kurią Delambre'as, autorius didelio 
astronomijos istorijos veikalo prieš 100 metų, laiko gana svarbią, kad ją 
atspausdintų: 

„Numguam Newtonius principia Philosophiae naturalis seripsisset, nisi 
Keplerianos conatus circa clarissimos sui libri locos multum diugue consi- 
derasset“ (Newtonas niekuomet nebūtų parašęs savo Gamtos Filosofijos 
Principų, jei nebūtų daug ir ilgai studijavęs Keplerio bandymų, liečiančių 
jo (Newtono) knygų labiausiai išgarsėjusias vietas). 


Salia tojo protinio darbo, kurį pirmiausia parengė Huygens ir 
Kepleris, Newtonas atliko dar nemenkos reikšmės ir fantazijos žygį, 
kurį aš čia norėčiau ypač pabrėžti ir kuris remiasi tuo, kad jo planetoms 
surastasai dėsnis praplatinamas pirmiausia ir (planetų) palydovų judėjimams 
aplink savo planetas. Milžinišku minties drąsumu jis pažino, kad, šitaip 
subendrinant, tų pačių dėsnių sunkumo poveiky turi klausyt ir mėnulio judėjimas 
aplink Žemę ir judėjimai Žemės paviršiuj. Jei šis jo spėjimas buvo tikras, 
tai iš mėnulio pagreitėjimo turėjo būti galima suskaičiuot kritimo pagreitė- 
jimas Žemės paviršiuj. Mėnulio kelią prileisdamas turint apskritimo pavi- 
dalą, jis iš čia, Kerplerio dėsnių pagalba, galėjo pigiai atlikt jų suskaičiavimą; 
ir iš tikrųjų pasirodė, jog šitaip gautasis Žemės pagreitėjimo dydis 4 beveik 
teisingai derinosi su tikrąja reikšme. Jei Newtonas buvo padaręs išvedimą, 
kad planetos pritraukia palydovus jų (palydovų) masės tiesiog proporcio- 
nalia ir jų nuo planetų nuotoliui atvirkščiai proporcionalia jėga, tai buvo 
visai artima taip pat priimti, kad planetos tuo būdu pritraukia ne tik paly- 
dovus, bet ir Saulę, ir tuo būdu, pagaliau, jis priėjo didelį  subendrinimą, 
kurį 1687 m. savo „Principuose“ taip išreiškė: Kiekviena materijos dalelė 
pasauly instantaniai (tiesioginai, akimirkiu) pritraukia kitą dalelę su tokia jėga, 

kurią turi dalelių sujungimo linijos kryptis ir kurios reikšmė santykiuoja 
tiesioginai kaip abiejų dalelių masių sandauga ir atvirkščiai kaip jų nuotolio 
kvadratas, pagal formulę 


Konstantė K čia yra bendroji konstantė, turinti lygią reikšmę visoms 
dalelėms. 

Sis gravitacijos dėsnio subendrinimas, kurį Newtonas pritaikė ne tik 
didžiausiai dangaus mechanikos problemai, t. y. planetų judėjimams nustatyt, 
kometų keliams ir tt., bet taip pat ėmė ir dangaus kūnų pavidalams nustatyt, 
jėgos sunkumo kitėjimui Zemės paviršiuj išaiškint, potvyniui ir atosiūgiui, 
Žemės ašies precesijai bei nutacijai ir k. yra milžiniškas, genialus Newtono 
fantazijos darbas. Jo čia duodamas pagrindimas ir remiamas teorema, kad 
rutulių paviršiai  santykiuoja kaip jų radijų kvadratai, taigi, kad tokiuose 
paviršiuose paskirstytos masės vieneto veikimas turi mažėt atvirkščiai pro- 
porcionaliai radiaus kvadratui, —tas pagrindimas tūlam gali dar ir šiandien 
išrodyt priimtinas (k. a, H. Dingler'is dar ir šiandien šią teoremą nau- 
doja gravitacijai pagrįsti); betgi jis yra tiktai nevykęs teoriškas pagrindimas;: 
čia turi įeit eksperimentas; o tai padarė tik daug vėliau Cavendis h'as ir kiti. 
Todel keistai skamba pagarsėjęs Newtono žodis jo „Principų“ gale, kame: 
jis kalba apie gravitacijos esmę, „Hypotheses non tingo“ („hipotezių aš 
neišmislioju“), nes „hipotezės, ar jos būtų metatiziškos ar fiziškos, mecha- 
niškos ar paslėptųjų savybių, neturėtų būt priimamos eksperimentinėn fizi- 
kon“—koks skaudus sprendimas čia ištariamas šių dienų fizikai, kame viena 
hipotezė eina po kitos! O iš kito šono visa visuotinos gravitacijos dėsnio 
istorija rodo, kaip klaidinga yra ta legenda apie obuolį, kuri pasakoja, kaip 
jaunuolis Newtonas, kartą gulėdamas sode po obele, matęs krintant obuolį 
ar buvęs jo suduotas, ir kaip paskui šis menkas įvykis padirginęs Newtono 
kūrybinį veikimą ir jis padovanojęs pasauliui žinią, jog ta pati jėga, del 
kurios krinta obuolys, judina ir dangaus kūnus. Sis anekdotas pridera prie: 
tujų puikių pasakų, kuriose, neturint jokio supratimo apie istorinį plėtojimąsi, 
visi aptikimai laikomi padaryti atsitiktinai, ir kurios juo labiau išbujoja ir 
sutvirtėja, juo ilgesnis laikas praeina nuo paties aptikimo iki žinios apie jį. 
Prileidžiant tokį faktą ir tikrai buvus, jis galėjo turėt reikšmės jauno Newtono 
moksliniam augimui; betgi visuotinosios gravitacijos minties plėtotei žmo- 
nijos istorijoj tatai nebuvo  pradedamasis punktas. Si mintis toli daugiau 
yra buvusi visuotino žmonių giminės mokslinio darbo gražus vaisius. 

J d 


Dabar pereiname prie visuotinosios gravitacijos dėsnio kritikos. Pir- 
miausia kliūva formali sunkenybė. Būtent, Newtono visuotinosios gravita- 
cijos dėsnį pritaikant > skaičiui tokių dangaus kūnų, kurie vienas kitą pri- 
sitraukia, tai gaunamos 372 antrojo laipsnio diferencialinės lygtys, kurių. 
išsprendimas uždaru pavidalu atvejui n — 2 (pav., Saulė ir planeta) nesudaro 
jokio sunkumo; bet jau atveju n — 3, vadinamoj trejeto kūnų problemoj, | 
užeinama tokių sunkenybių, jog praeitųjų šimtmečių didžiausių matematikų 
ir astronomų  jungtinėmis įėgomis nepavyko jų nugalėt; man rodosi, jog 
šitai nėra galima nesugalvojus kokio naujo analizo. O vis delto sugalvota: 

prisiartinimo metodų, kurie ypač liečia planetų sistemos judėjimus aplink 
Saulę. Nagi pasirodė, jog, del viršijančios Saulės masės, atskirų planetų 
judėjimas tik labai nedaug nukrypsta nuo vadinamojo Keplerio judėjimo, 
t. y. judėjimo Keplerio dėsniais. Sie nukrypimai vadinami Keplerio planetų 
judėjimo . trikdymais. Suskaičiuoti trikdymai ir teisingai stebėti nukrypimai 
priegtam parodė tokį tikslų susiderinimą, jog vis rasta Newtono gravitacijos 
dėsnio patvirtinimas. Tiktai artimiausios prie Saulės planetos, Merkuro, 
judėjimas rodė išintį. Vadinamas perihelio poslinkis, kurį maždaug prieš 
65 metus pirmu kart buvo stebėjęs Leverier'as ir kuris siekia apie 43“ 
per šimtmetį, rodė išimtį ir nesidavė suderinamas be jokių su Newtono. 
gravitacijos dėsniu. 

Rods, padarant mažą modifikaciją, būtent, priimant visai menką trikdan- 
čią masę Saulės artumoj, Merkuro perihelio judėjimas duodasi visai išaiški- 
namas Newtono gravitacijos dėsniu, kaip tai parodė išgarsėjęs Miūincheno astro- 
nomas Seeliger'is, betgi tenka visų pirma nurodyt į vidaus sunkenybes, 
kurių jau vien formulavimas neabejotinai sudaro mūsų įvaizdams. Kad 
gravitacija savo išsiplėtimui nereikalinga jokio laiko, bet pasireiškianti instan- 
taniai, akimirkiu didžiausiame toly, tai mūsiškiu gamtos vyksmų supratimu 
tėra galima tik labai sunkiai vaizduotis. Sioks priekaištas, žinoma, galioja 
jau trečiąjai Newtono aksiomai. Instantanus veikimas ir priešveikimas vienas 
kitą iš tolo esamų daiktų galimas tik tuomet, jei mes galvojame tarp jų esant. 
tarpininkaujamos materijos, sakysim, eterio su tokiomis savybėmis, jog vei- 
kimo pernešimas nereikalingas įokio laiko; sakysim, «vaizduokimės pernešimo 
būdą vargonuose su mechaniška konstrukcija. Bet toki idealizavimai, rods, 
prileistini matematiškai, tačiau jie nėra jokios fiziškos tikrenybės. Newtonas 
pilnai turėjo įsisąmoninęs šias sunkenybes savame instantanaus veiksmo 
supratime; bet jis jų sąmoningai nepaisė įsižiūrėjęs į pasisekimus, kurių jis 
galėjo atsiekt dangaus mechanikoj jų padedamas, 

Bet didžiausia sunkenybė tai ta, kad jėga, kurią vienas kūnas patiria 
nuo kito, yra proporcionali jo inertinei masei, pasireiškiančiai kaip pagreitė- 
jimo iaktoris judėjimo lygtyse. „Sunkumo jėga“ tatai turi visuomet savo 
dydį tiesiog iš savęs taip pakreipt pagal judinamo kūno masę, kad ji 
(sunkumo jėga) paliktų masei proporcionali. Si sunkenybė yra didžiausia. 
Newtono gravitacijos mįslė. Si tat inertinės masės lygybė su sunkumo 
įėgoj pasireiškiančiu „gravituojančios“, arba „sunkios masės“, proporciona- 
lumo iaktoriu  paakino Einšteiną plėtot savo bendrąją relativybės teoriją 
sunkumo jėgos esmei išaiškinti. Ir iš tikrųjų, Einšteinui pavyksta tuomi 
sunkumo jėgos mįslę išspręst naturaliu būdu. 

Šitokios paskaitos ribose negalima smulkiau leistis į Einšteino visuoti- 
nosios gravitacijos aiškinimą. Nes tam reikalingos labai įvairiopos specia-- 
lios žinios. Relativybės teorijai daugiau negu Platono mokyklai tinka obalsis: 
Mūeic dyempėtontos sicitw!  „Nematematikams įeiti uždrausta“! Aš turiu 
pasitenkint trumpiausiais bruožais. 

Stebint judėjimą nubrėžtu keliu, sakysim, plokštuma—vadinamą veda- 
mąjį judėjimą-— pasirodo, kad sugalvotos (fingiert) jėgos, kuriomis galime 
išreikšt vedimo poveikį (spaudimo įėgą) arba koordinačių sistemos judėjimo 
poveikį (išcentrinę ir Coriolio įėgą), turi inertinės masės proporcionalumo- 
lygias savybes. Stebėdami ant plokštumos ypač nuo jėgų laisvą judėjimą 

matome jį vykstant trumpiausia, arba geodetine, linija. Nuo čia Einšteinas 
pradeda savąjį gravitacijos aiškinimą, kai tąjį judėjimą, kurį Newtono mecha- 
nika aiškino masės proporcionalumo jėga, t. y. gravitacijos jėga, jis (Einštei- 
nas) suvokia kaip nuo jėgų laisvą judėjimą keturmačiame (x, y, 2, t) pasauly 
su atatinkamu sukumpimu. Tuo būdu gaunamos diferencialinės lygtys ir 
matematiškos formulės (Ansatze), paliekančios invariantiškos priešais visų 
judėjimų grupę, t. y. kurios savo pobūdžiu nekinta, kurių, taigi, tuo pat 
laiku ganėja bendrosios relativybės reikalavimams, t. y. tokiam suvokimui, jog 
gamtos dėsnių, ypač taip patir judėjimo lygčių pavidalas savo esmėj turėtų 
palikt nepakitėjęs, įei nuo vienos koordinačių sistemos pereinama į bet 
kurią kitą, iš ko matyt esant artimo ryšio tarp bendrosios relativybės reika- 
lavimo su visuotinosios gravitacijos išaiškinimu.  Sį ryšį aš paaiškinsiu dar 
paties Einšteino imtu pavyzdžiu. Imkime, stebėtojas sėdi lifte, kurio virvė 
nutrūko ir kuris, taigi, laisvai krinta “emyn. Dabar, kai jis stebi kūnų judė- 
jimą vidury lifto ir juos, kaip tai yra naturalu, derina prie su liftu tvirtai 
surištos koordinačių sistemos, tai tiems kūnams, kurie „tikrenybėje“ esti 
Žemės svorio jėgos lauke judėdami tolyginiai pagreitintu judėjimu, jis nusta- 
tytų galiojant Galilejo inercijos principą, kadangi kūnų judėjimas jų koor- 
dinačių sistemos atžvilgiu išrodo kaip vienatiesialinis-tolyginis. Įvedant tam 
tikrą koordinačių sistemą, gravitacija yra „nutranstormuota šalyn“; inercija 
ir svoris pasirodo kaip vienas tas pats dalykas. 

Tokiu būdu Einšteinas dangaus kūnų pasaulio linijas apsprendžia kaip 
geodetines linijas su bendru neuklidiniu masės nustatymu. Iš Einšteino 
tormulių suskaičiuojami dangaus kūnų judėjimai lygiu tikslumu, kaip New- 
tono teirijoj. Einšteino teorija pataiso netgi vienintelį nesiderinimą, Merkuro 
perihelio judėjimą, duodama tokio didumo  Merkuro kelio sukimąsi, kokis 
yra stebėtas. Newtono teorija iš čia yra kaip prisiartinimas, padarant kai 
kurių priėmimų bei prielaidų, kad judamų masės punktų arba planetų grei- 
tumas yra mažas palyginant su šviesos greitumu. 

Tačiau kad ir reikia sutikti, jog Einšteino relativybės mechanika patobu- 
lina mūsiškio gamtos supratimo vienumą, ir, būtent, artumos veikimo teorija 
apima visas gamtos jėgas ir eliminuoja išimtis, tai betgi nereikia užmiršti, 
kad nei ši teorija nei jos rezultatai nėra galutinai išmėginti eksperimento; 
toli daugiau, beni man rodosi, jos didžiausia reikšmė pirmiausia yra paži- 
nimo teorinė, būtent, pažinimas, jog mūsiškis ikšiolinis newtoniškas supra- 
timas klaidingai buvo laikomas kaipo vienintelis koks galimas.  Klasikiškoji 
mechanika, kaip ją pagrindo Newtonas, ir visuotinosios gravitacijos dėsnis 
yra ir palieka paprasčiausias bei praktiškiausias ir yra artutinai tiek geri, 
jog, nepaisant visai mažų išimčių, dar ir šiandien galima jais visai pasi- 
tenkinti. 

Newtono teoriškos mechanikos pagrindimas ir gravitacijos dėsnio 
nustatymas yra reišmingiausias žygis, kurį iki šiol įstengė atlikt teoriškoji 
tizika. Teorijos ir stebėjimo  davinių suderinimas joje toks didelis, kad ir 
naujieji labai dideli astronominių pagalbinių priemonių patobulinimai nepa- 
rodė jokių tikrų nukrypimų. Todel ir jos poveikis yra buvęs toks didelis, 
kad čia tikėta galint turėt raktą visiems fizikiniams vyksmams. Laplace'as, 
genialus pranciizų mechanikas, ištarė apie ją drąsų žodį: „Kosmo eigą tvarko 
didelė sistema  diierencialinių lygčių, iš anksto pasakančių praėjusių ir 

būsimų įvykių eigą“; Helmholtz'as savo veikale apie jėgos palaikymą 
pavadina ją teoriškos iizikos uždaviniu, visus vyksmus suvest į pritraukiančias 
mases, kuris uždavinys pasirodė buvęs toks vaisingas gravitacijos dėsny. 
Ir tiktai naujaisiais laikais šiąja kryptimi reiškiama daugiau kritikos: 


k 

Taip tat aš čia mėginau Jums atskleist didžiulę  Newtono reikšmę 
mokslui, pirmiausia sustodamas prie jo neprilygstamo didumo veikalo, prie 
jo „Gamtos filosotijos matematiškų principų“ su jų dar ir šiandien mūsų 
moksle nesugriaujama pozicija. Juo į tuos „Principus“ daugiau  giliniesi, 
tuo labiau pažįsti, jog proto pajėga ir ašttumu Newtonas tiek praneša pa- 
prasto saiko žmones, kiek tik mes galime kuomet patirti Dievo apdovano- 
tame žmoguje. Dairydamiesi su kuo daugiau šioj mokslo srity galėtume 
palygint Newtoną, randame tik dvejetą gamtos panašia palaima apdovanotų 
vyrų, tai, būtent, Archimedą ir Gauss'ą, kuriuodu, lygiai kaip ir New- 
tonas, taip pat susilaukė ir ilgo amžiaus, davusio pilnai išplėtot jų asmenybę. 
Jau Newtono amžininkai jautė jo genijaus aukštybę, kai jie į Newtono karsto 
akmenį Vestminsterio abatijoj Londone parašė: Sibi gratulentur mortales, 
tale tantumgue exstitisse humani generis decus“ (Mirtinieji lai save sveikina, 
kad jų tarpe gyveno tokia didžiulė žmonių giminės puošmena). Bet ką jie 
tada būtų parašę, jei jie būtų nujautę, kokių nuostabių rezultatų davė 
Newtono pagrįstoji mechanika, toliau plėtojama Laplace'o, Langrange'o ir jų 
papėdininkų? Tame karsto akmens paraše pirmiausia pabrėžiama tik grynai 
išoriniai ir apčiuopiami Newtono darbų pasisekimai, kai ypač suminima pla- 
netų bei kometų kelių, potvynių bei atoslūgių, šviesos dispersijos ištyrimas 1). 
Siuo atžvilgiu tat ir Newtonas neišvengė likimo kiekvieno genijaus, kuriš, 
aplenkdamas savo gadynę, atsiduria pavojuje būti blogai suprastas savo 
amžininkų. Beveik dieviška pagarba, kurios Newtonui buvo daug reiškiama 
dar prie jo gyvos galvos ir kuri pirmąjį šimtmetį po jo mirties dar neapra- 
šomai padidėjo,—toji pagarba jam ėjo, šalia jo mokslinių pasisekimų, ir už 
jo iškilią asmenybę. Dalyko pastatymas prieky visų asmeniškumų, kiek galima 
didesnis pašalinimas subjektivaus elemento suteikė jo metodui charakterį ir 
stiprumą tikrai moksliško metodo, kuris kartą pradėtu keliu žengia tolyn iki 
paskutinių konsekvencijų ir tuo būdu pasiekia tikslą Vargu yra buvusi 
stipresnė už Newtoną mokslo asmenybė ir todel mus netur stebint, jog 
Newtono autoritetas buvo toks didelis, kad jo šviesos emanacijos teorija, kurią 
jis pastatė prieš Huygenso bangų teoriją ir kuri tikrai reiškė atgaleigą, galėjo 
isigalėt, ir todel mokslas daugiau kaip šimtą metų ėjo klaidingomis vėžėmis. 

Gerbiamieji dalyviai! Praėjo 200 metų nuo Newtono mirties dienos 
it 240 metų nuo jo „Principų“ pasirodymo. Sios knygos ir šiandien dar 


!1) Visas karsto parašas toks: „Hic sepultus est Isaacus Newtonius, eguės aura- 
tus, Ggui animi vi prope divina planetarum figūras,  cometarum semitas,  oceanigue 
aestus, sua mathesi facem praeierente, primus demonstravit, radiorum lucis dissimilitudines 
colorūmgue inde nascentium  proprietatės, guas nemo ante vel suspicatus erat, investigavit, 
Naturae, antiguitatis s. seripturae sedulus, sagax. tidus interpres dei O. M. majestatem philo- 
sophia aperuit, evangelii simplicitatem moribus expressit. Sibi gratulentur mortales etc“. 

„Čia palaidotas Sir Isaac Newton, kuris bevėik dieviška proto jėza savo matematiškomis 
priemonėmis pirmutinis įrodė planetų pavidalus, kometų kelius ir okeano potvynius bei atoslū- 
gius, ištyrė šviesos dispersiją ir iš to einančias savybes, apie kurias prieš tai niekas nebuvo 
nė pamanęs, Būdamas uolus, sumanus ir tikintys gamtos, kaip ir Senojo Įstatymo Šventųjų 
Raštų aiškintojas. sava Žilosofija jis atskleidė Dievo didybę ir savo gyvenimo (dorin'u) tyrumu 
išreiškė Evangelijos paprastumą. Mirtinieji lai save sveikina ir tt,“. 

lygiai žadinančios, kaip ir jų pasirodymo metais; tokios jos paliks ir ateičiai, 
skelbdamos Newtono garbę būsimoms kartoms. Žinoma, tolimesnio (mokslo). 
plėtojimosi audra praūžė ir per Newtono teorijas bei sąvokas; jo gamtos. 
tilosofijos,— kuri, jo manymu, buvo sukurta amžinatvei, kuri turėjo būt absolučiai 
nepakeičiamas mokslas,—kai kurios dalys jau atkrito ir, laikui einant, atkris 
dar ir kitos. O tūla problema, kurios negalėjo išspręst Newtonas ir jo pa- 
pėdininkai--aš priminsiu tiktai trejeto ir daugiau kūnų problemą—prisiartins. 
prie išsprendimo, ir dideliam Newtono ainiui suteiks naujos garbės. Nes 
kaip begalenybių skaičiavimui. tiktai: 200 metų praėjus nuo jo aptikimo buvo 
pamatai taip sutvirtinti, kad šiandien jis stovi absolučiai be priekaištų, taip, 
paskutiniais dešimtmečiais prancūzų matematikui Lebesgue'ui praplatinus 
integralo sąvoką ir prieš dvejetą metų švedų matematikui Bohrui įvedus 
beveikperiodines funkcijas, matematika gavo naujų požvilgių, nepaisydama 
Spenglerio, vis žengia pirmyn ir su obalsiu „vis unita maior“— įrašytas 
Newtono „Principų“ pirmajame puslapy, —bendrai dirbama viso pasaulio 
specialistų, artina prie išsprendimo dar neišspręstas problemas. Skaičius 
T, per tūkstančius metų sudaręs didelę skritulio kvadratūros problemą, pa- 
galiau vis delto prieš 45 metus Lindemann'o yra ištrauktas iš transcen- 
dentumo paslapčių!) Yra dar ir daugiau pavyzdžių, ir aš įsitikinęs, kaip 
ir mano mokytojas Vos s'as, jog „matematikoj nesti jokio Ignorabimus-—-mes 
nežinome—-bet tik tikrumas: pažangos,-nugalinčios visas sunkenybes“ (A. Voss, 
Wesen der Mathematik 119 p.). Tol taip pat bus stebimasi ir visą pa- 
prastą saiką pranešančia Newtono dvasios pajėga bei genialumu, taip kad 
mes su paguodžiančiu pasitikėjimu jam galime pritaikint austo šūkį: 

„Es wird der Ruhm von seinen Erdentagen nicht in Aeonen unter- 
gehen“ (Jo žemės gyvenimo garbė neišnyks per amžių amžius). 

Krikščioniško solidarizmo socialekonominė sistema. 
(H. Pesch'o“ gyvenimo kūrinį keliais bruožais pamininė) 
Par. Prof. Pr. Dovydaitis, Kaunas. 


Bet kurios gadynės politinės, arba nacionalinės, ekonomijos (Nationa- 
I6konomie) sistemose, kaip kad ir visuomenės moksle apskritai, visuomet 
daugiau ar mažiau atsispindi tos gadynės bendrosios filosofinės srovės. 
Tokia, antai, yra Colberto merkantilistinė GOuesnay'o tiziokratinė, 
Adomo Smith'o individualistinė ir Karlo Marx'o socialistinė sistema. 
Apie paskiausių laikų bendrosios filosofijos būklę Vakaruose kartą kitą pri- 
siminta ir šiojo laikraščio  puslapiuose'). Ta būklė apibūdintina žodžiais: 
chaosas, anarchija?). Tat ar nuostabu, kad paskiausiais laikais, kaip kad 
literatūroj ir mene ?), anarchija yra įsivyravusi ir socialiniuose bei ekonominiuose 
moksluose. Jau 1895 m. Gustavas Ruhland'as skundėsi: „Giliau pa- 
žiūrėjęs į politinės ekonomijos literatūrą randi—su mažomis išimtimis—-tokį 
trūkumą didingų, aiškių bei tvirtų principų ir tokį palaidumą pagrindinėse 
sąvokose, jog kiekviename kitame, bent šiek tiek matematiškos dvasios per- 
pūstame moksle, tokią būklę palaikytų esant kaip neįtikimą“. Sis absolutus 
trūkumas vidujinio teoriško vienumo naujausių laikų socialiniuose ir ekono- 
miniuose moksluose ir yra tampriausiai sumizgęs su aukščiau apibūdintu 
tilosofinių spekulacijų plėtojimusi paskutiniais dešimtmečiais. 

19-jo šimtmečio pabaigoj ir 20-jo pradžioj visuomenės ir ūkio mokslas 
buvo persisunkęs pozitivizmo, naturalizmo,mechaniško-materialistiško evolucio- 
nizmo idejomis. Tiktai retai rasdavosi tokių ekonomistų kaip G. von Mayr'as, 
kurie kalbėdavo apie „pareigą ūkio gyvenime“, pabrėždavo milžinišką prak- 
tišką „etinių potencijų“ reikšmę tautos ūkio gyvenime. O daugumos ano 
meto mokslininkų nuomonę tai išreiškė žinomasai  Werner'is Sombart'as, 
kuris Socialinių Politikų Sąjungos susirinkime Breslave 1800 m. pareiškė: 
Prievolė būti dorovingam ekonominės pažangos lėšomis, jo manymu, esanti 
visokios kultūrinės pažangos galas... Siokioj tat atmosieroj buvo nemenkas 
dalykas, kai Pešas pareiškė, jog ir tautos ūkio sričiai tinka  Gladstone'o 
žodis: „Kas moralės atžvilgiu yra klaidinga, tai negali būt teisinga ir politi- 
koj“. Ir kas buvo svarbiausia, tai kad Pešas šitai pareiškė tokio užsimojimo 
kūriniu, kuris reiškė tikrą ekonominio mokslo apturtinimą, kurio negalėjo 
nepripažint net idejiniai priešininkai. Tai ir buvo tasai didingas Pešo poli- 
tinės ekonomijos vadovas *), kurio pirmasis tomas išėjo 1904 m., o penkta- 
sis—paskutinis—1023 m. 

Savo sistemoj Pešas vengia tų vienašališkumų ir ydų, kokios buvo 
pasireiškusios socialinėj ekonomijoj paskutiniais laikais. Antai, del frazės 


*) H. Pesch'o S. J. gyvenimo apžvalga eina atskirai čia pat, Lekrologų skyriuje, 

1) Logos I-II, 37 t., 218 t. 

*) Piačiau apie tai žiūr. straipsnely „Modernosios žilosofijos chaosas ir jo priežastys“, 
Židinys IV (1926, II) 24 tt. 

3) Skaityk, antai, J. Ereto „Filosofišką literatūros kritiką bekariant“, Logos III 
(1923) 120 tt. ir J. Šlapelio „Menas ir visuomenės idealai“ Logos III (1926) 163 tt. 

4)>Heinrich Pesch S. J, Lehrbuch der Nationalėkonomie, Bd. I—V. Herder, 
Freiburg i. Br. 2 

įsigalėjimo, del sąvokų akrobatikos, kurios rezultatas buvo tas, 
jog „ekonomijos mokslininkas“ nesuprato tikrovės, o „nespecialistas“ nesu- 
"prato ekonomijos mokslo, Pešas vienur gavęs progos išsitaria (IV, 1922, 19); 
„Mes atsisakome nuo subtilių teorinių svarstymų ir sąvokų plėtojimų, kurie 
galėtų veikiau atbaidyt ir supainiot, nekaip pamokyt.. Skaitytojas čia neras 
ieškant... naujos dirbtinės terminologijos... to, kas nuveda į «gelmes», kur 
„stinga šviesos“. a 
Politinės ekonomijos vadinamoji istorinė mokykla, turėjusi negin- 
čijamų nuopelnų atskirais klausimais, daug nušvietusi istorinių ryšių, buvo 
vieną dalyką pamiršusi, tai, būtent, jog istorinis tyrinėjimas dar ne viską 
atlieka. Cia tenka dar paklaust klausimas: Kas padaroma tikrovės priežastiniams 
ryšiams analizuot? Atsaką duoda A. Weber'is: „Galima tikėtis visų prita- 
rimo pasakant, jog, palyginant su tuo, kiek išaikvojama dvasios jėgų, pada- 
roma labai maža“ !). Pešas, kaip ir jo mokytojas Adolias Wagner'is, stovė- 
jęs tarpe austrų psichologinės dedukcinės krypties ir Schmoller'io istorizmo, 
turi atviras akis praktikai. Sis sujungimas mokslo su gyvenimu 
yra savo rūšies vienintelė Pešo veikalo pirmena ir jo sistemos neįveikiamas 
stiprumas. Todel ne tik švedo Gustavo Cassel'io „Teorinė socialekonomija“, 
nuo kurios pasirodymo (1918 m.) skaitoma nauja sąvokų orientacija, bet ir 
Pešo monumentalaus veikalo pirmieji tomai susilaukia naujų išleidimų *). 
Nuo Kanto laikų nebenurimo klausimas del metodo. Virto didele 
mada rasti metodologines mokslui prielaidas ir pašalint visa, kas bent kiek 
turi teologijos kvapo. Todel ir socialinės bei politinės ekonomijos moksle 
nestigo bandymų surast „autonomišką“ sritį, „autonomišką“ metodą. E. Kaui- 
mann'as, kritikuodamas neokantinę teisės filosofiją, prikiša vokiečių teisės 
teorijai, kad ji save izoliavo, kai ji, derindamasi į Kantą, „abstrakčias juristi- 
nes formas atskyrė nuo sociologinio substrato“ 3). Taip pat ir ekonomija 
buvo pamiršusi, kad jos požvilgis negali būt išgudravotas metodas, be: 
žmogaus žinijos dalies nagrinėjimas kiek galima universaliu požvilgiu. 
Pešas, sudirbinėdamas savo medžiagą, jungia teorinį, istorinį, priežastinį 
ir teleologinį, arba normativinį, nagrinėjimo būdą. Anaiptol nemažindamas 
reikalo ištirt tai „kas yra“, jis energingai palaiko tezę, kad tuomi dar toli 
gražu neišsemiamas visas ekonominis mokslas. Pilnai pripažįstama istori- 
nis-genetinis ir priežastinis nagrinėjimo būdas, bet jis papildomas, praplečiamas 
ir pagilinamas filosofiniu-teleologiniu socialinių institucijų apdirbimu. Pažinti 
tai, kas yra, vyksta ir įvykę laikoma esant ne mažiau svarbu, kaip ir sąmo- 
ningai tyrinėt tai, kas privalo but. 
Ūkio ir visuomenės mokslas reikalingas tvirtų, patvarių filosotiškų pagrindų. 
Del tų pagrindų, kuriais paremtas Pešo politinės ekonomijos vadovas, jis parei- 
škia: „Filosofiniu pradedamuoju punktu mums yra ne Kanto filosofija, bet scho- 
lastinė filosofija, paskui, idejos, kurios valdė krikščioniškųjų viduramžių | 
teisės bei ūkio gyvenimą“. Tačiau krikščioniškos idejos, tai dar ne tas pat, 
kas ir viduramžių idejos iš visa. Naujųjų laikų skonis, kuriuo matuojamos 
vertenybės, gali neigiamai pažiūrėti ne į krikščioniškąsias, bet tik į speciti- 
škai viduramžių idejas, kurios anaiptol neidentiškos su krikščioniškomis. 


1 Rosehe I, System der Volkswirtschait. 25 Aufl. 871. 
Ž) I. *-41924: II *-*1920; II *1924. 
š) Kritik der neukantischen Rechtsphilosophie 93. 

Todel obalsis tegali būt: ne atgal į viduramžį, bet atgal prie krikščioniškų 
visuomenės reikalavimų, ir ne tiktai siaura prasme, taikant juos ūkio ir darbo 
draugovėms, bet ir visam viešajam gyvenimui: piliečių santykiui su vienų 
kitais ir su valstybe, vienos profesijos draugų santykiui valstybėje, interna- 
ciniams tautų santykiams visą žmoniją apimančioj Dievo šeimynos draugystėj. 
Iš tokių tat prielaidų išeina  Pešo krikščioniškoji ūkio teorija, jo socialinės 
bei politinės ekonomijos sistema—krikščioniškasis solidarizmas, 
kaip vidurys tarp dviejų kraštutinumų: individualizmo ir socializmo. Kai 
kas Pešui prikišo, kad jo solidarizmo požvilgis neleistinas metodo atžvilgiu, 
kadangi, metodiškai imant, esąs galimas tik“ individualizmas ir kolekti- 
vizmas. Tačiau jau A. Wagner'is buvo įžiūrėjęs: „Punktas, apie kurį poli- 
tinėį ekonomijoj viskas sukasi... yra senas klausimas apie individo santyki 
su bendruomene“ '). Išsilyginimas tarp individo ir kolektivybės yra būtinas. 
Visuomenė, kaip laisvų dorinių esybių susijungimas, sudaro moralinį 
vienetą. 

Politinę ekonomiją Pešas pripažįsta kaip savarankų mokslą, su savo: 
tormaliniu objektu. Labai vykusiai nustatomas jos santykis su kitais visuo- 
menės mokslais. Pešo manymu, politinės ekonomijos izoliavimas nuo kitų 
mokslų ją pažemino iki individualistinės ir materialistinės chrematistikos. 
(turtų, pinigų įgijimo mokslas). O tuomi politinė ekonomija ypač virsta 
budama atskirta nuo moralės. Nors ūkio mokslas yra visai sava- 
rankus, tai betgi jis anaiptol dar negali didžiuotis esąs kilniausias visų 
visuomenės mokslų. Liaudies (visuomenės) materialinė gerovė yra kad ir labai 
brangintinas dalykas, tačiau materialinė tautos kultūra dar negali būt pati 
sau tikslas, 0 privalo būti įterpta į aukštesnius žmogaus siekimus ir tiems 
aukštesniems siekimams palenkta. Ūkinės pastangos ir siekimai turi likti 
palenkti aukštesnei dvasinei tvarkai. Todel taikant tą aukščiau minėtąjį Gladsto- 
no posakį ir ūkio gyvenimui, turima laikytis principo, jog kas klaidinga mora- 
lės atžvilgiu, tai negali būt teisinga ir ekonominiu atžvilgiu. Ūkio gyve- 
nimas ir mokslas turi ne tik vengti bet kurio prieštaravimo doros dėsniams, 
bet moralės mokslas netgi teikia jam vertingos, pozitivios paramos. Tautos 
kultūrinei pažangai būtų didžiausios reikšmės dalykas, jei ūkio ir pramonės 
gyvenime įsigalėtų dieviškas doros dėsnis. Toks ekonominio gyve- 
nimo įjungimas su socialine etika sudaro Pešo sistemos 
branduolį. 

Cia pat prieiname ir principišką Pešo politinės ekonomijos, kaip mok- 
slo, suvokimą: ji jam yra ir išvisa tegalinti būt praktiškas mokslas 
Aristotelio ir Tomo Akviniečio mokslų teorijos prasme: tai toks mokslas, 
kuriam tiesos pažinimas nėra sau tikslas, bet kurio paskutinis tikslas yra: 
pažinus tam tikrą gyvojo pasaulio sritį, gauti iš to pažinimo direktivų Sy- 
vajai tikrenybei plėtoti, direktivų ir atskiro žmogaus, ir žmonių visuomenės dar- 
bui, elgesiui bei gyvenimui. Kaip jau aukščiau sakyta, Pešas anaiptol nesuma- 
žina ir didelės reikšmės teorinio įžvElginio į socialinę tikrovę, ir netgi 
visuomet pabrėžia jo būtinumą, kaipo prielaidą svarbesnėsės ekonomijos 
mokslo dalies—praktiškosios. 


1) Grūndlegung II* (1894), Vowort 6 p. Visos citatos imtos iš R. Obermeierio straipsne- 
lio „Zum Gedenken an H, Pesch“, Allgemeine Rundschau 1926 m., 22 Nr. 345 pusl. 

Sios dalies pagrindinė sąvoka Pešui yra „tautos gerovė“; drauge 
tatai praktiškai išreiškia ir patį ūkio mokslo dalyką, kurį, jo žodžiais kalbant, 
vargu galima geriau pažymėti, „kaip kad antrašte, kurią A. Smith'as padėjo “ 
ant savo didžiojo veikalo: An inguiry into the nature and causes ot the 
wealth ot nations“ (tautų gerovės prigimties ir priežasčių tyrinėjimas). Tau- 
tos gerovės idealą apibrėždamas konkrečiau, Pešas ir sujungė ekonomiką 
su etika, kadangi toks tautos gerovės apibrėžimas tėra galimas atsiremiant 
prieš tai turimu  principiniu nusistatymu del atskiro žmogaus ir žmonių 
visuomenės esmės, del siekimų bei uždavinių ir del iš to rezultuojamos verte- 
nybių bei gėrybių tvarkos (eilės). O šis nusistatymas vėl turi būt pagrįstas 
pasaulėžiūra, turi pasirodyt pakankamai tvirtas tikrovės atžvilgiu ir vesti 
pavienius individus prie dorovinių žygių, 0 visą visuomenę —į dorovingą 
tvarką. Ir tuo būdu tat Pešo sistema su griežta logika statoma ant krikščio- 
niško doros dėsnio. Jei politinę ekonomiją blogai supratus ji buvo laikoma 
esant mokslu apie materialinių gėrybių gamybą ir pastatyta kultūros mok- 
slų pakrašty, tai Pešo ekonominė sistema rodo save esant kultūros 
moklu tikrąja to žodžio prasme. (Cia ir prisiartiname jau prie jo solida- 
rizmo sistemos pagrindinių minčių. Tiktai prieš eidami arčiau į jį įsižiū- 
rėt, dirstelkime truputį dar atgal. 

Kalbėdami apie krikščionišką solidarizmą kaip apie naują  savarankią 
socialinio mokslo sistemą šalia jau esamų merkantilizmo, iiziokratizmo, smi- 
tianizmo sistemų, neturime manyti, kad Pešas čia aptiko ir parodė kažką 
iki šiol neregėta-negirdėta. Pešo sistemoj nauja tik ryškesnis įsąmoninimas 
to, kas krikščioniško pobūdžio socialinio mokslo literatūroj jau pirmiau yra 
buve išreikšta įvairiose vietose ir įvairiomis progomis; Pešas čia tik suėmė 
draugėn ir sutvarkė vieningon mokslo sistemon gausingas atskiras krikščio- 
nių  socialekonomistų bei tilosoių visur kur išbarstytas idejas. Jau metų 
dešimtimis krikščioniški vokiečių  visuomeninkai nuo Vogelsang'o ir Kette- 
ler'io iki Hitzė's ir Hertling'o daugely vertingų knygų buvo nagrinėję reikš- 
mingiausias problemas. Betgi tačiau buvo nauja, kai Pešas pirmu kart, 
apsišarvojęs visais modernaisiais naujojo politinės ekonomijos mokslo gin- 
klais, visas šias idejas konstruktivai suėmė sistemon, savo tyrinėjimų centran 
paimdamas „dirbantį žmogų visuomenėj“ ir šiuo požvilgiu suvokdamas visą 
ekonominių uždavinių platumą bei gilumą. Siokį tat antropocentrišką-teleolo- 
gišką supratimą Pešas laiko  pradedamuoju punktu visoms mokslinės poli- 
tinės ekonomijos sistemoms ir visiems praktiškos socialinės politikos klau- 
simams. 

Tokį tat mokslo paturtinimą reiškė šis Pešo darbas. Konsenkventiškai 
išvesdamas antropocentrišką ir organišką ūkio bei visuomenės gyvenimo 
supratimą, jis ekonomijos mokslą iš gamtamokslinio  evolucionizmo vėl 
pakylėjo į aukštesnę. dvasinę sierą; surišdamas priežastinį ir teleologinį 
svarstymo būdą, jis praplatino mokslinį akiratį, buvusį susiaurintą tyrinėjimu 
tik to, „kas yra“, ir, įterpdamas tyrinėjimą ir to, „kas privalo būt“, senąsias 
ūkio mokslo tiesas bei pažiūras pastūmėjo į visai naujas perspektivas. 
Surišdamas dedukcinį ir indukcinį, analitinį ir sintetinį metodą, Pešo veika- 
las užgriebė daug toliau, negu kiek buvo pasiekiama ikišioliniais mokykliniais 
tyrinėjimų dėsniais. 


+ 

Dabar pasipažinkime arčiau su Pešo sistemos pagrindiniais bruožais. 
Principiniams dalykams jo kuriny pavestas vyriausiai pirmasis tomas su 


antrašte „Grundlegung“, kame ypač pirmuose keturiuose skyriuose gvilde- 


namos „pagrindinės sąvokos ir pagrindinės tiesos“. Ai 
Pirmojo skyriaus antraštė: „Gamta ir žmogus“ (1—73 pusl). Cia pa- 


grindine tiesa Pešas ima tezę, jog ūkio dalykų nagrinėjimas turi prasidėt ne 


nuo materialinių gėrybių, bet nuo žmogaus, tų gėrybių viešpaties ir val- 


„dovo, kaip kad jis yra ir išvisa pasaulio viešpats; žmogaus darbas—prie- 


monė pasaulį valdyt; išorės pasaulis privalo tarnaut visiems žmonėms jų 
reikalams patenkinti. Todel ir ūkio gyvenime, ekonominėj tvarkoj žmogus 
yra ūkio subjektas ir tikslas, o niekuomet ne objektas, jį stumdomų ir bla- 
škomų jėgų daiktas. Ir paprasčiausias darbininkas yra tokios subjektinės 
pozicijos dalyvis, ir jis palieka ūkinio veikimo subjektas bei tikslas. Ir dar 


daugiau. Tiktai dirbąs žmogus ir yra tikrasis pasaulio viešpats. Dar- 


bas yra naturalus būtinumas. Be darbo nėra reikalų patenkinimo, nėra 
pažangos. Darbas yra žmogaus pareiga, bet jis yra taip pat ir jo teisė, jo 
garbė ir jo džiaugsmas. Taigi, garbė darbui, net ir pačiam  žemiausiam, 
juodžiausiam darbui! — Tuo būdu tat čia ir reiškiasi tas antropocentriškas- 
teleologiškas klausimo pastatymas, skersmenai priešingas mechaniškam-ma- 
terialistiškam bei evolucionistiškam ekonomikos mokslui. 

Bet žmogus yra socialinė (visuomeninė, drauginė) esybė, išauganti 
socialinėj sąjungoj (šeimoj) ir įauganti į didesnes sąjungas (k. a. valstybė); 
todel „prie ūkio mokslo pagrindų pridera ir sveikas, teisingas visuomenės 
mokslas (sociologija). Todel tolesniuose skyriuose—,„Visuomenė bei visuo- 
menės mokslas“ (74—162) ir „Visuomenės tvarkos trejetas pagrindinių 
ramsčių“ (163—243), kuriais privaloma laikyt šeima, valstybė ir privatinė 
nuosavybė,—iaktingai ir vykusiai išnagrinėjamos visos svarbiosios visuome- 
nės problemos. Visai pripažindamas empirinę sociologiją, autorius turi tiesą 
vertindamas visuomeninį gyvenimą ir tilosotišku-teleologišku požvilgiu. Kad 
pavienis žmogus savo darbuos ir elgesy vadaujasi tikslais ir siekimais, tai 
yra toks perdaug aiškus faktas, kurio, protingai elgiantis, juk negalima ginčyti. 
Taip pat ir atskiros žmonių sąjungos, kaip visuomenė ir valstybė, nėra koki 
betiksliai pabūklai; jos įkurtos ir sutvarkytos vaduojantis tikslo mintimis. Ir 
kaip tik tuo, kad čia įmatytas tikslas, kad čia esama ko daugiau už vieną 
tik mechanišką priežastingumą, ir išaiškinamas plėtojimasis, pažanga bei iš tikslo 
išaugas reikalavimas, kas privalo būt. Visuomenės, ūkio ir valstybių konsti- 
tucijos visos reformos yra kažkas daugiau, kaip tik vien po vienas kito einą 
kitimo reiškiniai. Nepaisymas tikslų ir siekimų visuomenės gyvenime, išim- 
tinai priežastinis mechaniškas svarstymo būdas, visuomenės plėtojimo supai- 
niojimas su grynu gamtos procesu, spekulativinio tyrinėjimo atmetimas labai 
sumažino moksliškai vertingą tiesos pažinimą ir privedė prie pavojingų eko- 
nomikos mokslo paklaidų. 3 

Dabar, grįždami prie dirbančio žmogaus, taigi turime, jog dirbąs žmo- 
gus yra pasaulio viešpats tik gyvendamas visuomenėj. Tiktai šiuo 
būdu jis tampa pilnas pasaulio viešpats, veikdamas draugėj su sau lygiais, 
pasidalindamas -su jais darbą ir jungdamasis darbo draugystėj. Siąja prasme 
dirbąs žmogus, dirbanti tauta yra vyriausioji aktivi gamybos ir tautinės 
gerovės priežastis. 

Ketvirtame skyriuje apie „Ūkį ir jo organizacijos principą“ (244—-455) 
autorius nagrinėja individualizmą, socializmą, solidarizmą ir stoja už solida- 
rizmo sistemą: u7 pavienį ūkio plėtojimą, apsprendžiamą ben- 
dro ūkininkavimo solidarumu. Tuomi atsistojama vidury tarp 
dviejų kraštutinumų—individualizmo ir socializmo. Šis solidarizmas tai sociali- 
nė-filosofinė sistema su etišku- -teleologišku pagrindu. Solidarybė nustato 
žmogaus dorinį santykį su kitu žmogum, o tuomi taip pat ir ūkio „tvarką, 
kuriai palenktinas „ekonominis principas“. Viso ūkio tikslas tai žmonių 
gyvenimas. Žmogus gyvena ne kad gėrybes darbu gamintų, bet dirba, kad 
gyventų. Solidaristinė sistema tai darbo sistema; ji taip pat ir socialinė 
darbo sistema; priešais individualistinius laisvės reikalavimus ji stato bendruo- 
meningumo pareigą. Prieš marksizmo reikalaujamą produkcijos priemonių 
suvisuomeninimą, solidarizmas stato žmonių susivisuomeninimą. — Per visas 
gyvenimo steras, aukštesniąsias ir žemesniąsias, eina bendrumo ir priešin- 
gumo dėsnis; dieviškas doros dėsnis ir žmogaus pareigos sąmonė plėtoja, 
valdo ir vykdo visuomeninį susijungimą. Taigi, solidarizmas yra ir tiesio- 
ginė individualizmo priešena, ir taip pat neigia kolektivistinį socializmo 
principą !) 

Zmonių susivisuomeninimas apima trejopą solidarybę: . 

1. Pirmiausia eina bendra žmogiška solidarybė. Joja nesti jokių 
ponaujančių žmonių (Herrenmenschen), Čnei kapitalistiškų, nei socialistiškų. 
Joje nesti jokios luomų neapykantos. Visi valstybės piliečiai turi lygias tei- 
ses, nė vienas principiškai netur daugiau teisių už kitą, visokių pašaukimų 
- žmonės valstybėj yra su lygiomis teisėmis; kiekviena žmonijos tauta turi 
teisę  gyvuot ir plėtotis, nors tai būtų  paskučiausioji ir vargingiausioji iš 
visų tautų. 2 

2. Valstybės žmonių solidarybė. Valstybė yra daugiau, kaip tik pa- 
vienių egzistencijų suma, toli daugiau ji yra morališkas-organiškas vienetas. 
Valstybės tikslas—viešoji žmonių gerovė. Siam valstybės tikslui turi nusi- 
lenkti visi privatiniai interesai. Kaipo valstybės draugai, piliečiai yra šiam 
valstybės tikslui doriškai įpareigoti, jie valstybiniame ūkininkavime 
privalo jai pozitiviai tarnaut savo darbu, ir negativiai, nekenkdami 
svetimai teisei ir viešąjai gerovei. Siuo būdu tautos ūkis virsta socialiniu 
vienetu ir, toks būdamas, turi savo uždavinį. Kuris gi tas tautos ūkio 
uždavinys? Nagi tautos ūkio uždavinys tai visos tautos reikalų 
patenkinimas išorinėmis gėrybėmis atatinkamai jos pa- 
siektam kultūros aukščiui, 

3. Proiesijos draugų (Beruisgenossen) solidarybė. Profesijų 
luomai tai visuomenės organai. Ta pati profesija tur bendrus interesus, 
proiesinės organizacijos yra proiesijos draugystės. Kad paliktų socialiniu 


organu visuomenėje, proiesinė organizacija neprivalo vadovautis vienašališku, 


siauru savo grupės interesu.  Solidarybės mintis pritaikoma taip pat ir san- 
tykiams darbdavių su darbininkais. Darbininkas įmonės vedėjui yra palenktas 
saB įmonės pagalbininkas, o niekuomet ne kaip tik gamybos įrankis. 

!) Berods, skyrius apie socializmą pirmajame Pešo pol.tinės ekonomijos tome yra išleistas 
ir atskira knygele. ir todel kiekvienam pigiai prieinamas, nereikiant įsigyti viso tomo, Tas 
atspaudas vadinasi: H. P e s ch S. J., Des wissenschafilichen Sozialismūs Irrgang und Ende. 
Herder, Freib Tg i. Br. 1924 m. 69 pusl. ; 

Darbo įėga tai ne prekė. Visi daiktai turi savo kainą, o žmogus turi v er- 
tybę. Profesinėse, savivaldybes turinčiose organizacijose glūdi ūkio soli- 
darizacijos svorio punktas. Tik jungianti profesinė mintis nugali skirstančias 
luomines mintis. Tuo būdu solidarizmas. stovi prieš kapitalizmą ir socia- 
lizmą. Nes kapitalizmas viso išganymo tikisi nuo nevaržomų pastangų 
pelnyt ir ūkio sureguliavimo laukia iš laisvos konkurencijos; '0 socializmas 
savo idealu laiko priverstiną ūkio suorganizavimą; tuo tarpu solidarizmas. 
leidžia ir savo interesų gynimą, ir laisvąją konkurenciją, kaip galingus psicho- 
loginius akstinus. 

Bet jų vienų dar nepakanka ūkiniams santykiams reguliuot, jie dar 
nepakankami reguliacijos veiksniai. Tokiais veiksniais pirmoj eilėį eina pro- 
iesinės draugijos, paskui valstybė su savo papildomuoju, o ne stelbiamuoju 
uždaviniu ir, pagaliau, vyriausias veiksnys, tai atskiro individo sąžinė. 

Nei kapitalizmas, nei socializmas nelaiduoja tikros ūkinės gerovės. Apie 
socialdemokratiją kalbama, kad ji savo kraštutiniu pavidalu yra nebe demo- 
kratija, bet ochlokratija, gaujos viešpatavimas; ji taip pat nėra ir sociališka, 
kadangi ji visuomenę drasko klasiniu egoizmu ir klasiniu viešpatavimu. Ziu- 
rint ekonominio gyvenimo akimis, socialistiškas ateities planas netinka vest 
prie ūkinio ir socialinio gyvenimo sanacijos. Jis siekia panaikint privatinę 
nuosavybę, bet neimato, kad kapitalizmas yra tik piktanaudžiojimas 
įąja, piktanaudžiojimas gėrybes įgyjant ir jomis naudojantis. Individualiz- 
mas ir socializmas tai kraštutinumai. Solidarizmas duoda individui, kas jam 
pridera. UŪkinis procesas neprivalo būt atiduotas individualistiniam sauva- 
liojimui, o taip pat ir ne šablonizuojančiam socializmui, bet, kad savo užda- 
vinį atliktų, būtent, kad patenkintų žmonių reikalus, jis, ūkinis procesas, rei- 
kalingas reguliuoti ir gėrybes gaminant, ir jas skirstant, ir 
įieigas imant bei turtą kraujant. Kuriais principais tas reguliavimas 
vykdintinas? 

Gėrybėms gaminti, kaip dėsnis, turi galiot prisiderinimas į 
pareikalavimą, taigi negaminimas gėrybių be reikalo. Gėrybes pa- 
skirstant apsikeičiamuoju  susisiekimu, turi, kaip. dėsnis, galiot prekių 
gerumas ir pritaikintos kainos. Darbdaviui, įmonininkui imant pelną, 
privalo galiot dėsnis, kad jam atlyginimas skiriamas pagal nuveikto darbo 
vertenybę, o darbininkui atlyginimas teikiamas žiūrint į jį ne kaip į įkyrų 
gamybos išlaidų reikalą, bet kad jis yra padedąs pelną įgyti pagalbininkas. 
Tuo būdu kapitalistinės gadynės pelno trokštamasis principas pakeičiamas 
pareikalavimų patenkinimo principu. Tautos ūkis tai darbo, o ne 
grobio laukas. Suum cuigue (kiekvienam atiduoti tai, kas jam pridera)! 

Taip tai trumpiausiais bruožais atrodo krikščioniško solidarizmo prin- 
cipai, kaip Pešas juos išplėtojo savoj „Nacionalinėj ekonomijoj“. Jis visuo- 
met turėjo įsisąmoninęs, kad pačios vienos mokslinės sistemos nepajėgia 
pakreipt žmonijos istorijos eigą ir iš nuopuolio žemumų išvest ją į šviese- 
snes aukštumas. Tam reikalinga išjudint visą žmogų. Patsai Pešas taip 
sprendžia apie savo gyvenimo kurinį: „Visa tai palieka pilka teorija, abstrak- 
tus mokslininko produktas, visos reformos tėra tik lopinys, jei nebus tre- 
čiojo reguliuojančio veiksnio —krikščioniškos sąžinės, tikrai krikščioni- 
niško nusistatymo“. Iš tikrųjų, įei visuomenėj, tautoj nepasireikš 
dorinio atsinaujinimo, tuomet visos reformos nueis niekais 4r po. 

visų teks ištarti: in vanum laboraverunt (veltui buvo darbas). Taip 
kad visuomeniniai dalykai paskutiniame gale stovi atsirėmę religinės sąmo- 
nės gelmėse ir pasislėpę po mūsiškio religinio tikėjimo uždanga !). 

Savo kuriniui motto Pešas padėjo poeto Eicherto žodžius: „Entzūndet 
rings auf den Bergen weit, das ilamende Feuerssignal der Zeit: Gerech- 
tigkeit“ (Aplinkui ant kalnų užkurkit ugnis, tegul suliepsnoja mūs' laiko 
signalas: Teisybė). Aistringas teisybės reikalavimas vis stipriau judino 
Vakarų dvasinį ir visuomeninį gyvenimą ypač nuo to laiko, kuomet titaniš- 
kos neapykantos žmogus Karlas. Marksas pikčiau už kitus individualistinės- 
kapitalistinės visuomenės kaltintojus dėstė jos kritiką. Nuo tada tat socia- 
linis-filosofinis galvojimas nebenurimo, ir visų pasaulėžiūrų geriausi atstovai 
laužė galvas spręsdami. „socialinį klausimą“.  Sioj kovoj didiesiems katalikų 
„socialpolitikams nuo pat pradžių stovint pirmose eilėse, betgi nebuvo mok- 
ssliško, kaip sakoma, standard-veikalo, kuris krikščioniškos pasaulėžiūros 
požvilgiu būtų plačiai atsakęs modernosios sociologijos naujuosius klausi- 
mus. Tą spragą tatai ir užpildė Pešo veikalas, apie kurį Adolias Weber'is 
„anuomet yra atsiliepęs, kaip apie „pirmos eilės didelį darbą krikščioniško 
ūkio mokslo istorijai“. Semdamas ir iš didžiosios katalikiškos praeitų laikų 
socialinės filosofijos ir gausingai pasinaudodamas iš geriausių naujųjų eko- 
nomistų, Pešas ryžosi visą politinės ekonominės galvojimo sritį persunkti 
katalikiškos pasaulėžiūros požvilgiu ir tuo būdu patiekti krikščionybės socia- 
linės misijos imanentišką apologiją. 

Pešas nenorėjo sukurt kokios „katalikiškos“ ar „krikščioniškos ūkio 
sistemos“. Tokios nėra ir negali būti. Bet jo tikslas buvo parodyt, kad 
krikščioniškos doros dėsnių mokslas nepakeičiamai galioja ir šių dienų ūkiui, 
ir kaip jis jam pritaikintinas. Šiąja prasme Pešo testamentas yra didelis 
socialinei krikščionybei uždavinys. Nes, prof. Schwer'o žodžiais, jis pats 
pasakęs: Klausimas, „ar ir kaip plačiai krikščioniško solidarizmo idejos kuo- 
met nors gali tapti tikrenybe, sutaps su gilesniu klausimu, ar krikščioniški 
principai ir krikščioniškas nusistatymas taip pat ir ateity dar kartą ne tik 
atskirus žmones, bet ir visas tautas taip valdys, kaip kad valdė, sakysim, 
krikščioniškaisiais viduramžiais. Kas tuo pasitiki, tas pranašaus ateitį taip 
pat ir krikščioniškajam solidarizmui, kaip ūkinei tvarkai. Kas negali tikėt 
tokius laikus ateisiant, turės vilties, kad jo principai bei reikalavimai vis 
delto dalinai įsigyvens jei ne krikščionišku tikėjimu, tai bent sveiku protu 
vaduojantis“. Todel iš tikrųjų katalikiškas-krikščioniškas šių dienų  uždavi- 
nys yra padirbėti, idant krikščioniški principai ir krikščioniški nusistatymai 
vėl įgytų tokios jėgos, kad jie įstengtų iškelt ir palaikyt tokią ūkio tvarką, 
kuri gyventų krikščioniško solidarizmo idejomis. (O tam yra būtina, idant 
krikščioniško socialinio mokslo idejos daug daugiau kaip iki šiol būtų vi- 
suomenėj įsąmonintos kaip kelius rodą. ir gaiviną idealai, idant kartą 
kiltų krikščioniška socialinė sąmonė, maitinamoji krikščioniško 
socialinio mokslo pozitiviuoju turiniu ?). . 


!) Pagal AH. Lechtapę, Das Lebenswerk von H. Pesch S. J., Allgemeine Rundschau 
1924, 40 Nr. Iš sio jubilejinio straipsnio imta ir daugiau minčių  Pešo knriniui ir jo dvasiai 
apidūdint. L echtapė yra dar autorius ir atskiros knygelės apie Pešo krikščionišką soli- 
darizmą: „Der christliche Solidarismus nach H. Pesch ..“ Herder, Freiburg i, Br. 

2, Das Neue Reich 1926, 28 Nr. 586 p. Iščia padėto J. Messner'io straipsnelio 
apie Pešą paimta ir daugiau minčių. 

| Patsai krikščioniško solidarizmo sistemintojas Pešas yra gražiai šiai 
idejai padirbėjęs. Jau penkių dešimtų metų sulaukus, jo jėgos buvusios 
taip suaikvotos nuo persidirbimo, kad jį gydžiusieji gydytojai laikė jį esant 
žuvusį. Kas jį dar palaikė sulaukt biblinio amžiaus, kas jį aštuntąjį gyve- 
nimo kryžių užsidėjusį dar įgalino džiaugtis galint dirbti ir iki paskutinių 
gyvenimo dienų, nors jau sunkiai sergantį, dar gyvai domėtis socialinio 
gyvenimo ir socialinio mokslo klausimais? Zinąs apie šį dalyką asmuo 
atsako: „Tikra, tai kad jį palaikė valia dirbti (Wille zur Arbeit) ir jo didis 
siekimas, nes juk tuomet jis tebuvo nudirbęs dar tik prirengiamąjį darbą 
savo didžiajam veikalui. Ir jei, nepaisant pasikartojančios ligos ir iš to ėju- 
sio dažnai ilgą laiką trukusio negalėjimo dirbt, tas veikalas vis brendo ir 
galėjo būt atbaigtas, tai jam jėgų davė tas didis siekimas, kurį siekt jis laikė 
savo gyvenimo uždaviniu, kuris jo «buvo ne tik gyvenimo uždavinys, bet buvo 
taip pat ypač ir širdies motivuotas bei patvariai palaikomas». Tą savo gy- 
venimo uždavinį septynių dešimtų metų Pešas taip vaizduoja: «Ytin dar- 
bininkų klasės būklė Anglijoj, kaip praeito šimtmečio priešpaskutinį 
dešimtmetį ji man kasdien stovėjo prieš akis, kaip aš ją paskiau pažinau 
Vestfalijos geležies fabrikose ir giliai po žeme šiaurinės Bohemijos 
kasyklose, —ytin tatai toji darbininkų būklė mane taip paveikė, jog aš pasi- 
ryžau savo gyvenimą pašvęst ypač darbininkui pakelt... Taigi, 
mano mokslinėms pastangoms radosi gražus siekimas: Tautos gerovė 
iki jos pačių žemiausių sluoksnių». Drauge reikia pasakyt, jog: 
šioks jo mokslinio darbo siekimas apsprendė vieną didžiausių to jo darbo 
pirmenų (plusų): į gyvenimą nukreiptas, jis paliko gyvenimui artimas. Ir kai 
Jis jau keturių dešimtų metų būdamas vėl atsisėdo ant mokyklos suolo Ber- 
line tarp Smolerio, Zeringo ir jo ypač gerbtojo Adolio Vagnerio klausytojų, 
tai taip jis darė iš gilaus įsitikinimo, jog gyvenimui geriausiai galima patar- 
naut su tiesa, taip darė siekdamas mokslu patarnaut gyvenimui“ !). 

Mūsų tėvynė Lietuva pramonės ir socialinio klausimo atžvilgiu, rods, 
ne Anglija, ne Vestialija ir ne Bohemija. Tačiau ir pas mus yra plataus ir 
labai plataus lauko krikščioniško solidarumo idejai gyvendint, švelninant 
tuomi ir mūsų visuomenės socialinius priešingumus, kas yra būtinas daly- 
kas ir mūsų valstybės nepriklausomybei stiprint. Tat senai laikas susiru- 
pinti tuo daugiau, negu kad tai buvo daroma iki šiol! 


P. S. 1. Pešo autoergogratija, kuri įdėta 1-me tome serijoj „Die Volks- 
wirtschaitslehre der Gegenwart in Selbstdarstellungen“ (Verlag F. Meiner, 
Leipzig 1924), šiam straipsniui negalėjau pasinaudot. Cia tik pridursiu, jog; 
Pešas šiame tome įdėtas su tokiais (šių dienų gyvaisiais) vokiečių socialeko- 
nomistais, kaip Eduard Bernstein, Karl Diehl, Heinrich Herkner, Karl Kautsky, 
Robert Lieimann ir Julius Wolf. Tai yra pripažinimas Pešo darbą turint dide- 
lės mokslinės svarbos socialekonomikos moksle. 

2. Jau šį straipsnelį parašius, netyčiomis gavau patirti, kad platesnę 

1) Meissner, ten p.t 585 p. 


Psichologijos naujosios problemos. 
Tar. Prof. Dr. M. Reinys, V.lkaviškis. 


Žmonių gyvenimas kinta: savo protu žmogus siekia vis daugiau ir 
giliau pažinti, savo valia jisai stengiasi įgyvendinti, kas buvo kaipo tiesa, 
gera bei gražu pažinta, savo jausmais jisai, pagaliau, reiškia džiaugsmo ar 
nuliūdimo, kiek jam sekasi norų įgyvendinimas. (Gal nė vienas mokslas nėr 
tiek susijęs su gyvenimo įvairumu bei bangavimu, kiek psichologija, nes ji 
yra toji išvidinė žmogaus būklė, kurioje gaminami visi žmogaus sumanymai, 
ruošiamos visos pastangos, kad visa tai pasireikštų žmogaus išorine kūry- 
ba, siekiančia keisti pasaulio paviršių, sudaryti naujas gyvenimo lytis, 
kitaip tariant, naujas pažangos bei kultūros formas. Esant tokiam santykiui 
tarp gyvenimo kitimų ir žmogaus psichikos, darosi aišku, kad kiekvienu 
nauju gyvenimo laikotarpiu gausiai atsiranda naujų problemų ir psichologi- 
joje, kurios turi tikslo pagilinti psichinio gyvenimo pažinimą bei naujai per- 
kainoti jau įsigyvenusias ir, berods, nusistovėjusias pažiūras. (Gerą progą 
ir kai kurį palengvinimą šitai naujųjų problemų apžvalgai sudaro H. Hen- 
ningo veikalėlis apie šių dienų psichologiją'), kuriame tos problemos yra 
mėginamos kelti ir kuriame yra nurodyta gan plati psichologijos literatūra, 
net 30 puslapiuose, atskirai pažymint 91 žurnalą bei leidinį žinomiausiomis 
kalbomis, kur psichologijos dalykai yra nagrinėjami išimtinai arba bent dali- 
mis. Kita vertus, vis delto tenka pasakyti, kad ir H. Henningui dar nepa- 
sisekė visai nusikratyti jau atgyventomis kai kuriomis psichologijos pažiū- 
romis, pav., klausimu neigiamo santykio tarp eksperimentinių psichologijos 
davinių ir sielos prigimties nustatymo. : 

Viena iš psichologijos krypčių, labai įsigalėjusi XIX šimtmetyje, svarstė 
psichinį gyvenimą kaip visai sumechanizuotą, nagrinėjamą beveik tiziologi- 
niais metodais, kuriais einant buvo kalbama apie psichinius elementus beveik 
tokia pat prasme, kaip kad elemento terminas yra vartojamas chemijoje. 
Prisilaikant šių metodų prieita pažiūros, kad psichologija yra mokslas, ku- 
riame nėra kalbos apie sielą. Aišku, kad tokios keistos išvados negalėjo 
nesukelti gyvo reikalo, persvarstyti nusistatymus, metodus, patikrinti išdavas, 
pavartoti visą kritikos griežtumą. Tai rūpestingai atlikus, pradėjo formuotis 
visai kitas žmogaus psichinio gyvenimo vaizdas, nors tuo tarpu sukeliąs ir 
nemaža naujų problemų, kurios, be abejo, bus reikalingos galilgo ir pagrin- 
dingo, nagrinėjimo. 

Šių laikų psichologijos tyrinėjimai nurodo, jog psichiniai elementai 
neturi tokios reikšmės, tokio pastovumo ir savitumo, kaip kad chemijoje, 
jog psichologijos elementai gaunami tik atitraukties būdu iš gan sudėtingų 
psichinių reiškinių, jog psichinius reiškinius tyrinėjant reikia daug dėmesio 
" kreipt į jų dinaminį charakterį, į jų kilimo bei plėtojimosi būdus. 

Mechanistinės pažiūros poveiky seniau buvo manoma, jog santykis 
tarp akstino ir jutimo yra daug pastovesnis, tikslesnis, būtinas. Naujesni 
psichologijos tyrinėjimai iškėlė aikštėn ir pabrėžė, kad jutimai, kaipo psichi- 
nio gyvenimo apraiškos, turi visai skirtingus nuo mechaninių akstinų savu- 


!) Pro. Dr. H. Henning, Psychologie der Gegenwart. Berlin 1925, Mauritius Verlag: 

mus, kurie sudaro visai kitokį psichinio gyvenimo vaizdą, negu kad mecha- 
nikos sudaromieji vaizdai. Ir ne tik jutimų savumus iškėlė, bet dar ir nurodė, 
kad jutimai nėr jau tiek priklausomi nuo akstinų, kiek buvo ikšiol manoma: 
tolygūs jutimai nebūtinai turi būti sukeliami vienodų ar tolygių akstinų, kad 
čia vyksta tai, kas kadaise buvo gerai šv. Tomo Akviniečio išreikšta: 
receptum est in recipiente ad modum recipientis, kas reiškia, kad subjektas 
pažįsta visai savaimingu būdu, t. y. sekdamas savo prigimtį. Sios rūšies 
visi svarstymai ir nagrinėjimai vis daugiau ir daugiau kelia aikštėn psichinių 
elementų skirtingumą nuo mechaniškųjų dalykų ir tuo būdu atpalaiduoja 
psichologiją nuo įsivyravusio joje sumechanizėjimo. 

Seniau psichologijoje jutimams buvo tarp ko kita priskiriami šie savu- 
mai: kiekybė ir kokybė. Jos atrodė tarp savęs labai skirtingos, beveik 
negalinčios pereiti iš vienos į kitą. Dabartiniai tyrinėjimai, palaikydami skir- 
tumą tarp kiekybės ir kokybės, nurodo daug atsitikimų, kur kiekybės pa- 
dauginimas pagamina naują kokybę. Sie faktai nedildo skirtumą tarp kie- 
kybės ir kokybės, bet kelia aikštėn psichinio gyvenimo savaimingumus, kurie 
vis mažiau ir mažiau rodo psichinio gyvenimo priklausomybės nuo įtempi- 
mo, akstinų ir išorinio pasaulio. * 

Psichiniam gyvenimui vis daugiau mūsų laikais aiškėjant, jojo savitu- 
mui besidarant vis ryškesniam ir tuo būdu vis daugiau atsiskiriant nuo 
fiziologinių bei fizinių reiškinių, yra dabar gyvo reikalo tinkamai pravesti ir 
išlaikyti fizinių, fiziologinių ir psichinių reiškinių ypatumai. Tokio skirstymo 
reikalauja šiuose moksluose vartojamieji metodai ir patsai šių mokslų daly- 
kas. Nėr abejonės, kad atsitiktini bendrumai kai kuriais metodų bei pačių 
dalykų klausimais dar jokiu būdu neduoda pagrindo suplakti į krūvą taip 
labai skirtingus dalykus, kalbėti apie vienodą metodą, biologinį ar kurį kitą. 

Eksperimentinė dvidešimtojo šimtmečio psichologija pradžioje pradėjo 
tyrinėti aukštesnius psichinio gyvenimo vyksmus, proto ir valios vyksmus. 
Tai, žinoma, padidino pačios psichologijos reikšmę, nes visiems buvo gerai 
suprantama, kad psichologija tuo būdu geriau atitinka savo uždavinį, išna- 
grinėja sritį, kuri žmogui yra charakteringiausia, kad tuo būdu psichologija 
padeda ir kitiems mokslams, kurie turi artimo ryšio su psichologija ir kur 
esti reikalo. išskirti psichologinius momentus nuo kitų. Psichologija nesu- 
stoja prie proto ir valios tyrinėjimų, šių, jei būtų leista taip juos pavadinti, 
aukštesnio psichinio gyvenimo elementų. Ji žengia toliau: jai svarbu pažvelgti 
į psichinę visumą, sudarytą iš vadinamųjų „elementų“, iš dalių. Pigu supra- 
sti, jei medžiaginės dalys, kartu sujungtos, sudaro visumą, turinčią daugiau, 
negu reiškia dalys, tai ką besakyti apie psichinę visumą, sudarytą iš psichi- 
nių reiškinių, linkimų, galių, principų. Cia minima psichinė visuma turi visai 
savaimingą struktūrą, kurią giliai išnagrinėti ir yra gan paini psichinio tyri- 
nėjimo problema. 

Įvairios psichinės struktūros konkrečiai reiškiasi įvairiose asmenybėsė: 
kuriose, visai suprantama, yra tikros sintezės, sudarytos iš begalinio psichi- 
nių vyksmų susinarpliojimo, gausingų poveikių iš išorinio pasaulio. Asmeny- 
bės problema mūsų laikais yra labai gyvai svarstoma psichologijoje, peda- 
gogikoje ir net visuomenės moksluose. Sios rūšies reiškinys, žinoma, tikrai 
džiugina kiekvieną, kurs jau ir anksčiau šiuo klausimu susirūpinęs, visai 
teisingai biidamas nusistatęs ir pamatuotai matydamas, jog svarbiausias 

vaidmuo istorijoje, kaip ir šiaip dabartiniame gyvenime, priklauso asmeniui 
ir jo kūrybai. 3 

Iškilus asmens ir asmenybės problemai visas susirūpinimas yra nu- 
kreiptas į asmens psichinę struktūrą, būtent, į veiksnius, kurie paveikia 
struktūrą ir tuo būdu sudaro įvairius psichinės struktūros tipus. 

Kai kalbama bendrai apie asmenybę, tai gal ne taip sunku iškelti 
aikštėn veiksniai, paveikią asmenybę, bet asmenybę konkretizuojant, dalykas 
virsta labai painus: nustatyti veiksniai, jų santykiai ir nors priartinamu būdu 
svarstoma jų proporcija. Nors dabartiniu metu nėra galima pravesti tinka- 
mos veiksnių klasifikacijos, tačiau yra pagrindo suminėti tie veiksniai, kurių 
buvimas bei dalyvavimas asmenybės psichinei struktūrai sudaryt nėr 
abejotinas. 

Biologinis veiksnys, paremtas asmens organizmo anatominiais bei neu- 
rologiniais daviniais, rasė, lytis, turi labai daug reikšmės psichinei struktūrai. 
Kaip yra gerai pastebėta, organiški trūkumai trukdo ir psichines funkcijas, 
todel ir pati anatominė struktūra negali neatsiliepti asmens psichikai. 

Paveldėjimo poveikis pastebimas ne vien organizme, bet dažnai ir 
psichikoje, nors taip pat dar neaiškūs keliai, kuriais ji plinta, neaiškus poveikio 
laipsnis, kurio ji pasiekia. 

Gamtinė aplinkuma, ypač gimtoji vieta, milžiniškai paveikia asmens 
psichinę struktūrą. Mat, pradžioje asmenyje esti tik sugebėjimai, bet jų 
sužadinimas, išplėtojimas, lavinimas pareina nuo faktinųjų akstinų, nuo jų 
rūšies, veikimo, galingumo bei kitų savybių. Juk yra pastebėta faktų, ku- 
riuose daug žadą sugebėjimai nuėjo niekais, kadangi jie likosi nepanaudoti, 
nebuvus atatinkamų akstinų bei progų, ir, atvirkščiai, yra faktų, kur vidutiniai 
sugebėjimai pasiekė aukšto išsiplėtojimo laipsnio vien todel, kad gamtinės 
bei visuomeninės apystovos galingai sužadino esamuosius sugebėjimus. 

Asmenybės psichinė struktūra keičiasi pareinamai nuo asmens amžiaus, 
nors patsai keitimosi laipsnis labai nevienodai atrodo: čia daug pareina nuo 
įvairių aplinkybių, kurios yra daugiau ar mažiau susijusios su svarstomojo 
amžiaus asmeniu, būtent, kiek jos randa psichinio atsparumo asmenyje ir 
kiek jos paveikia. Asmens atsparumas įvairiais jo amžio laikotarpais esa- 
majai aplinkumai yra vienas labai reikšmingų klausimų, kurių tinkamas 
išsprendimas galėtų duoti daug puikių nurodymų auklėjimui ir visuomeni- 
niam gyvenimui. 

Šeimyna, kurioje asmuo gimė ir auga, milžiniškai paveikia asmens. 
psichinę struktūrą, nes, iš vieno šono, šeimynoje yra susikaupusios 
gausingos tradicijos, kartais daugelio amžių, ir todel sudarančios visai savai- 
mingą psichinį susibūrimą—kompleksą, o iš kito šono, kūdikis, vaikas yra 
lanksti medžiaga, kuri lengvai pasiduoda visokiems veiksniams, einantiems 
iš šeimynos ar iš kitur. Kaip sudaryti tinkama psichinė atmosfera šeimy- 
noje, kad ji galėtų atsverti kiekvieną poveikį, einantį į vaiko sielą iš kitur, 
negu iš šeimynos, yra painus klausimas, kuriam išspręsti dedama nemaža 
pastangų pedagoginėje psichologijoje. 

Medžiaginė asmens padėtis nepasilieka be poveikio jo psichinei struk- 
tūrai. (Cia turima galvoje ne vien pačių esminių gyvybės reikalų aprūpini- 
mas, bet ir sudarymas aplinkybių, kuriose psichiniai sugebėjimai randa pa- 
togiausių sąlygų savo išsiplėtojimui. 

Asmens darbas, profesija veikia žmogaus psichiką. Mat, artimas susi-- 
pažinimas sudaro įpratimą, įpratimas savo rėžtu veržiasi pasireikšti atatinka- 
mais veiksmais; tuo būdu ir susidaro gausi medžiaga psichinei struktūrai. 

Visuomeninė asmens būklė, jo santykiai su įvairiais visuomenės sluok- 
sniais, ypatingi uždaviniai ir darbai negali neatsiliepti asmens psichikai, jos 
susiformavimui bei išvaizdai, susidariusioms tendencijoms, arba linkimams, 
psichikos pastovumui. 

Kiekvienas žmonių istorijos laikotarpis turi savo ypatingą dvasią, kuri 
pasireiškia savaimingu kai kuriomis sritimis susidomėjimu, kai kurių me- 
todų pamėgimu, kai kurių idealų skirtingu įvertinimu. Laiko dvasia veikia 
visus. Tik nevisi vienodai jai reaguoja: vieni jai visai pasiduoda, kaitaliojasi, 
kaip mėnulis, o kiti moka panaudoti laiko dvasią, kad papildytų savo psi-- 
chinę struktūrą tais gerais daviniais, kurių galima rasti laiko dvasioje. Suge- 
bėti tinkamai suanalizuoti laiko dvasią, išskirti iš jos kūrybinius elementus,. 
juos harmoningai pritaikinti dvasinei šavo struktūrai-—tai labai svarbus, bet 
kartu ir painus uždavinys. 

Ne vien nuolatinės apystovos taip ar kitaip veikia asmenų  psichiką:. 
tą patį daro ir atsitiktini gyvenimo pasireiškimai, kaip, antai: demonstracijos,. 
manifestacijos, kongresai, streikai, revoliucijos, masiniai plėšimai, mados, 
sektos, organizacijos, psichinės epidemijos ir t. tt Norint rasti psichinėje 


“struktūroje šitų atsitiktinų pasireiškimų pėdsakus, reikia akyliai pastebėti ir 


išnagrinėti šitie pasireiškimai ir įsakmiai suanalizuoti psichinė asmens struk-- 
tūra; tada, be abejo, bus galima pastebėti ryšys tarp struktūros ir sakytųjų 
pasireiškimų. 

Bendrai sakant, psichinės struktūros problema yra gan įdomi bendra- 
jai psichologijai ir labai reikšminga pritaikomąjai psichologijai. 

Ryšium su psichinės struktūros problema yra dar neišspręstas pasą- 
monio klausimas. Siuo reikalu vieni jau buvo pernelig įsidrąsinę kalbėti 
apie pasąmonį, kaip apie kurį sąmoningo gyvenimo reiškinį, galimą pastebėti,. 
analizuoti; o kiti žiūrėjo daugiau kaip ir iš formalinės pusės ir reiškė nusi- 
statymą, kad pasąmonis nėr prieinamas sąmonei ir todel nėr jokio įmanomo 
pagrindo apie jį kalbėti. Palikus nuošaliai vieną ir kitą kraštutinumą, kur, 
iš tikrųjų, perdrąsiai ir neatsargiai reiškiamas savo nusistatymas, yra pa- 
grindo pastebėti, kad jau psichologijoje įsivyravo kai kurie daviniai, įmanomi 
tik tuo atveju, jei prileidžiamas pasąmonio buvimas. Pav., visų krypčių 
psichologai vartoja dispozicijų sąvoką, jąja pareikšdami tam tikrus neabejo- 
tinus psichinius faktus, kurių tačiau niekas sąmoningai negyvena; visi kalba 
apie asociacijas, kurių susipynimas tačiau nėra jokios sąmonės gyvenamas. 
Ir daugiau yra tolygių dalykų. Sitie faktai nurodo, kad klausimui išspręsti 
yra reikalinga modiiikuoti patsai pasąmonio supratimas, nes faktinai ne tiek 
neigiamas patsai pasąmonio faktas, išvestas pamatuoto protavimo būdu,. 
kiek patsai pasąmonio supratimas ar jo veikimo pažinimo būdas.' Tinkamai 
nustatyti pasąmonio vaidmuo yra dabar vienas artimiausių psichologijos. 
uždavinių. 

Senai jau žinomi psichologijoje halucinacijų reiškiniai, būtent, žmogaus 
tikrai gyvenami vaizdai, nors išorinio jiems akstino nėr, nors jie neturi bū- 
tino panašumo su tikrais daiktais. Kiek panašūs į halucinacijas yra eidetiniai 
(graikų „eidos“ reiškia vaizdą, ideją) vaizdai. Kai žmogus, pav., ilgą laiką 

žiūri į vieną daiktą ir paskiau daiktas dingsta, tai žmoguje nors trumpą 
laiką lieka matytojo daikto vaizdas, arba povaizdis, nors ir nepastoviu būdu: 
čia dingsta, čia vėl iškyla, tik mažiau aiškus, iki, galų gale, visai išnyksta. 
Bet yra daug atsitikimų, ypač vaikuose, kad povaizdis yra pastovus ir 
ryškus, visai atatinkąs matytąjį daiktą; tai yra eidetinis vaizdas. Jisai kartais 
kyla ir be matyto, girdėto ar kaip kitaip pajusto dalyko. Eidetinių vaizdų 
kitimą ištirti, jų dalyvavimą pažinimo procesuose nustatyti yra labai aktualus 
psichologams uždavinys; nemažiau reikšmės turi šis klausimas pedagogams. 

Eksperimentinės psichologijos tyrimai, išdavos, jos pažanga tikrai džiu- 
gina kiekvieną, kurs nusivokia psichologijoje arba susiduria su psichologijos 
davinių pritaikinimu įvairios kitose srityse. Psichologijos pažanga ir patar- 
navimai tikrai milžiniški, bet eksperimentinė psichologija dar neišsemia visų 
"psichologijos klausimų: yra racionalinė psichologija, kuri siekia nustatyti 
visų psichinių reiškinių turėtoją ar savininką, sielą. Ar kas nori, ar nenori 
daryti išvados, tai vis viena: psichiniai reiškiniai yra, tad ir išvada yra bū- 
tina, einant pagrindiniu klausimu, kas gi pasireiškia. Todel eksperimentinės 
psichologijos santykis su racionaline psichologija yra gyvas klausimas, ne- 
žiūrint nenoro tų, kurie, įsižiūrėję į eksperimentus, nebemato sielos, įsižiū- 
rėję į patyrimų smulkmenas, nebenori sintezių, o tačiau ne kas kita, tik sin- 
tezės yra kilniausias proto, žmogaus padaras. Kaip botanikas, kalbėdamas 
apie stiebą, šaknis, šakas, lapus, žiedus, sėklas, negali neminėti viso augalo, 
taip psichologui negalima atsižadėti sielos, kai jisai svarsto sielos pasireiški- 
mus: jutimus, atvaizdus, mintis, norus, jausmus. Cia ne tik palyginimas, 
bet ir griežtas metodų bei principų reikalavimas, kurį paneigus tikrai mokslo 
pilnaties nebus. Todel ir pačios sielos klausimas pasilieka gyvai aktualus 
ir šių dienų psichologijoje. . 

Pagrindin'ai orientacijos punktai ontologijoj. 
Par. Prof. Dr. P. Kuraitis, Kaunas. 


Pereitame „Logo“ numeryje !) aš tarp kitko stengiausi įrodyti prieš 
ontologinio subjektyvizmo pozicijas, kad ontologija yra atskira ir tai pagrin- 
diniausia filosofinė disciplina, kad nėra jokio protingo pagrindo eiti prie | 
ontologijos klausimų svarstymo su subjektyvistinėmis presupozicijomis, kad 
ontologijoj galima ir reikia žiūrėti griežto kritiškumo reikalavimų. Dabar 
šitame straipsnyje man rūpi pažymėti punktai, į kuriuos ontologijos svarsty- 
muose reikia kreipti ypatingo dėmesio, norint sėkmingai rišti svarbiuosius 
ontologijos klausimus, nustatyti jų svarstymo aiškesnį logišką sąryšį ir 
parodyti jų gyvą aktualumą bendrajai šių dienų filosotinei bei kultūrinei 
problematikai; šitų tikslų siekiant, teks paduoti taipgi kai kurių svarbesniųjų 
ontologijos klausimų bent bendrais bruožais rišimą. 

Iš tų punktų ir klausimų manau čia paliesti ypač šiuos 1) ontologijos 
uždavinį, 2) centrines orientaciją ontologijoj charakterizuojančias pažiūras, 
3) transcedentalinės nuo kiekybinės vienetos atskyrimo svarbą gnoseologijai 
ir matematikai, 4) pagrindą tarp metafizikos ir etikos santykių ontologiniuose 
nusistatymuose, 5) transcendentalinės kategorijų dedukcijos klausimą, 6) socio- 
loginio naturalizmo pagrindą. 

I. Ontologijos apibrėžimas, kaipo mokslo apie esybę, kaipo tokią, apie 
pagrindiniausias esybės ypatybes, apie pirmuosius dėsnius, apie kategorijas, 
išrodo perdaug abstraktus, kad sukeltų susidomėjimą tokių klausimų svar- 
stymu. Norint suprasti ontologijos mokslo visados gyvą aktualumą, reikia 
įsisąmoninti, kad svarbiųjų ontologijos klausimų rišimas duoda pagrindą ir 
orientaciją niekados nenustojantiems aktualumo kitų filosofinių disciplinų ir 
bendrai pasaulėžiųros klausimams išspręsti; kitaip sakant, reikia ontologijos 
uždavinius imti, kaipo mokslo, kuris yra būtinuose santykiuose su kitais 
mokslais ir pagrindiniais žmogaus ir žmonijos kultūriniais siekimais. 

Įsižiūrint į ontologijos uždavinius sąryšyje su kitais, greičiau mūsų 
idomumą sukeliančiais klausimais, galime pastebėti, kad tais uždaviniais susi- 
interesavimui yra galima nurodyti visą eilę pagrindų. 

1, Kol bus susidomėjimo pažinimo kritiškumu, visada išrodys aktualiu 
daiktu gnoseologijos svarstymai apie tai, kaip kritiškai įsitikinti be suklydimo 
baimės, kad galime pažinti objektyvią tiesą, kaip galima išgriauti pačias gi- 
liausias skepticizmo, probabilizmo, reliatyvizmo, subjektyvizmo pozicijas. 
Rišant gi šituos klausimus, tenka pagaliau konstatuoti, kad yra tiesų, besire- 
miančių esybės, kaipo tokios, ypatybių nurodymu, kitaip sakant, tenka ape- 
liuoti į dėsnius ir sąvokas, kurių objektyvų turinį tyrinėja ontologija. Ir tai 
nenuostabu, nes pažinimas yra įvykimo, esybės rūšis. Visa tai, kas paaiškina 
»esybę, kaipo tokią, įvykimą, kaipo tokį, tuo pačiu paaiškina giliausiais atžvil- 
siais ir patį pažinimą; nurodomi esybę, kaipo tokią, įvykimą, kaipo toki, 
liečią dėsniai yra ir kiekvienam pažinimui privalomi dėsniai. Esybės įvykimo 
sąvokos yra aiškiausios ir pagrindiniausios; nenuostabu tat, kad, ieškant 


1) Žiūr, straipsnį „Ontologinio subjektyvizmo pagrindai ir jų vertė“, Logos 1926 m. 353—361 pe 

galutinio aiškumo, pažinimą vertinant tiesos atžvilgiu, reikia pagaliau remtis 
esybės, įvykimo ir jų dėsnių kritišku įsisąmoninimu. 

Norint galutinai išaiškinti klausimą, kaip subjektas gali ką sužinoti apie: 
objektą, taigi, apie tai, kas nėra subjektas, reikia įsisąmoninti, kad ir subjek- 
tas yra esybė, kad pažinimas, tai įvykimas subjekte ir kad jokis įvykimas; 
negalimas kaip be to, kame įvyksta, taip ir be to, kieno įtakos dėka tai įvyksta. 
Omne guod movetur, ab alio movetur. Omne guod mutatur, ab alio mutatur. 

Pažinimo tikslas yra išreikšti tiesą. Kaip tik ontologijoj, ir stengiamasi 
giliau suprasti tiesos prigimtį, pagrindą bei įtaką, o taipgi ir kritiškai išsi- 
aiškinti tiesos supratimą. 

Pažinimas yra pažinimo galių veikimas. Be pažinimo galių žmogus 
da turi ir kitų. Norint įrodyti voliuntarizmo ir sentimentalizmo gnoseolo- 
gijoj klaidingumą, tenka įsisąmoninti, kad yra realus skirtumas tarp galių; 
šitokio gi galutinai pamatuoto įsisąmoninimo negali būti, neišsprendus onto- 
logijos klausimo apie santykį tarp substancijos ir jos galiu apskritai. 

Labai svarbu taipgi pagrindinei pozityviai gnoseologijos daliai turėti 
gerai išaiškintą ontologijos klausimą apie skirtumą tarp immanentaus ir tran- 
zityvaus veikimo. 

Veik visuose pagrindiniuose gnoseologijos klausimuose, norint tinka- 
mai juos išspręsti, reikalinga turėti atmintyje ontologijos mokslą apie tai, 


kad kiekviena pasaulio esybė susideda iš akto ir potencijos ir kad be akto | 


ir be potencijos supratimo negalima išaiškinti jokio vyksmo, jokio įvykimo, 


čius pagrindinius apie realybę klausimus, išaiškinti visų mokslų vartojamų 
sąvokų ir dėsnių objektyvią reikšmę. Visi vadinamieji „realūs mokslai“ kalba 
apie realybę, apie individus, apie veikimą, apie daiktus, turinčius įvairias 
ypatybes ir galias, bet tie daugiau ar mažiau specialūs mokslai neaiškina 
apie kiekvienos pasaulio esybės, kaipo tokios, sudėtį iš esmės ir egzistavi-- 
mo, iš akto ir potencijos, nenurodo, kad esybės sąvoka yra analoginė, 
transcendentalinė, nesvarsto santykio tarp aktualiai egzistuojančių ir tarp ga-- 
limų esybių. Eksperimentiniai mokslai kalba apie įvykstančias daiktuose 
permainas, bet nesvarsto filosofų eleatų išvadžiojimų apie tai, kad jokių 
permainų, jokių kitimų ir jokios daugybės esybių būti negali. Matematika 
nurodinėja kiekybinius santykius, bet nesvarsto klausimo, kas yra kiekybė, 
koks jos santykis su daiktų substancija; matematikoje negalima apsieiti be 
erdvės ir laiko sąvokų, bet matematika netyrinėja klausimo, kas yra erdvė ir 
laikas, kokios realių daiktų ypatybės tomis sąvokomis išreiškiamos. 

Įvairiuose moksluose kalbama apie dėsnius, bet tik ontologijoj rišama 
klausimas, kame daiktuose yra dėsningumo pagrindas. 

Kuomet tie visi mokslai jų vartojamas pagrindines sąvokas patys neturi 
kompetencijos išaiškinti, tad, einant kritiško proto reikalavimais iki galo, 
tuose moksluose neišaiškinti dalykai turi būti svarstomi atskiros tilosotinės 
disciplinos srityje, būtent, ontologijoje. Tad visus, kuriems rūpi pilnai kri-. 
tiškai moksliškai pagrindines savo pažiūras į pasaulį ir gyvenimą nusistatyti, 
negali neinteresuoti ontologijos klausimai. 

3. Ontologija, tiekdama idėjinius kadrus objektyviai, organingai filoso- 
Tinei sistemai, tuomi atlieka labai svarbų uždavinį. Kaip kitur, taip ir filoso- 
tijoj juk atskiros dalys, atskiri įvairiose filosofinėse disciplinose klausimų 
rišimai pilnai darosi suprantami savo reikšmėje ir vertėje tik visos filosoli- 
nės sintezės kontekste. Kokiais tad pradais einant toji organinga sintezė 
sudaryta, atatinkamos paskui prasmės įgyja ir tos sintezės dalys ir dalelės, 
būtent filosofinės disciplinos ir tų disciplinų klausimai. 

leigu toji sintezė būtų sudaroma, einant nepatikrintais kritiškai, pakan- 
kamai neišsiaiškintais idėjiniais kadrais, tai tuomet jai stigtų objektyvumo, 
kritiškumo žymių, o tai turėtų neigiamos įtakos filosofijos vertinimui moksle 
ir bendrai kultūros gyvenime. Stingant filosofinei sintezei, kaipo tokiai, 
objektyvumo ir kritiškumo, ir atskiros filosofinės disciplinos ir atskirų klau- 
simų rišimai negalėtų turėti reikiamos prasmės, bet šiaip ar taip įgytų tų 
neigiamų sintezės ypatybių charakterį. 

Reikalingų filosofinei sistemai objektyvių, kritiškų kadrų negalima turėti, 
jeigu nebus tinkamai išsiaiškinta ontologijoj svarstomi dalykai. Ontologija, 
kaipo pagrindiniausia filosofinė disciplina, kaipo svarstanti visoms esybėms 
bendras ypatybes, tokiu būdu paruošia bendriausius kritiškus objektyvius 
matympunkčius, su kurių pagalba galima visas filosofijos pažiūras suvesti į 
vieną organingą, kritišką, objektyvumo charakterį turinčią sistemą.  Filoso- 
tiji gi savo ruožtu privalo patiekti ir loginių ir ontologinių pagrindų, iš 
kurių išeinant būtų galima sintetiškai, objektyviai, kritiškai apžvelgti visą 
žiniją ir visų kultūros sričių dalykus, reikalus ir pastangas; be objektyvių, 
kritiškų ontologijos tiekiamų pagrindų būtų negalima tai įvykinti. 

Tai turint atmintyje, lengvai suprantama, kodel taip sumažėjo tilosotijos 
autoritetas, kuomet daugelis vyraujančių filosofinių srovių nesiėmė rimtai 
traktuoti ontologijos klausimus. Tuomet filosofijos sistema, kaipo tokia, 
pradėta nebebranginti, 0 su tuomi ėjo drauge diskreditavimas ir viso filoso- 
finio darbo. Imta tuomet neskirti iš esmės filosofijos sistemos nuo vaiz- 
duotės kūrinių; filosofijai pradėta nepripažinti reikiamos reikšmės pasaulė- 
žiūros vertinimuose Netekus objektyvumo, kritiškumo, drauge su tuomi 
filosofija nustojo faktinai savo nepriklausomumo santykiuose su kitomis 
kultūros sritimis ir su protingai  nepamatuotais žmogaus sielos nusitei- 
kimais. 

4. Ontologijos uždaviniu reikia laikyti taipgi pagrindinių sąvokų ir 
dėsnių aiškinimą, su kurių pagalba paskui galima pritaikomosiose specialių 
klausimų grupėms metatizinėse disciplinose tinkamai orientuotis, kaip antai 
teodicejoje, racionalinėje psichologijoje ir gamtos filosofijoje; šiuo atžvilgiu 
turi didelės svarbos esybės sąvokos analogiškumo supratimas, pačių pagrin- 
dinių ontologinių dėsnių, kategorijų ir priežasčių mokslas.  Nurodžius toms 
disciplinoms atramos punktus ontologijoje, tuo pačiu jų pagrindai pasirodo 
esą nepriklausomi nuo su hipotezėmis operuojančių specialių mokslų rezul- 
tatų ir kartu objektyviai kritiškai nustatyti. 

Mat, ontologija, nors remiasi realių daiktų ypatybių patyrimu, bet tos 
ypatybės yra bendros visiems pasaulio daiktams ir prieinamos kiekvieno 
žmogaus stebėjimui; čia nereikalinga jokių technikos tobulėjimu paremtų 
eksperimentų ir observacijų; čia nereikalinga vadovautis kokiomis nors hipo- 
tezėmis, nes ontologijoj svarstomi dalykai yra patys pagrindiniai taip, kad 

negalima surasti da kokių pagrindinesnių realių punktų, kurių šviesoje būtų 
galima bandyti jų tikrą prasmę ir sąryšį atspėti; čia ir nereikia tokių bandy- 
mų, nes tie ontologijos dalykai pasirodo esą savaime aiškūs, kuomet atsi- 
dėjus į juos įsižiūrima ir kuomet neinama prie jų svarstymo remiantis ko- 
kiomis subjektyviomis presupozicijomis ir prietarais; mat, tamsiais klaidingų 


apriorinių  nusistatymų rūkais galima juk ir aiškiausius daiktus aptemdyti; | 


jeigu ontologijos klausimų srityje yra ginčų ir nesutikimų, tai įvyksta kaip 


tik del to, kad prie jų svarstymo einama, remiantis tais klaidingais apriori- 


niais nusistatymais. 

Ką čia esu pasakęs apie psichologiją ir gamtos filosofiją, tai liečia tik 
jų pagrindinę dalį. Kiek gi psichologija ir gamtos filosofija laiko savo už- 
daviniu be pagrindinių klausimų rišimo da suimti į sintezę eksperimentinės 
psichologijos ir specialių gamtos mokslų rezultatus, tai šioje savo funkcijoje 
nė psichologija nė gamtos filosofija negali išvengti hipotetiškumo, kuomet 
jo yra sintetizuojamų mokslų išvadose. 

5. Ontologijai taipgi tenka uždavinys kritiškai nustatyti pagrindinius 
santykius tarp vadinamos teoretinės ir praktinės filosofijos, kurios svarbiau- 
sia dalis yra etika. Ontologija juk iš pagrindų svarsto gėrio sąvokos turi- 
nį, jo santykį su tikslu, su tiesa, su priežastimi ir tokiu būdu duoda orien- 
taciją, kokios rūšies turi būti santykiai tarp filosofinės teorijos ir pagrindinių 
vertybių mokslų. 

Tose sistemose, kur, remiantis įsigalėjusiais prietarais, nerandama vie- 
tos kritiškai objektyviai ontologijai, kaipo pagrindinei atskirai filosofinei 
disciplinai, nerandama ir realaus sąryšio tarp metafizikos ir etikos, tarp me- 
tafizikos ir estetikos, bendrai tarp teorijos ir praktikos. Pavyzdžiui, nėra 
tokio sąryšio tarp teoretinio ir praktinio proto Kanto filosofijoje, tarp pozi- 
tyvaus mokslo ir gyvenimo vertinimo kriterijų pozityvistų sistemose. Prakti- 
niams sielos interesams nerandant pagrindo teoretinio proto nurodymuose, 
tuomet, vertybių gerbimo vardan, sugalvojamos įvairios irracionalistinės 
(t: y. kritiškam protui neduotais patikrinti pagrindais paremtos) iilosofinės 
sistemos, kaip antai fikcionalizmas (Vaihinger'o), mitologizmas (Liebert'o), 
pragmatizmas (James'o, Schiller'o). 

Tas pagrindinis atpalaidavimas praktikos nuo teorijos veda prie diskre- 
ditavimo bendrai filosotijos reikšmės ir menko vertinimo apskritai mokslo, 
kiek jis betarpiškai netarnauja materialinei gerovei. Tas atpalaidavimas gy- 
venimo nuo proto vadovavimo destruktyviai veikia tokia dvasia persiėmusių 
žmonių sieląir įveda anarchiją į visuomenės bei valstybės reikalų supratimą. 

6. Ontologija savo svarstymais apie individualybės pagrindą, apie indi- 
vidualybės santykį su rūšine prigimtimi, apie asmenybę, apie daiktų prigimtį 
ir tikslą, apie prigimtos tvarkos dėsnius duoda vedamųjų linijų spręsti pa- 
grindiniams visuomeninio gyvenimo klausimams. 

Klaidingas antai individualybės ir asmenybės supratimas glūdi libera- 
lizmo pagrinduose. Liberalizmas neįsisąmonina, kad kaip protą, taip ir valios 
liuosybės galią reikia lavinti, auklėti, kad negalima suponuoti pas visus lygiai 
gerai išauklėtą valią, kad liuosybę nereikia suprasti kaipo kokios iizinės 
jėgos atpalaidavimą; svarbiau žmogui suprasti, kaip įlaisvinti savo sielą, 
kad jai būtų prieinamos kilnesnės dvasios vertybės, kad jai čia kliūčių ne- 
darytų aistros, geiduliai, prietarai. . 

Klaidingas yra sociologijoj naturalizmo supratimas, kuris neišlavintų, 
neišauklėtų prigimties ypatybių stovį laiko prigimties reikalavimų pavyzdžiu, 
kurs tokiu būdu, kalbant palyginimais, neatskiria diegelio ypatybių nuo suau- 
gusio medžio. Idealu negi gali būti, pavyzdžiui, neišlavintos, neišauklėtos. 
žmogaus prigimties apsireiškimai ir bet koki ir dažnai pasitaiką žiaurumu, 
neteisingumu paremti sugyvenimo santykiai. į 


7. Esu išskaitęs svarbesniuosius ontcIogijos uždavinius. Jeigu į7juos: 
būtų rimtai atsižiūrima, tai ontologija būtų laikoma vienu iš įdomiausių 
mokslų. Bet, deją, ontologijos rankvedžiuose paprastai perdaug abstrakčiai 
visa dėstoma, be pritaikymų, be išvadų, kurių einant minėtais uždaviniais 
nemaža tektų daryti prie kiekvieno žymesnio klausimo. 

Zinoma, rišant ontologijos svarstymus su šių dienų aktualiomis, įdo-: 
miomis problemomis, reiktų imtis griežtų metodiškų priemonių, kad įdoma- 
vimą sukeliantieji interesai perdaug nebūtų ankštai susiję su pagrindiniais 
ontologijos dalykais, kad, interesams besikeičiant, nenukentėtų ontologijos 
tiesų pastovumas. 


y — 


Sitos dvi tiesos, Aristotelio aiškiai įžiūrėtos, davė jam galimumą ant 
kritiškų, objektyvių pagrindų pastatyti rišimą svarbiųjų klausimų įvairiose 
tilosotinėse disciplinose, davė jam galimumo tame rišime išsiliuosuoti iš 
irracionalių mitologijos, tradicijos motyvų. Šitų dviejų centralios reikšmės 
tilosofijoje tiesų pripažinimas davė galimumo Tomui Akviniečiuisu visu drąsumu 
kelti nuo teologijos nepriklausomos filosofijos obalsį ir tą savo nusistatymą 
rimtai pagrįsti. Tų dviejų tiesų pripažinimas duoda galimumo išrišti pagrin- 
dinius.gnoseologijos, gamtos filosofijos ir etikos klausimus, įprasmina santykį 
tarp metaiizikos ir eksperimentinių bei observacijos mokslų, leidžia suprasti, 
kaip suderinti pastovių tiesų egzistavimą su pažinimo pažanga individo ir 
žmonijos gyvenime. 

1. Filosotijos istorija rodo, kad iki Aristoteliui graikų filosofų nemokėta 
išaiškinti, kaip tas pats daiktas gali šį-tą savyje įgyti ar šio-to nustoti, kitaip 
sakant, kaip jis gali kisti; nemokėjo jie taipgi išaiškinti, kaip gali būti daug 
daiktų, jeigu kiekvienas daiktas yra esybė ir viskas kas yra daikte, kaipo 
egzistuojantis dalykas, skirtinas nuo nieko, turi esybės savybes. Taipgi ir 
po Aristoteliui, kuomet tik nepripažinta tiesos apie esybės analogiją ir apie 
aktą ir potenciją, kaipo realius kiekvienos pasaulio esybės momentus, tuojau 
pasirodydavo, kad nestengiama susidaryti kritiškai filosofijai idėjinių kadrų, 
kad tenka tuomet pačius svarbiausius filosofijos klausimus spręsti, vadovau- 
jantis ne kritiško proto tiesos įžiūrėjimu, bet kokiomis nors irracionaliomis 
supozicijomis arba pripažinti skepticizmą, reliatyvizmą, agnosticizmą ar kokiu 

kitu vardu pavadintą bejėgiškumą didesnėje ar mažesnėje pagrindinių tilo- 
sotijos klausimų srityje. 

2. Naujausiais laikais toks aštrus ir dažnai desperatiškas statymas gnose- 
ologijos klausimų didžiausia dalimi parėjo iš to, kad nesuprasta, jog ir pažįstan- 
tis subjektas ir pažinti pasaulio daiktai susideda iš akto ir potencijos, jog pažį- 
stantis protas iš pat pradžių neturi savyje jokio pažinimo, jog jis yra tik realioje 
galimybėje  (potencijoje) pažinti, jog jis tokiu būdu gali būti apspręstas 
žiniomis apie egzistuojančias ir nepriklausomai nuo jo pažinimo vyksmo 
esybes. 

3. Spinozos ir panteizuojančių devynioliktojo šimtmečio tilosofų siste- 
mų pagrinde glūdi nepripažinimas, kad esybės sąvoka yra analoginė, kad 
kitaip egzistuoja, kitokios esmės, „prigimties yra Dievas, kitokios pasaulio 
daiktai, kad kitoks yra substancijos esimas, kitoks ypatybių, bendrai akci- 
densų. Iš šitos pagrindinės klaidos paskui logiškai eina visos žymesnės 
panteistinių sistemų nesąmonės. 

4. Nepripažįstant akto ir potencijos tiesų, o norint betgi pagrindinėms 
pažiūroms autoritetingumo charakterį priduoti, tuomet nelieka nieko kito, 
kaip arba be įrodymų apeliuoti į mistiškus mūsų proto ir prigimtame savo 
veikime santykius su Dievu, arba kokį irracionalinį motyvą laikyti svarbesniu 
pasaulėžiūros vertės įprasminime dalyku už kritiško proto reikalavimus. Tuomet 
filosofija tampa savo pagrindiniuose principuose priklausoma nuo teologijos, 
nuo subjektyvių įsitikinimų centraliniuose pasaulėžiūros klausimuose. 

Iš čia aišku, kodel daugelis naujųjų amžių tilosofų neįstengia susida- 
ryti nuo irracionalių motyvų nepriklausomą savo pagrinduose filosofinę 
sistemą ir neįstengia susirasti aiškų objektyvų, kritiškai įrodytą savo tiloso- 
fijai pagrindą. 

Tomo Akviniečio, to nepriklausomos nuo irracionalių motyvų filosoti- 
jos pionieriaus pavyzdis verčia mus susidomėti, kur ištikro galima rasti 
objektyviai filosotijai centrinius orientacijos punktus. 

5, Naujaisiais laikais daugelio pametimas tarp filosofijos ir eksperimen- 
tinių bei observacijos mokslų objektyvių santykių siūlo parėjo nuo to, kad 
nesilaikant mokslo apie aktą ir potenciją ištikro nėra galima suprasti esminių 
santykių tarp tų skirtinų pažinimo sričių. Tik suprantant, kad daiktai susideda 
iš akto ir potencijos, kad juose yra nesimainoma substancija drauge su besimai- 
nančiomis savo sprendimų kokybėje ir kiekybėje ypatybėmis, galima išaiškinti, 
kad apie tuos pačius realius daiktus gali būti mokslų daug kame kitokius 
metodus pažinime vartojančius ir turinčius skirtiną savo rezultatų griežtumo 
bei pastovumo charakterį, o betgi turinčius tarp savęs esminius, objekty- 
vius ryšius. 

III. Ontologijos mokslas apie vienumą, kaipo trakscendentalinę esybės 
ypatybę, turi labai didelės svarbos ir gnoseologijai ir matematikai. 

Yra filosofų, kurie bando kvestijonuoti pačių aiškiausių matėmatikos 
tiesų objektyvią vertę. Jie stengiasi įrodyti, pavyzdžiui, kad galima turėti 
pagrindo abejoti, ar dusyk du tikrai yra keturi. Jie argumentuoja, kad, girdi, 
mes kiekybiniu atžvilgiu niekados negalime su absoliučiu tikrtumu nustatyti, 
kad du daiktu yra visame lygiu, kad dvi ar kelios daikto dalys yra visame 
lygios. Tokiu būdu, sako jie, mes neturime teisės matematikos vienetas lai- 
kyti tikrai išreiškiančias identingus dydžius; gal būti niekur pasaulyje nėra 

kiekybiniu atžvilgiu visame identingų dalykų, tad gal būti viena matematiška 
vieneta, kiek ja norima išreikšti realų dalyką, yra daugiau ar mažiau skirtina 
nuo kitos. Taigi jiems išrodo, kad nėra objektyvaus pagrindo sakyti net, 
kad 1—=1, tai juo labiau jų nuomone negalima turėti tikrumo, kad 2--2—4, 
arba 5X5=25 gali turėti realybėje pagrindą. (Galima esą tik kalbėti, kad 
gali būti lygūs dydžiai arba kad galima vaizduotis, galvoti apie galimus 
lygius dydžius. Tokiu būdu matematikos tiesas galima esą laikyti su tikru- 
mu liečiančias ne realybės santykius, bet tik vaizduotės prisistatomą ar proto 
sugalvotą nerealią galimybių. sritį. 

Sitaip užkvestionavus tokių pagrindinių matematikos tiesų objektyvią, 

„realią reikšmę, sunku susilaikyti nuo abejojimo ir apie pagrindinių pažinimo 
principų objektyvią vertę. Jeigu nežinia, ar 1—1 turi pagrindą realybėje, tai 
ištikro nėra kaip tikrą objektyvią reikšmę pripažinti tapatybės, prieštaravimo 
ar trečiaip nesimo dėsniams. 

Kai kurie kiti filosofai, neįstengdami nieko kritiškai atsakyti kvestionuo- 
jantiems matematikos ir bendrai pažinimo pagrindinių desnių objektyvią 
reikšmę, tenkinosi tą reikšmę pripažinę tik postulato teisėmis; būtent jie 
sako, nors tą reikšmę negalima kritiškai įrodyti, tai betgi ją reikią pripažinti, 
kaipo neišvengiamą būtinybę, nes kitaip būtų neįmanomas joks pastovus 
pažinimas. 

Tuo tarpu, kas įsisąmonina, kad objektyvioje ontologijoje tenka skirti 
transcendentalinį vienumą nuo kiekybinio, tam visai lengva suprasti, kad 
pagrindiniai matematikos dėsniai turi ištikro objektyvios reikšmės. Kiekviena 
juk esybė, ar nematerialinė, ar net ir materialinė kuomet yra nepadalinta, 
nėra dauguma; šituo ne kiekybiniu atžvilgiu visos esybės yra vienetos ir visos 
yra panašios tame, kad visos skiriasi nuo daugybės: šitas atžvilgys ir duoda 
objektyvų reikšmės identingumo pagrindą visoms vienetoms. Žinoma, kitais 
atžvilgiais vienetos gali būti labai skirtingos; kitoks vienumas antai nemate- 
rialinės esybės. kitoks materialinio daikto; bet matematikos pagrindų objek- 
tyvumui pakanka, kad bent vienu atžvilgiu vienetos turi objektyvų reikšmės 
identingumą, būtent, kaipo skirtinos nuo daugybės. 


IV. Apie santykį tarp metatizikos ir etikos jau esu kalbėjęs, nurodyda- 
mas ontologijos uždavinius. Cia reikia pabrėžti tą filosofijos istorijos faktą, 
kad, nepripažįstant ontologijos objektyvumo, buvo neįstengiama ir etikos 
pagrindų vertę kritiškai įrodyti. Ir nenuostabu. Etika juk tai pagrindinių ver- 
tybių mokslas; negalima tad joje tinkamai orientuotis neišsiaiškinus sau, kas 
yra vertybė arba gėris, koks gėrio santykis su tiesa, su esybe, kas yra tikslas, 
kas yra prigimtis, kaip suprasti esybės tobulėjimą, kas yra individas, asmuo, 
koks normalus jų plėtojimosi būdas; tie gi klausimai—tai ontologijos arba 
pagrindinės metatizinės disciplinos klausimai. 

Pozityvizmas, kurs skiria etiką nuo metafizikos, neįstengia visai nieko 
kritiškai tarti apie pagrindinius etikos klausimus.  Kantiškas kriticizmas įu- 
dina tuos klausimus, bet isvengia čia skepticizmo, tik su pagalba nekritiško 
dogmatizmo.' Kantas, būtent, be kritiško įrodymo priima dorinės pareigos 
absoliučią vertę ir paskui ant tos priimties stato savo metafiziką. Kantui 
davus pavyzdį, Fichte, nesivaržydamas kritiškais objektyviais motyvais, pa- 
skelbė, kad filosofijoj pradedamųjų pagrindinių punktų nusistatymas yra 
liuosos valios dalykas. Tokiu būdu atvirai tapo paskelbta  subjektyvistinio 

individualizmo, dogmatiško liberalizmo teisės pagrindinių filosofijos klausimų 
srityje. Tai labai prisidėjo prie anarchijos įsigalėjimo ir etikos ir bendrai 
pasaulėžiūros srityje. Šioje srityje dalykai galės iš pagrindų pagerėti, tik 
- įgijus tinkamą nusistatymą minėtais ontologijos klausimais. 

V. Kuomet kalbama apie kategorijas, tai susipažinimui su iilosotijos: 
istorija nejučiomis pasireiškia atmintyje Kanto mokslas apie transcendenta- 
linę kategorijų dedukciją. Tas mokslas tai yra centrinis Kanto teoretinėje 
žilosotijoje punktas. 

Kalbant apie kategorijas šiaip ar taip negalima nesiskaityti su tuo Kanto: 
mokslu. Tiesa, Kantas apie kategorijas kalba gnoseologiniame savo veikale, 
kokiu yra „Kritik der reinen Vernuntt“, bet svarstymo vieta čia neturi būti 
iormaliu pretekstu nepaisyti to svarbiausio Kanto filosofijos punkto. Reiktų 
tad ir objektyviosios ontologijos šalininkams užsiimti trenscendentalinės kate- 
gorijų dedukcijos klausimu, nes kitaip svarstymuose netenkama reikiamo: 
kontakto su taip da neseniai labai galinga filosofine srove, kokia buvo 
kantizmas. 

Objektyviosios Gauolosijos plotmėje, be abejo, kitaip tenka ta transcen- 
dentalinė kategorijų  dedukcija daryti. Pats žodis piaueeondealaių) čia 
turi visai kitą prasmę. 

Kanto tilosofijoj žodis „transcendentalinis“ reiškia tas apriorinės sąly- 
gas, kurios daro galimu būtinos ir visatinės reikšmės pažinimą; tų apriorinių 
sąlygų ieškoma apriorinėse proto veikimo sąlygose ir dėsniuose, turinčių 
savo pagrindą galų gale apriorinėje sąmonės prigimtyje ir tai ne kokios 
individualios sąmonės, bet sąmonės apskritai; tokiu būdu įsižiūrėjimas į 
transcendentalumą Kanto iilosofijoj nuveda toli nuo realybės, į grynai loginį 
„pasaulį, prie kurio priklausančia Kantas laiko tą sąmonę apskritai (Bewusstsein 
- ūiberhaupt). 

Objektyvioje, antai Aristotelio ir Tomo Akviniečio ontologijoje žodis: 
" „transcendentalinis“ reiškia objektyvius dalykus, būtent tą esybės, realumo, 
šio-to, vienumo, tiesos, gėrio (ens, res, aliguid, unum, verum, bonum) realią. 
ypatybę, duodančią pagrindą tam, kad tos sąvokos nėra kokios paderminės. 
ar rušinės sąvokos, bet platesnę turi apimtį už visas padermes ir rūšis, 
kaipo būtinai priklausančios visam tam, kas yra. Suvesti tad kategorijas į 
esminį santykį su transcendentliniais dalykais Aristotelio ir Tomo Akviniečio 
prasmėje, tai reiškia nurodyti kategorijų giliausią objektyvumo pagrindą. Tai. 
atlikti galima suvedant kategorijas į esminį santykį su centriniu ontologijos. 
mokslu apie aktą ir potenciją iš vienos pusės ir su pagrindiniais ontologi- 
niais dėsniais iš kitos pusės. 

Toji aplinkybė, kad visi pasaulio daiktai susideda iš akto ir potencijos, 
kaipo dviejų realių daikto momentų, duoda pagrindo suprasti, kad daiktuose 
yra substancija ir akcidensai. Koki įsakmiai yra kokiame daikte pagrindiniai 
realūs akcidensai galima lengvai pažinti, remiantis patyrimų liudijimu ir pir- 
mųjų ontologinių dėsnių objektyvia reikšme; kas nenorėtų daikte pripažinti 
tų ar kitų realių akcidensų, apie kuriuos tikrai liudija patyrimas, tam galima. 
įrodyt, kad jam tuomet tektų neigti tapatybės, prieštaravimo ir trečiaip. nesi- 
mo dėsnių objektyvią reikšmę. 

Prie progos tenka priminti, kad Aristotelio ir Tomo Akviniečio filoso- 
Tijoj galima kalbėti ir apie transcendentalinę dedukciją objektyvios sprendimų. 

reikšmės. Į sprendimus galima žiūrėti, kaipo į sintezis; tas sintezis, kiek jos 
yra objektyvios, galima suvesti į esminį santykį su tąja pačia fundamentaline 
pirmine sintezimi, kokia yra tapatybės dėsnio pritaikymas patyrimo srityje. 

VI. Klaidingai suprastas individualybės pagrindas, klaidingai suprasta 
individualių pažymių reikšmė asmenybės ugdymui ir pačios asmenybės. 
esmė, kaip jau esu pažymėjęs, kalbėdamas apie ontologijos uždavinius, 
duoda iš pagrindų klaidingą orientaciją socialinei pasaulėžiūros daliai. Pa- 
prastai, tai vadinama individualizmu, protingomis normomis netvarkomu libe- 
ralizmu arba pagaliau naturalizmu. 

Individualizmui, liberalizmui, naturalizmui duoda pagrindo atsirasti ir 
klaidingas supratimas santykių tarp substancijos ir jos galių, ir apskritai jos. 
ypatybių ir tų galių bei ypatybių tarp savęs. Kas antai nepripažįsta realaus. 
skirtumo tarp substancijos ir jos galių, tasai, logiškai elgiantis, negali paskui 
pripažinti realaus skirtumo tarp proto ir jausmų; tokiu būdu išeina, kad 
nėra jokių objektyvių tiesų ir normų, kuriomis būtų reikalinga tvarkyti indi- 
vidualūs įgeidžiai ir sauvalės pasiryžimai. Tas pats yra tame atvejyje, kuo- 
met principialiai nepripažįstama realaus skirtumo tarp pačių akcidensų. 

Prie individualizmo, liberalizmo, naturalizmo veda nepripažinimas jokia 
prasme pavyzdinės (egzempliarinės) priežasties egzistavimo. Siam dalykui 
suprasti, tarp kitko, labai svarbu įsigilinti į klausimą apie realų skirtumą tarp: 
esmės ir egzistavimo pasaulio daiktuose, į egzistavimo tobulumo apribojimą 
del daiktų esmės netobulumo; o daikto esmė yra nietobula del to, kad susideda 
iš akto ir potencijos; įsižiūrint čia į akto turinį ir prasmę, mes jame matome 
daikto vystymosi tikslą ir linkmę; šitą gi dalyką suprantant, aišku yra, kame 
daikto idealas, o kame neužbaigto daikto vystymosi stadijos, kame idealūs. 
prigimties reikalavimai, o kame faktini, kartais labai įvairių kliūčių iškreipti 
daikto prigimties savo ypatybėse pasireiškimai. Sitų visų dalykų, deja, visai 
nepaiso individualistinis ir socialistinis naturalizmas. 

Žinoma, ir klaidingas esybės, vienumo, tiesos, gėrio sąvokų supratimas 
taipgi veda prie naturalizmo klaidų. Naturalizmas juk, bendrai ėmus, 
tai yra orientaciją, paremta klaidingu daiktų prigimties supratimu. 
Taigi kuomet klaidingai suprantama daiktų prigimtiesypatybės, visuo- 
met įpuolama į naturalizmo klaidas. (Ontologija gi kaip tik svarsto pagrin- 
dines esybių ypatybes ir dėsnius; kiekviena tad šiuose svarstymuose klaida 
veda prie klaidingo daiktų prigimties supratimo, taigi prie naturalizmo. 

Netik etikai, bet ir sociologijai labai svarbu "atatinkąs. tiesą Žmogaus 
prigimties supratimas; kalbama juk apie prigimtas žmogaus tokias ar kito- 
kias teises, už prigimtas teises kovojama, apeliuojama prie prigimties reika- 
lavimų. Zinoma, sociologijai tenka žiūrėti pirmučiausia šiuo reikalu į psicho- 
logiją ir etiką, kur žmogaus prigimtis ir jos reikalavimai konkrečiai aiškina- 
ma, bet bendrai daiktų prigimties pagrindines ypatybes liečiantieji ontologi- 
jos svarstymai tuo pačiu turi įtakos ir žmogaus prigimties supratimui ir tokiu 
būdu ir sociologijai. Be to, reikia atsiminti, kad ontologijoj specialiai kal- 
bama ir apie žmogų, kuomet svarstoma asmenybės klausimai. 

Tokiu būdu norint išvengti sociologijoj individualistinio, liberalistinio. 
ar socialistinio  naturalizmo klaidų, reikia stengtis įsigyti lemtas pažiūras 
ontologijos klausimų srityje. 

Visatai parodo, kad ontologijos Teke labai didelėsreikšmėsne tik nusi- 
statant pažiūras į pasaulį, betir į individinio ir visuomeninio gyvenimo tvarkymą. 


Iš mokslininkų gyvenimo ir darbų. 


Heinrich Pesch S. J. 
(1854—1926', 

Praeitų metų pavasarį spaudoj buvo pasklidusi žinia, jog Enriko Pešo 
išgarsėjusio politinės ekonomijos vadovo (Lehrbuch der National- 
okonomie) pagaliau galima gauti visas komplektas iš penketo tomų (nes 
pirmieji tomai, kurių jau senai nebebuvo galima gauti autoriui 1923 m. 
pabaigus rašyt 5- -ji tomą, dabar buvo išėję naujais perdirbtais leidimiais). 
O po keleto savaičių vėl pasklido kita žinia, jog sakytojo kurinio autorius 
išsiskyrė iš gyvųjų tarpo. 

Enrikas Pešas, žinomo filosofo ir teologo Tilmano Pešo (1836—1899) 
brolis, gimė 1854 m. rugsėjo m. 17 d. Kelne, 1872—75 m. studijavo Bonnos 
universitete teisių ir valstybių mokslus, paskui, kaip ir tasai 18 metų jo 
vyresnis brolis, įstojo Jėzaus Draugijon ir 1888 m. įšventintas kunigu. Tuo 
metu, kai tik Pešas buvo pradėjęs savo universitetines studijas, Reino krašte 
ir Vestialijoj stipriai veikė „darbininkų vyskupo“ Kettelerio mintys, domin- 
damos plačius sluoksnius  didžiomis socialinėmis ir ekonominėmis proble- 
momis. Ir kunigu būdamas, Pešas toliau varė savo politinės ekonomijos 
studijas, vis didesniu uolumu jas gilindamas. 1880 m. naudojosi Rudolio 
Meyer'io privačiomis pamokomis Tiūrmitz'o pily Bohemijoj.  1892—1900 m. 
buvo Mainco kunigų seminarijos dvasios tėvu. Kettelerio papėdininku da- 
bar čia buvo vyskupas Haittneris, taip pat supratingai rėmęs socialinį 
darbą. Siuo laiku tat ir buvo gimus Pešui mintis pagamint politinės eko- 
nominės vadovą, pagrįstą krikščioniškais principais; tų knygų pirmasis tomas 
buvo dedikuotas vyskupui Haftneriui. 

Betgi, kad užsibrėžtąjį darbą rimtai atliktų, Pešas, nors jau puspenktos 
„ dešimties metų amžiaus sukakęs, vėl sėda į universitetinį suolą, eina studi- 
juot į Berlyną pas garsiuosius ekonomistus  Schmoller'į į, Sering'ą, Adolią 
Wagner'į; ypač jį paveikė Vagneris, kurio mokiniu Pešas buvo 1901—1003 
m. ir su kuriuo visą amžį buvo susirišęs prietelystės ryšiais. 1904 m. gruo- 
džio m. 8 d. datą turi prakalba pirmąjam Pešo politinės ekonomijos vadovo 
tomui, o 1923 m. balandžio 15 d.—-penktąjam, paskutiniam. 1904—1910 m. 
Pešas dirbo gyvendamas jėzuitų Kolegijoj Luksemburge, nuo 1910 m. Ber- 
lin-Marienielde, o paskutinius gyvenimo metus baigė jėzuitų Kolegijoj Val- 
kenburge, kame, kaip pats rašė, „septyniasdešimtmetis laukė save pašaukiant 

amžinybę“. Tačiau ir aštuntąją  amžio dešimtį pradėjęs, jis nepaliovė 
gyvai domėjąsis socialinio  gyvėnimo bei socialinio mokslo klausimais. Iš 
gyvųjų tarpo išsiskyrė 1926 m. kovo m. 31 d. 

Be savo kapitališkojo kurinio, sakytojo penketo didelių tomų (po 600— 
800 pusl.) politinės ekonomijos vadovo, kuriame Pešas išdėstė savąją krik- 
ščioniškojo solidarizmo sistemą, apie kurią kalbame atskirai kitoj vietoj, jo 
plunksna pagamino dar daugel smulkesnių veikalų, kadangi jis domė- 
josi ir kitais visuomeninio gyvenimo klausimais. Jo raštų didžiuma, kaip ir 
tasai didysis veikalas, išleisti Herderio firmos Freiburge. Iš kitų raštų 
paminėsime: Das Privateigentum als sociale Institution; 
Freiwirtschaft oder Wirtschafitsordnung?ą; Der moderne 
Sozialismus; Ethik und Volkswirtschaitt (serijoj: Das Vėlkerrecht 

4 u. 5 Heit); Die Frage der Steuergerechtigkeit; visaeilė straips- 
nių einamais klausimais žurnale Stimmen der Zeit (pirmiau vad. „Stim- 
men aus Maria Laach“), kurio jis buvo vienas iš vyriausių redaktorių. Iš 
ankstybesnio laiko eina šie jo raštai: Soziale Beidhigung der Kir- 
che 1801, 21899; Liberalismus, Sozializmus und christliche 
Gesellschaftsordnung (1893/1900, 21901, 2 t.). Būdamas nusikaltęs 
tuo, kad buvo katalikų kunigas ir Jėzaus Draugijos narys, Pešas nebuvo 
pakviestas į universitetą proiesoriaut, nors būtų buvęs aukštosios mokyklos 
pažiba. Naujiems laikams užstojus, jis jau buvo persilpnos sveikatos to 
darbo imtis. Užtat bent jo gimtojo miesto Kelno universiteto socialinių ir 
ekonominių mokslų fakultetas pagerbė jį suteikdamas garbės daktaro 
laipsnį. 

Pešo autoergografija įdėta 1-me tome serijos „Die Volkswirtschaits- 
lehre der Gegenwart in Selbstdarstellungen“ (Verlag F. Meiner, Leipzig 1924). 


Francois-Marie Colonna d'lstria, 
(1864—1925) 


žilosofijos profesorius Paryžiuje,  pasimirė 1925. XII. 27. Jis paskelbė 
Spinozos Etikos vertimą (Boullainvilliers'o), išvertė prancūziškai L o m- 
broso veikalą apie genialų žmogų—L'homme de gėnie—ir žurnaluose 
Revue de Mėthaphysigue et de Morale bei Revue philoso- 
phigue paskelbė eilę studijų apie 18 ir 19-jo šimtmečio prancūzų gydy- 
tojus, kuriuos jis laikė Wundt'o, Taine'o, Ribot'o pirmatakais. Jo pasku- 
tinė šios srities studija eina apie Bichat'o psichologiją —La psychologie 
de Bichat, Revue de Mėth. et de Morale 1926 m. 


Willem Meijer, 
(1342-1926) 


Utrechto universiteto filosofijos daktaras honoris causa, pasimirė Haa- 
goje 1026. I. 3 (gimęs 1842. XI. 17). Spinozos adoratorius, didesnę 
savo gyvenimo dalį studijavo jo veikalus ir vertė juos olandiškai, k. a., 
Brieven van en aan Ben. de Spinozair Etica (1896), Korte 
Verhandeling van God, de Mensch et deszelis Welstand 
(1894) ir k. Buvo vienas iš Spinozos Draugijos (Societas Spinozana) 
įkūrėjų 1921 m., o taip pat ir žurnalo Tijdschrift voor Wijįsbegeerte 
(Haarleme), kurio ilgą laiką buvo redakcijos sekretorium ir kuriame dėjo 
straipsnių iki 1920 m. Paskui savo raštus skelbė Spinozos Draugijos or- 
gane Chronicon Spinozanum. 


Adolph Bonilla y San Martin, 
(1874—1926) 
Tilosotijos ir teisių profesorius Madride, vienas iš mokyčiausių šių 
dienų Ispanijos vyrų, pasimirė 1926. I. 18 (gimęs 1875. IX. 27.). Menendez'o 
y Pelayo mokinys, jis išleidinėjo jo veikalus. Iš jo paties daugelio veikalų. 
tilosotijos sritį liečia jo ispanų filosofijos istorija — Historia de la filo- 
sofia espanola, estetikos istoriją —Historia de las ideas esteti- 

cas, ir studija apie L. Vives'ą bei renesanso filosofiją — Luis Vives 
y la filosoiia de renacimiento. 


„ Cezare Rancoli, 
(1876—1926) 


filosofijos profesorius Genujos universitete, pasimirė praeitais metais turė- 
damas 50 m. amžiaus. Jis bendradarbiavo žurnaluose: Rivista di filo- 
sofia, Cultura filosoiica, Rivista d'Italia ir k. Iš veikalų pami- 
nėsime: 11 linguaggio dei tfilosoti; II caso nel pensiero e 
nella vita; Teoria dello spazioe del tempo; L'idealismo e 
la filosofia; L'agnosticismo et la filosotia religiosa. 


Ramon Turro, 
(+1926) 

įžymus bakteriologininkas, domėjęsis psichotiziologijos klausimais, pasi- 
mirė 1926. VI. 5. Bercelonoj. Jo knyga apie pažinimo kilmę išversta ir 
prancūziškai (Origines de la connaisance); veikale Filosofia 
critica (1919) jis paskelbė patyrimo teoriją su Kanto idejų kritika. Buvo 
vienas įžymiausių Katalunijos Mokslo Instituto narių; 1923 m. aktiviai prisi- 
dėjo įkurt prie to Instituto Barcelonoj „Katalunijos Filosofijos Draugiją“. — 
Apie jo filosofinius darbus rašo J. Tusguets .- „L'obra iilosofica de R. 
Turro“ žurnale Criterion (Barcelonoj) 1926 m. liepos m. N-ry. 


Gaston Sortais S. J., 
(1852—1926) 


ilgus metus profesoriavęs Jėzaus Draugijos kolegijose, pasimirė 1926. 
VI. 13. Daugiau kompilatorius ir eruditas kaip originalus galvotojas, 
jis tačiau parašė daugel įvairių sričių studijų, kurios negalės nebūt naudin- 
gos būsimoms kartoms. Filosofijos sričiai eina šie jo darbai: Traitė de 
philosphie (2 dideliu tomu, kurių dviejų visai perdirbtas ir žymiai padi- 
dintas penktasis leidimas išėjo 1923—24 m.);, Manuel de philosophie 
(anojo veikalo santrauka); Etudes philosophigues et sociales; 
La providence et le miracle devant la science moderne; 
Histoire de la philosophie depuis Pėpogue prėsocratigue 
įjusąvu'a la fin de la Renaissance; Histoire de le philosophie 
modernes depuis Bacon jusągu'a Leibniz (šiojo plačiai užsimoto: 
veikalo autorius nebaigė; išėjo tik du tomu 1922 m., o trečiasis liko tik 
parengtas spaudai). Jis dar parašė visą eilę apologetikos ir literatūros bei 
meno kritikos veikalų. 


Paul Souriau, 
(1852—1926) 


profesorius Lille, pasimirė 1926. VII. 2. Pažymėsime šiuos jo veikalus iš 
psichologijos bei estetikos: Thėorie de Vinvention (1881), L'esthė- 
tigue du mouvement (1889); La suggestion dans Vart (1803); 

Uimagination de Vartiste (1901); La beautė rationelle (1904); 
Larėverie esthėtigue. Essai sur la psychologie du poėčtė 
(1906); L'esthėtigue de la lumiėre (1913). 


Ėlie Blanc, 
(1846 —1926) 


filosofijos profesorius Lyono Katalikų Fakultetuose nuo 1878 m., pasi- 
mirė 1926 m. gruodžio m. Jo filosofinių veikalų pažymėsime: Theorie 
du libre arbitre; Traitė de philosophie scholastigue, prėcėdė 
<" un vocabulaire de la philosophie scholastigue et de la philosophie con- 
temporaine, 3 tomai 1880, 21009; Histoire de la philosophie, 
3 t 1806; Manuale philosophiae scholasticae, 2t; Dictio- 
naire universel de la pensėe, alphabetigue, Logigue 
et encyclopėdigue; Classification naturelle. et philo- 
sophigue des mots, des idėes et des choses, 2 t. 1899, 21909; 
Dictionnaire de philosophie ancienne, moderne et con- 
temporaine, 1906. 


Kronika. 
Harvardo internacinis filosofijos kongresas Kembridže. 


Internaciniai filosofijos kongresai—tai 20-j0 šimtmečio reiškinys.  Pir- 
masis toks kongresas įvyko 1900 m. Paryžiuj. Paskui iki Didžiojo karo 
toki kongresai rinkosi Zenevoj, Heidelberge, Bolonijoj. Karas, suprantama, 
sutrukdė internacinį bendradarbiavimą ir supešdino pačius mokslininkus bei 
tilosotus. Pirmasis filosotijos kongresas po karo įvyko 1921 m. Oksiorde, 
bet jis dar nenorėjo pasivadint internaciniu. Užtat filosofijos kongresas 
Neapoly 1924 m., nors dalyvių skaičium dar nebuvo prilygęs prieškarinius 
kongresus, tačiau buvo laikomas penktuoju internaciniu kongresu 1); todel 
praeitų 1926 metų rugsėjo m. 13—17 d. įvykęs Kembridžo mieste Jungt. 
Valstybėse ir posėdžiavęs tenykščio Harvardo universiteto salėse internacinis 
tilosotijos kongresas laikomas šeštuoju iš eilės. Toks kongresas yra 
ivykęs Amerikoj pirmu kart, ir čia pirmu kart po karo taip gausingai buvo 
susirinkę draugėn iš visų pasaulio kraštų (daugiausiai, žinoma, iš Europos) 
filosofinės minties atstovų. Cia ir paliesime vieną kitą šio kongreso būdingų 
bruožų. . 

Pirmasis šio kongreso iizionomijos bruožas "tai jo susirūpinimas 
taikos idejomis. Todel pirmoji iš bendrųjų kongreso sesijų buvo pa- 
vesta nagrinėt filosotijos vaidmeniui tautų santykiuose. Si 
sesija buvo sutraukusi daugiausia klausytojų. Pirmasis čia skaitė prancūziškai 


1) Dr. J. Vaitkevičius, Liet. Universiteto Teologijos Filosofijos fakulteto atsto 
vas, tame kongrese apie jį rašė Logo 1924, 16L—165 pusl. Dabar yra išėję jau ir to kongreso 
raštai didžiulo tomo pavidalu: Atti delguintocongressointernazionale 
*Ližilosofia. Napoli, 5-9 maggio 1924, A cura del segretario generals Guido della 
Valle. Societa Anomina editrice Francesco Perella. Napoli-Genova, Citta di Castello, 
LXXX-|-1184 pusl. in 40, kaina 120 lirų. : 

Charles Bouglė, Sorbonos profesorius, tema: „La philosophie, la dė- 
mocratie et la paix“. Jis įrodinėjo, kad filosofija, savo esme būdama inter- 
nacionalus mokslas, drauge su demokratija, yra pašauktos padėt įsivyraut 
universaliam protui, prasilaužiant jam pro visus kliudančius ir skirstančius. 
instinktus, jausmus bei tradicijas ir susijungus abiem drauge tapti tvirtu 
taikos pagrindu. — Antrasis skaitė Miūncheno un-to profesorius Erichas 
Becher'is?) vokiškai tema: „Darwinismus und internationale Beziehungen“. 
Jis įrodinėjo, jog karo negalima teisint darvinistiška teorija, būsią jis remiąs. 
žmonijos pažangą, išnaikindamas silpnas bei negabias tautas, ir tuo praskin- 
damas kelią bujot stipriosioms ir gabiosioms. Karas vargiai darąs naudin- 
gos atrankos, bet kenksmingos tai neabejotinai. „Tatai darvinistiškas karo 
pateisinimas perdėm nevykęs. Tai yra mūsų pareiga kovot su tokiais klai- 
džiamoksliais ir visokiomis neteisybėmis, nuodijančiomis politinę pasaulio 
atmosferą š). 

Po Becherio dar skaitė ispaniškai prof. Coriolano Alberini iš 
Buenos-Ayres ir Harvardo proi. Roscoe Pound. Paskutinysis apie „fi- 
losotijos vaidmenį internacinėj teisėj“. — Po paskaitų ėjo gyvos diskusijos 
dalyvaujant visų tautų atstovams. Visa ši sesija praėjo labai pakeltu tpu. 

Kitas šio kongreso pažymys, tai kad jis nepabugo metafizikos, 
ir netgi scholastiškos metafizikos. Kad Amerika, ta praktikos ir 
pragmatizmo šalis galėtų susidomėt scholastiška metafizika—tai skamba kaip. 
tikras paradoksas; o tačiau taip iš tikrųjų yra. Kongrese viena bendroji sesija 
buvo pavesta viduramžių filosofijos istorijai. Ši sesija rugsėjo 
m. 15 d. rytą sutraukė didumą dalyvių. Pirmininkaujant monsinjorui E.- A. 
Pace iš Vašingtono katalikiško universiteto, čia kalbėjo Buffalo vyskupas 
Turner'is, Sorbonos prof. E. Gilson'as, de Boer'as iš Amsterdamo, 
Wolison'as iš Harvardo. Popietinis posėdis buvo pavestas filosofijos 
vaidmeniui civilizacijos istorijoj. Sio posėdžio viešpačiais buvo ypač du 
kalbėtoju. Vienas, tai indas S. Radakrishnan, Kalkutos universiteto pro- 
fesorius; jis, apsitaisęs tautiniu indų kostiumu— apsisupęs tamsmėlyniu švar- 
ku, su baltyteliu turbanu ant beveik juodo veido su žvilgančiomis akimis—-tai-: 
syklinga anglų kalba ugningai kalbėjo apie idealizmą ir tvirtino socialinę: 
- metafizikos reikšmę, pakartodamas Hegelio tartus žodžius: Civilizacija be: 
metafizikos, tai bažnyčia be Svenčiausiojo. Jis nurodinėjo, kad tradicinė 
indų filosofiją, palenkdama materialinę gyvatą dvasinei, galinti iš nauja pa- 
grįst modernajame pasauly bežūstančias vertenybes. — Antrasis kalbėtojas — 
tai E. Gilson'as, Sorbonos profesorius; jis vaizdavo, kad filosofija didžiuo- 
siuose savo istorijos etapuose randasi pašaukta išspręst koniliktą, gemantį 
"tarp sistemos senųjų idejų, ant kurių buvo pastatydinta tos gadynės civili- 
zacija, ir tarp naujųjų idejų, kurių nesugebama integruot. Iš čia ir kylančios, 
principinės tilosofinės revolucijos ir jų iškeliamieji nauji išsprendimai. Tarp 


2) Jis paskaitininkuose radosi vietoj kviesto, bet negalėjusio atvykt Makso Sches 
ler'io, Kelno un-to profesoriaus. : 

3) Savo paskaitos santraukas Becheris yra atspausdinęs laikraščiuose „Forschungen und 
Fortschritte“ II (1926) 24 Nr. ir Philosophischer Weltanzeiger Jahrg. 1926/27, 2 Nr. Lietuvių 
kalba Becherio minčių šuo klausimu idėta „Kosmo“ 1924 m. 168—173 pusl, kame 
atpasakojama Becherio nagrinėjimas O. Hertvigo veikalo „Etiniam, visuomeniniam ir: politiniam. 
darvinizmui atremti“. 

tokių išsprendimų kalbėtojas garbingon vieton pastatė tomizmą.  Gilson'as, 
žinomas didis viduramžių filosofijos autoritetas, ir čia pasakė, ką jau jis, 
nuo keleto metų įvairiomis progomis aiškiai tvirtina (jis—ne kunigas!) jog 
jo paties studijos jį įtikinę, kad naujoji filosofijos istorija, gaila, nepažino 
scholastikos, ir ypač šv. Tomo reikšmės bei vertės. Si Gilsono kalba bu- 
vusi viena iš geriausiųjų visame kongrese!) — Kongreso programoj buvo 
skirtas vienas posėdis ir neoscholastiniam judėjimui; tiktai visi apgailestavo, 
kad negalėjo atvykt Luveno prof. M. de Wulf'as, kuris paskutiniais metais 
buvo Harvarde profesoriavęs. Dabar jo nebuvus, organizatoriai pakvietė 
kalbėt kitu du kalbamojo judėjimo atstovu: James-H. Ryan'ą, Vašingtono 
katalikų un-to profesorių ir L. Noe!'į, Luveno un-to profesorių. Pirmasis 
kalbėjo apie scholastinės filosofijos poziciją šių dienų filosofinių srovių tarpe, 
antrasis—gnoseologijos klausimais. 

Apie įvairių šalių filosofijos būklę pranešinėjo jų atstovai: Bouglė 
(Prancūzija) kiek perdėdamas Durkheim'o „sociologinės“ mokyklos reikšmę, 
Piccoli (Italija) visai nutylėdamas apie ten bujojantį neoscholastinį judė- 
jimą; kiti referavo objektiviau: F. de los Rios (Ispanija), Iwanowsky 
(Rusija, Kuwaki (Japonija)) Alberini (Pietinė Amerika) Becher 
(Vokietija), John Laird ir Frank Thilly (Anglų-Saksų šalys). 

Kad šių dienų  filosofijoj pradedama domėtis metafizikos dalykais ir 
kad jais domimasi tokiu pavidalu, kuris artinasi prie tradicinių klausimų, 
rodo dar tai, jog Harvardo kongrese vienos sekcijos posėdis buvo pavestas 
diskutuot „esencijos“ ir „subsistencijos“ sąvokoms. Diskusijose dalyvavo 
Geiger'is iš Gėottingeno, Moore iš Cikagos, Sellars iš Mičigano, 
Hoernlė iš Johannesburgo (pietinėj Afrikoj). 

O dar kitas bendras posėdis buvo pavestas diskutuot labai „madnai“ 
naujosios, jei norima, antischolastinės filosofijos metafiziškai sąvokai, kaip. 
šių eilučių rašytojas vadina, „evolucijos“ idėją. Taigi buvo diskutuota ir. 
evolucijos problema. Amerikiečiai G. H. Lewes ir Lloyd Morgan'as 
paleido ideją naujoviškos evolucijos, kurią jie vadina „emergentine“ (išspin- 
dima). Jie šią savo evoluciją taip vaizduojasi: tarp jos po vienas kito einan- 
čių momentų nesti nei būtino ryšio, nei iš anksto numatomos sankabos; 
visa tai pasidaro iš realybių ir santykių, kurie nėra griežtai sąlygoti savo 
pirmatakų (reiškinių), bet „išspindimi“ iš tų pirmatakų kaip tikros naujeny- 
bės. — Diskusijose dalyvavo anglų kalbos filosofai, o iš kitų —Leipcigo un-to 
prof. H. Driesch'as, kalbėjęs taip pat angliškai. Jis nagrinėjo metaiizinį 
klausimą, ar kosminis procesas gali būt indeterminuotas. Jo manymu, šis 
klausimas yra neišsprendžiamas, nes filogenezė yra vienų viena, ir mes ne- 
žinome, į kurį kraštą ji eina. Į „emergenciją“ esą galima tikėt, bet negalima 
jos įrodyt. — Wildon Carr'as iš Oksfordo formaliai griovė emergencijos 
doktriną, tvirtindamas dvasinio gyvenimo nepriklausomybę vis-a-vis jo ma-. 
terialinių sąlygų. Atvirkščiai, emergenciją gynė Wheeleris iš Harvardo, 
ir Lovejoy iš Johns Hopkins universitetų. š 


1) Berods, šios sesijos pradžioj buvo paskaitytas žinomo italų filosofo (neohegelianistasį 
Benedetto Crocė'js, „atviras laiškas“ konzresui su nuvalkiotais tvirtinimais apie mo- 
dernosios minties priešingybę su Bažnyčia. Vokišką to jo laiško vertimą (Richtlinien der mo- 
dernen Philosophie) įdėjo (vukiškasai) Logos XV (1926) 302—308, 

Paskutinė bendrųjų sesijų buvo pavesta mokslų tolydybės (con- 
tinuitas) problemai. Cia kalbejo Enrigues iš Romos, Hocking'as 
iš Harvardo, Becher'is iš Mūncheno. 

Diduma kongresininkų kalbėjo orientuodamiesi objektivistinėmis, inte- 

lektualistinėmis ir metafizinėmis idejos. Pasireiškė - ir kitokių. Bendrojoj 
sesijoj, pavestoj tilosofijos vaidmeniui civilizacijoj, John Dewey, pirmiau 
"Cikagos, dabar Kolumbijos un-to profesorius New-Yorke, įžymus pragma- 
tistinio judėjimo atstovas, Jungtinių Valstybių filosofų tarpe didelis autori- 
tetas. sakė netikįs, kad filosofija savo objektu turėtų amžinąją tiesą, 
bet jis tikis ją turint begalinės visuomeninės reikšmės, kai ji išreiškia ir 
kreipia geriausias civilizacijos jėgas. Keista buvo girdėt, kai šis specifiškai 
„amerikoniškos“ minties atstovas prikaišiojo savo šalies civilizacijai, kad ji 
iki šiol neišgaminusi originalios filosofijos. — Kitame posėdy buvo pasiro- 
dęs taip pat ir vad. „humanizmo“ stambiausias šulas, Oksfordo prof. 
Schiller'is. 
3 Paminėtina dar, kad Lėvy-Bruhl iš Paryžiaus, pusiau etnologas-soci- 
ologas, priminė, kaip prancūzų sociologinė mokykla supranta dorovės mok- 
slą. Moralės kurt nereikią: visa visuomenė ją turinti vieną. Reikią tik šias 
įvairias doroves studijuot lyginamuoju metodu. Siąja tema kalbėjo Ros s'as 
iš Okstordo ir Miss Mary Whiton Calkins. John A. Ryan'o iš 
Vašingtono tradicinis problemos išsprendimas, nebuvus paties autoriaus, 
„gaila, negalėjo būt paskaitytas. 

Buvo dar nagrinėjama ir kitų smulkesnių ats. specialesnių dalykų. Bet 
Ššioj vietoj kongreso paminėjimą baigsime. Jo visų darbų dvasia bus aiškiau 
matyt iš jo turimų išeit raštų!) Tuo tarpu nurodome į platesnius jo apra- 
Šymus, įdėtus šiuose filosofijos laikraščiuose: Journal ot philosophy 
1926 m. lapkričio m. 11 d. (Friess'o aprašymas), Revue de Mėtha- 
physigue et de Morale 1926 m. 509—544 (Gilson'o platus aprašy- 
mas), Revue Neo-Scolastigue 1926, 469--480 (Noėl'io aprašymas, 
kuriuo daugiausia pasinaudota ir šiam paminėjimui; čia įdėta ir kongreso 
darbų programa). Kai del kongrese darytų pranešimų iš filosofijos istori- 
jos, tai apie juos kalbama specialiame Mc Keon'o pranešime .1-me sąsiu- 
viny naujo žurnalo Revue d'histoire de la philosophie (1927 m. 
sausio m.). 

Mokslinės sintezės internacinis mėnraštis „Scientia“ taip apibūdina 
kongreso dvasią: „Vyraujantis Kongreso pažymys tai buvo susiartinimo 
noras ir gera santarvė tarp visų tautų žmonių ir tarp visų mokyklų filosofų. 
Pamokoma kongrese buvo taip pat ir tai, kad jame nebuvo neitralios zonos 
tarp metatizikos ir tizikos“ 2). 

Artimiausias internacinis filosofijos kongresas nuskirtas 1930 metais 
"Oksforde. Jo garbės pirmininkai lordas Baliour'as ir lordas Halda- 
ne'as, etektivinis pirmininkas prof. J. A, Smith'as. 

Pr. Dovydaitis. 


!) Kaip prane'a  „Scientia“ [19237. VI. 1 (vol. XLI, Nr. CLXXXII-6) 426] tie raštai 
vardu Proceedings of the Sixth International Congress of 
Philosophy išeina šiemet, išleidžiami firmos Longmans, Green 6 Co, 55 Fifth Avenue 
„New York City, arba 39 Paternoster Road, Londcn, į kur ir kreiptis užsisakant. Kaina 5 dol, 

*) Ten pat. 


KOSMOS 


Gamtos ir šalimų mokslų žurnalas 
1927 metais eina kas mėnuo 
40 pusl. didumo, iliustruotais sąsiuviniais. 
Prenumeratos kaina: 
Visų okykių moksleiviams, studentams ir pradžios mokyklų | 
mokytojams—metams, 20 litų, pusei metų 10 litų. 
Visiems kitiems—metams 25 litai, pusei metų 14 litų. 
Prenumeratos pinigus siųsti adresuojant: 
„Kosmo“ administracijai, Kaune, Rotušės Aikštė Nr. 6. 


Dar yra nedidelis skaičius ir praeitų metų „KOSMO“ kom- 
plektų šiąja kaina: 
1926 metų dvylika sąsiuvinių —pilnas komplektas 25 litai. 


| Ds sd k kia 
Ž 


LAMA SALA Ek kak bk baba A AAB 


1925 metų šešetas “ a - 18 , 
1924 metų ketvertas i si > 1542 
1922—-23 m. trejetas 2 10 , 


1920—21 m. vienerios knygos—nepilnas komplektas — 8 

Gaunami ten pat—,„Kosmo“ Administracijoj. 

Atsiunčiant 50 c. pašto ženklais, pasiunčiama pasižiūrėt 
įvairių pavyzdžių ir kai kurių metų „Kosmo“ turiniai. 

Apaiagyjgpgiijasa 


Leidžiamas nuo 1921 m. 


Mūsų Žinynas 


Karo mokslų žurnalas 


eina 6 kartus per metus. 

Leidžia: Vyriaus. Štabo Karo Mokslo Valdyba. 
Redaguoja majoras Vytautas Steponaitis. 
Prenumerata 1927 metams—50 It., 
kariams, šauliams ir valstybinėms gimnazijoms—25 It. 

Adresas: Kaunas, Nepriklausomybės aikštė. 

Jau metas 1927 metų 2-jam pusmečiui 


užsisakyti | 
LIETUVA“' 
ja mu a r | 29 
DIDŽIAUSIĄ Lietuvoj politikos, ekonomikos, 
| | kultūros ir literatūros dienraštį. 32 


„LIETUVA“ plačiai rašo apie vyriausybės darbus, duoda B 
aūgiausia žinių iš vidaus, užsienių ir iš Amerikos G) 
„gyvenimo. || TN 


„LIETUVA“ 1927 metais: eina Sui tokiais nemokamais niekais: | D 


1. Savaitinis priedas „Iliustruotoji Lietuva“, kur gražiais paveikslais 
„yra vaizduojami politinio ir kultūrinio gyvenimo įvykiai iš Lietuvos o 
ir MžoEn, ir rašo mūsų Žymesnieji literatai. | 
2. „Vyriausybės Žinios“, be kūrių negali gyventi joks pilietis, norįs V 
žinoti savo teises ir pareigas, nes „Vyriausybės Žiniose“ yra skelbiami 
Seimo priimtieji įstatymai ir valdžios parėdymai. | 

: „Be to, metiniams prenumeratoriams bus duotas nemokamas sieni- || 
nis: kalendorius 1928 m. ir įdomus, turiningas almanachas: 
Visi šie duodami skaitytojams nemokami "priedai, atskirai per 
kami, kainoja daugiau negu 60 lilų. 


PRENUMERATOS KAINA 


Pal 


AN 12 mėn: —6 mėn.—3 mėn. — 2 mėn, —1 mėn. 
Lietuvoje: Pa "60 lt. 33.lt. * 18 It. 12 It. 6 It. 


Latvijoj, Estijoj. ir . 
5 Vokiėti ijoj 4. T5 1 4016. 50 ct. 22 It, 14 It. 50 ct. 7lt.50 ct. 
Visur kitur užsienyje 96 lt. 51 It. 27 It, 18 It. 9 Ji. 


—— Atskiro numerio kaina 40 centų. 


„Šeštadieniais Šikkiras nr. su „Iliustruotąja Lietuva“, kaina 70 ct. 


Metiniai skaitytojai pinigus (60 It.) gali mokėti dalimis po 15 It. 
pirmyn už tris mėn. 


" Užsakymus ir pinigus siųsti šiuo adresu: 
Kaunas, Gedimino g-vė 40 Nr. „Lietuvos“ Admin. 
6644646644545 


„Šviesos“ spaustuvė, Kaunas, Jakšto gatvė, Nr. 2 Tel. 20-95. 

